
ROLUL 
SOCIOLOGIEI 
ÎN LICEU 


Curiozitatea naturală a omului pentru cunoaș- 
terea semenilor, a ceea ce se petrece în jur, a faptelor 
trăite sau povestite de alții, caracterizează orice 
vârstă. Viaţa privată, dar și cea socială, ridică nume- 
roase probleme la care disciplinele socio-umaniste 
se preocupă să găsească soluţii. 

Rostul sociologiei este acela de a pune în 
evidenţă latura cotidiană a faptului social și implica- 
tiile lui în realitatea prezentă pentru a putea gândi și 
construi societatea viitoare. Ca tip de reflecţie asupra 
vieţii sociale, sociologia încearcă, prin interogația 
asupra disfuncţiilor și crizelor sociale de la nivelul 
individului, organizaţiilor și puterii să răspundă la 
problemele cu care se confruntă societatea. Oferă 
totodată și mijloacele decodificării semnificaţiilor, 
fenomenelor și proceselor sociale, o viziune de 
ansamblu asupra vieţii sociale, repere în cercetarea 
socială printr-un aparat conceptual propriu și o 
metodologie specifică. 

Perioada pe care o traversează omenirea la acest 
început de secol și mileniu, ca de altfel și societatea 
românească, necesită cunoaștere socială, căci 
menirea sociologiei este de înțelegere și transformare 
socială. 

Universalitatea problematicii sociologice de- 
curge atât din diversitatea realității sociale cât și din 
mondializarea și globalizarea problemelor individului 
și ale societăţii contemporane. 

A avea instrumentele necesare unei cunoașteri 
științifice pentru a ști să observi, a putea să înţelegi 
și să explici viaţa socială și realitatea în care trăiești 
înseamnă a te elibera de prejudecăţi și de capcanele 
simțului comun, a fi un om liber pentru a acţiona și 
prefigura viitorul. 

lată rostul SOCIOLOGIEI în liceu! 


Conceput într-o manieră diferită decât până acum 
și respectând noua programă școlară, manualul 
cuprinde două părţi: prima parte (capitolele 1-10) este 
dedicată unor teme și probleme ce încearcă să valori- 
fice experiența de viaţă a elevului, cea de-a doua 
parte (capitolul 11), cuprinde aspecte metodologice 
necesare cunoașterii sociologice. Elevului i se oferă 
astfel posibilitatea să se autoinstruiască prin studierea 
părţii a doua și, condus de profesor, să-și formeze de- 
prinderi de cercetare socială prin utilizarea metodelor, 
tehnicilor, procedeelor și instrumentelor de lucru 
adecvate temelor cuprinse în partea întâi. 

Manualul îi poartă pe elevi prin istoria științei 
nu cronologic, ci prin teoriile cele mai cunoscute, 
oferind tot atâtea unghiuri de abordare a problematicii 
sociale. Din această perspectivă, elevul va înţelege 
că, în viaţa socială, orice fenomen și proces social 
nu se realizează la întâmplare, ci în virtutea unor 
legi obiective, că finalităţile proceselor sociale pot 
fi diferite ca urmare a factorilor obiectivi, dar și 
datorită intervenţiei factorului conștient — omul. 

Evaluările de la sfârșitul fiecărei teme au fost 
concepute cu grade diferite de dificultate: de la între- 
bări ce necesită răspuns direct, la eseuri structurate 
după un plan de idei. Acestea urmăresc să pună ele- 
vul în situaţia de a analiza, explica, argumenta pro și 
contra, a lucra în echipă, a construi instrumente de 
lucru și a le aplica, înțelegând astfel funcția practic- 
aplicativă a sociologiei. Rezolvarea aplicațiilor va 
solicita și cunoștințe economice, psihologice, etice, 
juridice, istorice, dobândite la alte discipline de 
învățământ. Utilizarea lor în lecţiile de sociologie va 
realiza integrarea cunoștințelor la nivelul gândirii 
elevului și înțelegerea caracterului de totalitate al vieţii 
sociale, a SOCIOLOGIEI ca știință de sinteză. 


Textele alese pentru Lecturi, din lucrările socio- 
logilor români și străini, sunt invitaţii la masa dialogului 
cu marii înaintași cu care trebuie să rămânem în con- 
tact pentru a înţelege prezentul și construi viitorul. 
Fragmentele redate în manual doresc să trezească 
spiritul generaţiei tinere la aprecierea culturii româ- 
nești și a altor popoare, respectul faţă de valorile mo- 
rale, estetice, religioase ce caracterizează fiecare 
univers social. 

Indexul alfabetic, din finalul lucrării, are me- 
nirea de a prezenta o parte dintre cei mai cunoscuți 
și renumiţi sociologi din lume și principalele lor ope- 
re, prin care aceștia au rămas în istorie. 

A elabora un manual de SOCIOLOGIE este o 
întreprindere temerară, întrucât prin problematica 
deosebit de vastă și complexă în contextul social- 
politic actual ești pus în situaţia de a decupa din 
realitatea socială prezentă acele probleme de interes 
pentru prezentul și viitorul elevilor de azi. Dificultatea 
sporește prin modalităţile de abordare teoretică și 
ancorare în realitatea socială românească, prin 
opţiunea de valorificare a scrierilor de sociologie 
românească și străină. 

Acest manual îmbină experienţa didactică de 
peste 30 de ani a autoarelor. 


Maria Voinea, prof. univ. dr. la Catedra de 
Sociologie a Universităţii din București a contribuit 
prin cursul de METODICA PREDĂRII SOCIOLOGIEI, 
la formarea celor care, la rândul lor, s-au orientat 
spre învățământ, dedicându-se carierei didactice. 
Printre aceștia, la loc de frunte se află doamna conf. 
univ. dr. Carmen Bulzan, profesor de vocaţie, dăruit 
catedrei, elevilor, studenților, științelor socio-umane. 
Experienţa doamnei Bulzan și performanţele obținute 
de elevii domniei sale au făcut posibilă apariţia 
acestui manual. 

Metodologia oferită în partea a doua a manua- 
lului, textele spre lectură și indexul alfabetic de autori 
sistematizează un volum mare de informaţii și o 
bibliografie vastă, răspunzând astfel cerinţelor învăţării, 
de formare printr-un manual concentrat, schematizat 
și problematizat. Prin economisirea timpului elevului, 
de căutare, sistematizare și prelucrare a informaţiilor 
din surse diferite, nu excludem studiul individual, în 
primul rând al celor ce vor participa la olimpiadă, 
dornici de performanțe, dar și a celor ce vor susține 
bacalaureatul sau examen de admitere în învățământul 
superior la disciplina SOCIOLOGIE. 

Manualul este și o invitaţie la îmbogățirea vieții 
spirituale individuale prin cunoașterea, înţelegerea 
și ameliorarea vieţii sociale. 


NOȚIUNI 
INTRODUCTIVE 


1. NEVOIA DE SOCIOLOGIE 
2. FUNCȚIILE ȘI RAMURILE SOCIOLOGIEI 
3. PERSPECTIVE TEORETICE DE ABORDARE A 


OBIECTULUI ȘI PROBLEMATICII SOCIOLOGIEI 


CE? 

este sociologia, 
care sunt domeniile 
cunoaşterii sociolo- 
gice şi care este 
importanţa socio- 
logiei în ansamblul 
disciplinelor socio- 
umaniste. 


DE CE? 


vieţii sociale. 


este important să vă 
însuşiţi noţiunile de 
sociologie şi cum să le 
puteţi folosi în contextul 


CUM? 


să vă dezvoltați simţul 
observaţiei şi să vă 
manifestati o atitudine 
critică în sens 
constructiv în relaţiile 
sociale. 


<P NEVOIA DE SOCIOLOGIE 


Nevoia de a cunoaște este în strânsă legătură 
cu nevoia de a acţiona. Trebuinţele umane de hrană, 
apărare etc. au determinat nevoia de a cunoaște lu- 
mea fizică prin influenţa factorilor exteriori asupra 
individului. Mai târziu, gândirea omului a fost aptă 
de a elabora noţiuni, judecăţi, raționamente referi- 
toare la viaţa sufletească personală și interpersonală 
izvorâte tot dintr-o necesitate: aceea de a comunica. 

Sociabilitatea reprezintă o nevoie tot atât de 
intensă ca nevoile elementare, deoarece concepe- 
rea omului izolat nu poate fi decât ficțiune. 

Probleme cum sunt: familia și relaţiile de ru- 
denie, școala și educaţia, viaţa în grupurile sociale 
și comunitatea locală etc. constituie fapte de trăire 
socială în care fiecare individ este angrenat în de- 
cursul existenţei sale. 

În activităţile desfășurate de specialiștii din 
diferitele domenii ale vieţii sociale apar probleme 
care necesită soluţii. Ele nu pot fi date decât în 
măsura în care aceste probleme sunt cunoscute. 
Transpunerea soluţiilor în decizii se face atunci 
când se anticipează și consecinţele pe care aceste 
soluţii le au asupra oamenilor. De exemplu, în pro- 
cesul de privatizare sunt antrenați oameni, bunuri 
materiale, resurse financiare. Acest proces nu este 


pur economic, ci are efecte și în plan social. Impli- 
carea omului în acest proces antrenează deopotrivă 
concepții, mentalități, opinii, stări de spirit, generează 
anumite comportamente de economisire, investiţio- 
nale, antreprenoriale, creează un climat social deter- 
minat de raporturile noi interumane. 

Deci, un proces economic este și un proces so- 
cial prin consecinţele pe care le generează, dar și 
prin premisele pe care le oferă. De aceea, la 
deciziile economice, și nu numai, sociologul își poate 
și trebuie să-și aducă contribuţia prin datele pe care 
le furnizează. Acestea se obţin într-un proces de cu- 
noaștere științifică interdisciplinară, cu metode spe- 
cifice (observaţia, monografia, ancheta socială, 
analiza documentară, studiul de caz etc.) și un aparat 
conceptual propriu (viaţă socială, societate, fapte, 
fenomene, procese și relaţii sociale, socializare, con- 
trol social, selecţie socială, status, rol, adaptare, 
participare). 

Nevoia de sociologie pentru nivelele decizio- 
nale reprezintă o trebuinţă a „organismului” social. 
Aceasta reprezintă o permanenţă, dar se face simțită 
cu acuitate în anumite momente ale istoriei, de 
obicei în perioadele de criză, atunci când convulsiile 
sociale reclamă soluţii pentru depășirea lor. Așa se 


explică de ce însăși sociologia ca știință a apărut tot 
într-o perioadă de frământări istorice și sociale. 

În contextul socio-politic al Europei din a doua 
jumătate a secolului al XIX-lea și pe fondul derulării 
unor procese economico-sociale de amploare, au fost 
necesare studii prin care să se descrie și să se explice 
realităţile sociale și să se prefigureze evoluţii ale 
fenomenelor sociale. Probleme precum: indus- 
trializarea, modernizarea, urbanizarea necesitau 
preocupări pentru organizarea vieții sociale și rezol- 
varea problemelor sociale generate de aceste procese 
având costuri sociale cât mai mici. 

Fondatorii sociologiei ca știință (Auguste Comte, 
Karl Marx, Herbert Spencer, Emile Durkheim, Max 
Weber, Georg Simmel, George Herbert Mead) au 
avut și vocaţia de reformatori, năzuind la o viaţă 
socială bazată pe valorile umaniste. 

Perioada de tranziţie pe care o parcurge socie- 
tatea românească are nevoie de sociologie și pentru 
următoarele motive: 

- Realitatea socială prezentă trebuie mai întâi 
cunoscută și apoi transformată. Schimbarea cu orice 


preţ nu trebuie să reprezinte un scop în sine. Ea 
decurge, rezultă din mersul firesc al evenimentelor. 

- Procesele sociale complexe, ce se derulează 
în prezent, au o dinamică proprie ce solicită specia- 
liști pentru cunoașterea și înțelegerea lor. 

Poate n-ar fi lipsit de interes să căutăm să 
înțelegem nevoia de sociologie prin reflecţia asupra 
a ceea ce a însemnat lipsa ei în perioada anterioară 
tranziţiei, vremea în care, fiind considerată o „știință 
reacționară”, o „știință burgheză”, a fost interzisă. 

În concluzie nevoia de sociologie apare la 
două nivele: 

— al individului instruit și educat ce trăiește în 
societate și care are nevoie să înțeleagă mecanis- 
mele de organizare socială pentru a acţiona con- 
știent și responsabil și să-și formeze deprinderi de 
convieţuire socială și comportare civilizată; 

- al societății (nivelul decizional) unde cel ce 
guvernează, formulează legi, imperative, sentinţe 
morale, trebuie să stăpânească și cunoștințe referi- 
toare la realităţile sociale pe care dorește să le 
influențeze prin acţiunea sa. 


E 2. FUNCȚIILE ȘI RAMURILE SOCIOLOGIEI 


O dimensiune a obiectului de studiu al so- 
ciologiei o reprezintă raportul individ-societate. Cât 
din individ este determinat biogenetic și care este 
aportul factorilor sociali? Cât din societate este 
influența individului prin acţiunea sa colectivă? 

Postulatul că mediul natural și social influ- 
ențează acțiunea, viaţa și personalitatea individului 
se menţine la fel ca și cel care recunoaște acțiunii 
individuale și colective rolul în viaţa socială, 
aceasta din urmă fiind o rezultantă a acestora. 

Trebuie să recunoaștem că însuși mediul social 
în care trăim nu este omogen, că existenţa lui și 
menţinerea în stare de funcţionare necesită orga- 
nizare, structuri ierarhice, relaţii de putere. În aceste 
relaţii intervin interese, opţiuni valorice, grade diferite 
de libertate de mișcare a indivizilor în spaţiul social. 

În sociologie, termenul de individ are semni- 
ficația de persoană singulară, reprezentând un uni- 
cat în spațiul social. Dacă din punct de vedere sta- 
tistic individul apare ca unul (parte) din colectivitate 
(întreg), din punct de vedere sociologic el reprezintă 
o individualitate, deoarece prin înfățișare, mod de 
gândire, exprimare și acţiune se deosebește de 
ceilalţi. Din răspunsul dat întrebărilor referitoare la 
raportul individ-societate poate fi realizată o 


tipologie a indivizilor umani, corespunzătoare celor 
trei tipuri de societăţi: 

1. individul conservator care se conduce după 
preceptele tradiţiei; acest tip caracterizează socie- 
tăţile tradiționale, marcate de schimbări lente; 

2. individul autonom care, trăind într-o socie- 
tate caracterizată prin schimbări rapide, se conduce 
după propria conștiință; această caracteristică apar- 
ţine civilizaţiei moderne; 

3. individul heteronom care se conduce după 
așteptările celorlalţi de la el, acţiunea sa fiind rezul- 
tanta variabilei situaționale a acţiunii altor indivizi. 

O altă dimensiune a sociologiei este raportul 
teoretic-empiric. La baza ideilor, a concepţiilor și 
a teoriilor stau datele empirice dobândite în cerce- 
tările empirice. La rândul lor, aceste studii necesită 
o bază teoretică de la care se pornește și care ur- 
mează să fie verificată, acceptată sau respinsă. 

Abordarea problematicii sociologiei presupune 
opţiune: trecerea de la macro- la microsocial, de la 
societate ca întreg la comportamente individuale. 

În abordarea problematicii sociologiei, pentru 
a asigura caracterul ei științific, sunt necesare res- 
pectarea unor repere care relevă totodată și funcții- 
le sociologiei: 


1. Descrierea explicativă și înțelegerea realităţii 
sociale. Dacă sociologia s-ar limita la descrierea 
faptelor, a fenomenelor și a proceselor sociale ar fi 
sociografie. Ea urmărește să descopere legăturile 
esenţiale care formează regularităţile vieţii sociale, 
cauzele și tendinţele de dezvoltare ale acestora. 
Dacă descrierea pune în evidenţă caracterul static 
al analizei, prin explicaţie este relevat caracterul 
dinamic al obiectului de studiu al sociologiei. 

Pornind de la acestea, este necesară trecerea 
la înţelegerea vieții sociale, adică la comprehen- 
siunea mersului istoriei ca succesiune de eveni- 
mente, fapte și procese sociale, dar și a comporta- 
mentului indivizilor. 

2. Abordarea critică, obiectivă a vieţii sociale. 
Neutralitatea axiologică este necesară vieții sociale, 
deoarece există pericolul de a induce distorsiuni ca 
urmare a propriei subiectivităţi. Prin cercetarea 
sociologică se semnalează dificultăţile și contradic- 
tiile vieţii sociale, aspectele critice, disfuncţionali- 
tățile în evoluția proceselor sociale. Această neutra- 
litate întărește caracterul științific al sociologiei. Deși 
studiază realități concret definite, caracterul univer- 
sal este dat de acceptarea și folosirea unui aparat 
conceptual propriu, recunoașterea acelorași principii, 
metode și tehnici de cercetare socială. 

3. Caracterul practic-aplicativ a fost pus în evi- 
denţă încă de la constituirea sociologiei ca știință — 
nevoia de a rezolva probleme practice. Ea este 
chemată să cunoască și să intervină prin fundamen- 
tarea științifică pe care o oferă deciziilor luate în 
toate sferele vieţii sociale: politică, economică, 
culturală, socială. Diagnoza socială reprezintă baza 
predicţiilor, evenimentelor. Prognoza se elaborează 
pentru a armoniza interesele individuale cu cele 
colective, pe termen mediu și lung și a preîntâmpina 
evoluţii indezirabile ale vieţii sociale. 

Complexitatea obiectului și problematica socio- 
logiei au determinat constituirea unor domenii 
specializate (ramuri) care studiază anumite compar- 
timente ale vieții sociale. Acestea constituie toto- 
dată domenii de aplicare a rezultatelor cercetărilor 
concrete de teren. 

Aceste domenii specializate ale sociologiei pot 
fi grupate, în funcţie de problematica studiată, astfel: 

a) Ramuri care studiază grupuri și colectivități 
umane, ca de exemplu, sociologia grupurilor mici, 
sociologia urbană, sociologia rurală. 


b) Ramuri care cercetează fenomene și pro- 
cese sociale: sociologia opiniei publice, sociologia 
religiei, sociologia educației, sociologia politică, 
sociologia comunicaţiilor. 

c) Ramuri care studiază instituţii sociale cum 
sunt: sociologia familiei, sociologia școlii. 

Între sociologie și ramurile sale există o strânsă 
legătură, ca de la întreg la parte. Sociologia oferă 
ramurilor sale aparatul conceptual și metodele de 
cercetare științifică, la rândul ei, ea se îmbogățește 
cu rezultatele cercetărilor de teren oferite de ramu- 
rile sociologiei. „Autonomia” domeniilor teoretice 
și aplicative nu împiedică manifestarea spiritului 
interdisciplinar. Au apărut astfel ramuri ale sociolo- 
giei la graniţa a două sau mai multe științe: psihoso- 
ciologia, sociolingvistica, sociogeografia și altele. 

Auguste Comte, marele filosof pozitivist, cel 
care a dat numele sociologiei (1838), are și meritul 
de a o fi așezat într-o clasificare a științelor. După 
el, științele au apărut și s-au dezvoltat într-o ordine 
specială de complexitate crescândă. O știință com- 
plexă este aceea care are nevoie de toate celelalte 
dinaintea ei pentru a le sintetiza într-o grupare nouă 
și deosebită. Astfel, el stabilește următoarea ierarhie: 

1. Matematica 

2. Astronomia 

3. Fizica 

4. Chimia 

5. Biologia 

6. Sociologia 

Mai târziu, Comte a completat acest șir punând 
la început Logica și la sfârșit Morala. 

Herbert Spencer clasifică științele astfel: 

1) Științe abstracte (matematica, logica); 

2) Științe abstracte-concrete (mecanica, fizica, 
chimia); 

3) Științe concrete (astronomia, biologia, psiho- 
logia și sociologia). 

Sociologia stabilește relaţii cu multe științe folo- 
sindu-se, în cercetările sale, de datele pe care acestea 
i le furnizează. Distingem relaţiile sociologiei cu mo- 
rala (faptele morale sunt și fapte sociale), cu psihologia 
(societatea e alcătuită din indivizi cu personalitate), 
cu biologia (atunci când studiază corpul biologic so- 
cial), cu statistica și probabilitățile (în eșantionare și 
prelucrare a datelor), cu cibernetica (în înțelegerea vieţii 
sociale ca sistem care se caracterizează prin automiș- 
care) cu istoria, dreptul, antropologia, economia. 


«I PERSPECTIVE TEORETICE DE ABORDARE 
A OBIECTULUI ȘI PROBLEMATICII SOCIOLOGICE 


Spre deosebire de științele naturii al căror obiect 
de studiu poate fi cercetat, decupat din realitate, supus 
cercetării la microscop, în laborator, ordonat, clasat, 
în științele sociale, omul, societatea, faptele, feno- 
menele și procesele sociale prezintă o specificitate 
care îngreunează cunoașterea. Căile de producere a 
cunoașterii sunt diferite în științele sociale comparativ 
cu cele din științele naturii. Din această distincţie 
putem accepta ideea și poziţia celor care susţin auto- 
nomia metodologică a disciplinelor sociale și istorice. 

Orice știință socială predată (disciplină) poate 
să prezinte obiectul și problematica sa din mai multe 
puncte de vedere. Acest aspect este determinat de 
teorie și metodologie, adică de teoria metodologică 
și de teoria cunoașterii acestei teorii. În istoria 
științei au existat mai multe orientări teoretice, dar 
nu toate au generat o metodologie distinctă. Unele 
teorii au aderat la aceleași practici metodologice. 

După unii autori (A. Comte, M. Weber), orien- 
tările teoretice în sociologie ar fi: pozitivismul și 
sociologia interpretativă. Orientării pozitiviste i 
s-ar asocia practica metodologică „obiectivă“, con- 
form căreia faptele, fenomenele sociale sau cele 
incluse în sfera subiectivităţii umane sunt conside- 
rate ca „obiecte“ ce pot fi analizate în mod similar 
ca cele din științele naturii. Conceptele-cheie în 
această orientare ar fi: explicaţia și predicția. 

Principiile de abordare sociologică în cadrul 
pozitivismului au dezvoltat mai multe orientări: 
operaţionalismul, empirismul, structuralismul, 
analiza sistemică, iar în cazul orientării interpreta- 
tive, interacţionalismul simbolic, fenomenologia, 
etnometodologia, care pun accentul pe semnificaţia 
subiectivă a comportamentului uman. Conceptele-cheie 
sunt cele de înțelegere și interpretare. 

Există o mare diversitate de concepții cu privire 
la obiectul de studiu al societății. Unii sociologi, 
sesizând asemănări între funcţionarea societății și 
cea a organismului uman, au ajuns la identificarea 
celor două noţiuni. 

Teoria organicismului (reprezentată prin H. 
Spencer) constată asemănările dintre societate și 
organismul uman, referitoare la individ (celula so- 
cială), la creșterea, dezvoltarea societăţii (prin adău- 
gire de celule, unire de grupuri sociale), la structura 
și la modul de funcţionare și continuitate. 

Teoria psihologică a societăţii afirmă că 
interesele, scopurile, relaţiile dintre indivizi 
constituie elementele esențiale pe baza cărora se 


construiește societatea. Concepţia psihologică 
încearcă să explice societatea fie ca un produs al 
psihologiei individuale (J.G. Tarde, teoria imitaţiei), 
fie ca un tot psihic care nu se reduce la individ (W. 
Wundt — după care societatea, este mai mult decât 
o sumă de spirite individuale). 

Teoria pozitivistă (A. Comte) susţine că fazele 
de evoluţie ale societăţii omenești urmează aceleași 
etape de evoluţie ale inteligenţei. Legea celor trei 
stări clarifică cele trei stadii sau faze succesive prin 
care a trecut inteligența omenească. Cea dintâi fază 
are un caracter religios și corespunde celei în care 
spiritul și societatea sunt dominate de magie și 
credință. A doua fază (corespunzătoare secolelor 
al XII-lea — al XVIII-lea), faza metafizică, este 
caracterizată printr-o atitudine critică dezorganiza- 
toare. A treia fază, pozitivistă, este aceea în care 
predomină autoritatea spirituală, rațiunea. 

Teoria funcţionalismului structural (Talcot 
Parsons). Prin introducerea noţiunii de funcție, 
T. Parsons face trecerea de la analiza statică, 
structurală, la cea dinamică, funcţională a societății. 
Termenul de funcţie permite analiza relațiilor dintre 
sistemul social și mediu. Structura desemnează 
ordinea funcţională din realitatea socială, iar 
procesul se referă la „schimbarea stărilor“. Pentru 
T. Parsons, „schimbarea“ nu ţine de normalitate, ci 
de „devianţă“, deoarece modifică integritatea 
sistemului social. Sistemul total al acţiunii conceput 
de T. Parsons este format din mai multe subsisteme: 
social, cultural și cel referitor la personalitate. 

Teoria sistemelor generale. Conceptul de 
sistem a fost preluat din biologie prin L.von 
Bertalanffy, iar teoria sa a fost dezvoltată în ciber- 
netică, informatică și comunicaţii, apoi extinsă în 
sfera socială. Primul sociolog care a formulat ex- 
plicit conceptul de sistem social a fost V. Pareto. 

Fiecare mod de abordare a generat un anumit 
tip de orientare metodologică, după cum urmează: 

Pozitivismul a instituit practica metodologică 
„obiectivă“ conform căreia: 

1. metodele, tehnicile, procedeele utilizate în 
științele naturii pot fi adaptate și folosite în sociologie; 

2. faptele, fenomenele, procesele sociale au o exis- 
tenţă obiectivă, independentă de teoria care le descrie; 

3. cunoașterea sociologică se apropie de „ingi- 
nerie socială“ pentru că oferă instrumente de cu- 
noaștere a problemelor sociale, fiind neutră din punct 
de vedere valoric. 


Practica metodologică interpretativă, inițiată 
de M. Weber, a fost dezvoltată în interacţionismul 
simbolic (G.H. Mead), fenomenologia socială sau 
etnometodologia (L. Wittgenstein, Ed. Husserl). În 
practica interpretativă, conceptele centrale sunt de 
acțiune socială și înțelegere interpretativă. 

Construcţia teoretică prezintă următoarele etape: 

1. înțelegerea subiectivă bazată pe observarea 
directă a situaţiilor sociale; 

2. elaborarea explicaţiilor cauzale prin care pot 
fi realizate predicții pornind de la generalizări. 

Antropologie (gr. anthropos „om“ + gr. logos 
„cuvânt“, „discurs despre om“) 

— studiu sistematic despre om din perspectivă 
fiziologică (ce face natura din om) și practică (ce 
face omul din sine însuși) — Kant; 

— știință a omului ca individ, grup și specie care 
vizează atât structura cât și comportamentul 
acestor entități. 

Antropologie culturală — disciplină științifică de sine 
stătătoare care studiază comportamentul uman 
bazat pe norme (cultură), în context spaţio-tem- 
poral concret. 

Sociologie (lat. socius „soţ“, „asociat“, „ortac“, 

„tovarăș“ + gr. logos „cuvânt“, „idee“, „teorie“, 

„ştiință“) — știința despre societate. A. Comte 


Lectură 


SS / 


D. Gusti a fost promotor al studiului problemelor 
sau „chestiunilor” sociale: „chestiunea Dunării”, 
„chestiunea rurală”, problema păcii și a războiului, 
sărăcia etc. A conceput ideea „muzeului socio- 
logic”, pe temeiul căreia a fost realizat Muzeul 
Satului (1936). 

Sub conducerea sa a fost editată, între 1938 și 
1943, „Enciclopedia României” (4 volume). 


Înțelegerea și interpretarea semnificaţiilor su- 
biective ale acțiunii umane conferă sociologiei spe- 
cificitate datorată: 

- unicităţii faptelor sociale din punctul de vedere 
al actorului social; 

- discontinuităţii între ceea ce este și ceea ce 
ar trebui să fie; 

- înţelegerea de tip empatic a fenomenelor 
mentale, diferite de înțelegerea fenomenelor din natură. 

Cele două practici metodologice, obiectivă și 
interpretativă, s-au dezvoltat divergent. Acestea repre- 
zintă două opțiuni între care sociologul este nevoit să 
aleagă, atunci când elaborează un proiect de cercetare. 


(1838) a folosit pentru prima dată termenul de 
„sociologie“ în Curs de psihologie pozitivă. 

-știința unităţilor sociale, de la cele mai simple (cercuri 
de prieteni, familie, echipe de muncă), până la cele 
mai complexe (popoare, națiuni, ţări, organizații 
internaţionale); 

— știință a naţiunii având ca funcție cunoașterea 
realității sociale (Dimitrie Gusti); 

— ştiinţa societăţilor omenești ce se ocupă cu studiul 
vieţii sociale, al formelor de comunitate umană, de 
convieţuire socială (Traian Herseni); 

— știință care se ocupă cu studiul vieţii sociale în general 
și cu studiul comparativ al societăților (Mihail Ralea); 

— studiul integrativ structural și dinamic al societăţii, 
abordată în unitatea și diversitatea componentelor 
sale unitare (Petre Andrei). 


Dimitrie Gusti (1880-1955) 


Sociologia are de îmbinat cunoștințele parțiale 
căpătate din diferite alte materii de învățământ și 
care altfel ar rămâne dezbinate în mintea elevilor. 
Totuși, fenomenele economice, juridice, psiholo- 
gice, istorice, etnografice, antropogeogratice sunt 
în întregime sau în parte fenomene sociale, ele sunt 
manifestări ale societății. De aceea, după munca 
de analiză, trebuie să urmeze încercarea de sinteză. 
Sociologia are de îndeplinit funcţia aceasta însem- 
nată de concentrare și coordonare a cunoștințelor, 
pentru a pune în lumină adevărată caracterul de 
totalitate al vieții sociale, pentru a da înțelesul deplin 
termenilor legaţi de societate și de a forma în chip 
unitar mintea elevilor. 

D. Gusti., T. Herseni, Elemente de sociologie 


Constantin Rădulescu-Motru (1868-1957) 


... fiecare dintre noi este obișnuit să judece pe 
alții după sine însuși. Fiecare dintre noi crede că 
activitatea omenească are un scop, care se recu- 
noaște și se apreciază în urmă din fapte; mentali- 
tatea noastră de profesioniști burghezi nu poate 
concepe o activitate practică fără scop... 

Sociologia însă tocmai de aceea este făcută, 
ca să ne ridice peste mentalitatea noastră prea 
strâmtă, sau mai bine peste prejudecățile noastre. 
Ea ne arată că ceea ce noi credem a fi cu neputinţă 
se întâmplă totuși, și nu numai că se întâmplă, dar 
se și explică în modul cel mai raţional. 

C.R.-Motru, Psihologia poporului român, Ed. Pai- 
deia, București, pg. 99. 


C. Wright Mills (1916-1962) 


C. Wright Mills, sociolog american, profesor la 
Universitatea Columbia, a criticat în numeroase 
lucrări societatea americană contemporană, 
elitele conducătoare, conformismul claselor de 
mijloc. Prin conceptul de imaginație socio- 
logică, Mills a făcut referiri la capacitatea 
individuală de a înțelege istoria socială, bio- 
grafia personală și relațiile dintre ele în cadrul 
unei societăţi date. 


În prezent sociologul are de îndeplinit o sarcină 
urgentă, care este în același timp politică și 
intelectuală — căci, în realitate, ele coincid — aceea 
de a clarifica elementele ce formează nelinistea și 
indiferența contemporană. 

Acest lucru îi este cerut sociologului de către 
toți reprezentanții culturii, fizicieni și artiști, de 
întreaga comunitate intelectuală. Tocmai datorită 
acestei sarcini și acestei așteptări, științele sociale 
încep să devină numitorul comun al erei noastre 
culturale, iar imaginaţia sociologică, cel mai 
necesar produs al activităţii noastre intelectuale. 

C. Wright Mills, Imaginaţia sociologică, Ed. Politică, 
București, 1975, pg. 37 


1. După ce citiți cu atenţie textele de la 
Lecturi răspundeţi următoarelor cerinţe: 

a. Identificaţi funcţiile sociologiei. 

b. Care este locul sociologiei în ansamblul 
științelor socio-umaniste? 

c. Care consideraţi că este importanța studierii 
sociologiei în liceu? 

d. În ce constă menirea sociologului în socie- 
tatea contemporană? 

2. Aduceţi argumente în susţinerea ideii con- 


form căreia funcția critică este cea mai importantă 
dintre funcţiile sociologiei. 

3. Explicaţi raportul dintre sociologie și 
ramurile ei. 

4. Ordonaţi descrescător, pe caiet, următoarele 
cerinţe psihice pentru exercitarea profesiei de 
SOCIOLOG. Notaţi rangul (1,2,3, ...) în stânga 
fiecărei cerinţe. 

- aptitudini de comunicare, sociabilitate; 

— prezenţă agreabilă; 


— dicţie bună și ușurință în exprimarea ideilor; — universalitatea problematicii sociologice; 

— capacitate de adaptare; — mondializarea problemelor de studiu ale 
— memorie vizuală și auditivă; sociologiei; 

— capacitate de analiză, sinteză și abstractizare. - unitatea metodologică în studiul științelor 


5. Scrieţi un eseu cu tema: Statutul sociologiei sociale. 
în societatea contemporană după următorul plan de 
idei: 


e Cunoașterea de tip sociologic răspunde unei e Abordarea problematicii sociologiei se face 
nevoi individuale și sociale. Ea se realizează cu prin respectarea unor repere care relevă funcţiile 
metode specifice și aparat conceptual propriu. sociologiei. 

e Problematica sociologică este studiată de e Obiectul și problematica sociologiei au 
diferite ramuri ale sociologiei. generat abordări diferite sub aspectul teoriei și 

metodologiei. 


1. Durkheim, E. — Regulile metodei sociologice, Editura Științifică și Enciclopedică, București, 1974; 
2. Giddens Anthony - Sociologie, Editura ALL, București, 2010; 

3. Herseni, T. — Sociologie, Editura Științifică și Enciclopedică, București, 1982; 

4. Szczepanski, J. — Sociologie. Noţiuni elementare de sociologie, Editura Științifică, București, 1972. 


e Motorul societății este egoismul 
e Imaginaţia sociologică — un mod de a privi lumea altfel 
e Rolul sociologului în societatea contemporană 


CERCETARE SOCIOLOGICĂ 


Ocupaţia de sociolog 


În clasificarea ocupaţiilor din România (COR) sunt profesionale în care sunt prezentate: cerinţele 
cuprinse monografii ale diferitelor ocupaţii existente ocupaţiei, condiţiile de lucru, perspectivele de 
în România. Ministrul Muncii împreună cu Ministerul angajare etc. 

Educaţiei și Cercetării au realizat micro-monografii Pentru mai multe detalii consultați: 


http://www.rubinian.com/cor_1_grupa_majora.php 

FACTORII ȘI 
CONDIŢIILE 
VIEȚII SOCIALE 


1. MEDIUL NATURAL ŞI SPAŢIUL SOCIAL 


2. POPULAȚIA 


3. CULTURA ȘI CONŞTIINŢA COLECTIVĂ 

| CE? DE CE? CUM? | 
| sunt spatiile sociale este necesar să să analizaţi | 
| şi ariile geografice; identificaţi factorii comportamentele prin | 
| ce reprezintă naturali în explicarea raportarea la valori | 
| fenomenul migraţiei legăturii acestora cu dezirabile social şi să | 
| şi despre specificul, evolutia individuală şi promovati spiritul de | 
funcțiile şi tipurile socială. toleranţă. 
| de cultură. | 

4E MEDIUL NATURAL ȘI SPAȚIUL SOCIAL 


a) Mediul natural și viața socială 

Încă din antichitate, gânditori și oameni preocu- 
paţi de cunoașterea și explicarea faptelor și a 
fenomenelor sociale au observat dependenţa vieții 
și a activităţii omului de variațiile de climă, sol, 
succesiunea anotimpurilor. 

Hipocrate a încercat să explice deosebirile 
dintre europeni și asiatici prin diferenţele solului, 
ale climei și ale gradului de umiditate din Europa și 
Asia. El a observat nu numai tipul de constituţie 
fizică, ci și însușirile spirituale, care deosebesc 
oamenii ce aparţin diferitelor regiuni. 

Aceste preocupări, care s-au extins până în zilele 
noastre, se regăsesc sistematizate într-o știință de 
graniţă numită sociogeografie sau geografie socială. 
Tot legate de sol ca spaţiu geografic, sunt și 
problemele care vizează efectele în planul relațiilor 
politice și de vecinătate, a ţărilor. Acestea au un 
rol foarte mare în viața mondială și aparţin 
domeniului cunoașterii numit geopolitică. 

Problema frontierei a avut semnificații și cono- 
taţii diferite în perioada cuceririi teritoriilor și forma- 


rea sistemului colonial, destrămarea lui, cât și în 
perioada ultimului deceniu al acestui secol. Asistăm 
la destrămări (U.R.S.S., Cehoslovacia, lugoslavia) 
și unificări (Germania de Vest și Est) de state ce 
repun în discuţie problema graniţelor. Frontiera nu 
e numai o problemă de geografie, de delimitare spa- 
țială, ci ea generează efecte economice, sociale, 
politice și culturale. Plasarea într-un spațiu geografic 
creează raporturi de vecinătate care se pot transfor- 
ma în relaţii de colaborare sau conflictuale, genera- 
toare de fenomene culturale (ca de exemplu cel de 
aculturaţie), cu efecte deosebite. 

Terenul, frontiera, solul, prin calitatea și confi- 
guraţia geografică a ţării, pot furniza explicaţii des- 
pre istoria poporului, gradul de civilizaţie, unitatea 
și diversitatea culturală etc. 

Teritoriul, prin formele sale de relief (munte, 
deal, șes), oferă și determină chiar felul de viaţă și 
organizare internă a comunităţii. Astfel, fenomene 
precum nomadismul (caracteristic în zonele de 
stepă) sau transhumanţa (la unele popoare de păs- 
tori), determină modificări ale vieţii după anotimpuri, 


anumite atitudini și sentimente faţă de proprietate, 
interferenţe culturale. Cunoașterea acestei depen- 
denţe a comportamentului de viaţă cotidiană, care 
generează un tip specific de viaţă colectivă, de me- 
diul natural, poate să furnizeze explicaţii pentru 
numeroase evenimente produse în istorie. Exemplu: 
transformarea caravanelor în armate nomade, 
migrația popoarelor ș.a. 

Solul poate influența viaţa socială prin calitatea 
sa care generează anumite activități economice. 
S-au făcut analogii între sol, preocupările de procu- 
rare a hranei prin vânătoare, pescuit, creșterea 
animalelor și cultivarea plantelor și efectele alimen- 
taţiei în dezvoltarea unor popoare. 

Apele care se regăsesc pe teritoriul unei ţări 
constituie legături cu exteriorul, căi de comunicare 
între popoare. Fluviul Dunărea, de exemplu, constituie 
un astfel de element de unire a ţărilor Europei, 
contribuind la circulaţia valorilor materiale și spirituale. 
Există, în tradiţia și cultura popoarelor dunărene, 
cântece, dansuri și ritualuri legate de Dunăre. 
Construcţiile pe Dunăre (podurile) sunt elemente ce 
leagă nu numai maluri, ci și popoare, culturi. 

Marea are un rol special în constituirea și 
dezvoltarea societăţii. Ea contribuie la formarea unei 
filosofii a vieţii, dar și a unei atitudini în faţa morţii. 
Infinitul mării creează alte orizonturi chiar și politice 
mai largi, ambițiile teritoriale scad. Marea dezvoltă 
sentimentul frumosului, lirismul, muzica, dansul. 

Clima afectează viaţa prin temperatură, care 
poate genera afectarea stării de sănătate. În același 
timp, climatul modifică talia, structura anatomică, 
în general. Locuitorii zonelor nordice (eschimoșii, 
laponii) sunt scunzi. O variaţie sezonieră poate fi 
identificată și în societatea românească, mai ușor 
sesizabilă în comunităţile sătești; în anotimpurile mai 
călduroase: primăvara, vara și chiar toamna, viaţa 
este animată de activitățile ce se desfășoară în strânsă 
legătură cu natura (munca pământului), iarna, satul 
e în amorțire. 

În concluzie, mediul natural exercită o mare 
influenţă asupra vieții sociale, ocupaţiilor și mani- 
festărilor oamenilor, asupra organizării sociale. Viaţa 
socială e influenţată și de alți factori dintre care cei 
de natură spirituală (conștiința, tradiţia și solidari- 
tatea, autoritatea) sunt deosebit de importanți. 

Omul are față de natură un dublu rol: pasiv și 
activ. El este influenţat de fenomenele fizice, încear- 
că să se adapteze lor, dar ia și atitudine, acţionează 
pentru a le transforma. 

În procesul de transformare a naturii omul se 
transformă pe sine, devenind o ființă care produce 
valori materiale și spirituale. 


EI 

b) Spaţiul geografic și spaţiul social 

Numărul mare al populaţiei de pe glob, cuceri- 
rea unor noi spaţii pentru construcţii de locuințe și 
desfășurarea unor activităţi, a restrâns tot mai mult 
mediul natural. Acest spaţiu fizic devine tot mai căut- 
at pentru curăţenia aerului, a solului, pentru liniștea 
pe care marile aglomerări urbane nu o mai pot oferi. 

Plasarea într-un spaţiu geografic pentru a pune 
temelia unei locuinţe însemna, în societăţile tradiţio- 
nale, întemeierea unei familii, adică dobândirea unei 
poziţii sociale. Ritualurile întemeierii exprimă sim- 
bolic relaţiile dintre ordinea socială și cea cosmică. 

Delimitarea spaţiului social ţine de o ordine 
socială caracterizată prin: tradiţii, obiceiuri, norme, 
reguli de viaţă și valori. 

De exemplu, între o familie care și-a schimbat 
domiciliul din mediul rural în mediul urban și o 
familie vecină din respectiva localitate există 
„distanţe sociale” mari chiar dacă din punct de 
vedere geografic ele sunt mici. 

În mod similar, poziţia omului în societate este 
determinată de un sistem de coordonate sociale 
precum: profesia, ocupaţia, mediul de rezidenţă, 
nivelul de instrucţie, valorile și atitudinile sale. 


Spaţiul social exprimă totalitatea 4 
grupurilor sociale, a poziţiilor lor precum și 
a raporturilor dintre ele. 


Distanţa socială poate: 
— crește, ducând la izolare; 
- descrește, favorizând fenomenul de integrare. 
Fenomene ca cele de socializare, educaţie, 
învăţare socială, aculturație, favorizează dinamica 
spațiului social, schimbarea poziţiei acestuia în sus, 
în jos sau la același nivel. 
În prezent s-a ajuns la o delimitare a spaţiilor 
sociale în cadrul a cinci arii geografice: 
. aria indo-europeană; 
„aria chino-siberiană; 
. aria africană; 
. aria Oceaniei; 
. aria nord-americană. 
Cercetările de etnologie, prin care se încearcă 
descoperirea identităților unor popoare, pun în 
evidență următoarele spaţii constituite prin procesul 
de transmitere a moștenirii culturale: 
l. prin intermediul antichităţii grecești și romane: 
1. spaţiul romanic; 
2. spaţiul grec și bizantin. 

II. prin intermediul popoarelor „barbare“: 
1. spaţiul celtic; 

. spațiul germanic, englez; 
. spațiul scandinav; 

. spațiul slav; 

. spațiul baltic. 


2 
3 
4 
5 


— Vocabul 

Aculturaţie — procesul de interacţiune a două culturi 
aflate într-un contact reciproc. 

Etnologie (gr. ethnos „popor“ + gr. logos „cuvânt”) — 
știință care studiază originea, răspândirea în spaţiu și 
transmiterea în timp a credințelor și obiceiurilor din 
culturile populare. 


Lectură 


„„„Activitatea unui sat, de pildă, este în strânsă 
legătură cu anotimpurile, cu variațiile climaterice 
și cu precipitaţiile atmosferice. Ea se găsește în 
aceeași strânsă legătură cu rețeaua hidrografică a 
regiunii, cu formele de relief, cu bogăţia vegetală 
și animală a regiunii. Dar în același timp, 
activitatea socială poate înrâuri climatul prin 
împăduriri și despăduriri, poate capta apele prin 
sisteme de irigaţii și canalizări, pentru a le 
întrebuința ca îngrășăminte sau ca energie motrică 
în numeroase forme de industrii, poate îmbunătăți 
solul prin îngrășăminte sau printr-o tehnică 
superioară de muncă, poate extirpa anumite plante 
și animale și poate cultiva pe altele, favorabile vieţii 
omenesti. 

Dimitrie Gusti, Problema sociologiei, Imprimeria 
Naţională, București, 1940, pp.33-34 


Realitatea socială constituită și organizată este 
localizată în spaţiu, nu e suspendată în timp, deci 
are continuitate cu trecutul, sau, cu alte cuvinte, 
această realitate are fiinţă într-un cadru general. 
Astfel, realitatea socială, în alcătuirea și funcționa- 
rea sa, este dependentă de mediul fizico-cosmic, de 


În concluzie, prin studierea elementelor antro- 
pologice, a variațiilor culturale și particularităţilor 
lingvistice poate fi cunoscută viața unor populații 
care formează cel mai vechi substrat al popoarelor 
europene actuale. 


Geografie socială — disciplină constituită la interferența 
dintre geografie și sociologie, având ca obiect de studiu 
interacţiunea dintre societate și mediul geografic. 

Vecinătate -— relaţie socială între două sau mai multe 
persoane, familii (gospodării), state. 


trecutul istoric, de viaţa biologică chiar. Acest cadru, 
în care se dezvoltă realitatea socială, va determina 
și el anumite valori: istorice, biologice, religioase 
etc. 

Petre Andrei, Opere sociologice, vol. |, Ed. Aca- 
demiei R.S.R., pg. 247 


„„„toate fenomenele sociale reale au fost și sunt 
localizate undeva în spaţiu și s-au petrecut și 
continuă să se petreacă într-un anumit timp, deci 
ele sunt toate, fără nici o excepţie fenomene geo- 
grafice și fenomene istorice. N-a existat probabil 
nici un sociolog care să nu-și fi dat seama de acest 
lucru, dar foarte numeroase doctrine sociologice con- 
sideră că, din punctul de vedere teoretic în care se 
situează, aceste două aspecte sunt lipsite de impor- 
tanță și le lasă exclusiv în grija antropogeografilor, 
a etnologilor și a istoricilor. Așa se explică, fără 
îndoială, o mulțime de exagerări și chiar speculaţii 
care circulă în domeniul sociologiei, datorită mai 
ales a poziţiilor idealiste, spiritualiste, logiste, psiho- 
logiste etc. 

Traian Herseni, Sociologie, Ed. Științifică și 
Enciclopedică, București, 1982, pg. 541 


1. Care credeţi că sunt caracteristicile (fizice, 
psihice și sociale) ale populaţiei din zona în care 
trăiţi? Consideraţi că ele pot fi explicate prin factori 
naturali? Dacă da, arătaţi posibilele corelaţii. 


2. Încercaţi să explicaţi un eveniment istoric 
produs pe locurile în care trăiţi și căutați 
elemente de mediu natural care au favorizat/ 
frânat producerea (extinderea) lui. 


3. Care credeţi că sunt procesele sociale care 
favorizează micșorarea distanţei sociale dintre 
sat și oraș? (Enumeraţi cel puţin două.) 

4. Scrieţi un eseu cu tema: Vecinătatea și feno- 
menul de aculturaţie. 

5. Pe baza textelor de mai sus și a cunoștințelor 
voastre, răspundeţi la următoarele întrebări: 


a) Care sunt, în viziunea autorilor, elementele 
constitutive (cadrele) ale vieţii sociale în care 
se formează valorile? 

b) Cum influențează mediul natural viața 
socială a unei colectivități? 

c) Ce activităţi desfășurate în mediul înconjură- 
tor pot favoriza evoluţia vieţii omenești? 


7I POPULAȚIA 


a) Condiţionarea socială a fenomenelor 

demografice 

Studiul populaţiei constituie obiectul științei 
demografia, dar populaţia este și o problemă a socio- 
logiei, deoarece aceasta este un factor și în același 
timp o condiție a existenţei vieţii sociale. Fenomene 
precum: natalitatea, mortalitatea, nupţialitatea, 
divorțialitatea și migrația se produc și ca urmare a 
influenţei unor factori sociali și, în același timp, 
acestea influenţează în mod direct evoluția 
societăţii în ansamblul ei. 

O problemă de reflecţie socială și de analiză o 
constituie creșterea numărului populației pe diverse 
arii teritoriale. Care sunt mecanismele care guver- 
nează creșterea populaţiei? În ce zone ale globului 
se realizează spor ridicat de natalitate și cum se 
explică aceasta? 

Pastorul englez Thomas Robert Malthus, care a 
generat și un curent de gândire numit malthusianism, 
exprima ideea limitării creșterii populaţiei printr-o serie 
de factori sociali (războaiele) și naturali (seceta) pentru 
a restabili echilibrul între populaţie, care crește în 
proporţie geometrică, și cantitatea de mijloace de 
subzistență, care crește în proporție aritmetică. Teoria 
sa intră în contradicţie cu cea creștină, opusă oricărei 
intervenții în actul de procreare. 

În epoca contemporană o atenţie sporită în cer- 
cetarea demografică și sociologică este acordată 
fenomenului migraţiei. 

Migraţia este un fenomen ce constă în 
deplasarea unei mulţimi de persoane dintr-o 
arie teritorială în alta. 


1. Din punct de vedere al duratei, migraţia 
poate fi: 

a) temporară (pentru o perioadă determinată de 
timp); 


b) definitivă (fără întoarcere în locul de origine). 

2. Din punct de vedere al teritoriului, aceasta 
poate fi: 

a) internă ; 

b) externă (internațională). 

În cadrul acestui fenomen se poate vorbi de 
imigrație (ansamblul intrărilor într-o populaţie) și emi- 
graţie (ansamblul ieșirilor). Orice fapt migratoriu este 
provocat de o persoană care este emigrant (pentru țara 
de origine) și imigrant (pentru ţara de destinație). 

Migraţia internaţională se manifestă sub mai 
multe forme: 

1) migraţia forței de muncă; 

2) migraţia membrilor celor emigraţi anterior; 

3) migraţia forțată datorită calamităţilor natu- 
rale, războaielor, persecuțiilor politice, religioase. 

Ea poate fi legală atunci când sunt respectate 
reglementările juridice și de drept internaţional, sau 
clandestină, caracterizată prin încălcarea acestora. 

In fenomenul de migraţie sunt antrenate ele- 
mente sociale (cauze, efecte), de psihologie a per- 
soanei (motivații, riscuri) și economice (costurile și 
beneficiile). 


b) Relaţia femeie-bărbat 

Dintotdeauna specialiștii în științele socio-umane 
și-au pus problema identității femeii și a bărbatului, 
a rolului lor în societate. Statisticile și experienţele 
pun în evidenţă faptul că bărbaţii și femeile sunt în 
curs de a-și modifica profund imaginea pe care o au 
unii despre ceilalţi. Asistăm la instaurarea unei ordini 
a lumii la care suntem spectatori interesaţi și actori 
neliniștiți care ne punem întrebări de genul: Cine 

Migrația internă, caracterizată în principal prin deplasări 
din mediul rural înspre cel urban și invers, va fi tratată la 
capitolul Comunități umane. 


sunt eu? Care este identitatea mea, specificitatea mea 
ca bărbat sau ca femeie? sau întrebări de genul: Cum 
ne distingem unul de celălalt? Cum trăim unul cu 
celălalt? 

A vorbi despre egalitate este o utopie, dar și 
scindarea populaţiei și a lumii în sfera masculină și 
cea feminină este o imagine care a dispărut, căci 
natura meseriilor a permis ștergerea graniţelor ce 
delimitau ocupaţii ca fiind exclusiv masculine sau 
exclusiv feminine. Diviziunea sarcinilor avea meritul 
de a dezvolta la fiecare caracteristici diferite care 
contribuiau la formarea sentimentului identității. 

Cercetările psiho-sociale au demonstrat că modul 
de gândire, simţire și exprimare al femeii este diferit 
de cel al bărbatului. De aceea, în cercetarea 
sociologică este nelipsit din chestionar acest element 
de identificare, consemnarea sexului subiectului 
intervievat și nu a numelui care, în prelucrarea statis- 
tică a datelor, nu prezintă importanţă. 


c) Vârstele 

Sentimentul vârstei nu este spontan. În ţările 
unde nu există stat civil, oamenii nu știu să se 
situeze pe scara de vârstă, și dacă se declară: tineri, 
adulți sau bătrâni, sunt trataţi ca atare. Categoriile 
de vârstă sunt o producţie socială. 


e Sentimentul copilăriei nu exista în Evul 
Mediu. Copilul era considerat un adult în miniatură 
și tratat în consecinţă. 

e Recunoașterea tinereții avea loc în școală. 
Tineretul nu era considerat un grup social. Sepa- 
rând tinerii de adulţi, acestora li se conferă o oare- 
care identitate. Tinereţea marchează ieșirea din 
copilărie și intrarea în viaţa adultă prin căsătorie. 
Durata tinereţii e dată de strategia familiei de a-și 
conserva puterea. În societăţile primitive, trecerea 
de la copilărie la viaţa adultă face obiectul unor 
rituri de inițiere. Există o separare între copilărie și 
tinereţe, corespunzătoare sfârșitului școlarității și 
intrării în viaţa activă. 

e Vârsta a treia este o altă invenţie caracteri- 
zată în general prin: incapacitate fizică, protecţie 
socială, pensionare (care pentru unii înseamnă 
„moarte socială”, pentru alţii, o nouă viaţă). 

Categoriile de vârstă, stabilite și ele în mod 
arbitrar, interesează în cercetarea sociologică, prin 
analizele calitative, pentru că pun în evidenţă dife- 
renţieri de opinii și stiluri de gândire diferite. Ele 
sunt și criterii în eșantionare, care asigură repre- 
zentativitatea necesară generalizării rezultatelor 
pentru o întreagă populație. 

Prezentăm un model de eșantion: 


Tabelul 1: Structura eșantionului pe categorii socioprofesionale, 
medii, sexe și grupe de vârstă 
Total din care pe din total pe grupe de 
Nire Ocup afli urban | rural : 
crt. 70 M M 18-34 | 35-64 65 SI 
F F ani ani peste 
muncitor, cadru mediu cu M 9 IM 4 
1. | muncă manuală 19 E__2 |E 1 19 5 _ 
maistru, tehnician, M_6 |M 3 
2. functionar cu studii medii 11 FEF 1 F 1 7 4 z 
3. | salariat cu studii superioare 4 ş i i i 1 3 - 
patron, conducător de M 3 IM 2 _ 
4. unitate 8 E 2 |E 1 2 o 
5 şomer sau în căutarea unui 7 M 5 IM - 6 1 
`| loc de muncă SI E F 2 |F - _ 
6 pensionar cu asigurări sociale 9 M 4 IM 3 2 7 
` | sau cu pensie de urmas tc. F 1 |E 1 
x M - IM _- 
ă Z 
7. | casnic 5 F 4 F l 2 3 
M 5 |M_2 
8. elev, student 10 F 3 |F - 10 - - 

Eșantion — o selecție din populația totală ce urmează să 
fie studiată într-o cercetare. 

Reprezentativitate — calitatea unui eșantion de a 
respecta structura populaţiei totale. Aceasta permite 
generalizarea rezultatelor asupra întregii populaţii. 


Lectură 


Vârstele au divizat și continuă să dividă 
societatea în alt mod și cu alte consecințe, dar prin 
aceasta nu mai puțin importantă pentru întreaga viaţă 
a oamenilor. Până la o anumită etate..., copiii sunt 
cu totul dependenți de adulți, în primul rând de 
mamele sau părinţii lor. Ei nu participă în chip activ 
la niciuna dintre manifestările sociale, nici eco- 
nomice, nici politice, nici culturale; copiii formează 
prin definiție populaţia pasivă (inactivă) a oricărei 
comunităţi. De aici două consecinţe principale, din 
care una are un caracter negativ și temporar, iar alta 
un caracter pozitiv și peren, de o covârșitoare 
însemnătate pentru orice formă de viaţă socială, 
pentru societate în general. Consecința negativă 
constă în soarta precară a copiilor, mai ales a celor 


nedoriți sau prezenţi în situaţii sociale definite 
(sărăcie, cataclisme naturale, războaie, migrații 
forțate, persecuții). Infanticidul a fost multă vreme o 
practică acceptată, ca și abandonarea, neîngrijirea 
și subalimentarea lor... 

Consecința pozitivă și cu caracter de permanenţă, 
tot timpul cât a existat și vor exista societăţi omenești, 
constă în procesele de socializare sau culturalizare a 
noilor generaţii de către cea adultă, pentru a le asimila 
și integra eficient în viaţa socială și asigura astfel 
stabilitatea, perpetuarea și dezvoltarea continuă nu 
numai a speciei, ci și a comunităţilor și a civilizaţiilor 
create sau însușite de ele. 

Traian Herseni, Sociologie, Ed. Științifică și Enciclo- 
pedică, București, 1982, pp., 524-525 


1. Explicaţi posibilele efecte ale migraţiei 
internaţionale pentru: 

a) populaţia de origine; 

b) populaţia de destinaţie; 

c) migranţii înșiși. 

2. Explicaţi ce înţelegeţi prin: „Tinereţea nu 
este decât un cuvânt.” (P. Bourdieu). 


Enunţuri 


3. Care este deosebirea esenţială dintre popu- 
laţia totală și eșantion? Menţionaţi caracteristicile 
eșantionului. 

4. Copiaţi tabelul de mai jos și precizaţi dacă 
următoarele enunţuri sunt adevărate (A) sau false 
(F), marcând cu un X în căsuțele corespunzătoare 
din stânga fiecărui enunţ: 


ale populaţiei totale. 


fiecare de la ceilalți. 


O persoană care pleacă definitv din România într-o altă ţară este imigrant pentru 
România. 
Știința care studiază populaţiile umane se numește demografie. 

Pentru a fi reprezentativ, eșantionul trebuie să respecte anumite caracteristici 


Gruparea populaţiei pe categorii de vârstă este o clasificare artificială. 
Femeile și bărbaţii constituie un ansamblu omogen. 
Rolurile sociale ale femeii și bărbatului exprimă comportamentele așteptate de 


i 

5. Dacă într-un cuplu de străini se naște un 
copil în ţara noastră, copilul este de asemenea „un 
străin”. Care factor este mai puternic: familia de 
provenienţă sau locul nașterii, în aprecierea cuiva 
ca fiind un străin? 


6. Care este diferenţa dintre un refugiat și un 
solicitant de azil? 

7. Unele ţări occidentale vorbesc de emigranți 
ca „tezaure de populaţii străine”. Cum explicaţi 
această apreciere? 


FE CULTURA ȘI CONŞTIINŢA COLECTIVĂ 


a) Specificul și funcţiile culturii 

Termenul de cultură a fost folosit până în secolul 
al XIX-lea cu semnificaţia de cultivare a pământului, 
aplantelor, agricultură. În paralel cu această 
semnificaţie a circulat o altă semnificație dată în 
perioada Renașterii, aceea de cultivare a minţii, a 
spiritului. 

Cultura reprezintă un ansamblu de valori 
materiale și spirituale, un mod de viaţă, 
relativ stabil, dobândit și transmis de la o 
generaţie la alta prin schimbări continue și 
fixate prin mecanisme conștiente sau 
subconștiente. 


În viaţa socială, culturii și educaţiei le revin 
un rol esenţial, acela de a-l înnobila, de a-l plasa 
pe individ deasupra unei condiţii pe care o are la 
naștere, conferindu-i o nouă identitate din punct de 
vedere social. „Nobleţii moștenite” i se adaugă o 
„nobleţe dobândită” prin cultură. 

Cultura poate fi înțeleasă ca: 

a) produs — adică ceea ce se obține în urma 
producţiei culturale (creaţii, opere științifice, tehnice, 
artistice); ea funcţionează ca patrimoniu, zestre, ce 
se transmite din generaţie în generaţie, prin tradiție; 

b) proces de producere de bunuri, valori, nor- 
me, simboluri, semnificaţii. Acest proces cuprinde 
mai multe etape de la producerea, multiplicarea și 
reproducerea, până la difuzarea, circulaţia și recep- 
tarea valorilor culturale; 

c) comportament uman - adică un „mod de a 
face”, prescris printr-un act cultural. De exemplu, 
procesul de adaptare presupune informaţia eredi- 
tară — care conţine instrucțiunile de comportament 
și informaţia dobândită, acumulată de individ pe 
parcursul vieţii, prin intermediul socializării și a 
proceselor de învăţare. 

Evoluţia omului ca ființă bio-psiho-socio-culturală 
presupune nu numai procese biologice evolutive, ci 


și componente culturale, anumite condiţionări, 
precum: regulile de căsătorie, imaginea culturală a 
partenerului, a familiei, propria manieră de a trăi. 
Experienţa de viaţă a oamenilor ţine de mentalitatea 
și conștiința colectivă, care constituie un factor ce 
permite adaptarea individuală și integrarea socială. 


Funcţiile culturii 

Funcţia e definită prin relaţia dintre cultură și 
nevoile biologice (individuale sau sociale). Prin funcţie 
se explică: geneza, adică procesul de constituire a 
culturii cât și funcționarea ei, adică procesul și meca- 
nismele de satisfacere a nevoilor prin cultură. 

Dintre cele mai importante funcţii ale culturii 
în viaţa comunităţii menţionăm: 

1) funcţia de adaptare, care asigură supravie- 
țuirea, ca răspuns la condiţiile de mediu. Ea contri- 
buie la menţinerea ca specie biologică și autodefi- 
nirea omului prin raportare la natura sa. 

2) funcţia de socializare, care presupune trans- 
formarea fiecărui individ într-un membru al comu- 
nităţii prin însușirea normelor, a codurilor și a sim- 
bolurilor specifice sistemului de valori. În funcţie 
de modul de interiorizare a acestora, precum și de 
opţiunile valorice se realizează diferenţierea indivi- 
zilor, conferind fiecăruia o distincţie socială. 

Prin procesul de socializare, elemente din cul- 
tura poporului sunt asimilate, învăţate încă din tim- 
pul primelor etape ale vieţii. Prin învăţarea limbii, 
copilul învață semnificaţiile cuvintelor și, prin ele, 
ale culorilor, gesturilor, mimicii. 

Este un gest cultural să oferi o floare (dar nu 
una ruptă dintr-un parc), să cedezi locul într-un tram- 
vai unei persoane mai în vârstă decât tine, să 
respecţi culoarea „roșu” a semaforului. 

3) funcţia de reproducere a comunităţii prin 
memorizare, stocare și transmitere a culturii. Această 
funcţie adună în jurul unor obiective comune, a unor 
simboluri sau imagini pe care le împărtășesc cei care 


fac parte din comunitatea respectivă, asigurând 
stabilitate, coeziune și continuitate. 

Identitatea culturală este dată de valorile și 
atitudinile care permit populaţiei majoritare să-și 
exprime continuitatea într-un spaţiu dat. Aceasta 
poate fi cunoscută și prin examinarea unor aspecte 
ale vieţii, vizibile precum: 

— limba care se vorbește; 

- tradiţiile și obiceiurile populare, de consum; 

— mod de viaţă, nivel de trai, petrecere a timpu- 
lui liber, structuri familiale; 

— trăsături specifice de personalitate (ospitali- 
tate, entuziasm, hărnicie, grijă față de avutul perso- 
nal, comunicativitate-sociabilitate etc.). 

De obicei, asociem adesea o valoare materială 
sau morală a unui popor, care constituie un element 
de identitate. Astfel, când spunem Elveţia ne gândim 
la ceasuri, bănci; Italia — muzică; Germania — 
disciplină; Japonia — aparatură electronică. 

4) funcţia de comunicare, prin care se exprimă 
acordul sau dezacordul în relaţiile interumane și se 
împărtășesc valori și semnificaţii, opinii, atitudini și 
comportamente. 


b) Tipuri și forme de cultură 

Fiecărei funcţii îi corespund diverse tipuri de 
cultură. Ele se diferențiază atât prin subiectul (produ- 
cătorul) culturii, cât și prin consumatorul de valori 
materiale și spirituale. De exemplu, funcţia de 
reproducere generează următoarele tipuri de culturi: 

- culturi tradiționale — predominante în comu- 
nităţile rurale ce se caracterizează prin elemente 
de folclor, tradiţii, obiceiuri, valori și atitudini 
specifice satului; 

- culturi moderne — specifice colectivităţilor 
urbane, în care elementul de noutate și întrepătrun- 
dere a caracteristicilor proprii fiecărei culturi gene- 
rează fenomenul de aculturație. 

Procesele de industrializare și urbanizare au 
avut urmări nu numai în dezvoltarea producţiei și a 
schimbului de mărfuri, ci acestea au fost însoţite de 
deplasări masive de populaţie dinspre mediul rural 
spre cel urban. Navetismul sau schimbarea completă 
a reședinței au generat apariția unor categorii 
sociale cu statut dublu (muncitor-țăran) și a 
modificat stilul de viață, modul de trai, generând 
fenomene de aculturație. Același fenomen, dar cu 
note distincte, se întâlnește și în zonele de graniţă, 
unde există condiții de întrepătrundere a culturilor 
mai multor popoare, prin schimburi de produse 
culturale (bunuri de consum, muzică, modă ș.a.). 

În prezent, ca urmare a pătrunderii informati- 
zării și a infrastructurii tehnologice, are loc o diver- 
sificare a formelor de comunicare și apariţia unor 
moduri specifice de interacţiune. Se disting, astfel: 


- culturi orale, al căror suport îl reprezintă 
memoria colectivităților; 

- culturi scrise (istorice), pentru care memoria 
culturală înseamnă tradiţie scrisă; 

- culturi multimediatice, caracterizate prin 
coexistența unor suporturi diverse (orale, scrise, 
consemnate pe memorie magnetică), specifică 
civilizaţiei în care informaţia este stocată și trans- 
misă prin intermediul bibliotecilor, dar și a videote- 
cilor sau arhivelor sonore. 

Distincția socială și diferenţierea inter- și intra- 
grupală se asociază diferitelor practici și categorii 
sociale de apartenenţă: 

— cultura înaltă (a elitei); 

— cultura de masă; 

- contracultura (subcultura). 

Calitatea de producător al culturii, asociată cu 
cea de consumator, generează o stratificare aparte 
prin care diferite grupuri și categorii sociale se dife- 
renţiază prin valoarea-semn. De exemplu, competiția 
între elite în legătură cu felul în care se consumă 
obiectele de artă (participarea la licitaţii), se amena- 
jează locuinţa, mașina personală, maniera de petre- 
cere a timpului liber sunt semne valorice care exprimă 
imaginea socială a persoanei. Consumul ostentativ, 
gustul afișat pentru lux devine un criteriu de stratificare 
și exprimare prin cultură a distanțelor sociale. 

La polul opus se situează consumul prin achizi- 
ționarea cu mijloace ieftine a însemnelor „distincţiei”. 
Este vorba de un comportament colectiv care se 
exprimă în Kitsch, cuvânt de origine germană, care 
definește tot ce ține de imitație, miniaturizare, prost- 
gust. În timp ce arta înseamnă depășirea măsurii 
omului prin creaţie, kitsch-ul diluează originalitatea 
și o face accesibilă pentru cei mulți, prin imitație. 
De exemplu, suvenirurile și florile artificiale, fructele 
din plastic, stilurile arhitecturale care imită alte 
culturi (pagode, coloane, statuete amplasate în curti 
și locuințe personale). 


c) Conștiinţa colectivă 

Conștiinţa este un produs social ce se formea- 
ză în procesul interacțiunii omului cu ceilalți prin 
interiorizarea relaţiilor sociale, a simbolurilor, a 
regulilor și a principiilor care le guvernează. 

În acest proces se formează conștiința indivi- 
duală prin care se afirmă identitatea personală. În 
conștiința colectivă se exprimă particularităţile vieţii 
sociale, care se transmit din generaţie în generaţie și 
care reflectă continuitatea vieţii sociale într-un spațiu 
istorico-geografic dat. Experienţa de viaţă a grupurilor 
sociale, percepțiile, reprezentările, opiniile, 
zvonurile, prejudecățile, stereotipiile reprezintă 
partea nesistematizată a conștiinței. Din punct de 
vedere sociologic ne interesează atât modul de 


constituire a conţinutului conștiinței, cât și felul în 
care acesta intervine în explicarea proceselor sociale, 
a vieţii sociale în ansamblul ei. 

Trecerea de la conștiința individuală la cea 
colectivă se face prin intermediul relaţiilor sociale 
în care cele de solidaritate, rudenie, muncă și putere 
joacă un rol deosebit. În cadrul acestor tipuri de relații 
au loc schimburi de semnificaţii, experienţe, atitudini 
care se transformă în conștiința colectivă. Analiza 
mecanismelor de comunicare ale activităţilor sociale 
explică constituirea și procesualitatea vieţii sociale. 

Eliberarea de prejudecăţi constituie o regulă în 
cercetarea faptelor sociale. Îndoiala metodică, 
principiu fundamental al oricărei activităţi 
științifice, presupune utilizarea în cercetare doar a 
conceptelor elaborate științific, înlăturarea ideilor 
achiziționate anterior, a prejudecăţilor. 


Lectură 


Alături de alți sociologi români, Petre Andrei a 
contribuit prin activitatea profesorală și publi- 
cistică la dezvoltarea sociologiei universitare 
prin elaborarea unor lucrări în domeniul 
axiologiei, eticii și al sociologiei cunoașterii. 
Reprezentant al aripii de stânga a Partidului 
Naţional-Țărănesc; în mai multe rânduri ministru. 
Persecutat de legionari, s-a sinucis. 


Din experienţa de toate zilele fiecare individ 
poate constata existenţa puterii, care îl constrânge 
la anumite acţiuni sau îl oprește de la altele, o putere 
care-l face să-și înăbușe dorinţele și să se confor- 
meze unor reguli, nu întotdeauna multumitoare și 
ușor suportabile. De ce în săvârșirea acţiunilor noastre 
ținem seama de așa-numita opinie publică? Și de ce 

Conștiinţă -proces de conștientizare a situaţiei 
obiective fără o contribuţie independentă în 
constituirea proceselor sociale; 

- factor explicativ al realității sociale; 

— intermediar între condiţiile obiective și comporta- 
mentele sociale; 

-tentativă de raționalizare, de explicare a comporta- 


mentului. 

Prejudecată — complex de așteptări și judecăţi despre 
o acţiune viitoare. 

Stereotipii — clișee generalizate despre un grup, 
atribuite fiecărui individ considerat a fi membru al 
grupului. 


f Petre Andrei (1891-1940) 


invocăm autoritatea ei în materie de judecată morală, 
de guvernământ etc.? Ce este această opinie publică 
altceva decât judecata colectivităţii, aprecierea 
fenomenelor de către grupul social? Tot așa fiecare 
are în el conștiința că aparține în același timp unui 
grup etnic, de care se simte legat și ale cărui 
împrejurări de viaţă le trăiește cu destulă intensitate. 
Există conștiința naţională. 

În timpuri normale, de pace, nici nu ne dăm 
bine seama adeseori de puterea acestei conștiințe. 
Se întâmplă câteodată să intrăm în conflict de 
interese cu statul căruia îi aparținem, să fim în 
divergență de păreri și credințe cu concetăţenii 
noștri, e normal și nu prezintă nicio importanță 
deosebită, dar imediat ce națiunea căreia îi apar- 
ținem e atacată sau vine în conflict cu alta, simţim 
cu toată puterea că există în noi ceva care ne leagă 
de conaţionalii noștri, buni sau răi, așa cum sunt ei, 
ceva ce ne îndeamnă să mergem în apărarea ei 
până la sacrificiul vieții. Cât de dureros se simte 
insultat cineva atunci când e ridiculizat sau injuriat 
neamul din care face parte! Națiunea nu este decât 
conștiința solidarităţii acelora care se simt legaţi 
prin trecut, prin aceleași vicisitudini istorice și prin 
aspiraţiile comune de viitor. 

Petre Andrei, Opere sociologice, Ed. Academiei 
R.S.R., vol. III, pp. 311-312 


Emile Durkheim (1858-1916) 


Experienţa înaintaşilor noștri ne-a arătat că 
pentru a asigura înfăptuirea practică a adevărului pe 
care l-am stabilit, nu ajunge să oferim o demonstraţie 
teoretică și nici să fim convinși de el. Mintea este 
atât de firesc înclinată spre a nu-l recunoaște încât 
am cădea fără îndoială în vechile greșeli dacă nu ne 
supunem unei discipline riguroase, ale cărei reguli 
principale, corolare ale precedentei (a considera 
faptele sociale ca lucruri) le vom formula mai 
jos:...trebuie îndepărtate sistematic toate preno- 
fiunile... Trebuie deci ca sociologul, fie atunci când 
determină obiectul cercetărilor sale, fie în decursul 
demonstrațiilor lui, să-și interzică în mod hotărâtor 
întrebuințarea acestor concepte formate în afara 
științei și pentru nevoi care nu au nimic știin- 
tific. Trebuie să se elibereze de aceste false evidențe 
care stăpânesc spiritul de rând, să scuture o dată 


Durkheim reproșează predecesorilor săi că au 
explicat faptele sociale prin aspecte exterioare 
socialului. Pentru el, faptele sociale trebuie să 


pentru totdeauna jugul acelor categorii empirice care, fie tratate ca „lucruri” (adică exterioare indivi- 

printr-o lungă obișnuinţă, sfârșesc adesea prin a de-  dului și impunându-i-se acestuia în mod con- 

veni tiranice. Cel puţin, dacă uneori necesitatea îl  strângător). Socialul nu poate fi explicat decât 

silește să recurgă la ele, s-o facă fiind conștient de prin social. 

lipsa valorii lor, pentru a nu le solicita să joace în Lucrarea „Regulile metodei sociologice” repre- 

cadrul doctrinei un rol de care ele nu sunt demne. zintă prima fundamentare riguroasă a meto- 
Emile Durkheim, Regulile metodei sociologice, dologiei sociologiei. 


Ed. Științifică, București, 1974, pp. 83-84 


EVALUARE 


1. Dați exemple de prejudecăți referitoare la: 2. Pornind de la clasificarea nevoilor elemen- 


a) școală și educaţie; 
b) căsătorie și familie; 


tare (predominant biologice), instrumentale (econo- 
mice, politice, morale, artistice) și integrative (religia, 


c) comportamentul comunităţilor etnice. magia, știința), asociaţi nevoilor elementare din 


coloana A), răspunsurile culturale din coloana B). 
Scrieţi perechile de cifre — litere. 


A. NEVOI ELEMENTARE 


B. RĂSPUNSURI CULTURALE 


. Metabolism 

. Reproducere 

. Bunăstare corporală 
. Securitate 

. Mișcare 

. Creștere 

. Sănătate 

a) subzistență 
b) parentale 
c) protecţie 
d) educaţie 
e) igienă 

f) activitate 


3. Copiaţi tabelul de mai jos, apoi completaţi-l cu tipurile (formele) de culturi ce corespund următoa- 


relor funcţii: 


Funcţiile culturii 


Adaptare Socializare, distincţie socială Reproducere Comunicare 


4. Explicaţi unitatea și diversitatea culturală, 
pornind de la textul de mai jos: 


In bisericile noastre, credincioșii își scot 


pălăriile și își lasă pantofii în picioare, în timp ce, 
în moschei, musulmanii își lasă pe cap turbanele și 
își scot încălțămintea. Ambele atitudini au aceeași 
semnificaţie: sunt expresii diferite ale respectului. 
(E.E. Evans-Pritchard) 


5. Care este sensul următoarelor expresii? 

a) Cultivons notre jardin.(Voltaire) 

b) Omul este o ființă culturală prin natură pentru 
că este o ființă naturală prin cultură. (Morin Piattelli- 
Palmarini) 

6. Numiţi trei particularități pe care le-aţi 
asocia ţării noastre. Ce particularități credeţi că ar 
putea asocia un străin României? 


e Factorii naturali și condiţiile sociale 
influențează viaţa individuală și socială. 

e Populaţia constituie obiect de studiu pentru 
demografie, dar și pentru sociologie. Una dintre 
problemele contemporane — migrația — este un 


fenomen social ce antrenează și alte științe în 
studierea lui: psihologia și economia. 

e Cercetările sociologice se realizează pe 
eșantioane. Acestea reprezintă selecţii dintr-o 


populaţie ce se determină pe baza unor proceduri 
științifice și prezintă anumite caracteristici. 

e Cultura este un proces social care îndepli- 
nește anumite funcţii în viața oricărei societăți. 
Cultura este un semn de identitate ce diferenţiază 
indivizii, popoarele, naţiunile. Diferenţele, adesea 
surse de conflict, trebuie valorificate pozitiv prin 
atitudini pro-sociale și comportamente raportate 
la valori dezirabile. 


e Mediul natural — o problemă sociologică? 
e Suprapopulaţia globului și controlul natalității 


e Emigraţia/imigraţia în Europa. Implicații sociale. 


1. Bălăceanu-Stolnici Constantin, Ligia Apăvăloaie — Antropogeneza și geneza culturii, Editura Ziua, 
București, 2006. 
2. Brown R. Lester — Planul B 2.0., Editura tehnică, București, 2006. 


CERCETARE SOCIOLOGICĂ 


Migraţia forței de muncă românești calificate 


Analiza de conţinut poate fi realizată pe articole și 
informaţii din presă. Studiul se poate realiza pe toate 
ziarele, timp de 1 an pentru a surprinde și distribuţia 
pe lună a informaţiilor. Pot fi analizate elemente 
de imagine, percepţia emigrantului prin prezentarea 
unor aspecte pozitive sau a altora, negative. Din 
analiza variabilelor poate fi realizat un portret al 


emigrantului român în țările europene. Studiul poate 
fi completat cu rezultate ale altor studii făcute în 
țările în care românii emigrează. Un astfel de studiu 
a fost întreprins de Anna Ferro, cercetător la 
departamentul de sociologie de la Milano Biocca 
University, în Germania. Pentru mai multe detalii, 
consultaţi pagina de Internet: 


http://www.romanians-de.org/modules.php?name=News&file=article&sid=498 


SOCIALIZAREA 


1. PROCESUL SOCIALIZĂRII 
2. STADIILE SOCIALIZĂRII 
2. AGENŢII DE SOCIALIZARE* 


a... — E = N 
| GE? DE CE? CUM? | 
| sunt socialitatea e necesară să vă însuşiți | 
| sociabilitatea cunoaşterea valorile şi normele | 
| socializarea şi stadiilor socializării sociale şi să vă | 
| formele ei şi a agentilor de comportati | 
| socializare prosocial l 

£f PROCESUL SOCIALIZĂRII 


Individ și societate — iată domeniile principale 
ale sociologiei din care decurg o serie de probleme, 
precum: acțiunea socială și raţionalitatea/irațio- 
nalitatea fiinţei umane, rolul factorului ereditar și 
al mediului natural și social în dezoltarea 
individului ca persoană și a societăţii în ansamblul 
ei ș.a.m.d. Constituirea societăţii s-a realizat ca 
urmare a asocierii indivizilor, ei înșiși devenind fiinţe 
sociale numai împreună cu ceilalţi, indiferent de 
formele de asociere pe care le-a cunoscut istoria 
dezvoltării umane și sociale. Premisa constituirii 
societăţii este socialitatea, termen explicat ca o 
consecință a naturii umane, un complex de 
instincte, sentimente, stări de spirit, înclinații ș.a. 
Sociabilitatea reprezintă o abilitate a individului 
de integrare în colectivitate. Ea exprimă tocmai 
forma pe care o îmbracă nevoia de asociere 
(socialitate) în diferite culturi. Conform teoriei lui 
G. Simmel, sociabilitatea ar fi doar o formă a socia- 
lității, cea care ar cuprinde doar manifestările „pozi- 
tive“: altruism, cooperare, toleranţă, întrajutorare. 


24 STADIILE SOCIALIZĂRII 


Drumul socializării, de la naştere până la moar- 
te, parcurge mai multe etape corespunzătoare 
evoluției biologice, dezvoltării psihologice și 


Socializarea reprezintă un proces psihosocial de 
transmitere-asimilare a cunoștințelor, a deprinderilor, 
a atitudinilor, a normelor, a valorilor, a concepţiilor 
sau a modelelor de comportare în vederea formării, 
adaptării și integrării sociale a unei persoane. 

Dezvoltarea fizică și psihică se realizează prin 
învăţare, printr-o serie de mecanisme și agenţi ai 
socializării (familia, școala, organizațiile de diferite 
tipuri ș.a.). Învăţarea socială depinde atât de caracte- 
risticile individuale (vârstă, sex, maturizare, 
dezvoltare ș.a.), cât și de influenţele sociale, precum: 
dinamica și conţinutul mesajelor, metodele de 
transmitere etc. Faţă de educaţie, socializarea este 
un concept mai larg deoarece include și asimilarea, 
prin imitație, contagiune, a unor conţinuturi 
axiologice și comportamentale pe care societatea 
nu ar dori să le transmită. Prin socializare omul se 
transformă dintr-o ființă biologică într-una socială, 
însușindu-și limba, obiceiurile, valorile și normele 
specifice pentru a putea trăi în societate. Fiinţa devine 
astfel umană, procesul de socializare fiind un proces 
de umanizare. 


integrării sociale. Printre psihologii și sociologii care 
au studiat comportamentul indivizilor în diferite 
etape de viaţă, explicând cum fiinţa biologică 


devine socială prin mecanisme ale procesului de 
socializare, pot fi menţionaţi următorii: Sigmund 
Freud, George Herbert Mead, Jean Piaget. 


Copilăria 

Conform teoriei lui Freud, rezultată din studiul 
comportamentului uman în urma psihanalizei, 
bebelușul trebuie să înveţe că nu toate dorinţele îi 
pot fi satisfăcute imediat. Aceasta o face prin 
reprimări repetate, proces dureros care îi va influența 
comportamentul toată viața. Desprinderea de sub 
tutela mamei și autoritatea tatălui, corespunzătoare 
perioadei dezvoltării sinelui autonom, ar corespunde 
reprimării complexului Oedip și antagonismul față 
de tată —- ambele procese petrecute la nivel 
inconștient. Acceptate de unii, criticate de alții, 
ideile lui Freud și-au dovedit, în mare parte, 
valabilitatea. 

Un alt punct de vedere cu privire la achizițiile 
din perioada copilăriei îl aduce pe G.H. Mead care 
pune în centrul atenţiei ideea că dezvoltarea copi- 
lului, ca ființă socială, se face în primul rând prin 
imitație (teorie dezvoltată și de G. Tarde), aceasta 
făcându-se prin joc. La vârsta de 4-5 ani, copilul 
preia rolul celuilalt, îndeosebi adult. Distincția dintre 
„Eu“ — bebeluș nesocializat și „pe mine“ — sinele 
social, înseamnă o trecere la conștiință care îl face 
pe copil să discearnă cum îl văd alții pe el. 

Vârsta de 8-9 ani ar fi marcată de jocul organizat 
în care sunt înţelese regulile, chiar valorile de între- 
cere, onestitate, competiţie, corectitudine, dreptate, 
cinste. 

Diferenţierile de socializare pot fi explicate și 
din perspectiva stadiilor dezvoltării cognitive care, 
după J. Piaget, ar fi următoarele: 

a. sensorimotor — până la 2 ani; 

b. pre-operaţional — 2-7 ani; 

c. operațional concret — 7-10 ani; 

d. operaţional-formal — 11-15 ani în care copiii 
învaţă să gândească despre ei și mediul în care 
trăiesc. 

Există diferențe de socializare nu numai în func- 
ție de vârsta corespunzătoare dezvoltării biologice 
și psihice, ci și în funcţie de tipurile de societate 
(tradiționale, moderne), sistemele de școlarizare, 
politicile sociale și educaţionale etc. 


Adolescenţa 

Schimbările biologice pe care le aduce puber- 
tatea sunt fundamentale pentru viaţa de adult de 
mai târziu. Ritmul schimbărilor sociale provoacă 
adesea derută, adolescenţa fiind o perioadă de 


tranziție între copilărie și maturitate. O vârstă a 
întrebărilor, la care încearcă să răspundă părinții, 
profesorii, colegii, prietenii din anturajul 
adolescentului. Întrebările, mai ales cu privire la 
viața sexuală, la prietenii și dragoste, provoacă 
neliniște, factorii implicaţi în educaţie negăsind 
întotdeauna mijloacele cele mai adecvate pentru 
prezentarea acestor probleme. Adaptarea la acest 
stadiu necesită mult tact din partea educatorilor, 
dar și sinceritate și încredere în adulţi din partea 
copiilor. 


Tinereţea și vârsta adultă matură 

Această perioadă, corespunzătoare vieţii active 
presupune învăţarea normelor și valorilor din cultura 
organizaţiei unde individul muncește și o continuă 
adaptare la viaţa profesională, de familie. Noile roluri 
de angajat, de soț/soţie, mamă/tată se învaţă și 
necesită permanente achiziții de cunoștințe, compe- 
tente, atitudini. O permanentă adaptare la contexte 
de viaţă marcate de evenimente inedite (ocuparea/ 
schimbarea unui loc de muncă, căsătoria, nașterea 
primului copil în familie ș.a.). 


Bătrânețea 

Bătrâneţea este o stare de spirit asociată uneori 
cu pierderea stării de sănătate, dobândirea senti- 
mentului inutilităţii, prin plecarea copiilor de acasă, 
care coincide cu pensionarea și reducerea venitu- 
rilor, cu neputința satisfacerii unor nevoi elemen- 
tare. Chiar și cu ideea morţii trebuie să ne împăcăm, 
iminența morţii fiind, conform teoriei lui Elisabeth 
Kübler-Ross, un proces comprimat de socializare 
care implică un model stadial, cu 5 faze: negarea, 
mânia, tocmeala, depresia, acceptarea. Deși nu este 
specifică numai vârstei a treia, ea este mai frecventă 
la această categorie. 

Traseul inserției individului în viaţa socială nu 
este unul linear și nici uniform. Corespunzător fiecărei 
etape din viaţă, individul are de făcut față unor 
provocări, trebuie să răspundă unor întrebări vitale. 
Aceste răspunsuri sunt oferite de „lumea socială de 
bază“ pe care o asimilează într-un proces de 
socializare primară, adică socializarea care are loc 
în copilărie, prin care cel născut doar cu potențialităţi 
devine o ființă. Socializarea secundară este legată 
de diviziunea socială a muncii, de distribuirea socială 
a cunoștințelor specifice fiecărui rol pe care îl are de 
îndeplinit individul. Ea este o continuare a celei 
primare, fie printr-o reproducere de roluri, mentalitate, 
context habitual, fie prin disocieri între cele două 
etape ale socializării. 


4¥ Agentii de socializare* 


Prima instituție socializatoare este familia care 
oferă condiţiile transmiterii și asimilării încă de la 
naștere a normelor și a valorilor, a regulilor de com- 
portare, a limbii și limbajului. Prin metode de per- 
suasiune și constrângere, prin puterea exemplului, 
familia deține practicile de creștere a copilului, faci- 
litând adaptarea și integrarea socială. Acest tip de 
socializare — primară — se deosebește de cel realizat 
de celelalte instituţii sociale, precum: școala, orga- 
nizaţiile, care realizează socializarea secundară 
prin conţinuturi și forme diferite. În cazul școlii, 
conținuturile vizează orientări (științifice, morale, 
civice), performanţe, acțiuni, atitudini, compor- 
tamente. Tratarea diferențiată este un principiu în 
educaţie care caută tocmai adaptarea metodelor la 
particularitățile de vârstă, de personalitate ale 
copiilor. 

Grupul de colegi, prieteni, grup de similaritate 
(peer groups) are un rol deosebit în socializare înde- 
osebi la adolescenți, fiind constituit din persoane 
cu același statut, care împărtășesc aceleași valori 
și stil de viaţă, trăind într-o cultură specifică (de 
exemplu, cultura adolescenților, tinerilor ș.a.m.d.). 

Organizațiile socio-profesionale reprezintă alţi 
agenţi ai socializării individului la nivelul culturii 
muncii care cuprinde valorile, normele și așteptările 
colectivului de muncă și cerinţele organizaţiei. 


Problematica mass-media ca agent de 
socializare este prezentată în manual în cadrul temei: 
INTERACŢIUNE ȘI COMUNICARE (pp. 74-75). 

Fiecare context social și instanţă socializatoare 
necesită învăţarea unor comportamente care să 
răspundă unor cerinţe specifice. Aceste compor- 
tamente se învaţă. 

Socializarea secundară cunoaște și alte forme: 
desocializarea și resocializarea. Acestea sunt 
complementare, căci îndepărtarea unei persoane de 
contextele și modelele de comportare însușite ante- 
rior (desocializare) se realizează concomitent cu 
orientarea învăţării și asimilarea noilor valori și 
atitudini ale noului sistem. Este cazul trecerii de la 
viaţa activă la pensionare, al scoaterii din familie a 
unor copii supuși la tratamente inumane de către 
părinţi, aceștia fiind decăzuţi din drepturi, și trecerea 
copiilor sub tutela statului. Centrele de reeducare 
sunt alte tipuri de instituții care realizează desocia- 
lizarea și resocializarea celor care sunt certaţi cu 
legea și manifestă comportamente anti-sociale. Edu- 
caţia în astfel de situații are drept scop reeducarea 
copiilor pentru a se putea integra din nou în societate. 
Resocializarea depinde nu numai de instanţele cu 
acest rol, ci și de receptivitatea, dorinţa și capacitatea 
de renunțare a individului la practicile învăţate ante- 
rior și de acceptare a altor norme, valori care sunt 
necesare în noul context de viaţă. 


În concluzie, procesul socializării este continuu, 
fiecare stadiu al dezvoltării individului fiind 
caracterizat de probleme care necesită răspunsuri 
învăţate. 

Instituțiile și contextele de socializare sunt 
diferite de la o cultură la alta și se particularizează 
prin conţinutul și formele de realizare ale formării, 
adaptării și integrării sociale. 


a Pata 


C nae E 


iii sa A = a 
-= Aplicatii 


1. Din perspectiva celor învățate la această 
lecție despre socializare, explicați expresia „cei 


Su 


șapte ani de acasă“. 


Ținând cont că socializarea se realizează de-a 
lungul întregii vieți, chiar dacă în grade și intensități 
diferite, noile contexte de viaţă oferite de multicul- 
turalismul societăţilor necesită permanente adaptări, 
deschidere spre celălalt. Un rol deosebit în formare 
a competenţelor și a atitudinilor față de ceilalți îl 
are educaţia în spiritul valorilor de dreptate, 
toleranță, acceptare a diversității și înţelegere a 
diferențelor ca o bogăţie. 


2. Analizaţi următoarele proverbe: 
a. „Ai carte, ai parte“ 
b. „Cine știe multe, moare“. 


1. Exemplificaţi ideea că prin cultură (artă, 
literatură, pictură, obiceiuri, sărbători și cere- 
monii religioase) devenim umani. 

2. Desprindeţi ideea din următorul text și 
exprimaţi-o în contextul celor învăţate în 
această lecţie. 

„Comportamentul nostru este influenţat din 
punct de vedere genetic, dar înzestrarea noastră 


Lectură 


Freud, Sigmund (1856-1939), doctor în me- 
dicină, psihanalist vienez care a cercetat 
comportamentul uman inducând în practica 
psihoterapiei, tehnica psihanalizei. Aceasta 
constă în a-i face pe pacienţii nevrotici să se 
destăinuie, eliberând tensiunea acumulată în 
experienţele trăite. Una dintre ideile din teoria 
sa se referă la faptul că ceea ce se întâmplă în 
pruncie și copilărie călăuzește experienţa 
noastră ulterioară. Teoria sa, care s-a resimţit 
în științele socio-umane, dar și în literatură și 
artă, i-a adus celebritatea, Freud fiind una dintre 
personalităţile cele mai controversate ale secolului 
al XX-lea. 
Lucrări: Introducere în psihanaliză. Prelegeri 
de psihanaliză. Psihopatologia vieţii cotidiene 
(trad. 1992), Viața mea și psihanaliza (trad. 
1993), Dincolo de principiul plăcerii (trad. 
1992). ș.a. 
Fără îndoială că sunteţi nerăbdători să aflați în 
ce constă acest teribil complex al lui Oedip. Fie și 
numai numele său vă îngăduie s-o anticipaţi de acum. 


genetică probabil, condiționează doar poten- 
țialităţile comportamentului nostru, nu și con- 
ținutul efectiv al activităților noastre“. 


(Anthony Giddens - Sociologie, 
Editura ALL, 2010, p. 53) 


Sigmund Freud (1856-1939) 


Cunoașteţi cu toții mitul grec al regelui Oedip sortit 
de destin să-și ucidă tatăl și să se căsătorească cu 
mama sa și care face tot ce-i stă în putinţă să scape 
de prezicerea oracolului și, nereușind, se pedepsește 
luându-și vederea de îndată ce află că, fără a sti, 
săvârșește cele două nelegiuiri ce-i fuseseră prezise. 
Presupun că mulți dintre dumneavoastră au fost 
zguduiţi de o violentă emoție la citirea tragediei în 
care Sofocle a tratat acest subiect... 

„„„Nu față de această morală (supunerea faţă 
de voinţa zeilor, chiar și atunci când ei te împing 
la crimă n.n.) reacționează spectatorul, ci față de 
sensul și conținutul misterios al mitului. El reacţio- 
nează ca și cum ar regăsi în el, cu ajutorul autoana- 
lizei, complexul lui Oedip, ca și cum ar identifica, 
în voinţa zeilor și în oracol, travestirile idealizate 
ale propriului său inconștient, ca și cum și-ar aminti 
cu groază că el însuși a trăit dorința de a-și îndepărta 
tatăl și de a se recăsători cu mama sa. Vocea po- 
etului pare să-i spună: „Te înverșunezi zadarnic 
împotriva responsabilități tale și zadarnic invoci 
ce ai făcut ca să reprimi aceste intenţii criminale. 
Greseala ta nu e mai mică, deoarece n-ai știut să 
înăbuși aceste intenţii: ele rămân intacte în 
inconștientul tău“. Este vorba aici de un adevăr psiho- 
logic. Chiar și atunci când, refulându-și în in- 
conștient tendințele maletice, omul crede că poate 
afirma că nu este responsabil, el nu trăiește mai 
putin intens această responsabilitate ca pe un senti- 
ment de culpabilitate ale cărui motive le ignoră. 


Sigmund Freud -— Introducere în psihanaliză. 
Prelegeri de psihanaliză. Psihopatologia vieții 
cotidiene, Editura Didactică și Pedagogică, 
București, 1992, pp. 278-279 


George Herbert Mead (1863-1931) 


Mead, George, Herbert (1863-1931), socio- 
log, filosof, profesor la Universitatea din 
Chicago. Reprezentant al Interacționismului 
nord american, denumit Scoala de la Chi- 
cago, dezvoltă această orientare în socio- 
logie prin studii de psihologie socială 
privind principalele faze ale dezvoltării 
copilului. El oferă o interpretare deosebită 
apariției și dezvoltării sentimentului sinelui 
individual în societate. Prin simbol se 
mediază înţelegerea și comunicarea dintre 
indivizi în procesul de interacțiune socială. 
Mead a subliniat semnificaţia jocului în 
dezvoltarea copilului. Prin joc acesta preia 
rolul celuilalt (adultul) printr-un proces 
imaginativ, apoi își însușește normele și 
valorile sociale prin preluarea rolului 
celuilalt generalizat. 

Lucrarea care l-a consacrat: Mind, Self 
and Society (1934). 


Evenimentele ce au loc într-un joc, pot fi 
întâlnite, aproape mereu, și în viața copilului. Preia 


FORUM| 


e Tinereţea e o stare de spirit? 
e Cei șapte ani de acasă! 


mereu atitudinile celor din jurul său, în special ale 
celor care, într-un fel, îl controlează sau depind de 
el. Percepe funcţia acestui proces într-un mod ab- 
stract la început. Se trece de la joacă la realitate 
prin intermediul jocului. Trebuie să joace jocul. 
Morala jocului acaparează interesul copilului într-o 
mai mare măsură decât morala generală a întregii 
comunități. Copilul intră în joc, iar acesta îi oferă o 
situație socială în care el se poate afla; morala sa 
poate avea o mai mare putere asupra lui decât cea 
a familiei din care face parte sau a comunităţii în 
care locuiește. Există tot felul de organizaţii sociale, 
unele cu o vechime considerabilă, altele temporare, 
la care copilul poate adera și joacă un fel de joc 
social în cadrul lor. Este o perioadă în care îi place 
„să facă parte“ și intră în organizaţii ce iau naștere 
sau dispar. Devine ceva ce poate funcţiona într-un 
întreg organizat și astfel tinde să se definească în 
funcție de relaţiile sale cu grupul din care face parte. 
Acest proces reprezintă o etapă determinantă în 
dezvoltarea moralei copilului. Îi oferă status-ul de 
membru cu conștiință proprie al comunităţii de care 
aparține. (H. Mead — Mind, Self and Society, p. 160) 


e «Omul moare când încetează să mai fie copil. (Constantin Brâncuși).» 


1. Giddens Anthony - Sociologie, Editura ALL, București, 2010 
2. Rotariu Traian, Ilut Petre (coordonatori) — Sociologie, Editura Mesagerul, Cluj-Napoca, 1996 
3.  Vlăsceanu Lazăr — Metodologia cercetării sociologice, Editura Științifică și Enciclopedică, București, 1982 


CERCETARE SOCIOLOGICĂ 


Cum se învaţă cetăţenia activă în România? 


Rezultate de cercetare și recomandări de politici 


Proiect finanţat de Uniunea Europeană Programul cadru 5, Editura Universităţii din Oradea, 2004 
http://www.socsci.kun.ni/re-etgace/Romanian_booklet.pdf 


2. STATUS ŞI ROL 


CE? 

este un microgrup 
social şi care sunt 
caracteristicile 
grupurilor sociale 
în funcţie de 
diferite criterii. 


DE CE? 


4E GRUPURILE SOCIALE 


omul trebuie să 
relaţioneze, să se 
asocieze, să întemeieze 
o familie, să îndepli- 
nească diverse sarcini 
în gospodărie. 


MICROGRUPURILE 
SOCIALE 


1. GRUPURILE SOCIALE 


2. FAMILIA ȘI RELAŢIILE DE RUDENIE 


CUM? 


să aderaţi la un sistem 
de valori şi norme 
sociale, să-l respectaţi 
pe cel de lângă voi, să 
comunicaţi, să vă 
îndepliniți diferite 
roluri în viaţa privată și 
publică. 


a) Noţiunea de grup social 

De la naștere și până la moarte, omul trăiește 
în diferite grupuri: familie, colectiv școlar, echipă 
de lucru, prieteni, asociați. Mediul social în care 
acţionează este grupul. 

Definim grupul social ca o pluralitate de 

indivizi aflați într-o situație de solidaritate 
mai mult sau mai puţin accentuată. 


Grupul este o formă de organizare specială care 
se deosebește de grupare. De exemplu, o adunare 
participantă la un eveniment este o grupare, nu un 
grup. Elementele ce caracterizează grupurile sunt: 

1. intercunoașterea membrilor — cei ce 
alcătuiesc grupul se cunosc între ei; 

2. interacţiunea — desfășurarea deliberată a 
unor acţiuni. Aceasta presupune existența unor 
scopuri, interese comune cum ar fi: realizarea unor 
sarcini în echipă, participarea la un concurs, vizita- 
rea unui muzeu etc. 


b) Tipologia grupurilor 

a) după mărime: 

- grupuri mici (familia, un grup de prieteni, 
colegi de școală — ele sunt alcătuite, de regulă, din 
2-10 membri); 


— grupuri medii (clasa de elevi, grupa de stu- 
denţi — 25-30-40); 

— grupuri mari (ajungând până la sute de 
membri — partidele politice); 

b) după modalitatea de constituire: 

-spontane (constituite pentru o perioadă scurtă, 
determinată, pentru atingerea unui scop imediat); 

— instituționale; 

c) după tipul de relații ce se instituie între 
membrii grupului: 

- formale (în care relaţiile sunt oficiale — în 
cazul grupurilor instituționale); 

— informale (caracterizate de relaţii neoficiale 
ca în cazul grupurilor de prieteni). 

d) după gradul de organizare: 

— organizate (având o structură bine definită și 
mecanisme de decizie colectivă); exemplu: 
sindicatul; 

— semiorganizate (reprezentate de o colecti- 
vitate care exprimă interesele altora; exemplu: un 
grup de profesori care reprezintă interesele elevilor 
într-o situație dată, un grup de părinţi ce își repre- 
zintă propriii copii). 


Tipuri posibile de grupuri sociale și caracteristicile lor 


Grupul social 


deschise 


închise 


i aaa 


permanente 


Grupul a cărui 
existență nu este 


temporare 


Grupul a cărui 
existență are loc 


Schema 1: 
de referință 
i de 
Grupul spre apartenență 
care individul Grupul la care 
aspiră sau la individul este 
care se membru (ex.: formal informal 
raportează. familia de 
origine). Grup al cărui Grup definit prin 
ansamblu de comportamentele 
reguli sunt și regulile ce 
urmate explicit sunt urmate și 
sau nu de care decurg 
membri (ex.: progresiv din 
grupuri definite interactiunea 
juridic). membrilor (ex.: 
grupuri de 
prieteni). 


Grupul la care Grupul în care ii dea in fenomere 
accesul accesul este 3 i citi ral 
d do iata M E i epocă sau conjuncturale 
indivizilor din interzis altor PREN Aia ; 
à Sai perioadă a vieţii | Sau istorice (ex.: 

alte grupuri e membri din alte 4 ile d 
juridic posibil grupuri (ex; '®% e loa 
uri 3 E ; 
sanii comunităţile presiune, clasa 
(ex.: partidele castele, st, de elevi) 

liti dinel religioase). . 
politice). ordinele). 


Clasa de elevi reprezintă un grup specific. 
Această specificitate este dată de faptul că în 
majoritatea cazurilor, membrii se constituie într-un 
grup fără intenția lor, deci, din întâmplare. Exemplu: 
constituirea claselor de elevi de liceu, după admi- 
tere, se face în funcție de opțiunea pentru un anumit 
profil și media la admitere. 

Din acest punct de vedere ele pot fi conside- 
rate spontane. Durata lor este relativ redusă (4-5 
ani) cât durează un ciclu școlar, iar tipul de control 
social se realizează din exterior. Valorile și normele 
la care aderă sunt impuse printr-un Regulament de 
ordine interioară, acceptat prin constrângere. 

Existând finalități comune de acţiune, învăţarea 
pentru absolvire, dobândirea unui statut socio-profe- 
sional, coeziunea sunt asigurate de participarea 
efectivă la activitatea grupului. Cei care nu au o 
contribuţie efectivă sunt excluși (exmatriculare) sau 
se autoexclud (abandon școlar). Poate exista și un 
alt tip de excludere, cel în care membrul grupului 
aparține în continuare grupului, dar nu participă 
efectiv la alte activităţi ce conferă unitate și solidari- 
tate grupului. 

Garantată prin control social, coeziunea 
grupului se menţine, dar necesită nuanțe și 
diferențieri. 

Coeziunea este o caracteristică a grupurilor 
sociale. Elementul ce definește coeziunea într-un 
grup este consensul membrilor în raport cu pro- 


blemele esenţiale ale grupului. Aceasta diferă în 
funcţie de mărimea grupurilor, dar și de influenţa 
factorilor externi. 

Ipoteze: 

1) Cu cât numărul membrilor unui grup este 
mai mare cu atât coeziunea este mai mică/se apre- 
ciază că mai mare este coeziunea într-o clasă de 
elevi decât într-un oraș sau sat. 

2) Dacă pericolul extern crește, atunci coeziu- 
nea grupului crește. 

Coeziunea grupului este un element definitoriu 
al climatului psiho-social într-un grup. Problema 
consensului, a protestului sunt strategii ce țin de 
acţiunea colectivă și se întâlnesc în situaţii în care 
se iau decizii ce influenţează o colectivitate. 


“Vocabui 


aor 


E 
TE AI 


Climat psiho-social — starea de spirit a unui grup 
social ce desemnează o rezultantă a 
interacțiunilor cu caracter preferenţial. 

Coeziune — situaţie a unui grup caracterizat prin- 
tr-un grad ridicat de consens, de adeziune la 


obiectivele comune și prin relaţii de cooperare. 

Consens — concordanţă (acord) a punctelor de 
vedere ale membrilor unui grup sau a unei 
colectivități asupra normelor și valorilor ce 
orientează activitatea. 


5 


Ta 


Omul este un luptător al vieții sociale. El nu 
poate fi conceput stând retras permanent în „turnul 
său de fildeș“ pentru a contempla de acolo, cu 
seninătate, felul cum se desfășoară drama omenirii, 
ci, dimpotrivă, el coboară între oameni, intră în 
vălmășagul vieţii, caută să-și asigure pozițiile pe 
care le socotește mai prielnice. Mai mult decât atât, 
se asociază sau se trezește gata asociat cu alte grupe 
de oameni a căror soartă o împărtășește. 

Solidar cu clasa și grupul său, în luptă cu clasele 
și grupele rivale, urmărind pe deasupra și salvarea 
interesului său personal, societatea nu i se poate 
înfățișa decât ca un necontenit sistem de relaţii ce 
trebuiesc stabilite cu o serie de alți oameni care 
pot fi modificate prin efortul voinţei sale... Omul 
nu poate să lupte decât dacă este întotdeauna 
încălzit de flacăra entuziasmului, de lumina 
nădejdii, de înverșunarea urii. Ceea ce îi trebuie în 
această luptă nu este câtuși de puțin „adevărul“, 


ci, „stimulentul“. In marele iureș al faptei sociale 


(1901-1991) 


are șanse de izbândă acela care este în stare să nu 
slăbească încleștarea. 

H.H. Stahl , Teoria și practica investigaţiilor sociale, 
vol. I, București, Editura Științifică, 1974, pg. 78 


Personalitatea cea mai remarcabilă, prin con- 
tribuţia teoretică și metodologică și prin 
influenţa pe care o are la nivel naţional și inter- 
naţional, este cea a profesorului Henri H. Stahl, 
autor a numeroase lucrări (Tehnica monografiei 
sociologice, Sociologia satului devălmaș 
românesc ș.a.) și principalul formator a generaţii 
întregi de sociologi. 

H.H. Stahl s-a remarcat mai ales prin analiza 
istorico-sociologică a orânduirii tributale din 
teritoriile românești, ca parte a analizei tipu- 
rilor de societate, definind și caracterizând tipul 
de comunitate rurală și devălmașă (caracteristic 
modului de producţie tributal din țara noastră). 


1. Ce deosebiri există între grupul clasei 
voastre și un grup de prieteni? Dar între un coleg 
de clasă și un prieten? 

2. Identificaţi problemele școlare pe care le 
are de rezolvat colectivul clasei voastre. 

3. Care sunt asemănările și deosebirile între 
colectivul clasei voastre și cel al clasei a XI-a 
de la o altă specializare? 

4. Scrieţi un eseu cu tema: „Grupul de pe 
strada mea”. 


5. Grupurile sociale se diferenţiază după mai 
multe criterii dintre care menționăm: 

- criteriile socio-economice (averea, prestigiul, 
nivelul de instrucţie); 

- criterii socio-demografice (vârsta, sexul). 


Descoperiţi în colectivitatea în care trăiţi 
grupuri sociale diferenţiate în funcţie de 
criteriile mai sus menţionate. Găsiţi și alte 
criterii și realizaţi clasificări în funcţie de 
acestea. 


£f STATUS ŞI ROL 


a) Definirea conceptelor de status și rol 

Fiecare dintre voi faceţi parte din diferite 
grupuri sociale: familie, colectivul clasei, grup de 
prieteni. În cadrul acestora, fiecare membru al 
grupului are o anumită poziţie. Într-o familie, tatăl 


este capul familiei, mama este cea care dă naștere 
copiilor, copilul este cel care are nevoi speciale de 
îngrijire ș.a.m.d. Fiecare este diferit, deși la fel: fiinţe 
umane, egale în drepturi și demnitate. Într-o clasă 
de elevi, există un șef al clasei, altul are o altă 


poziţie în raport cu rezultatele la învăţătură, 
disciplină etc. Fiecare are o identitate aparte 
conferită de poziţia pe care o are în grupul din care 
face parte. În calitatea pe care o aveţi (prieten, 
copil, elev ș.a.) aveţi anumite așteptări de la cei 
din jur; la rândul lor, ceilalți doresc din partea voastră 
să vă comportaţi într-un anumit fel, în funcţie de 
normele sociale, de reglementările legislative, de 
regulile stabilite de regulamente de ordine interioară 
etc. 


Statusul reprezintă poziția unui individ 
sau a unui grup în cadrul unui sistem social. 


Constataţi că această poziţie pe care o aveţi: 
de copil al părinţilor voștri, de elev într-o clasă, de 
prieten într-un grup de prieteni este determinată de 
anumite criterii: de vârstă, de sex, de pregătire, 
interese, de opţiuni etc. Faceţi parte din colectivul 
unei clase în funcţie de nota de la capacitate, de 
opţiunea voastră pentru un anumit liceu, de numărul 
de locuri existente la acel liceu etc. Această poziţie 
în grupul respectiv, dată și de totalitatea așteptărilor 
voastre de la ceilalți, presupune anumite drepturi 
dar și responsabilități. Nu există drept fără obligație. 
Apartenența la un grup vă conferă și un anumit sta- 
tus. Cum fiecare aparține mai multor grupuri e firesc 
să aibă mai multe statusuri. Corespunzător acestor 
poziționări, există roluri multiple. 

r Rolul reprezintă aspectul dinamic al 
statusului, adesea fiind considerat sinonim cu 
statusuri. El este dat de ansamblul aşteptărilor 
pe care le au ceilalți de la voi. 

Fiecărui status îi corespund mai multe roluri. 
De exemplu: profesorul (status) joacă mai multe 
roluri, faţă de elevi, faţă de director (subordonat sau 
colaborator într-o școală), față de colegi etc. 


b) Perspective de abordare a conceptelor de 
status și rol 

Conceptele de status și rol se utilizează în 
sociologie, psihologie socială, antropologie. De aici 
și diferitele tipuri de abordări ale acestor concepte: 

e Sociologică — Talcott Parsons accentuează 
caracterul complementar al statusurilor, analizând 
cupluri de statusuri (de exemplu, medic-pacient, 
profesor-elev, tată-fiu, șef-subaltern etc.). Max We- 
ber asociază termenul de status celui de prestigiu, 
iar G. Herbert Mead vede în rol capacitatea de a 
comunica, de a prelua „rolul celuilalt“. 


e Psihologia socială — Jean Stoetzel definind 
statusul ca „ansamblul comportamentelor la care 
se poate aștepta legitim din partea altora“ consideră 
rolul „ansamblu de comportamente pe care alţii le 
așteaptă legitim din partea individului“. 

e Antropologia culturală — Ralph Linton 
definește statusul ca „loc al individului în societate“, 
ca o colecţie de drepturi și datorii, iar rolul ar fi 
tocmai punerea în practică a acestora, exprimând 
un comportament efectiv și prescripţiile rolului. 


c) Clasificarea statusurilor 

Statusurile se pot clasifica în funcţie de mai 
multe criterii: 

1. momentul punerii în evidenţă: 

a. actual — statusul este pus în evidenţă la un 
moment dat. De exemplu, cel de profesor, atunci 
când este în școală, și nu când își plătește taxele și 
impozitele sau când navighează pe internet; 

b. latent — când se manifestă alte statusuri, iar 
unul dintre ele este în stare latentă. În exemplul de 
mai sus, statusul de profesor rămâne latent când 
profesorul realizează alte activităţi, de exemplu în 
familie, în vacanţă la mare sau la munte etc. 

2. felul în care s-a dobândit, statusurile pot fi: 

a. atribuite — individul îl are de la naștere (de 
exemplu, statusul de băiat sau fată, de copil al 
părinţilor, de nepot al bunicilor etc.); 

b. achiziționate- individul a depus eforturi pentru 
dobândirea lor (status profesional: medic, profesor, 
inginer, avocat etc.), status familial (soţ/soţie, părinte 
etc.), status politic (membru al unui partid politic). 

3. locul în care se manifestă: 

a. în familie 

b. extrafamilial 


Conflicte la nivel de status și rol 

O persoană are un set de statusuri și un set de 
roluri corespunzătoare acestora care pot da naștere 
la conflicte. Incompatibilităţile între statusuri pot 
conduce la conflicte inter-statusuri. De exemplu, 
în societăţile tradiţionale se manifestă opoziția între 
originea socială diferită a partenerilor și achizi- 
ționarea statusului de soţ/soţie. Tot în conflict pot 
să fie statusurile provenite dintr-o apartenenţă la o 
religie cu cel dobândit într-un domeniu de activitate 
(militar, poliţist, funcţionar public ș.a.) sau cu cel 
de apartenenţa la un partid politic. 

Se pot manifesta și conflicte intra-status. La 
nivelul rolurilor se pot manifesta de asemenea con- 
flicte: inter-rol (între roluri impuse și cele dobândite) 
și intra-rol (între personalitatea individului și prescrip- 
tiile rolului). 

Aceste conflicte pot fi evitate dacă se au în 
vedere incompatibilităţile stipulate de lege sau prin 
educaţie și autocunoaștere. 


1. Statusul de medic, în viziunea lui Tacott Pornind de la acest exemplu, stabiliţi 

Parsons se definește prin următoarele: elementele definitorii ale perechii de statusuri: 

e Competenţă tehnică; profesor-elev. 

e Specificitate profesională; 

e Neutralitate afectivă; 2. Uniforma (medicului, militarului, elevului) 

e Dezinteres; reprezintă un simbol prin care poate fi 

e Altruism. recunoscut statusul persoanei. Exemplificați 
prin alte simboluri elemente din diferite 

Statusul de bolnav, grupează următoarele statusuri. 

elemente: 

e Scutirea de responsabilitate; 3. Identificând drepturile și obligațiile cores- 

e Dreptul necondiţionat de ajutor; punzătoare statusului și rolului, completaţi 

e Obligaţia de a coopera la însănătoșire. tabelul de mai jos: 


Drepturi Obligaţii 
Exemplu: elev — a învăţa; 
— dreptul la învăţătură; - a respecta profesorii, colegii, 
— dreptul la condiţii de școlarizare; bunurile materiale etc.; 
— dreptul la educaţie; - a fi disciplinat; 
- dreptul la un climat sănătos, - a participa la activităţi 
favorabil dezvoltării personalității. non-formale etc. 


sot ua dal ad paie - a participa la treburile 
adio ui duală gospodărești ale familiei; 
ale tei dau - a asculta de părinți; 


1. În ce rol că simţiţi cel mai bine? 4. Ce rol credeţi că joacă modelul în viaţa 
2. Ce rol (dramatic) v-ar plăcea să jucaţi? De voastră? De ce? 

ce? 5. Identificaţi calităţile ce v-au condus la 
3. Aveţi un model în viaţă? Dacă nu, gân- această alegere! 

diți-vă la personalităţi istorice, personaje literare, 

persoane din viaţa voastră. Pe cine aţi ales? 


Lectură 


€ DN 


Goffman Erving (1982-1982) a fost unul dintre 
cei mai mari gânditori americani ai secolului 
XX care a revoluționat modul de a gândi viața 
socială. Studiul întâlnirilor sociale, al comporta- 
mentului în public, al construcției și deconstrucției 
eului, al formelor comunicării sunt temele 
predilecte de analiză. A fost între 1981-1982 
preşedintele Asociației Americane de Sociologie. 
Traducerea în limba română a cărții „Viața 
cotidiană ca spectacol“ este un reper pentru noi 
analize și direcții și în cercetarea antropologică, 
psihosociologică și sociologică din ţara noastră. 
Printre lucrările sale amintim: 

The Presentation of Self in Everday Life (1959) 
— Prezentarea sinelui în viaţa cotidiană; 
Asylum (1961) — Aziluri 

Behavior in Public Places (1963) - Compor- 
tamentul în locuri publice 

Stigma (1963) — Stigma 

Gender Advertisments (1979) — Avertismente de 
gen 


Goffman Erving — Viafa cotidiană ca spectacol, 
Comunicare.ro, București, 2003 

Goffman formulează „paradoxul căutării“: „cu 
cât un individ este mai preocupat de realitatea care 


nu e accesibilă percepției sale, cu atât trebuie să-și 
concentreze mai mult atenţia asupra aparențelor“. 
Simbolurile de status, gesturile expresive, indiciile 
sunt constituite în acest univers al aparenţelor, iar 
din analiza lor interpretativă se poate deduce 
predictiv cursul spectacolului. 


Roluri discrepante 

Printre comportamentele regionale, Goffman 
aduce în discuţie rolurile discrepante pe care le are 
cel ce deţine secretul. El face următoarea distincție 
la nivelul secretului: 

e Secrete „întunecate“ sunt cele care sunt de 
două ori secrete: o dată pentru că sunt tăinuite faţă 
de exterior, apoi pentru că n-au fost mărturisite în 
interiorul echipei. 

e Secrete „strategice“, adică intenţiile și 
capacitățile unei echipe ascunse publicului pentru 
a împiedica adaptarea eficientă a acestuia la starea 
de lucruri pe care echipa urmărește să o producă. 
De ele se folosesc: armata, lumea afacerilor. 

e Secrete „interne“ ar fi acelea care îl mar- 
chează pe posesorul lor. Membrii grupului cărora 
nu li se împărtășește secretul se vor simţi excluși. 
Cu cât numărul de persoane care cunoaște secretul 
este mai mare, cu atât probabilitatea dezvăluirii 
lui, intenționat sau nu, va crește. 


E 3. FAMILIA ȘI RELAŢIILE DE RUDENIE 


a) Familia și principalele ei funcţii 

Familia — ca grup social — poate fi studiată de 
etnografi, sociologi, istorici, juriști etc. Ea poate fi 
abordată ca instituţie socială (abordare macro-socio- 
logică), dar și ca grup mic (abordare micro-sociologică). 

Din punct de vedere sociologic ne interesează 
viaţa de familie ca domeniu al vieții private, dar și 
al relaţiilor cu celelalte instituţii sociale (școala, 
biserica, statul). 


Familia este un grup social realizat prin 
căsătorie, alcătuit din persoane care trăiesc 
împreună, au gospodărie comună, sunt legaţi 
prin anumite relaţii natural-biologice, psiho- 
logice, morale și juridice și care răspund una 
pentru alta în faţa societăţii. 


Aceasta se prezintă ca o entitate socială de 
forme și conţinuturi variabile în timp și spațiu. De 
obicei, familia este alcătuită din doi membri adulți, 
o femeie și un bărbat, care au încheiat un consim- 
țământ în faţa ofițerului stării civile, deci recunoscut 
social printr-un document oficial (certificatul de 
căsătorie). 

Există o diversitate de situații și configurații în 
care acest grup se regăsește în viaţa socială: 

e familia nucleară (simplă) alcătuită dintr-o 
pereche maritală (soţ/soţie) și copii (descendenții ei); 

e familia extinsă, care cuprinde, pe lângă 
nucleul familial, și alte rude din mai multe generaţii 
(soţ/soție, părinţii acestora, copii, fraţii și surorile 
părinților); 

e familia monoparentală — copiii cu un singur 
părinte. 


Această structură este influențată de o serie de 
factori, dintre care amintim: 

— factorii biologici, naturali; 

— factorii economico-sociali (venituri, satisfa- 
cerea nevoilor, creșterea copiilor); 

-factorii culturali (tradiţii, obiceiuri, prejudecăţi). 


Funcţiile familiei 

Principalele funcţii sociale ale familiei sunt: 

- funcţia biologică de sexualitate și reproducere 
care asigură descendența cuplurilor; 

— funcţia economică — în familia tradiţională, 
specifică economiei naturale, bunurile necesare 
familiei, folosite pentru autoconsum, erau produse în 
gospodărie. În societăţile bazate pe economia de 
schimb, funcţia economică s-a modificat. În familiile 
moderne din mediul urban principala funcţie este cea 
de consum și mai puţin cea de producţie, care rămâne 
funcţia principală în familiile din mediul rural; 

- funcţia de socializare a copiilor, prin care fami- 
lia asigură condiţii pentru însușirea și transmiterea 
valorilor sociale, favorizează, prin îndeplinirea diver- 
selor roluri în familie, integrarea în viaţa socială. Aceas- 
ta realizează socializarea prin mijloace specifice, 
dintre care cele de control au un rol aparte; sociali- 
zarea implică și reproducerea culturală — apartenența 
la o familie înseamnă și o poziţie socială, apreciată 
prin diverse criterii (avere, statut ocupaţional al părin- 
ților, nivel de instrucție, prestigiu, „blazonul familiei”, 
tradiția (vechimea). Familia contribuie la perpetuarea 
și chiar depășirea unor standarde prin alegerea școlii și 
a nivelului de școlarizare până la care se poate ajun- 
ge, a meseriei, a partenerului de viaţă al copiilor etc. 


Tabelul nr. 2: 


b) Căsătoria — moment al întemeierii familiei 

Pentru a înțelege căsătoria de astăzi este util 
să se examineze practicile sociale anterioare. 
Această analiză determină o tipologie care poate fi 
pusă în evidenţă prin următoarele caracteristici: 


A. Căsătoria ca aranjament familial, în care 
părinţii erau cei care căutau pentru fiul (fiica) lor o 
persoană care să răspundă unor criterii, îndeosebi 
de vârstă, avere, apartenenţă și să dispună de cali- 
tăți necesare într-o gospodărie. 


B. Căsătoria ca strategie patrimonială, strate- 
gie de gestiune a averii. Aceasta explică rolul 
notarului ca intermediar privilegiat în formarea că- 
sătoriei, deoarece, prin intermediul acestuia, o familie 
cunoștea cu precizie averea celeilalte. Această 
atenţie acordată averii (zestrei) poate fi extinsă asupra 
întregii societăţi tradiţionale. Așa se explică și 
anumite comportamente legate de numărul copiilor 
în familie (al moștenitorilor), care în unele zone ale 
țării se mai menţin și astăzi. Nașterea unui singur 
copil este motivată și prin dorinţa de a nu risipi averea 
prin împărțirea la mai mulţi. 


C. Căsătoria ca legătură izvorâtă din dragos- 
tea împărtășită a partenerilor. 


D. Noua alianţă — intrarea în viața conjugală 
coincide mai puţin, sau precede căsătoria. 

Principalele diferenţe ale căsătoriei de azi faţă 
de cele din trecut sunt prezentate în tabelul de mai 
jos: 


Familia în societăţile tradiţionale și în cele moderne 


Nr. Criterii de diferenţiere Societăţi tradiţionale Societăţi moderne 
crt. 
1. Numărul de unul (monogamie) unul (monogamie) 
parteneri conjugali mai mulți (poligamie) 
2; Cine face părinții sau rudele pentru alegerea este făcută în 
alegerea partenerului a întări puterea familiei mod deliberat de parteneri 
3. Relațiile de putere diferite perioade tendințe de egalizare 
de dominație a a puterii bărbat-femeie 
bărbatului (patriarhale) 
4. Relația părinți-copii autoritate și dominanță democratizarea relației 
părintească părinţi-copii, 
mai multă toleranță 
5. Structura extinsă nucleară 


c) Relaţiile în viaţa de familie 

Factorii care au stat la baza întemeierii căsă- 
toriei își pun amprenta asupra relaţiilor dintre 
parteneri, părinţi-copii, soţ-soție și rude, familie și 
alte instituţii sociale. 

Referitor la relaţiile între parteneri, doi factori 
rețin atenţia în mod deosebit: 

- similaritatea în sistemele de valori și atitu- 
dinale, în trăsăturile de personalitate; 

- complementaritatea nevoilor și a satisfacerii 
lor, care formează unitatea cuplului. 

Traseul vieții de familie parcurge mai multe 
etape, care diferă în funcţie de vârsta partenerilor, 
starea materială, condiţiile sociale, nivelul de in- 
strucție, tradiţiile și obieciurile religioase, factorii 
culturali. În viaţa de familie există anumite etape 
care sunt marcate de caracteristici definitorii: 


e viaţa cuplului dinaintea apariţiei copilului este 
considerată adesea mai frumoasă, ușoară, fără griji; 
aceasta tinde în prezent să se prelungească și ca 
urmare a condiţiilor socio-economice dificile, a 
mijloacelor de contracepţie existente, a dorinţei 
tinerilor de a fi independenți, de a-și asigura o bază 
materială proprie. 


e primul copil afectează relația partenerilor. 
Rolurile de mamă, tată implică anumite responsa- 
bilităţi care vor fi asumate și în funcţie de socia- 


Schema 2: Spiţă de neam 


lizarea din familia de provenienţă. Prezenţa copi- 
lului înseamnă o situaţie nouă, partenerii având de 
rezolvat sarcini mai puţin plăcute decât cele din 
perioadele precedente. 


e în familia cu mai mulți copii apar probleme 
suplimentare, generate și de relaţiile între copii, de 
controlul și sancţiunile diferite date de părinţi în 
funcţie de afecțiunea discriminatorie (real sau fals 
percepută), dar și satisfacţii mai multe. 

Convieţuirea mai multor generaţii în familiile 
tradiționale (în prezent și în cele din mediul rural) 
generează noi tipuri de relaţii, valori și norme care 
asigură o anumită continuitate a familiei. 

Redăm în schema 2 un model al familiei extin- 
se pe patru generaţii, sub forma unei reprezentări 
grafice a spiţei de neam (după Henri H. Stahl). 


Ca instituţie socială, familia are relaţii cu 
școala, biserica și statul, care la rândul lor își aduc 
contribuţia la socializarea și învăţarea socială. Este 
vorba de educaţia morală primită prin practicile de 
cult religios, de cea intelectuală și profesională prin 
educaţia din școală. Statul își afirmă autoritatea 
asupra instituţiei familiei prin reglementările 
juridice cu privire la căsătorie și politicile sociale 
promovate (alocaţii, sprijin material, burse, concedii 
de maternitate ș.a.). 


Legendă 

Complementaritate — principiu ce afirmă că un fe- 
nomen poate fi descris cu ajutorul a două sau mai 
multe teorii care sunt reciproc independente și ex- 
clusive, dar se completează reciproc. 

Gospodărie - o locuinţă (cu anexele sale) în care se 
desfășoară diverse tipuri de activităţi casnice, 
specifice vieţii de familie; 

- grup familial (și alte rude) care are o locuinţă 
independentă. 


Monogamie — formă de căsătorie în care un bărbat are 
o singură soție, iar femeia un singur bărbat. 

Poligamie - formă de căsătorie apărută o dată cu 
sclavia patriarhală, întâlnită și astăzi la unele 
popoare de religie mahomedană, în care un bărbat 
are dreptul să se căsătorească în același timp cu mai 
multe femei. 

Similaritate — relație care unește două persoane 
asemănătoare sub aspectul comportamentului și al 
atitudinilor față de valori. 


J 


Lectură 


Articolul 16 

1. Cu începere de la vârsta nubilă, bărbatul și 
femeia, fără nicio restricție în privinţa rasei, cetă- 
feniei sau religiei, au dreptul să se căsătorească și 
să întemeieze o familie. Ei au drepturi egale la 
încheierea căsătoriei și la desfacerea ei. 

2. Căsătoria nu poate fi încheiată decât cu 
consimţământul liber și deplin al viitorilor soți. 

3. Familia este elementul natural și fundamen- 
tal al societăţii și are dreptul la ocrotire din partea 
societăţii și a statului. 

Declaraţia universală a drepturilor omului 

adoptată de Adunarea Generală a Naţiunilor Unite 
la 10 decembrie 1948 


Principiul 6 

Pentru dezvoltarea deplină și armonioasă a 
personalităţii sale, copilul are nevoie de dragoste și 
înțelegere. Oriunde este posibil, el va crește sub grija 
și răspunderea părinţilor săi și în orice caz într-o atmo- 
sferă de afecţiune și securitate morală și materială; 
în afara unor împrejurări excepționale, un copil de 
vârstă fragedă nu va fi despărțit de mama sa. Societăţii 
și autorităților publice le va reveni îndatorirea de a 
acorda grijă specială copiilor fără familie și celor 
lipsiți de mijloace de întreţinere adecvate. Este de 
dorit să se acorde o alocaţie de stat și alte forme de 
asistență pentru întreținerea copiilor familiilor 
numeroase. 

Declaraţia drepturilor copilului 

proclamată de Adunarea Generală a ONU la 20 
noiembrie 1989 


1. Explicaţi ce înţelegeţi, din punct de vedere 
sociologic, prin expresia: „cei șapte ani de acasă”? 


2. Realizaţi arborele genealogic al familiei 
voastre sub forma unei spiţe de neam cu cel puţin 
trei nivele, pe filieră maternă și raportați fiecare 
generaţie la epoca istorică în care a trăit (muzica, 
dansul, moda vremii). 


3. Într-o căsătorie, este mai bine ca soții să 
aparţină aceluiași mediu social sau acesta nu are 
importanță? După ce copiaţi tabelul, exprimaţi-vă 
opţiunea punând un „X” în căsuțele corespunzătoare. 
Argumentaţi-vă răspunsul. 


Originea socială a partenerilor 


Pa Aceeași | Vecinătate 


imponant | | | 


4. Realizaţi o dezbatere (pe două grupe) cu 
tema: „Căsătoria — un avantaj sau o piedică în calea 
realizării profesionale?” 

5. Copiaţi, apoi treceţi în tabelul de la pagina 
următoare, literele care corespund activităţilor ce 


se desfășoară în familia voastră și exprimă distribui- 
rea sarcinilor în gospodărie: 

a) decizii de achiziţionare a unor bunuri de folosință 
îndelungată (locuinţă, autoturism, mobilă, televizor); 

b) aprovizionarea în gospodărie; 

c) amenajarea locuinţei; 

d) prepararea hranei; 

e) educaţia copiilor; 


Activităţi 
preponderent 
feminine 


Activităţi 
preponderent 
masculine 


f) plata taxelor pentru: încălzire, telefon etc. 

8) îngrijirea florilor, a grădinii; 

h) curăţenia locuinţei (spălat rufe, vase); 

i) activităţi cotidiene (cumpărarea unor produse 
alimentare de consum zilnic și a altor tipuri de produse); 

j) gestionarea bugetului familiei. 

Ce concluzii desprindeţi din această grupare 
de activități? 


Activităţi 
specifice 
copiilor 


Activităţi 
comune 


e Grupurile sociale se constituie în funcție de 
anumite criterii. Apartenența la un grup sau la altul 
conferă individului o anumită poziţie în societate. 
Din aceasta decurg drepturile și obligațiile pe care 
le are în viaţa publică și privată. 


e Familia este un grup social specific. Rolul 
și funcţiile familiei sunt condiționate social. Aces- 
tea sunt influențate de factorii economico-sociali, 
dar și culturali. Tradițiile, obiceiurile, mentalitățile 
influenţează alegerea partenerului, diviziunea sar- 
cinilor în gospodărie, educaţia copiilor, relaţiile 
cu celelalte instituţii sociale. 


e Familia și căsătoria. Prezent și perspective 
e Dragostea la prima vedere și cea pentru o viaţă 
e Va exista întotdeauna un conflict între generații? 

1. Băran Pescaru Adina — Familia azi. O perspectivă psihopedagogică. Editura Aramis, București, 2004 
2. Iluț Petru — Sociopsihologia și antropologia familiei, Editura Polirom, lași, 2005 
3. Voinea Maria — Sociologia familiei, București, 1993 


CERCETARE SOCIOLOGICĂ 


Căsătoria și divorţul în România 


Analiza statistică din datele prevăzute în Anuarul 
statistic al României poate să releve evoluţia 
fenomenelor de căsătorie și divorțialitate în ceea 
ce privește vârsta medie la căsătorie, motivele 


căsătoriei, numărul divorţurilor după un număr de 
copii minori rămași după desfacerea căsătoriei etc. 
Pentru mai multe informaţii, consultaţi pagina de 
Internet: 


www.insse.ro/anuar_2004/asr2004.htim 


) 


LECTURA SUPLIMENTARA 


COMUNITĂŢI 
SOCIALE 


1. COMUNITĂȚI UMANE TERITORIALE 
2. SOCIETĂŢI MULTICULTURALE 


a ——— n O E —— = N 
| CE? DE CE? CUM? | 
| este o comunitate trebuie să identificaţi şi să manifestati respect | 
| umană teritorială şi să explicati problemele față de autorităţile care | 
| ce probleme legate cu care se confruntă exercită puterea la | 
| de comunităţile fiecare comunitate nivelul comunităţilor | 
| rurale, urbane şi umană. locale şi să dobândiţi | 
etnice intră în aria aptitudini de relationare 
tni intră î i titudini d laţi 
| de preocupări ale în cadrul comunităţii | 
| sociologului. prin conştientizarea | 
| identităţii personale. | 

4E COMUNITĂȚI UMANE TERITORIALE 


a) Comunitățile sătești (rurale) 

În structura populației se distinge o pluralitate 

de comunități umane și grupuri sociale. Viaţa so- 
cială se desfășoară într-un anumit spațiu și respectiv 
într-o anumită arie geografică. 
Comunitatea umană este un macrogrup care 
trăiește într-un spaţiu geografic delimitat, 
dispune de o anumită organizare a 
activităţilor și este conștientă de apartenenţa 
sa la comunitate. 


Comunitățile teritoriale în societatea prezentă 
românească sunt: 

— comunitatea rurală (satul); 

- comunitatea urbană (orașul). 

Trecerea de la economia naturală, bazată pe 
un mod de producţie și consum în interiorul familiei, 
la economia de schimb, a însemnat modificarea 
tipului de comunitate. Economiei naturale i-a co- 
respuns tipul de comunitate bazat pe rudenie. Spa- 
tiul social al comunităţii de rudenie se caracteri- 
zează prin: 


- coexistenţa în aceeași locuinţă a totalității 
membrilor de familie (familia extinsă); 

- relaţii între mai multe generaţii (bunici- 
părinţi-copii); 

— relaţii puternice de rudenie (de sânge, cu alte 
persoane). 

În afara relaţiilor de rudenie se instituie relaţii 
prin alianţă care provin din familia unuia sau a 
celuilalt partener, sau participarea la efectuarea unor 
ritualuri religioase (cununarea unor tineri de „nași” 
sau botezarea copiilor acestora — „fini”). Fiecare 
are faţă de celălalt un rol și o poziţie bine deter- 
minată, poartă un nume, este plasat într-o anumită 
poziţie (dată de gradul de rudenie de sânge sau prin 
alianţă). 

Exemplu: copiii în raport cu părinţii părinţilor 
sunt în relaţia nepoți-bunici; copiii în raport cu fra- 
tele/sora tatălui/mamei sunt în relaţie de nepoți- 
unchi, nepoţi-mătușă ș.a. 

Distanţa socială între persoane este direct 
proporţională cu rangul relaţiei de rudenie. Solida- 
ritatea de rudenie scade odată cu creșterea rangului 
relaţiei de rudenie. 


Anumite caracteristici ale comunității sătești 
vizează: 

e legătura familiei cu comunitatea locală ex- 
primată de autorităţi (persoane oficiale cu funcţii și 
rol deosebit în viaţa comunităţii). Ei au fost dintot- 
deauna: preotul, învățătorul, primarul, ca model de 
gospodar al satului, medicul etc. Autoritatea le era 
recunoscută prin nivelul mai ridicat de instrucţie 
față de ceilalți membri ai colectivităţii și prin 
contribuţia lor la principalele activităţi din sat, 
evenimente legate de sănătate, educaţie, căsătorie, 
moarte; 

e solidaritatea grupului comunitar generată de 
participarea zilnică la activităţile obștii (activitatea 
predominantă în comunităţile sătești este agricultura). 

Satul, ca unitate socială, a fost cunoscut prin 
cercetările monografice realizate în perioada 1929- 
1940 în cadrul Școlii Monografice de la București 
(vezi capitolul Metodologia). 

Industrializarea a avut ca forță de atracţie prin- 
cipală câștigul sigur, care, asociat cu confortul sporit 
(oferit de viaţa în bloc) și școlarizarea copiilor 
(posibilitatea de a urma o școală), a generat deplasări 
masive dinspre mediul rural înspre cel urban, cu 
consecinţe negative asupra satului. Așa cum se pre- 
zintă el astăzi, depopulat, feminizat și îmbătrânit, 
și-a pierdut identitatea în urma proceselor de urbani- 
zare și industrializare. Problemele satului românesc 
nu sunt numai cele ale agriculturii, așa cum este de 
obicei mediatizat. Schimbările în structura formei 
de proprietate au generat modificări în structura 
socială a comunităţii rurale, care ar putea fi 
sintetizate în următoarele caracteristici: 

— cine are pământ, nu are bani să-l lucreze; 

— s-a produs o ruptură între țăran și tractor, adică 
fac agricultură nu doar cei care se pricep, adică cei 
pentru care această activitate a fost de bază, ci și alții: 

— navetiștii — cei ce locuiesc la oraș, desfășoară 
o altă activitate, iar de agricultură se ocupă într-un 
timp parţial de muncă (de obicei sfârșitul de săp- 
tămână); 

- șomerii din activități neagricole sau alte 
categorii de persoane care s-au mutat la sat datorită 
imposibilității vieţii la oraș în condiţiile absenței 
unui venit sigur. 

Ar putea fi astfel cunoscute și identificate: 

— resursele umane care se adaugă populaţiei 
deja ocupate în agricultură; 

- dimensiunile subiective ale pământului, 
exprimate în percepții asupra acțiunii de împroprie- 
tărire, cei ce au încredere/neîncredere, manifestă 
optimism/pesimism în evoluţia agriculturii și 
perspectivele satului românesc; 


- dimensiunile succesului și ale orientării 
antreprenoriale în agricultură și viaţa satului; 

- problema modelului „gospodarului satului” 
și a instituţiilor din mediul rural; 

-problema infrastructurii, fără de care nu poate 
fi vorba de o întinerire a mediului rural; 

— problema bătrânilor din sat, care nu poate fi 
rezolvată economic, ci mai degrabă social. 

Problemele sociale generate de noile schimbări 
în viaţa satului românesc necesită a fi cunoscute, 
iar cunoașterea sociologică va putea să răspundă 
unor întrebări de tipul: Cum acţionează capitalul 
uman în agricultură și care e structura acestuia? Cine 
vrea să vândă pământul și în ce scop? Care e 
percepția tinerilor din mediul rural în ceea ce 
privește școlaritatea și care e valoarea socială a 
unei diplome? 


b) Urbanizarea și problema locuinţei 

Urbanizarea și industrializarea, două procese 
sociale diferite, dar desfășurate aproape concomitent, 
au fost generatoare de mutații cantitative și calitative 
în ceea ce privește omul și calitatea vieţii sale. 

Ca orice fenomen și proces social de amploare, 
consecinţele au fost pozitive dar și negative, cu efec- 
te pe termen scurt dar și pe termen lung. 

Orașul a devenit, într-un interval de aproxi- 
mativ 30 de ani, „altceva”. Așa cum se prezintă el 
acum nu seamănă nici cu un oraș modern, dar nici 
nu și-a păstrat identitatea (adică ceea ce a fost). 
Urbanizarea a fost asociată doar cu un confort asi- 
gurat de viaţa în bloc dar care a generat multe pro- 
bleme sociale: de folosire a dotărilor — instalaţii 
sanitare, parcuri, folosirea spaţiilor de cazare, par- 
cări — dar și de comunicare. 

Paradoxal, dar cu toate că densitatea pe metru 
pătrat a crescut, datorită eterogenităţii populaţiei, 
asistăm la o diminuare a comunicării. Sunt 
frecvente cazurile în care vecinii de scară, de bloc, 
nu se cunosc, nu se salută, nu comunică. 

Adesea, aceste spații au fost ocupate de popu- 
laţie provenind din mediul rural, cu alte preocupări 
casnice și gospodărești, așa încât spaţiilor de locuit 
și din afara blocului li s-au dat alte destinaţii („agri- 
cultura de bloc” — creșterea animalelor, cultivarea 
de legume, zarzavaturi în spaţiile cu destinaţie de 
agrement — „spaţiul verde”). 

La nivelul orașelor s-a creat o structură diferen- 
țiată, pe zone de rezidenţă, în care centrul orașului 
grupează îndeosebi instituţiile publice, o zonă inter- 
mediară alcătuită din case care mai păstrează stilu- 
rile arhitecturale vechi, specifice locului, și diferi- 
te cartiere de blocuri la periferie, într-o zonă 


limitrofă spaţiului agricol și în care s-a mutat, în 
derularea celor două procese, foarte multă populaţie 
din mediul rural. 

Problema locuinţelor nu a fost rezolvată încă 
deoarece numărul construcțiilor acestora a scăzut 
simţitor după 1989. După 1990 s-a oferit posibilita- 
tea chiriașilor de a-și cumpăra locuinţa la preţuri și 
cu credite avantajoase. Dar nici această inițiativă 
nu a rămas fără urmări, căci nefiind gândită într-o 
strategie pe termen lung, a agravat-o prin explozia 
preţurilor pe piața liberă. 

Există probleme care solicită explicații legate 
de: scăderea numărului populaţiei și totuși creșterea 
cererii de locuinţă, imposibilitatea construirii sau a 
cumpărării unei locuinţe de către cea mai mare 
parte a populaţiei, mirajul orașelor mari și a urbanis- 
mului care încă exercită o forță de atracţie pentru 
populaţia rurală. 

La aceste probleme este chemat și sociologul 
să răspundă, iar prin concluziile oferite pe eșanti- 
oane reprezentative (care dau posibilitatea genera- 
lizării concluziilor la întreaga populaţie) să fie 
oferite soluţii factorului de decizie. 

Conform recensământului din 2002 principalii 
indicatori de habitat sunt: 

e Numărul camerelor de locuit (din locuinţele 
permanente și sezoniere) 

e Suprafaţa camerelor de locuit (mp) (din 
locuinţele permanente și sezoniere) 

e Numărul unităţilor locuite din necesitate 

e Numărul camerelor de locuit (mp) 

e Suprafaţa locuibilă pe o persoană (mp) 

e Numărul clădirilor 

Analiza datelor poate fi făcută consultând 
pagina: http//www.insse.ro/rpl2002rezgen/ 
rg2002htm 

Acești indicatori situează România pe ultimele 
locuri în Europa. Ei reprezintă valori medii pe ţară 
dar care rezultă din diferențierile extrem de mari între 
cele două medii: urban și rural cu posibile explicaţii 
și corelaţii cu numărul populaţiei din cele două me- 
dii (mai mult de jumătate din populaţia ţării locuiește 
în mediul rural). Problema locuinţei și a locuirii are 
consecinţe asupra comportamentului demografic, 
educaţiei copiilor, performanţelor profesionale, creș- 
terii economice. Un aspect particular al comunităţii 
urbane legat de locuire îl reprezintă comunitatea 
străzii, a cartierului. Aceste tipuri de comunităţi (stra- 
da, cartierul) generează tipuri de raporturi interumane 
specifice. Între vecini — pe care îi ai fără voia ta — se 


nasc raporturi de ajutor reciproc deoarece acest tip 
de comunitate presupune uneori legături de interese, 
împrumuturi, participare la diferite evenimente și 
ritualuri religioase (nuntă, înmormântare etc.). Locui- 
torii de pe aceeași stradă se confruntă cu aceleași 
probleme: iluminatul străzii și al locuinţei, telefonul, 
ridicarea gunoiului, pavajul, plantarea și întreținerea 
pomilor (de obicei de același fel: tei, cireși, vișini 
japonezi ș.a.), a spaţiilor de joacă. 

Cartierul grupează laolaltă străzi vecine și 
oameni diferiți ca preocupări, ocupații și nivel de 
instrucție. Cu excepţia cartierelor muncitorești unde 
s-au construit blocuri într-o perioadă anume (de 
exemplu, în perioada construirii hidrocentralelor de 
pe Dunăre și râurile interioare) au fost date în folo- 
sință „colonii” de blocuri în care au locuit cei care 
au lucrat la construirea acestor obiective. 

Fiecare cartier are o piaţă în care se derulează 
principalele acte de vânzare-cumpărare a produ- 
selor necesare traiului cotidian. Ultimii ani au fost 
marcați de proliferarea unor construcții publice cu 
destinaţii diverse: biserici, restaurante, farmacii, 
centre de distribuire a pâinii și tot felul de mici maga- 
zine care comercializează produse fără a exista o 
specializare a acestora. Acest tip de comerț a creat 
un spaţiu în care oamenii sunt atrași la activităţile 
de cumpărare și a generat un comportament de cău- 
tare a unui produs necesar cât și a unui pret cores- 
punzător veniturilor și așteptărilor fiecăruia. 

Procesul de concentrare urbană este specific 
lumii contemporane și tuturor ţărilor. Una dintre 
caracteristicile acestui proces actual o constituie 
concentrarea urbană și crearea unor tipuri de co- 
munităţi care ridică o serie întreagă de probleme la 
care sociologia este chemată să dea răspuns. 


Dinner 


Devălmășie — structură de organizare comunitară a 
unor sate libere (de răzeși) care avea o conducere 
proprie și stăpânea în comun pământuri, păduri, 
izlazuri. 

— formă veche de organizare a satului românesc 


(H.H. Stahl). 

Habitat — suprafaţă locuită de o populaţie, de o 
specie de plante sau de animale; 

- biotop. 


Lectură 


Cum este oare posibilă o guvernare vie, o 
administraţie temeinică, ca îndrumare, ca orga- 
nizare ori ca transformare socială, fără o cunoaștere 
amănunțită a realității? Dar, după cum nu se poate 
gospodări, când nu se știe ce și pentru cine se 
gospodărește, tot așa nu se poate legifera, când nu 
se știe pentru ce și pentru cine se legiferează. 
Politica nu poate fi o operă de reformă ori de legi- 
ferare a unor oameni și a unor societăți abstracte; 
ea, pentru a fi eficace, trebuie să se îndrepte spre 
societatea reală și omul concret. 

Cine ar vedea și studia dosarele și fişele cu- 
prinse în bogata noastră arhivă monografică, ar înţe- 
lege că dosarul de observaţie a cunoașterii 


pătrunzătoare și totale a vieţii sociale românești, 
pe lângă reînnoirea viziunii sociale, aduce îndemnul 
de simpatie și de solidarizare cu tot ce se întâmplă 
și invită a ajuta. Observatorul clarvăzător devine 
astfel cel mai mișcat și devotat slujitor de mai bine, 
de ceea ce trebuie, de aceea cine întocmește o 
monografie științifică, bunăoară a unui sat, scrie o 
carte de iubire și de neclintită încredere. Practica 
monografiei, ce predică încredere în forțele reale 
ale națiunii, devine o minunată școală a optimis- 
mului. Monografia, deși străbătută de o ideologie 
sever științifică, dobândește astfel valoarea unui act 
de credinţă. 

Dimitrie Gusti, Problema sociologiei, Imprimeria 
naţională, București, 1940, pg. 598. 


1. Identificaţi probleme de cercetare sociolo- 
gică în comunităţile în care locuiti. 

2. Formulaţi două ipoteze referitoare la 
sistemul de rudenie în comunitățile sătești, de tipul: 
„dacă... atunci”; „cu cât...cu atât”. 


3. Explicaţi modelul de cercetare monografică 
gustian cuprins în capitolul 11 „Metodologia cerce- 
tării sociologice”. 


f SOCIETĂŢI MULTICULTURALE 


a) Comunitățile etnice 

Un alt tip de comunitate socială teritorială este 
poporul, caracterizat prin anumite tradiții, sentimen- 
te, reprezentări despre spațiu și timp. 

Poporul reprezintă acel tip de comunitate 
ai cărei membri vorbesc aceeași limbă, 
împărtășeșc aceleași sentimente, tradiţii, 
obiceiuri, reguli, au conștiința apartenenţei la 
o anumită colectivitate. 


Tradițiile care vorbesc de o „geneză” a lumii 
pot exista într-o cultură orală, denumită folclor (engl. 
folk, „popular”), conservată de memoria colectivă, 
nescrisă, sau sub formă sistematizată, scrisă. 

În conștiința colectivă a poporului intră și 
probleme legate de specificul naţional și de rostul 
marilor simboluri naționale (steag, stemă, imn). 

Națiunea este o grupare relativ numeroasă, 
delimitată teritorial, ai cărei membri au 
sentimentul apartenenţei la o comunitate. 


Națiunea se caracterizează prin: 

a. teritoriu — un spaţiu în care poporul s-a for- 
mat și a evoluat; 

b. poporul, care trăiește într-un spaţiu și vorbește 
aceeași limbă, are sentimentul identităţii și al coeziunii; 

c. independenţa — capacitatea de a se guverna 
ca entitate suverană, cu un guvern propriu. 

Fiecare naţiune are un ideal propriu. Pentru po= 
porul român, idealul naţional a fost dintotdeauna as- 
piraţia spre unitate și comuniune, înţelegere și convie- 
tuire pașnică. El a avut ca suport vatra strămoșească, 
originea comună, continuitatea în același spaţiu. 

În cadrul unei naţiuni există mai multe grupuri 
etnice. 


Grupul etnic este o colectivitate cu tradiţii 
culturale comune, care are sentimentul 
identității ca subgrup în cadrul societății. 


Grupurile etnice se caracterizează prin limbă 
proprie, obiceiuri specifice, uneori religie diferită 
de a ţării pe teritoriul căreia trăiesc. 

În fiecare stat există minorităţi care au diferite 
caracteristici comportamentale, obiceiuri și moduri 
de viaţă specifice. Mișcările de expansiune, relațiile 
comerciale, militare, religioase au provocat depla- 
sări ale membrilor dintr-un loc în altul. 

Harta Europei de azi, din acest punct de vedere, 
se prezintă diferit de cea din secolul al XIV-lea sau 
chiar al XIX-lea. 

După prăbușirea Uniunii Sovietice, 25 milioane 
de ruși trăiesc în afara Federaţiei Ruse, în Estonia, 
Lituania și Letonia unde au format minorități de 
mărimi apreciabile. 

În afara Iugoslaviei au trăit laolaltă sloveni, 
bosniaci, croaţi, sârbi, macedoneni, albanezi, ţigani, 
greci, români, bulgari ș.a. Unele dintre minorități 
au devenit populație majoritară prin desprinderea 
din Federație (Slovenia, Macedonia, Bosnia și 
Herţegovina). 

În Europa multe ţări cuprind grupuri etnice. De 
exemplu, în România locuiesc alături de români, 
maghiari, germani, rromi, evrei, cehi, slovaci, sârbi, 
ucraineni, ruși, lipoveni etc., în Franţa, alături de 
francezi, trăiesc în același spațiu, germani, italieni, 
portughezi, evrei, rromi etc. 

Între grupurile etnice pot însă interveni diferite 
conflicte. Așa au apărut conflicte pe fondul destră- 
mării unor state multinaționale (Uniunea Sovietică, 
lugoslavia). Cauzele sunt multiple și complexe. Ele 
constituie o preocupare a sociologiei. Problema 
naţională, a relaţiilor interetnice, a generat naționalis- 
mul, un complex de idei și sentimente orientate spre 
afirmarea de sine a unei naţiuni sau grupări etnice. 


Despre națiune și naționalism s-au conturat două 
poziţii diferite: 

1. viziunea „primordialistă”, conform căreia 
comunitățile etnice sunt entităţi naturale caracteri- 
zate prin legături de limbă, religie, teritoriu, cu o 
vechime foarte mare. 

2. viziunea „modernistă” care vede în naţiune 
un produs al epocii moderne. Națiunea și naţionalis- 
mul au apărut la sfârșitul secolului al XVIII-lea deve- 
nind probleme controversate o dată cu constituirea 
societăţilor transnaţionale. 

Alte probleme legate de specificul și identitatea 
naţională se pun în prezent în legătură cu constitu- 
irea comunităţii europene. 

Ideea unificării europene a apărut încă din Evul 
Mediu. Gândită din rațiuni practice (apărare faţă 
de Răsărit sau pentru alungarea turcilor), ea a de- 
venit un reper de acţiune a guvernelor abia după al 
doilea război mondial. 

O Europă unită sub „o monarhie unică” sau 
o „federaţie” de state a fost aspirația unor oameni 
de stat precum Napoleon, dar și a elitei intelectuale 
(filosofi, literați) ca Saint-Simon, Victor Hugo ș.a. 

Ce anume îi făcea pe aceștia să creadă în 
posibilitatea unificării statelor europene? Acel ceva 
comun care însemna cultura europeană formată 
de-a lungul istoriei și care reprezintă un ansamblu 
de valori trăite în organizarea vieţii sociale (civiliza- 
ţia). Fiecare popor are contribuţii specifice la civi- 
lizația comună a umanităţii. „Stâlpii” civilizaţiei 
europene sunt consideraţi a fi: 

1. filosofia antică grecească; 

2. dreptul roman; 

3. creștinismul. 

Comunitatea Europeană, în accepțiunea de azi 
este nu numai o entitate economică, ci și adminis- 
trativă și politică. 

Problema unificării Europei presupune nu numai 
aspecte economice (atât de dificil de armonizat în 
condițiile dezvoltării inegale a statelor europene), 
dar și problema politicii administrative. Ca orice 
proces social de anvergură, Uniunea Europeană 
trebuie să se bazeze pe studii aprofundate care să 
vizeze problemele comune entităţilor naţionale și 
particularităţile specifice statelor europene. Din aria 
studiilor europene un rol deosebit îl are filosofia 
unificării dar și studiile locale, regionale, interre- 
gionale, naționale și internaţionale axate pe proble- 
mele Europei moderne. 


b) Societăţi multi- și interculturale 
Suntem diferiți unii față de alţii și putem fi 
identificaţi după anumite criterii: sex, vârstă, 


trăsături fizice, temperament, mod de viaţă, apar- 
tenenţă la anumite organizaţii. 

Diferenţele dintre noi se fac simțite în procesul 
interacțiunii și comunicării, atunci când ne expri- 
măm opiniile, ideile. Aceste atitudini ne definesc 
ca aparținând anumitor comunităţi, promovând 
anumite valori, având un comportament aparte. 

Societăţile în care trăim sunt societăți multi- 
culturale deoarece fiecare ţară, în decursul exis- 
tenţei sale, a asimilat și s-a constituit prin integrarea 
diferitelor culturi. Ele sunt, într-o mare măsură, 
consecinţele proceselor economice și politice. 

Dezvoltarea societăţilor multiculturale a devenit 
mai accentuată după cel de-al doilea război mondi- 
al, fiind marcată de emigrări ale populaţiei, din 
nevoia de a găsi un loc de muncă, dar și a ţărilor 
primitoare, din nevoia de a avea mai mulți muncitori. 
Migraţia anilor '50-'60 spre colonii și-a schimbat 
direcţia după criza economică începută în 1973. 

Dezechilibrele economice, inegala distribuţie 
a resurselor pe glob, dezvoltarea disproporţionată, 
au generat sisteme social-politice diferite ale statelor 
lumii și o divizare a acestora în: Nord-Sud, Est-Vest 
(Occident), Lumea Nouă, și Veche. Aceste împărțiri, 
nu sunt geografice, ci se referă la situaţii economice 
și politice mult mai complexe. Aceste inegalităţi 
economice, la care se adaugă altele, ca: războaiele, 
dezastrele naturale, explozia demografică, mai ales 
în ţări din Africa, produc fenomene migratorii cu 
efecte și implicaţii atât individuale cât și sociale. 

In ultimii ani, în Europa, au avut loc evenimente 
istorice deosebite care au modificat harta, graniţele 
s-au schimbat, Germania de Est s-a unit cu cea de 
Vest, independenţa Cehiei și Slovaciei, destrămarea 
Uniunii Sovietice, a Statului Federativ Iugoslavia etc. 

Toate aceste procese ridică o serie de întrebări: 
Unde începe și unde se sfârșește Europa? Ce valori 
și ce calităţi trebuie să aibă o persoană pentru a se 
integra complet în Europa secolului XXI? 

Noile schimbări necesită răspunsuri noi la 
situaţii noi. Dacă diversitatea tinde să devină o 
regulă nu doar la nivelul continentului, ci și al ţărilor 
confruntate cu valuri de imigrări în țările dezvoltate, 
atunci trebuie: 

- să valorificăm diferenţele; 

— să promovăm spiritul tolerant și de înţelegere 
reciprocă; 

— să nu manifestăm dezinteres și indiferență 
față de problemele celorlalți; 

— să învăţăm să trăim în înţelegere cu ceilalţi; 
să relaționăm unul cu altul la nivel egal, chiar dacă 
este vorba de culturi și societăți diferite sau majori- 
tăți-minorităţi din interiorul aceleiași societăţi; 

— să ne formăm o cultură a vieţii și să ne anali- 
zăm capacitatea de înţelegere pentru a renunţa la 
prejudecăţi, stereotipii și discriminări. 


Dacă societăţile multiculturale sunt o realitate 
a vieţii sociale prezente și poate viitoare, trebuie 
să găsim împreună calea de a le schimba în societăţi 
interculturale. 

Societăţile multiculturale se caracterizează prin 
următoarele trăsături: 

- coexistenţa în același spaţiu a diferitelor 
grupuri culturale, naționale, etnice, religioase; 

- înţelegerea diferenţelor ca motive pentru 
discriminare; 

- tolerarea minorităţilor, dar nu și acceptarea lor. 

Societăţile interculturale se definesc prin: 

-relații de interacțiune, recunoaștere reciprocă 
a valorilor și a modului de viaţă; 

— instituirea unui sistem de relaţii echitabile, 
bazate pe egalitate și toleranţă activă; 

Educaţia interculturală este un proces social 
care necesită parcurgerea mai multor etape: 

1. Acceptarea egalității în drepturi și renunţarea 
la practici discriminatorii. 

2. Cunoașterea reciprocă prin intercunoașterea 
culturilor. 

3. Organizarea unor acţiuni comune, colabo- 
rare și ajutor reciproc, luarea deciziilor și soluţio- 
narea problemelor împreună. 

Educaţia interculturală se realizează cu toate gru- 
purile sociale dintr-o societate multiculturală, fie ele 
majoritare sau minoritare. Ea presupune interacţiune, 
comunicare, dialog, solidaritate, reciprocitate. 


ai aii 

Antisemitism — formă de intoleranță, care conduce la 
discriminarea indivizilor unor rase, popoare ș.a. 

Naţionalitate — calitatea unui individ de a face parte 
dintr-o națiune organizată în stat național, această 
relație de apartenenţă conferind drepturi și obligaţii 
reglementate juridic. 

Prejudecată - o idee pe care ne-o facem despre 
o persoană, fapt, fenomen, fără a le cunoaște îndeajuns. 

Rasism — teorie conform căreia caracteristicile umane 
(pozitive, negative) sunt determinate de apartenenţa la o 
anumită rasă. Se apreciază astfel existenţa raselor 
superioare și inferioare, legitimându-se politic și cultu- 
ral, inegalitatea și opresiunea. 

Stereotip — credință sau gând despre un grup uman 
particular; 

- ansamblu de caracteristici care definesc un grup în 
termeni de obiceiuri. 

Xenofobie — cuvânt de origine greacă, înseamnă teamă 
de străini, transpusă în respingere, ostilitate sau vio- 
lentă împotriva oamenilor din alte ţări sau aparţinând 
minorităților naţionale. 


Lectură 


Popoarele europene își dezvăluie, așadar, 
identitatea la fel ca și celelalte etnii. Și-o descoperă 
dincolo de ideologii, prin conținuturile tabloului 
diferențelor proprii pe care apoi, încearcă să le facă 
inteligibile, ca fiind tot atâtea variații ale unui mic 
număr de teme apropiate: originea istorică, deter- 
minaţiile biologice, compoziţia demografică, limba, 
teritoriul, organizarea socială, proiectul politic... 

Diferenţele etnice actuale dintre popoarele 
europene au viziuni mai mult sau mai puțin 
îndepărtate. Unele urcă până în epocile străvechi 
ale protoistoriei, respectiv ale preistoriei, ca de pildă, 
cele care îi deosebesc pe basci de populaţiile din 
jurul lor. Altele sunt tot atât de vechi ca și docu- 
mentele scrise care atestă existenţa: este cazul gre- 
cilor, descendenţi din eleni, și al românilor, des- 
cendenți din daci. Altele, cum ar fi diferenţele care 
îi opun în Balcani, pe sârbi, români, bulgari — 
turcilor, se constituie în plină perioadă istorică. Una 
din problemele majore ale etnologiei popoarelor 
europene este, în acest caz, aceea de a distinge 
între ceea ce se datorează originilor îndepărtate ale 
acestor popoare și ceea ce se datorează proceselor 
de diferenţiere și de identificare în curs de des- 
fășurare. 

Jean Cuisenier, Etnologia Europei, Institutul Euro- 
pean, lași, 1999, pp. 34-35 


Se vorbește adeseori, de cultură europeană, la 
singular, și de culturi naţional-europene, la plural. 
Cum trebuie să înțelegem raportul între denumirile 

acestea la singular și la plural? Trebuie să-l înțele- 
gem ca un raport de creștere organică. Cultura euro- 
peană este una singură; ea a trecut însă prin diferite 
faze. Fiecare fază (...) și-a găsit cristalizarea într-o 
formă de cultură naţională ușor de recunoscut. 

Fiecare formă a fost definitivă pentru timpul și 
mediul în care a apărut; dar după trecerea timpului 
potrivit ei, fiecare formă și-a pierdut caracterul de 
definitivă și a intrat într-un proces de transformare, 
din care a răsărit o formă nouă. Cultura europeană 
se împarte astfel în diferite culturi naționale (...) 

Diferitele culturi naţionale nu sunt decât com- 
ponentele culturii europene, care este aceea care 
le dă unitate și continuitate. De fapt niciun popor 
european nu este în mod exclusiv creatorul unui tip 
de cultură. Chiar când găsim câte un popor, contri- 
buind într-o largă măsură la formarea unui tip de 
cultură, constatăm de îndată că și la el n-au lipsit 
împrumuturile. Adevăratele tipuri de cultură depă- 
șesc împărțirile geografice. Chiar și împărțirile pe 
rase nu sunt respectate. Rasele și popoarele Europei 
aparțin aceluiași tip de cultură. Diferenţele cultu- 
rale, care există între ele nu sunt atât de profunde, 
ca să se constituie în tipuri diferite. Diferenţele de 
naționalitate nu aduc după ele pe cele de cultură. 
Înlăuntrul culturii europene sunt mai multe națio- 
nalităţi și mai multe rase. Dacă se vorbește totuși 
de o cultură engleză, franceză, germană, italiană 
etc., aceasta se face sub rezerva, că toate aceste 
culturi sunt componentele aceluiași tip de cultură. 

C. Rădulescu-Motru, Personalismul energetic, Editura 
Casa Școalelor, 1927 


1. Explicaţi relaţia dintre cele două variabile 
din următoarea ipoteză: Cu cât un regim e mai 
democratic, cu atât revendicările minorităților devin 
mai intense. 

2. Care credeţi că sunt avantajele și piedicile 
în calea unificării Europei? 

3. Identificaţi trei probleme de studii socio- 
logice europene. 


4. Reflectaţi la următoarele expresii: „O mino- 
ritate într-un loc poate fi o majoritate în altul”. 

5. Daţi exemple de minorităţi tradiţionale și 
minorităţi etnice în diferite ţări din Europa. 

6. Sunteţi de acord cu aprecierea următoare: 
cei puternici sunt minoritate? Argumentaţi răspunsul 
vostru. 


7. De câţi oameni este nevoie pentru a forma 
un „grup minoritar”? Daţi exemple de minorităţi care 
au devenit o majoritate în ţări din Europa de azi. 

8. Studiu de caz 

„La examenul de capacitate una din probe se 
desfășoară sâmbăta. În clasa din care faci parte, 
există doi elevi care, datorită religiei lor, nu pot să 
participe la această probă, motiv pentru care pierd 
examenul”. 

a. Identificaţi în cazul prezentat mai sus un 
principiu încălcat al educaţiei interculturale. 

b. Găsiţi soluţii constructive pentru a rezolva 
conflictul care apare. 

9. Daţi exemplu de o prejudecată avută și 
abandonată. Ce v-a determinat să scăpaţi de ea? 

10. Apreciaţi și argumentaţi ce este pozitiv și 
ce este negativ în realitatea socială în care trăiţi, 
cu privire la: 

— modul de gândire al concetăţenilor; 

— stilul de viață românesc; 

— reacţiile noastre față de ceilalți. 


11. Se apreciază că discriminarea e un fenomen 
arbitrar. Puteţi da exemplu de o situaţie în care aţi 
fost subiect al unei astfel de practici din partea 
cuiva? 

12. Descoperiţi diversitatea în colectivul clasei 
voastre. Căutaţi colegi cu care să vă asemănațţi în 
ceea ce privește: 

— locul nașterii; 
— zodia; 
— muzica preferată (eventual formaţia, inter- 
pretul etc.); 
- religia; 
preferințe de lectură; 
— interes pentru anumite discipline; 
modalităţi de petrecere a timpului liber. 
Comunicaţi și fiţi optimiști! Sigur veţi găsi pe 
cineva cu care să vă asemănaţi! 

13. Asociaţi diferitele acțiuni sociale cuprinse în 
coloana A obiectivelor educaţiei interculturale, 
cuprinse în coloana B. Scrieţi perechile de cifre-litere 
corespunzătoare. 


Coloana A Coloana B 
1. a favoriza a. depășirea prejudecăţilor și a stereotipiilor 
2. a învăţa b. o evaluare pozitivă 


3. a încuraja c. înțelegerea interdependenţelor lumii 


4. a genera 


e. formarea unor atitudini și obiceiuri pozitive de 


comportament față de oamenii din alte culturi și societăți 


5. a promova 


d. manifestarea principiilor de solidaritate și spirit civic în acţiune 


e Comunitățile umane, ca macrogrupuri, 
se diferenţiază geografic, istoric, cultural. 


e Diferenţele, văzute adesea negativ, ca sur- 
se de conflict, trebuie valorificate pozitiv, respec- 
tate și acceptate. 

e Problemele comunităţilor umane necesită 
cunoașterea sociologică pentru a fundamenta 
științific decizia politică. 


e Cunoașterea sociologică se face cu metode, 
tehnici, procedee și instrumente specifice și 
se realizează în echipă, în instituţii specializate. 

e Un rol deosebit în cunoașterea realității 
sociale prezente și anticiparea celei viitoare îl are 
educaţia interculturală. 


(FORUM. 


e Comunitatea este mai importantă decât individul? 
e A cunoaște alte culturi înseamnă a-ţi cunoaște mai bine propria cultură. 
e Diversitatea este o bogăţie. 

Bădescu Ilie — Satul contemporan și evoluția lui istorică, Editura Științifică și Enciclopedică, 
București, 1981 


Vargas Llosa Mario — Orașul și câinii, Editura Humanitas, București, 2005 
Vulcănescu Mircea — Prolegomene sociologice la satul românesc, Editura Eminescu, București, 1977 


CERCETARE SOCIOLOGICĂ 


Valori europene în sate românești 


Eurobarometrul rural: valori europene în sate 
românești realizat de Organizaţia Gallup, la cererea 
Fundaţiei pentru o Societate Deschisă. Analiza 
cantitativă a opiniei publice din mediul rural 
abordează tematici diverse precum: aderarea la 
Uniunea Europeană, agricultură și antreprenoriat în 


mediul rural, călătorii și muncă în străinătate, mediul 
participativ în sate, relaţiile dintre instituţiile locale 
și comunitate, infrastructură, încrederea în instituţii 
și lideri locali, satisfacția față de viaţă, valori și 
familie. Detaliile pot fi consultate pe pagina de 
Internet: 


http://www.gallup.ro/romana/poll_ro/releases_ro/pr030226:ro/pr030226_ro.htm 


INSTITUŢIILE ŞI 
ORGANIZAȚIILE 
SOCIALE 


1. ŞCOALA ŞI INTEGRAREA PROFESIONALĂ 
2. STATUL ÎN SOCIETATEA CONTEMPORANĂ 
3. RELIGIA ȘI BISERICA 

4. REGIMURI ȘI PARTIDE POLITICE 


5. ORGANIZAȚIILE 


CE? 

este o instituţie şi 
ce este o 
organizaţie. 


DE CE? 


este bine să cunoaşteţi 
drepturile și libertăţile 


CUM? 


să vă asumaţi 
responsabilităţi în viaţa 
personală, profesională şi 
socială, să apăraţi 
drepturile omului și ale 
copilului şi să manifestati 
un comportament 
prosocial. 


<F ŞCOALA ȘI INTEGRAREA PROFESIONALĂ 


a) Învăţământ și societate 

Relaţia învățământ-societate a constituit reper 
nu numai pentru teorii economice ci și psihologice, 
de pedagogie, de sociologie a educaţiei. Această 
relație se înscrie într-un context mai larg, acela al 
raporturilor dintre educaţie și societate. 

Ca proces social, educaţia se realizează prin 
mai mulți factori, printre care și sistemul de învăţă- 
mânt. El îndeplinește mai multe funcții: 

1. internă: de instrucție și educaţie; 

2. externă: de selecţie și reproducere socială a 
culturii. 

Aceste funcţii ale sistemului de învățământ pun 
în dependenţă, prin finalităţile lor, sistemul de 
învățământ, ca producător de potenţial uman ocupat 
în economie, cu sistemul economic, care oferă locuri 


de muncă. Între cele două sisteme există o legătură, 
în sensul că dezvoltarea sistemului de învățământ 
este influenţată de evoluţia sistemului social, în spe- 
cial economic. La rândul său, sistemul economic se 
dezvoltă prin rezultatele procesului de învățământ. 
Între cele două subsisteme ale sistemului social se 
manifestă o relativă autonomie! . Sistemul de învă- 
țământ își lărgește autonomia prin faptul că deţine 
monopolul în formarea cadrelor didactice. Sistemul 
economic își restrânge autonomia relativă prin 
dependenţa de sistemul de învățământ, prin 
pregătirea potenţialului uman de muncă. 


' Concept introdus de É. Durkheim 

P. Bourdieu și colaboratorii săi au elaborat o 
teorie prin care au încercat să demonstreze meca- 
nismele de reproducere socială prin intermediul 
învățământului. Deoarece aspectele economice nu 
sunt unice în explicarea fenomenelor sociale, au fost 
introduse în analiză mai multe concepte, precum: 
„capital cultural”, „capital social”, „habitus de clasă”. 

În deceniul al șaptelea, Basil Bernstein întreprinde 
un original demers teoretic pentru înțelegerea modului 
în care funcţionează instituţiile cultural-educative. El 
analizează școala ca fiind o instituţie ce transmite și 
reproduce valorile culturale create într-un anumit con- 
text și în condiții istorice specifice. 

B. Bernstein consideră că odată cu însușirea unui 
conţinut specific educaţiei, subiectul asimilează și 
contextul structural care stă la baza organizării 
acestuia, modelându-și în acest proces conștiința 
individuală. Principiul teoretic de bază al acestei 
analize este că „structura relaţiilor sociale determină 
principiile comunicării și modelează formele conș- 
tiinței. Rezultă că prin schimbarea structurii relaţiilor 
sociale se pot schimba principiile comunicării și 
astfel se schimbă și formele conștiinței”?. Un anumit 
mod de transmitere a valorilor cultural-educative con- 
duce la formarea unei tipologii specifice de conștiințe 
individuale în cadrul conștiinței sociale. Mai târziu, 
cercetările sale s-au extins prin abordarea dintr-o 
perspectivă structurală mai largă a interferențelor 
dintre diferiţi factori socializatori și, în primul rând, 
dintre învățământ, producţie și familie. 

Prin teoria transmiterii culturale, B. Bernstein se 
plasează în prelungirea teoriei reproducerii culturale, 
elaborată de P. Bourdieu și J.C. Passeron, completând-o. 

Legătura dintre un anumit mod de transmitere 
ce se constituie într-un context specific de reprodu- 
cere socio-culturală și structura de clasă a fost recu- 
noscută chiar de Bernstein, care preciza că în timp 
ce Bourdieu s-a preocupat de structura reproducerii 
și variatele ei realizări, pe el l-a interesat în princi- 
pal procesul transmiterii culturale. 


b) Căutarea unui loc de muncă 

De la absolvirea unei forme de școlarizare până 
la ocuparea unui loc de muncă, fiecare individ trece 
printr-un proces de căutare. 

În acest proces, un loc aparte îl ocupă perioada 
de timp anterioară ocupării, aceea a căutării unui 
loc de muncă. 

Căutarea poate fi analizată atât din punct de 
vedere al intensității și al gradului în care se realizează, 


? Basil Bernstein, op. cit., pg. 20. 


cât și din perspectiva formelor variate în care se poate 
exprima. Cunoașterea formelor de manifestare a 
căutării (ca formă concretă de manifestare a cererii 
de loc de muncă) oferă, într-o anumită măsură, pre- 
misa unor posibile distincţii cu privire la intensitatea 
sau gradul ei de realizare. 

Din punct de vedere al gradului de structurare, 
căutarea poate fi: 

e formală; 

e informală. 

Căutarea informală, spre deosebire de cea 
formală, este spontană, lipsită de regularitate și de 
un cadru oficial de manifestare. Ea se realizează fie 
individual, fie în grup. Ambele forme vizează un 
sistem de relaţionare care presupune comunicarea 
verbală și nonverbală. 

O altă distincţie care reflectă două forme 
posibile de manifestare este cea dintre căutarea: 

e directă; 

e indirectă. 

Căutarea fără intermediari se face direct de la 
sursă (presă, radio, TV), care se constituie în mij- 
loace între ofertantul de loc de muncă (firma) și soli- 
citantul (individul). 

Căutarea indirectă se întâlnește în orice situaţii 
în care solicitantul își alege reprezentanţi care să-i 
susțină interesul (părinţi, rude, prieteni). 

Cum este posibil ca într-un sistem concurenţial 
de piaţă, pentru ocuparea unui post să existe un 
puternic ataşament al indivizilor aflaţi în situaţii 
similare? Un posibil răspuns ar fi acela că ceea ce- 
i unește (dorința de a ocupa un post) este mai puter- 
nic decât ceea ce-i separă (capacităţile, cunoștin- 
tele, preferinţele). 

Căutarea presupune anumite calităţi: perseve- 
rență, curiozitate, interes, încredere, insistenţă. 

Contextele situaționale în care se prezintă indi- 
vidul în procesul căutării determină un anumit com- 
portament, diferențiat în funcţie de context: 

e contextul 1 — caută singur: 

— informaţia; 

— să se cunoască; 

— să-și evalueze capacitățile și competențele; 

e contextul 2 — intră în relație directă cu: 

— firma; 

— instituțiile specializate; 

e contextul 3 — intră în relaţii multiple 

— cu alți solicitanţi; 

— cu cei ce realizează selecția; 

În contextele 2 și 3 el rămâne un însingurat prin 
interesul personal pe care-l poartă. 


În contextul 2 are loc întâlnirea directă a cererii 
de loc de muncă cu oferta de loc de muncă (pe piaţa 
secundară). Această relaţie este directă, de un tip 
aparte, prin interesele diferite ale purtătorilor lor. Are 
loc un acord în care părțile își prezintă cerinţele, 
așteptările, și un acord exprimat în situaţia în care 
acestea răspund unor așteptări reciproce. În relaţiile 
cu celelalte instituţii specializate, cel ce dorește 
informaţia nu este întotdeauna aspirant la un loc de 
muncă, ci un intermediar (părinţi, rude, cunoscuți). 
În acest caz, relaţiile sunt strict informative, fiecare 
accceptând rolul asumat: instituţia să ofere aceste 
informaţii (verbal, prin afișare), solicitantul înre- 
gistrând aceste informaţii. 

Contextul 3 creează un alt tip de situaţie gene- 
ratoare de relații concurenţiale între: 

— cei aflaţi în același rol, cel de solicitant de 
loc de muncă; 

- solicitanţi și ofertanţi (cei responsabili de 
selecție pe baza unor criterii riguroase, de obicei 
economice, de eficiență, dar și extraeconomice, 
conjuncturale). 

Indiferent de contextele situaționale în care se 
află individul, căutarea presupune dorinţa de a lucra. 
Acesta este rezultatul unor condiţii pe care le 
întrunește cel ce dorește să lucreze: să fie apt de 
muncă, să fie disponibil, adică să poată să înceapă 
lucrul imediat. 

Căutarea angajează individul într-un sistem de 
relaţii directe sau indirecte cu diferiţi purtători ai 


informaţiei. Între solicitant și oferta de serviciu se 
interpun adesea factori (purtători ai informaţiei) la 
care subiectul ajunge fie conștient, cu un scop 
prestabilit, fie din întâmplare. 


c) Ocuparea și integrarea socio-profesională 

Ocuparea unui loc de muncă ca finalitate a 
procesului de căutare necesită parcurgerea mai 
multor etape: 1. autocunoașterea; 2. informarea; 
3. controlul; 4. decizia; 5. realizarea. 

1. Autocunoașterea presupune: cunoașterea 
calităților (a aptitudinilor, a priceperilor și a deprin- 
derilor); competențele profesionale atestate de cer- 
tificate, diplome, experienţă. 

2. Informarea cu privire la: ofertele de locuri de 
muncă - structura pe domenii, meserii; capacităţi 
necesare exercitării meseriei și cerințele ocupării 
postului; condiţiile de lucru, promovare, salarizare; 
avantajele și dezavantajele ocupării postului. 

3. Controlul referitor la evaluarea competen- 
telor, ofertelor de locuri de muncă, a proiectului 
profesional prin consultarea specialiștilor. 

4. Decizia privind alegerea după confruntarea 
ofertelor cu proiectul profesional. 

5. Realizarea, adică completarea fișelor-tip de 
prezentare, a cererii de angajare sau înscriere la 
concurs, întocmirea documentelor necesare ocupării 
(C.V., scrisoare de intenţie incluse în așa-numitul 
Dosar de candidatură), interviul, susţinerea probelor 
de concurs. 


Schema 3: Etape în ocuparea unui loc de muncă 

Orice schimbare a poziţiei sociale înseamnă 
trecerea de la un statut social la altul. La absolvirea 
școlii, un elev poate deveni fie student, șomer sau 
lucrător într-un domeniu de activitate sau altul. Această 
trecere presupune o serie de activităţi de învăţare a 
noului rol și adaptări la cerinţele noii poziţii ocupate. 

În general, integrarea ca proces social presu- 
pune existenţa a două elemente: 

- mediul integrator (un colectiv de muncă, grupă 
de studenţi, colectivitate teritorială); 

— integratul, care poate fi o persoană, un grup, o 
comunitate, o ţară. 

Între aceste două elemente trebuie să existe o 
relaţie care să exprime voința părților pentru realizarea 
integrării, dar să existe și posibilităţile necesare. 

Condiţionările obiective se împletesc cu cele 
subiective căci dacă primele vizează mărimea colec- 
tivului, condiţiile de muncă, cele subiective țin de 
capacitatea individului de a se adapta la situaţii 
neprevăzute, de înţelegere a contextelor sociale. 

Procesul de integrare presupune: 

1. adaptarea la mediul integrator: 

— informarea reciprocă; 

— învăţarea codurilor. 

2. participarea care apare în momentul în care 
rolurile au fost acceptate și asimilate. 


Lectură 


Pornind de la ideea de bază că sociologia este 
o disciplină de sinteză a unor științe sociale parti- 
culare, sociologul trebuie să fie la curent cu aceste 
discipline. A nu da informaţii profesionale necesare 
unui sociolog înseamnă a nu-l forma. Un sociolog 
care nu cunoaște științele juridice, ce poate el să 
înțeleagă din viaţa socială? Un om care nu este înte- 
meiat pe o foarte solidă bază de economie politică, 
acela nu poate fi sociolog. 

Un om, care habar nu are ce este psihologia so- 
cială, nu poate să fie sociolog. Un sociolog poate să 
fie format într-o școală, într-o universitate de științe 
sociale, să știe de existenţa lor și să se poată acomoda 
cu ele și măcar într-una din ele să fie specialist. 

Evident, că el trebuie să știe mai mult, el trebuie 
să știe și filosofie și istorie generală; el trebuie, totuși, 
să posede o știință enciclopedică care nu e dată la 
îndemâna oricui și care nu se învaţă numai în patru 
ani de zile la universitate. Acolo înveți numai 
„rudimentele” și tehnicile de învăţat, iar învățătura se 
face de-a lungul unei vieți întregi, de muncă de zi și 
noapte. Ceea ce nu se poate pretinde de la sute de 


Integrarea profesională este însoţită de cea 
socială. A ocupa un loc de muncă la absolvire presu- 
pune și rezolvarea unor probleme sociale legate de 
asigurarea locuinţei, alegerea școlii pentru educarea 
copiilor etc. 


: gpaenmeeane a 
Est aul i 


ia see 


Capital cultural — ansamblul bunurilor culturale, 
inclusiv al mijloacelor de producere a bunurilor 
științifice, intelectuale și artistice și al mijloacelor de 
circulație a acestora; 

- un sistem de legitimare culturală; 

— un sistem de conservare și punere în valoare a 
bunurilor culturale. 

Capital simbolic — termen folosit de P. Bourdieu pentru 


a desemna prestigiul și sursele de prestigiu de care 
dispune o persoană. 


Ethos  —(lat. ethos) — ansamblu de trăsături specifice 
(morale) unui grup social sau unei epoci; 

- specific cultural al unei colectivități. 

Habitus — mod personal sau generic de a fi, de a gândi, 
a acţiona sau reacţiona în conformitate cu valorile, 
normele sau principiile reprezentative sau dominante 
într-o cultură sau sistem social. 


oameni. Să fii bun, bucuros dacă ai găsit trei, patru 
cinci care sunt în stare să-și jertfească viaţa ca să 
facă așa ceva. Mai e de adăugat ceva: cunoștințele 
acestea de științe sociale, îndeosebi acelea care se 
referă la țara în care trăim trebuie să fie și cunoștințele 
de cultură generală. Nu mă gândesc la tehnicienii de 
inginerie socială. Nici la specialiștii în sociologie, ci 
la cetăţenii de rând. Ca să fii un bun cetăţean trebuie 
să știi pe ce lume trăieşti, adică să cunosti care sunt 
problemele naţiunii tale din toate punctele de vedere. 
Care sunt problemele economice ale țării, cele demo- 
grafice, cele juridice, de învățământ, de sănătate etc. 
(...) Deci cunoașterea aceasta, aș spune cunoștințele 
cetățenești, în această formă, sociologică dacă vreţi 
să-i spunem, dar în general de științe sociale ar trebui 
să fie date în învăţământul preuniversitar, încă din 
liceu. 

Fragment din interviul cu prof. H.H. Stahl realizat de 
Septimiu Chelcea și lancu Filipescu. Convorbirea a fost 
prilejuită de împlinirea vârstei de 80 de ani a prof. H.H. 
Stahl (1981) și publicată în Sociologia românească, nr.5/ 
1992, pp. 533-543 


1. Studiaţi-vă cu atenţie profesorii. Faceţi o listă 
în care să scrieţi șase calităţi pe care le au și pe care 
le consideraţi importante pentru activitatea didactică. 
Motivaţi fiecare calitate descoperită. 

2. Care sunt asemănările dintre părinţii voștri și 
profesorii de la clasa voastră? Dar deosebirile? 

3. Care sunt etapele necesare pentru ocuparea 
unui loc de muncă? 

4. Credeţi că există o legătură între disciplina 
predată și felul de a fi (comportamentul) profesorului? 
Dacă da, cum explicaţi acest lucru? 

5. Puteţi da exemple de meserii care sunt 
„moștenite” din tată în fiu? 


6. Gândiţi-vă la relaţia profesor-elev. Ce credeţi 
că semnifică expresia: „Nu se știe cine dă și cine 
primește”? 

7. După ce veţi studia Metodele și tehnicile de 
cercetare sociologică din capitolul 10, elaborați un 
chestionar cu toate tipurile de întrebări cunoscute, 
cu tema: „Motivația învăţării”. 

8. După lectura textului, răspundeţi la urmă- 
toarea întrebare: 

Din ce domenii ale cunoașterii sunt necesare 
cunoștințe pentru exercitarea profesiei de sociolog? 


e2 STATUL ÎN SOCIETATEA CONTEMPORANĂ 


a) Statul și relația de putere 

În antichitate, grecii și romanii desemnau statul 
prin termenii: 

— polis (cetate) — civitas 

— politeia (formă de organizare) 

- respublica (republica) 

— imperium (realitate istorică). 

Termenul de stat apare pentru prima dată în lu- 
crarea „Principele” a lui Niccolo Machiavelli (1513). 

Nevoia de coordonare a eforturilor pentru asi- 
gurarea ordinii în interior și de apărare împotriva ata- 
curilor externe a generat dezvoltarea și evoluţia sta- 
tului. O înţelegere a formelor pe care le-a cunoscut 
statul în istorie — ca instituţie ce asigură unitatea și 
coeziunea comunităţii — nu poate exista fără a cu- 
noaște raportul stat-societate. 

Pentru ca statul să instituie această relaţie de 
putere trebuie să existe: 

— grupuri sociale care au o existenţă îndelungată; 

— o structură ierarhică complexă și durabilă; 

— o organizare bazată pe legi scrise sau culturale; 

— diviziunea socială în conducători-conduși. 

La întrebarea „Cine deține puterea?” nu există 
un răspuns comun. Sociologii marxiști consideră că 
diviziunea principală este între clasa dominantă și 
clasele dominate. 


Pentru K. Marx puterea dominantă în societate 
aparţine clasei care posedă proprietatea asupra 
mijloacelor de producţie. În aceste condiţii, deţi- 
nătorii puterii politice nu apără interesul general, ci 
pe cel particular al unei clase: burghezia. Guvernul 
este cel care administrează afacerile clasei domi- 
nante. K. Marx constată posibila confiscare a puterii 
din mâinile unei minorități. La aceeași întrebare, 
teoreticienii elitiști spun elita. 

În teoria elitelor, V. Pareto distinge două cate- 
gorii la nivelul puterii: 

1. cei care guvernează prin forţă și violenţă („leii”); 

2. cei care guvernează prin viclenie (șiretenie) 
și abilitate („vulpile”). 

Dacă elitele se constituie într-un grup prea 
închis, ele se expun la contestarea puterii de către 
elitele urcate din straturile inferioare ale societății. 
W. Mills distinge trei domenii controlate de elite: 

e economic — administratorii marilor firme; 

e politic conducătorii marii administrații de stat; 

e militar — ofiţerii din eșaloanele superioare. 

Problema statului, ca instituire a raporturilor de 
putere în societate cunoaște o diversitate prin contri- 
buţiile aduse de școlile antropologice franceze 
(Michel Foucault, Gilles Deleuze, Felix Guattari). 


b) Principiile de funcţionare a statului modern 

Ca orice organism care reprezintă o formă de 
organizare a unei comunităţi, statul funcționează și 
se bazează pe următoarele principii: 

1. principiul suveranității naţionale (unică, 
perpetuă, inalienabilă), care exprimă calitatea puterii 
de a fi supremă pe teritoriul național. El conferă statului 
dreptul de a-și fixa propriile reguli, fără niciun amestec 
din afară. Suveranitatea reprezintă unitatea puterilor 
statului, iar izvorul ei este voința generală. 

2. principiul separării și echilibrului dintre puteri. 
Cel care are meritul de a fi elaborat o teorie despre 
separarea puterilor în stat a fost Montesquieu. El dis- 
tinge: puterea legislativă (emite legile), puterea exe- 
cutivă (aplică legile), puterea judecătorească (judecă 
diferendele, restabilind legalitatea). 

3. principiul guvernării reprezentative care 
constituie modalitatea de afirmare a suveranităţii 
naţionale. Poporul delegă puterilor, legislativă, 
executivă și judecătorească, dreptul de comandă. 

4. principiul supremaţiei constituționale — care 
prevede ca activităţile statului să fie supuse valorii 
juridice. Constituţia fixează activitatea organelor de 
stat în limitele legii. 

5. principiul consacrării drepturilor și libertăţilor 
fundamentale ale omului care exprimă asigurarea 
dreptului la viaţă și integritate fizică și psihică, la 
libertate și apărare, la muncă. 


c) Statul social și societatea civilă 

Conceptul de „stat social” reprezintă recu= 
noașterea și concretizarea funcţiei sociale a statului. 

Analiza evoluţiei dezvoltării statului evidenţiază 
rolul de arbitru al intereselor economice sociale și 
garant al drepturilor și libertăţilor. După cel de-al 
doilea război mondial o constantă comună a statelor 
democratice a fost implementarea unor programe de 
protecție socială prin acțiuni de acordare de: pensii, 
ajutor de șomaj, alocaţii de sprijin și de boală, pentru 
cei aflaţi în dificultate. 

Statul social, cu toate că folosește tehnici de asi- 
gurare socială, se deosebește de asistenţa socială. 

Statul social urmărește să orienteze piaţa (eco- 
nomică) în mai multe direcţii, dintre care amintim: 

1) garantarea unui venit minim indivizilor și 
familiilor pentru a asigura o supravieţuire decentă; 

2) diminuarea riscurilor sociale pentru suportarea 
greutăților de către indivizii și familiile confruntate 
cu șomaj, boală, bătrânețe; 

3) asigurarea accesului tuturor cetățenilor la 
standarde mai bune de viaţă prin servicii sociale. 

Între stat și societatea civilă se instituie relația 
de putere care se difuzează la diferite nivele ale 
societăţii civile. Autonomia societăţii civile și restrân- 
gerea importanţei statului în societăţile contem- 
porane generează noi întrebări referitoare la natura 
puterii și la exercitarea ei. 


Atragerea și utilizarea resurselor de către stat 

Art. 30 


Libertatea de exprimare 

(1) Libertatea de exprimare a gândurilor, a opi- 
niilor sau a credințelor și libertatea creaţiilor de orice 
fel, prin viu grai, prin scris, prin imagini, prin sunete sau 
prin alte mijloace de comunicare în public, sunt 
inviolabile. 

(2) Cenzura de orice fel este interzisă. 

(3) Libertatea presei implică și libertatea de a înființa 
publicaţii. 

(4) Nicio publicaţie nu poate fi suprimată. 

(5) Legea poate impune mijloacelor de comuni- 
care în masă obligaţia de a face publică sursa finanţării. 

(6) Libertatea de exprimare nu poate prejudicia 
demnitatea, onoarea, viața particulară a persoanei și 
nici dreptul la propria imagine. 

(7) Sunt interzise prin lege defăimarea [ării și a 
națiunii, îndemnul la război de agresiune, la ură 
naţională, rasială, de clasă sau religioasă, incitarea la 
discriminare, la separatism teritorial sau la violenţă 
publică, precum și manifestările obscene, contrare 
bunelor moravuri. 

(8) Răspunderea civilă pentru informaţia sau pentru 
creaţia adusă la cunoștință publică revine editorului, 
realizatorului, autorului, organizatorului manifestării 
artistice, proprietarului mijlocului de multiplicare, al 
postului de radio sau de televiziune, în condiţiile legii. 
Delictele de presă se stabilesc prin lege. 


Art. 32 

Dreptul la învățătură 

(1) Dreptul la învăţătură este asigurat prin învă- 
fământul general obligatoriu, prin învățământul liceal 
și prin cel profesional, prin învățământul superior, 
precum și prin alte forme de instrucţie și de perfec- 
[ionare. 


|EVALUARE_ 


(2) Învăţământul de toate gradele se desfăşoară în 
limba română. În condițiile legii, învățământul se poate 
desfășura și într-o limbă de circulaţie internaţională. 

(3) Dreptul persoanelor aparținând minorităților 
naționale de a învăţa limba lor maternă și dreptul de a 
putea fi instruite în această limbă sunt garantate; moda- 
litățile de exercitare a acestor drepturi se stabilesc prin 
lege. 

(4) Învățământul de stat este gratuit, potrivit legii. 
Statul acordă burse sociale de studii copiilor și tinerilor 
proveniţi din familii defavorizate și celor instituţiona- 
lizaţi, în condițiile legii. 

(5) Învăţământul de toate gradele se desfăşoară 
în unităţi de stat, particulare și confesionale, în condiţiile 
legii. 

(6) Autonomia universitară este garantată. 

(7) Statul asigură libertatea învățământului religios, 
potrivit cerințelor specifice fiecărui cult. În școlile de stat, 
învățământul religios este organizat și garantat prin lege. 


Art. 49 

Protecţia copiilor și a tinerilor 

(1) Copiii și tinerii se bucură de un regim special 
de protecţie și de asistenţă în realizarea drepturilor lor. 

(2) Statul acordă alocaţii pentru copii și ajutoare 
pentru îngrijirea copilului bolnav ori cu handicapat. Alte 
forme de protecţie socială a copiilor și a tinerilor se 
stabilesc prin lege. 

(3) Exploatarea minorilor, folosirea lor în activităţi 
care le-ar dăuna sănătaţii, moralității sau care le-ar pune 
în primejdie viaţa ori dezvoltarea normală sunt inter- 
zise. 

(4) Minorii sub vârsta de 15 ani nu pot fi angajaţi 
ca salariați. 

(5) Autorităţile publice au obligaţia să contribuie 
la asigurarea condițiilor pentru participarea liberă a tine- 
rilor la viața politică, socială, economică, culturală și 
sportivă a ţării. 

Constituţia României — București, 2002 


1. Cum este posibil ca societatea civilă să se 
bucure de o deplină autonomie și în același timp să 
fie garantul comunităţii de interese? 

2. Poate fi separată în practică problema 
distribuirii veniturilor de problema producției și a 
schimbului? 


3. Se vorbește în prezent în societatea noastră 
— atât de puterile constituționale recunoscute 
(legislativă, executivă și judecătorească) cât și de a 
patra putere în stat — mass-media (presa, radio, TV). 
Care credeţi că sunt argumentele în favoarea 
susținerii acestor idei? Menţionaţi cel puţin două. 


4. Construiţi un nomenclator de categorii sociale 
care dețin puterea pentru fiecare dintre următoarele 
tipuri: 

a) puterea civilă; 

b) puterea militară; 

c) puterea politică; 


d) puterea administrativă; 

e) puterea economică; 

f) puterea spirituală. 

5. Explicaţi relaţia individ-societate redată în 
schema nr. 4. 


E3 RELIGIA ȘI BISERICA 


a) Evoluţia sentimentului religios în viaţa socială 

Biserica este un fenomen social, iar religia 
constituie o latură a vieţii spirituale, o activitate 
socială a comunității omenești. 

Caracterul religiei pare mai puţin social întrucât 
nu exprimă neapărat relații interumane, ci între om 
și divinitate. Totuși, religiile nu sunt activităţi indivi- 
duale, ci ele necesită asocierea. 

Religia este un sistem unitar de credinţe și 
> practici cu privire la lucrurile sacre ce reunesc 
în aceeași comunitate morală, numită biserică, 
pe toți cei ce aderă la ele. 


Care este nota comună a religiilor de pe pământ? 
Indiferent de deosebirile dintre ele, nota comună a 
religiilor este împărţirea lumii în reală și imaginară, 
în sacru și profan. Împărțirea în sacru și profan nu 
poate s-o facă omul izolat. Aceasta presupune o 
societate care să impună aceste categorii și să sanc- 
ționeze abaterile. 

Sacrul poate fi reprezentat prin persoane, pietre, 
arbori, case, locașuri de rugăciune. Acestea sunt 
apărate prin interdicții. Profanarea lor este un 
sacrilegiu. 

Gândirea primitivă a generat sentimente reli- 
gioase ca: 

e animismul — credință conform căreia orice 
lucru și orice fiinţă sunt însuflețite; 

e fetișismul — credinţa într-un obiect, lucru, ani- 
mal (fetiș); 

e cultul morţilor, al strămoșilor e legat de familie 
și gintă; 

* cultul zeilor e legat de popoare și naţiuni. 

În general, sub o diversitate de divinităţi diferite, 
aproape toate popoarele primitive cred totuși într-un 
singur zeu suprem, indiferent de numirea ce i se dă. 


Alte forme de evoluţie religioasă cunoscute sunt: 

1. Politeismul — este religia grecilor și a 
romanilor. 

În politeismul grec există peste zeul Cronos și 
zeul Jupiter, un zeu superior Fatum. 

2. Dualismul — religia persană a lui Ahriman și 
Ordmuz, a egiptenilor — Osiris și Isis. 

3. Triteismul — religia indiană unde divinitatea 
îmbracă formele: Brahma, Visnu și Siwa. 

4. Monoteismul — se regăsește în cele trei religii: 

— iudaismul — revelat prin Moise; 

- mahomedanismul — revelat prin Mahomed, 
profetul lui Dumnezeu; 

— creștinismul — revelat prin Fiul lui Dumnezeu, 
lisus Hristos. 

Și în această succesiune putem descoperi o 
evoluţie: de la iudaism, unde persoana interpusă este 
un om, se ajunge la creștinism unde mediatorul între 
om și Dumnezeu este o ființă divină. 

Odată cu dezvoltarea relaţiilor între popoare au 
fost cu putinţă religiile universale dintre care cel mai 
tipic exemplu este creștinismul. Răspândirea creș- 
tinismului pe glob a fost înlesnită și de relaţiile co- 
merciale. Odată cu marfa pătrund în colonii și valorile 
culturii creștine, dintre care și convertirea la creș- 
tinism a popoarelor păgâne. 

Scopul ultim al religiilor este apropierea de 
Dumnezeu, dar căile sunt diferite, iar reprezentarea 
divinității relevă diferențieri în cultura popoarelor. 

Alături de familie și stat, biserica a avut un rol 
deosebit în viața oamenilor și a marcat comportamente 
și mentalități. Cele mai importante evenimente din 
viaţa personală, nașterea, căsătoria, moartea sunt 
legate de ritualuri desfășurate în credinţa la care aderă 
persoana (botezul, cununia, slujba și ritualul înmor- 
mântării). De asemenea, biserica a avut și are un rol 
important în influențarea limitării sexualităţii la cadrul 


familial, în orientarea procreării, prin condamnarea 
metodele de contracepţie, în promovarea stabilităţii și 
împiedicarea divorţului. Toate aceste practici din viața 
cotidiană s-au impus prin interdicții și reguli morale. 

Există diferențieri între religiile ortodoxă, cato- 
lică, protestantă cu privire la evenimentele enume- 
rate. Exemplu: protestanții nu consideră căsătoria un 
lucru sfânt, recunosc divorţul și admit apelul la meto- 
dele contraceptive. 


b)Teorii sociologice referitoare la religie 

A. Teoria lui A. Comte susţine că trecerea de la 
forma inferioară — fetișismul și zoolatria — (adorarea 
și închinarea la animale), la forma superioară — 
monoteismul creștin s-a făcut în mod evolutiv. Expli- 
caţia sociologică a evoluţiei societăţilor este 
enunțată de A. Comte în legea celor trei stări: teo- 
logică, metafizică și pozitivă. 

În faza teologică, când realitatea și adevărul se 
confundă cu Dumnezeu, omul avea iluzia că poate 
cunoaște realitatea prin credinţă. 

În faza metafizică, speculaţiei religioase i se 
opune speculaţia metafizică, descoperind esenţa și 
principiile lumii prin rațiune. În faza pozitivă lumea 
poate fi cunoscută prin experiență și observație. 

B. Teoria lui Emil Durkheim susține că toate 
religiile derivă, în mod necesar, din triteism, fiind 
forma comună tuturor popoarelor primitive. El observă 
că și magia este făcută din credinţe și rituri. Ea are 
miturile, dogmele, ceremoniile și rugăciunile ei. De 
exemplu, cultul morţilor este obiect atât al riturilor 
religioase, cât și al celor magice. Deosebirea constă 
în aceea că uneori se profanează lucrurile sacre. În 
magie se face apel la Dumnezeu, dar magicianul 
realizează rituri invers decât în slujba religioasă (cu 
fața întoarsă la altar). Magicianul nu are credincioși 
și nici biserică, are o clientelă. Magia este tot o acţi- 
une socială, dar ea se desfășoară în ascuns, ma- 
gicianul fiind un izolat. Religia este a unei comu- 
nități, este deschisă și publică, credincioșii întâlnin- 
du-se la biserică. 

C. Teoria evoluţionismului natural — deși nu 
explică, prezice următoarea evoluţie a religiei: 

e progres în cadrele religiei (cult în trib, în 
naţiune, în umanitate); 

e progres în reprezentarea Divinităţii (animism, 
antropomorfism, politeism, monoteism moral); 

e progres în cult (descântec, magie, rugăciune, 
încredere morală și speranţă). 

Religia apare în toate teoriile ca o formă nece- 
sară a vieţii sociale care își are originea în nece- 
sitatea psihică a colectivităţii. Ea a evoluat de la 


forme simple, inferioare, spre cele superioare, 
culminând în concepția moralei creștine. 


c) Obiceiuri în sărbătorile religioase 

În sens sociologic, obiceiul presupune un întreg 
sistem de reguli care se respectă într-o acţiune care 
are caracter repetabil. 

Obișnuinţa reprezintă un mod curent de acţiune 
sau comportare, relativ constant și necesar individului, 
pe care îl trăiește ca o nevoie interioară. 

Obiceiurile privesc planul extraindividual, so- 
cial, comunitar, ele se corelează cu ceea ce numim 
datină. D. Gusti aprecia că obiceiurile înseamnă 
„creaţii de conservare și, în același timp, de progres 
al societăţii”. Ele incumbă și un aspect de „obligati- 
vitate”, un sistem de reguli profund asimilate. 

„Obiceiul e legislaţia proprie pe care societatea 
și-o dă ei însăși pentru ca să trăiască și să se 
dezvolte.” (D. Gusti) 

Datina este repetarea regulată a unei 
voințe sociale particulare, iar obiceiul este 
repetarea regulată a unei voințe sociale 
generale. 


Obiceiurile în comunităţile rurale țin atât de acti- 
vitatea specifică satului (creșterea animalelor, 
cultivarea pământului), cât și de manifestarea colecti- 
vităţii în sărbătoare. Indiferent că sunt laice sau reli- 
gioase, sărbătorile în comunităţile rurale, în special, 
se caracterizează prin următoarele aspecte: 

- participarea întregii colectivităţi ca actori sau 
spectatori la eveniment; 

— pregătirea și întâmpinarea evenimentului cu 
gospodăria pregătită de oaspeţi; 

— respectarea unui ritual moștenit și care devine 
normă de comportare în colectivitate. De exemplu, 
în sărbătoarea Crăciunului totul gravitează în jurul ideii 
nașterii Mântuitorului. Imaginea mitică de semizeu a 
Bătrânului Crăciun oscilează între aceea a unei semidi- 
vinităţi arhaice și semidivinităţi creștinizate. 


Tabu -— interdicție cu caracter religios, în anumite 


societăți primitive, aplicată la ceea ce este consi- 
derat sacru. 

Totem — animal, plantă sau obiect considerat de multe 
triburi primitive ca strămoș al populaţiei respective. 


Lectură 


Biserica nu numai îndeamnă la a face binele, ci, 
prin doctrina ei socială, se îngrijește să-i lumineze pe 
oameni pentru a-i orienta în drumul pe care trebuie 
să-l urmeze în legitima lor căutare a fericirii și pentru 
a-i călăuzi la descoperirea adevărului în mijlocul 
neîncetatelor oferte ale ideologiilor dominante. 
Propunerea creștină este caracterizată de optimism și 
de speranță, pentru că se bazează pe om și, dintr-un 
umanism sănătos, vrea să-și tacă auzit glasul în insti- 
tuțiile sociale, politice și economice. Se inspiră din 
om și îl consideră protagonist în construirea societăţii. 

Doctrina socială a Bisericii nu este o „a treia cale” 
între capitalismul liberal și colectivismul marxist, și 
nici o alternativă posibilă faţă de alte soluţii nu atât 
de radical opuse între ele: constituie o categorie 
aparte. Nu este nici o ideologie, ci formularea 
corespunzătoare a rezultatelor unei reflecţii atente 
asupra realităților complexe ale existenței umane în 
societate și pe plan internaţional, în lumina credinţei 
și a tradiţiei Bisericii. Scopul ei principal este acela 
de a interpreta aceste realităţi, cercetând dacă sunt 
sau nu conforme cu învăţătura Evangheliei despre om 
și despre chemarea lui pământească și, în același timp, 
transcendentă, pentru a oferi o orientare atitudinii creș- 
tinilor. De aceea, ea nu ține de domeniul ideologiei, 
ci de al teologiei, și în special al teologiei morale. 


Karol Wojtyla (ioan Paul al in-lea)(1920-2005) 


Prezentarea și difuzarea doctrinei sociale fac 
parte din misiunea de evanghelizare proprie bisericii. 
Și, fiind vorba de o doctrină care are drept scop să 
călăuzească modul de comportare al persoanelor, 
din ea derivă „angajarea pentru dreptate” în funcţie 
de rolul, chemarea și condiţia fiecăruia. 

loan Paul al II-lea, Planul lui Dumnezeu. Decalog 
pentru mileniul III, Editura Enciclopedică, București, 1999, 
pp. 142-143. 


E 1. Operaţionalizarea conceptului de persoană foarte religioasă (S. Chelcea). 


Dimensiunea Indicatorii 


I. Comportamental-acţională 


II. Atitudinal-valorică 


= IO un BP UNOR UNM 


III. Ideologic-doctrinară 


„Îi îndeamnă foarte des și 


. Merge foarte des la biserică. 

. Ține foarte des posturile religioase. 

. Face foarte des rugăciuni. 

. Citește foarte des cărți religioase, fiind de acord cu conţinutul lor. 

. Cere foarte des sfatul preotului în probleme deosebite. 

pe alţii la credinţă religioasă. 

. Apreciază că religia reprezintă singura interpretare adevărată despre lume și viaţă. 
. Consideră că religia va continua să existe totdeauna. 

. Apreciază că Biblia (Coranul) este o carte sfântă de inspiraţie divină. 


sn 


. Consideră clerul (preotul) ca reprezentând „voinţa divină”. 

. Manifestă convingerea că oamenii nu pot fi morali fără a fi religioși. 
. Crede că biserica este „casa sau templul lui Dumnezeu“. 

. Consideră adevărate enunţurile: 


— Lumea a fost creată de o fiinţă divină. 
— Tot ceea ce se petrece pe pământ este urmare a voinţei divine. 
— Omul a fost creat de Dumnezeu după chipul şi asemănarea sa. 


2. Observaţi, în timpul vacanței, un obicei, un 
ritual religios din comunitatea (rurală, urbană) în care 
locuiţi. Prezentaţi etapele parcurse. 


3. Desprindeţi din textul dat spre lectură, 
valorile pe care le propune doctrina socială a bisericii. 


Pa. REGIMURI ȘI PARTIDE POLITICE 


a) Sistemul politic și elementele sale 

Conceptul de sistem, preluat din biologie, sem- 
nifică o totalitate de elemente, aflate în interdepen- 
denţă și interacţiune. 

Sistemul politic este un ansamblu coerent 
de elemente aflate în relaţii de interde- 
pendenţă, integrat în viaţa socială și aflat în 
raporturi de intercondiţionare cu societatea 
în ansamblul ei. 


Sistemul politic nu se confundă cu sistemul so- 
cial global. Specificul său constă în faptul că 
definește modul în care se exercită puterea politică 
și cum este organizată viaţa socială a unei societăți. 

Acesta cuprinde: 

e instituţiile politice — sunt reprezentate de stat 
și organele sale (centrale și locale), partidele 
politice, organizaţiile politice și mecanismele care 
asigură participarea cetăţenilor la viaţa politică în 
ansamblul ei. Ele diferă și au funcţii specifice deri- 
vate din natura lor. 

e relaţiile politice sunt constituite din ansamblul 
raporturilor între instituțiile politice, instituții și 
cetăţeni și cetăţenii între ei. 

e ideile politice se regăsesc în teorii, concepții, 
doctrine, programe și strategii politice, convingeri, 
experiențe, cunoștințe dobândite în cursul implicării 
și participării la activitatea politică. Ideile politice 
sunt influențate de natura societăţii și reflectă relaţiile 
și instituţiile politice, practica și acțiunea politică. 

e normele și valorile politice exprimă reguli de 
activitate impuse fie prin tradiţii, fie prin autoritate 
în manifestarea politică a indivizilor, a organizaţiilor 
și a grupurilor politice. 

Componentele sistemului politic se schimbă, 
interacționează, transformările profunde din societate 
generând și schimbări ale regimului politic. 

Regimul politic reprezintă modul concret 
în care funcționează un sistem politic. 


Prima tipologie a regimurilor politice a fost 
făcută de Aristotel, care, în funcţie de numărul celor 
care exercită puterea, le clasifica după cum urmează: 

1) regalitatea — în care unul singur posedă 
puterea; 

2) aristocrația, caracterizată prin mai mulți care 
dețin puterea și care formează oligarhia; 

3) democraţia (gr. demos „popor“, kratos „con- 
ducere“) — exercitarea puterii se realizează de către 
popor. 

Tipologia cea mai des folosită astăzi împarte 
regimurile politice în trei categorii: 

a) democraţiile pluraliste — caracterizate prin 
stratificare socială accentuată, pluralism politic și 
o societate civilă activă; 

b) autoritarismul — care exercită puterea în mod 
autoritar; 

c) totalitarismul — care presupune exercitarea 
unei puternice presiuni politice pentru supunerea 
maselor. 

Evoluţia regimurilor politice înregistrează astăzi 
fapte inedite generate de tranziţiile din ţările foste 
comuniste din Europa Centrală și de Est. 


b) Partidele politice 

Constituite ca instituţii specifice în sistemul poli- 

tic, partidele au luat naștere pentru a exprima o ideo- 

logie (naționalism, socialism, comunism, fascism etc.). 

Partidul politic este o organizaţie al cărei 

obiectiv final este cucerirea sau influențarea 
puterii guvernamentale. 


Partidul exprimă și promovează interese politice, 
economice, ideologice, culturale etc. ale unor 
grupuri, clase sau comunităţi locale, etnice, 
religioase. 

Partidele politice au luat naștere fie în jurul unei 
personalităţi marcante, fie în condiţiile unui eveni- 
ment istoric de o importanţă deosebită, de exemplu: 
schimbarea sistemului social în țările din Europa de 


Est prin prăbușirea sistemelor totalitare, independența 
fostelor colonii. 

O problemă sociologică a partidelor o constituie 
dinamica lor, relativa autonomie faţă de politica de 
guvernare, a capacităţii acestora de a guverna ace- 
leași interese pe o perioadă îndelungată. 

Devierile, abaterile și amestecurile ideologice, 
funcția de manipulare prin propaganda electorală, 
pierderea suportului electoral după ce au ajuns la 
guvernare, constituie probleme de cercetare și ana- 
lize politice. 

O abordare diferențiată a partidelor politice este 
realizată de către Alexis de Tocqueville, astfel: 

- partide mari dedicate unor idei revoluţionare 
care bulversează societatea în epocile de profunde 
schimbări sociale; 

- partide mici, care apar în perioada de relativă 
stagnare, caracterizate prin intrigi și acţiuni egoiste. 

Extinderea democraţiei a fost însoțită de o afirmare 
a partidelor politice și o creștere a interesului maselor 
pentru viaţa politică. În sistemele politice occidentale, 
și nu numai, a fost semnalată o tendinţă de polarizare 
a partidelor, în funcţie de ideologiile promovate, în: 
partide de stânga și partide de dreapta. 

Funcţiile partidelor politice pot fi grupate astfel: 

e promovarea unor interese naționale, regio- 
nale, de grup; 

e medierea între societatea civilă și stat, între 
categorii de interese, precum și în rezolvarea con- 
flictelor dintre aceștia; 

e menţinerea puterii pentru a beneficia și dis- 
tribui avantaje materiale și simbolice membrilor săi 
(M. Weber); 

e propulsare socială pentru indivizii cărora le 
sunt refuzate o serie de cariere sociale râvnite (R.K. 
Merton). 

Partidele de opoziţie, spre deosebire de cele 
aflate la putere, îndeplinesc cel puţin două funcţii 
specifice, generate de poziţia pe care o au în siste- 
mul politic. Este vorba de: 

- informarea guvernului și a publicului larg 
asupra intereselor pe care le promovează, precum 
și explicarea lor; 

— demonstrarea unor politici alternative la iniția- 
tivele guvernului. 

În exercitarea acestor funcţii există trei stadii 
pe care le parcurg partidele, care presupun strategii 
și mijloace politice specifice: influențarea puterii, 
cucerirea puterii, exercitarea puterii. 

Pluralismul democratic, atât de studiat de poli- 
tologi, poate fi identificat în următoarele sisteme: 
bipartitismul (Anglia, S.U.A.), multipartitismul cu 
un partid dominant (Japonia, Mexic), multipartitismul 
pur (Ţările Scandinave). 


Această tipologie teoretică cunoaște o multitu- 
dine de situaţii concrete, practice. 

c) Liderii politici 

O problemă sociologică în înțelegerea partidelor 
politice o constituie studierea elitelor din cadrul aces- 
tora. Este vorba de aspecte referitoare la recrutarea, 
funcționarea, dinamica, cultura și valorile promovate. 

Politicienii sunt selectaţi din organizaţiile de 
partid și aleși prin vot. Ei reprezintă circumscripțiile 
lor electorale. Problema este de a afla cât de repre- 
zentativi sunt aceștia pentru populaţia pe care o 
reprezintă. Politicienii se deosebesc de simplii 
membri de partid care alcătuiesc majoritatea și care 
sunt mai puţin activi decât minoritatea. Ei sunt cei 
care, datorită interesului și implicării lor în viața 
politică, au un rol hotărâtor în luarea deciziilor. 

Liderii politici pot fi locali și naţionali. În 
alegerea liderilor o importanţă au: 

— educaţia și pregătirea profesională; 

— mediul familial în care se formează; 

— ocupaţia avută înainte de a „intra“ în politică. 

Studiile în societăţile democratice avansate au 
demonstrat că există o mai mare șansă de a deveni 
politician pentru cei care provin dintr-un mediu fami- 
lial care a favorizat formarea caracterului și capacității 
intelectuale, a stimulat interesul pentru politică prin 
discuţii permanente, când persoana a deţinut o funcție/ 
ocupaţie înaltă în structura socială și ocupaţională, a 
avut relaţii cu publicul, a menţinut interesul și este 
cunoscut prin faptele sale. Astfel, un bun organizator, 
un director/manager, un ministru este mai probabil să 
devină politician decât o persoană cu o slujbă obișnuită 
(muncitor, maistru, tehnician). 

Max Weber consideră că politicienii pot fi: 

- profesionisti, care nu sunt nevoiţi să obțină o 
remuneraţie pentru activitatea lor politică, care nu 
trăiesc „din“ politică, adică nu caută să-și folosească 
dominaţia în propriile interese; 

- politicienii fără avere, lipsiţi de mijloace, 
care sunt preocupaţi exclusiv pentru obținerea unor 
venituri personale prin politică; 

- politicienii de ocazie — care suntem toţi 
atunci când punem buletinul de vot în urnă sau când 
ne manifestăm voinţa politică prin participarea la o 
adunare politică, ţinând un discurs politic. 

În concluzie, în viziunea sociologului german 
„politica poate fi practicată «onorific» de către 
oameni «independenţi», adică înstăriți, de rentieri 
în special, sau conducerea politică poate fi făcută 
accesibilă celor neînstăriți și atunci trebuie retribuită”. 
(Politica, o vocaţie și o profesie, pp.13-14) 


SOD -- 
ay ELE AAN 


Ideologie — concepție și program de acțiune ce exprimă interesele grupurilor și claselor sociale; 
— modul în care o colectivitate devine conștientă de ea însăși, de condiţiile sale de existenţă și de direcţiile în care 


trebuie să-și desfășoare activitatea; 


— concept introdus în gândirea modernă de K. Marx și Fr. Engels. 
Politică — procesul prin care un grup uman, cu opinii și interese diferite ajung la decizii și opţiuni colective care 


se impun întregului grup. 


Politică socială — atitudinile, programele și acţiunile îndreptate spre rezolvarea diferitelor probleme sociale. 


Lectură 


Pentru Max Weber, sociologia este, în princi- 
pal, studiul acţiunii sociale. Spre deosebire de 
cercetătorii din alte domenii, sociologul nu se 
rezumă la o analiză pur obiectivă, ci urmărește 
să înțeleagă acţiunea socială, imaginându-se în 
situația oamenilor pe care îi studiază și iden- 
tificându-se cu aceștia. 


Max Weber (1864-1920) 


Se poate afirma că există trei calități deosebit 
de importante pentru un politician: pasiunea, simţul 
responsabilității și intuiţia. 

Pasiunea, în sensul devotamentului pentru o 
„cauză”, al supunerii faţă de zeul sau demonul ce 
o patronează... Împătimirea pură și simplă nu te 
poate face politician, dacă nu transformi, punându-te 
în serviciul unei „cauze”, responsabilitatea pentru 
acea cauză, în principală stea călăuzitoare a activi- 
tății tale. lar pentru asta e nevoie — și aceasta este 
principala calitate psihologică a politicianului — de 
intuiție, de capacitatea de a lăsa realităţile să 
lucreze asupra ta, păstrându-ţi liniștea interioară și 
concentrarea, așadar păstrând distanţa faţă de lucruri 
și oameni... „Forța” unei personalităţi politice derivă 
în primul rând din aceste calități. De aceea, poli- 
ticianul are de înfruntat zi de zi și ceas de ceas un 
dușman banal, ce ține de firea umană: vanitatea 
cea mai comună, dușmanul de moarte al oricărui 
devotament pentru o cauză și al oricărei detașări, 
în special, al detașării faţă de tine însuţi. 

„Politica înseamnă, alături de pasiune și 
intuiție și o tenace și lentă luptă cu imposibilul. 
Este foarte adevărat, și toate experienţele istoriei o 
dovedesc, că nu s-ar fi obținut posibilul, dacă nu 
s-ar fi încercat mereu, în lume, imposibilul. 

Max Weber, Politica, o vocaţie și o profesie, 
Ed. Anima, 1992, pp. 42-54 


1. După lectura textului din Max Weber: 

a. identificaţi cele trei calităţi ale unui politician; 

b. credeţi că aceste calităţi sunt specifice doar 
politicienilor? Dacă nu, exemplificaţi cu alte 
ocupaţii care solicită aceste calităţi. 

2. Ce caracteristici sunt tipice liderilor de par- 
tide? Prin ce credeţi că se deosebesc liderii locali 
de cei naţionali? 

3. Analizând harta repartiției voturilor în Romă- 
nia, după alegerile din 26 noiembrie 2000, încercați 
să descoperiți explicaţii posibile ale opțiunilor 
electorale. 


4. Scrieţi un eseu cu tema: „Structuri sociale 
în partidele politice din România.” 

5. Comentaţi ideile din următorul text: 

„Politica reglementează numai condiţiile ex- 
terne ale vieţii sociale, sămânţa faptelor sociale stă 
în sufletul fiecărui cetăţean. Fără calitatea acestei 
seminţe, niciun progres nu este cu putinţă, oricâte 
legi politice s-ar face.“ (Constantin Rădulescu- 
Motru, Psihologia poporului român) 


-$ ORGANIZAȚIILE 


a) Ce este o organizaţie? 

Pe parcursul vieții, fiecare individ este membru 
al unui grup social, organizaţie sau asociaţie. Apa- 
riția organizațiilor poate fi considerat răspunsul la 
necesitatea omului de a-și atinge mai ușor, mai repe- 
de și mai bine obiective complexe care nu pot fi 
realizate decât în comun. 

* Organizaţia este un sistem structurat de 
interacţiune umană realizat în vederea 
atingerii unor scopuri. 


Trăsăturile organizaţiei 

1. Prezenţa unor indivizi care au scopuri comu- 
ne și interacționează. 

2. Existenţa unei conduceri și a unei structuri 
în interiorul grupului care desemnează roluri, funcţii, 
relaţii ierarhice și responsabilităţi. 

Acţiunea umană nu se poate realiza decât în 
prezența omului care devine actor social, fiind pus 
mereu să aleagă în anumite condiții, formulând scopuri 
și folosindu-se de mijloacele adecvate; alegerile se 
efectuează pe baza valorilor sociale care apar din 
raportarea reciprocă a indivizilor, sub controlul siste- 
mului social mai larg în care sunt integrați. 

În cadrul organizațional, actorul răspunde 
așteptărilor, căci societatea și organizația nu pot 
exista decât impunând actorilor sociali anumite 
valori și controlând cum se integrează și cum apar 
structurile în funcţie de aceste valori. 


Studiul formelor și mecanismelor organizaționale 
constituie o pârghie pentru cunoașterea societăţii în 
ansamblul ei și chiar diagnosticarea crizelor. 

În istoria sociologiei rețin atenţia două para- 
digme tradiționale care prezintă funcţiile sociale 
ale organizaţiilor: 

1. cea weberiană — centrată pe birocraţie ca proces 
general de raţionalizare a activităţilor colective; 

2. cea marxistă — după care birocraţia modernă 
nu este decât o consecinţă a subordonării forței de 
muncă, față de capital. 

Din analiza lor se constată o deplasare a locului 
dinamicii sociale de la nivelul raporturilor sociale 
de producţie (Marx) la nivelul unor constructe uma- 
ne menite să îndeplinească o serie de funcţii sociale 
prin intermediul organizaţiilor. 

Organizaţia nu este un dat natural, ci un sistem 
de acţiune colectivă, individul nefiind o simplă 
rotiță a unui mecanism ci, într-o oarecare măsură, 
liber de a acţiona, a avea iniţiativă, oricât de bine 
ar fi controlat sistemul. 

Individul care participă la funcționarea organi- 
zaţiei își aduce propria sa contribuţie în condiţiile în 
care comportamentul său, niciodată totalmente 
determinat, se schimbă și în funcţie de rezultatele care 
se obțin. 

Sensul acțiunii nu se fundamentează obligatoriu 
pe raționamente. Individul e pus mereu în faţa unor 
alegeri care vor fi influențate în permanenţă de relaţiile 
de putere și de dimensiunile afective ale personalității. 


b) Tipuri de organizații 

Clasificarea organizaţiilor se face în funcţie de 
o serie de criterii: 

1. scopurile și obiectivele specifice: 

a. organizaţii economice (producţie, comert, servicii); 

b. organizaţii religioase (biserici, secte); 

c. organizaţii culturale (cluburi, asociaţii, fundaţii); 

d. organizaţii politice. 

2. modul de structurare: 

a. organizaţii formale — cele cu structuri clar 
definite, cu anumite caracteristici birocratice care 
se conduc după reguli, regulamente ce conţin 
norme, status-uri și roluri pentru fiecare membru; 

b. organizaţii informale ce se caracterizează prin 
spontaneitate și flexibilitate, relaţii „face-to-face”. 
Deși au lideri și relaţii ierarhice unanim acceptate, 
nu se conduc după regulamente. 

3. modul de implicare a individului: 

a. organizaţii alienate-— bazate pe frică și supunere; 

b. organizaţii calculate — bazate pe respectarea 
regulilor având la bază interesul personal; 

c. organizaţii morale — caracterizate prin 
participarea liber consimţită la scopuri și obiective. 

4. mijloacele folosite pentru exercitarea autorităţii: 

a. organizaţii coercitive — bazate pe forţă; 

b. organizaţii remunerative — bazate pe schimb; 

c. organizaţii normative — bazate pe convingeri. 

5. apartenenţă: 

a. guvernamentale; 

b. nonguvernamentale. 

Organizațiile nonguvernamentale au apărut ca 
o alternativă la cele publice în scopul găsirii unor 
soluţii pentru asigurarea bunăstării sociale. Studierea 
acestei forme de asctivitate este încă la început în 
România. Se asociază acestei forme de organizare 
nonprofit acțiuni de voluntariat, având la bază altru- 
ismul, bunăvoința, spiritul civic și o mare sensibi- 
litate pentru satisfacerea nevoilor umane. De obicei 
organizaţiile nonprofit sunt caracterizate prin mări- 
me relativ redusă și o mare flexibilitate. Un ONG 
se constituie legal conform reglementărilor Ordo- 
nanței nr. 26 din 30 ianuarie 2000 cu privire la aso- 
ciaţii și fundaţii (actualizată până la data de 28 
iulie 2005). Asociaţia este subiectul de drept 
constituit de trei sau mai mult persoane care, pe 

Dre 


Birocraţia — gestiunea organizaţiei este considerată ca o 
eficacitate îngrijită, rigoare; 
— „scleroză”, incompetenţă. 


Birocratul — funcţionar intransigent, incoruptibil, garant 
al echităţii; 

- agent al administraţiei docile la ordinele unei ierarhii 
insesizabile, supus la o putere a unei clase invizibile. 


baza unei înțelegeri, pun în comun și fără drept de 
restituire contribuția materială, cunoștințele sau 
aportul lor în munca pentru realizarea unor activităţi 
în interes general, al unor colectivități sau, după 
caz, în interesul lor personal nepatrimonial. 

Spre deosebire de asociaţii, fundaţia este su- 
biectul de drept înființat de una sau mai multe per- 
soane care, pe baza unui act juridic între vii ori pentru 
cauza de moarte, constituie un patrimoniu afectat, 
în mod permanent și irevocabil, realizării unui scop 
de interes general sau, după caz, al unor colectivități. 

Toate reglementările de constituire, înscriere 
și funcționare sunt prevăzute în Ordonanţă. 

Dintre organizaţiile nonguvernamentale se 
detașează ca importanţă cele de ordin social, dar 
se dovedesc o alternativă la sectorul public și cele 
de ordin cultural. Dezvoltarea acestor organizaţii 
nonprofit, nonguvernamentale favorizează dezvol- 
tarea societăţii civile. 

Din punct de vedere sociologic, ne interesează 
să vedem în ce condiţii poate o organizaţie nongu- 
vernamentală să-și păstreze autonomia și indepen- 
denţa de acţiune, în situația în care resursele finan- 
ciare sunt limitate. O problemă care pare să rezolve 
tendinţele de amestec în treburile organizaţiilor 
nonguvernamentale este aceea a parteneriatului între 
sectorul public (guvernamental) și cel nonprofit. 

c) Componentele unei organizații 

Structura unei organizaţii (de exemplu, econo- 
mice) se prezintă piramidal, fiecare nivel fiind 
ierarhic funcțional, distribuit după cum urmează: 

a. centrul operaţional — cuprinde toți angajaţii 
care produc bunurile și serviciile de bază ale 
organizației sau care susţin direct producţia; 

b. elementul median — cuprinde intermediarii 
între vârf și bază și este format din ingineri, contabili, 
membrii serviciului planificare și personalul funcţio- 
nal care cuprinde serviciile ce susţin indirect activi- 
tatea organizaţiei (serviciul juridic, publicitatea etc.); 

c.vârful strategic este compus din personalul 
de conducere și consilierii lor. 

Structura organizațională se poate reprezenta 
printr-o diagramă în care poziţiile și relaţiile din cadrul 
organizaţiei sunt bine delimitate din punct de vedere 
ierarhic (cine și cui se subordonează). Este ceea ce 
în mod curent se numește organigramă. 


Birocratizarea — o condiţie de acces la societatea 
modernă; 

— o formă sărăcită, degenerată, a societăţii moderne. 

Nivel ierarhic — totalitatea subdiviziunilor organizatorice 
aflate la aceeași „distanţă” față de organismul de 
conducere cel mai înalt al organizaţiei. 


Schema 5: 


Structura unei organizaţii 


Vârful strategic 


Elementul median 


Funcţii manifeste — funcţii latente. Vom vedea 
imediat că eu am adoptat, adaptându-i, termenii 
de „evident“ și „latent“ (ascuns) folosiţi de Freud 
într-un alt context. În primul rând, distincţia ne ajută 
la interpretarea practicilor sociale care se 
perpetuează, chiar dacă scopul lor vădit nu este 
sigur atins. În aceste cazuri, observatorii profani 
recurg la procedeul banal care se mărginește să ta- 
xeze aceste practici drept „superstiţii”, „iraţio- 
nalități” sau „simplă inserţie a tradiţiei” etc. În alți 
termeni, când comportamentul colectiv nu-și atinge 
scopul (ceea ce se întâmplă adesea), se tinde să 
atribuie acest fapt lipsei de inteligenţă, ignoranței 
pure, supravieţuirilor (rămășițelor) sau a ceea ce se 
numește inserție. Astfel, ceremoniile Hoppis 
destinate să obțină o ploaie abundentă sunt taxate 
drept practică superstițioasă a unui popor primitiv. 
Să notăm că asta nu explică deloc comportamentul 
colectiv. Este o simplă etichetă: se înlocuiește 


Centrul operațional 


analiza rolului afectiv al acestui comportament în 
viaţa grupului prin epitetul „superstiție“. Conceptul 
de funcţie latentă, o dată admis, ne sugerează că 
acest comportament poate îndeplini funcţii pentru 
grup, este adevărat destul de îndepărtate de scopul 
mărturisit al comportamentului. 

Conceptul de funcţie latentă incită observatorul 
să depășească chestiunea de a ști, dacă comporta- 
mentul atinge scopul său mărturisit. Ignorând 
temporar acest scop explicit, el își îndreaptă atenţia 
spre o altă serie de consecinţe: de exemplu, acelea 
despre personalitatea „Hoppis” care participă la 
ceremonie și despre persistenţa și continuitatea 
grupului. Dacă s-ar limita la problema de a ști dacă 
funcția evidentă este realizată, am judeca precum 
un meteorolog și nu ca un sociolog. Este foarte evi- 
dent că pentru meteorologii noștri ceremonia ploii 
nu produce ploaia, dar problema nu este aceasta. 
Este de spus simplu că ceremonia nu este un act 


tehnic și că scopul ei nu coincide cu consecinţele 
sale reale. Dar conceptul de funcţie latentă (ascun- 
să), ne incită să continuăm ancheta noastră exami- 
nând consecinţele ceremoniei, nu asupra dumne- 
zeilor (zeilor) ploii sau asupra fenomenelor meteoro- 
logice, ci asupra grupurilor care celebrează cere- 
monia. Și atunci ne dăm seama, așa cum numeroși 
observatori au notat, că ceremonia a făcut alte func- 
[ii — dar funcţii care nu au fost dorite, funcţii latente. 
Ceremoniile pot îndeplini funcţia latentă de a întări 
coeziunea grupului oferind o ocazie periodică 


membrilor săi împrăștiați de a se reuni pentru a 
participa la o activitate comună. Cum Durkheim, printre 
alții, a arătat-o, acum mult timp în urmă, astfel de 
ceremonii sunt mijloace de exprimare colectivă a 
sentimentelor pe care o analiză mai amănunţită le 
găsește la originea unității grupului. Graţie aplicării 
sistematice a conceptului de funcție latentă, un 
comportament aparent irațional poate în anumite cazuri 
să apară ca având o funcţie pozitivă pentru grup. 

Robert K. Merton, Eléments de méthode 
sociologique, Plon, 1953, pp. 135-140 


1. Analizați cu atenție tabelul de mai jos, cuprin- 
zând „tipurile ideale” de putere. Răspundeţi, în scris, 


Tabel nr. 3 


Forme tipice 


de putere Put lezală 
uterea legală 
Caracte- 8 


ristici 


Autoritatea rațională: 
regula de drept 


Sursa 
legitimităţii 


Aparatul 
puterii 


Corp de funcţionari 
ierarhizaţi 


Tipul cel mai 
caracteristic 


Birocraţia 
centralizată 


Puterea tradiţională 
Autoritatea personală: 
regula obiceiului (datinei) 


Corp de demnitari și 
consilieri personali 


Insușirea privată 
a funcţiilor puterii 


căror tipuri de societăţi (arhaice, — primitive — totalitare, 
democratice) aparţin formele de putere prezentate. 


Tipuri ideale (Max Weber) 


Puterea charismatică 
Autoritatea personală: 
absenţa regulilor 


Corp de discipoli 
și de militanți 


Perioadele de 
schimbare revoluționară 


(patrimonialismul) 


2. Pornind de la criteriile 3 și 4 de clasificare a 
organizaţiilor prezentate în lecţie, înscrieţi, după 
ce copiaţi tabelul de mai jos, printr-un X, în căsuţele 


corespunzătoare tipul de autoritate pe care o resim- 
țiți în diferitele grupuri sociale din care faceți parte 
(școală, familie) și modul vostru personal de implicare. 


Tip de autoritate Mod de implicare 
Oo | Aiet | Calculat 


Coercitivă 


3. Folosind același tabel, notați în caiet, înscri- 
ind în căsuţele libere, tipurile de organizaţii (econo- 
mice, religioase, culturale, politice) cunoscute din 


clasificarea după criteriul 1 și diferenţiate pentru cele 
două tipuri de societăţi (totalitare și democratice). 


e Școala are multiple roluri: cel de educaţie, 
transmitere a valorilor culturale și reproducere 
a structurii sociale. 

e Căutarea unui loc de muncă, adaptarea și 


integrarea profesională sunt procese sociale care se 
desfășoară în etape și care implică atât subiectul cât și 
mediul social. 

e Statul, ca formă de organizare a unei comuni- 
tăţi, instituie raporturi de putere în societate. El 
funcționează pe baza unor principii și îndeplinește mai 
multe funcţii. 

e Religia și biserica au generat mentalități și 
comportamente influențând viaţa socială a comunităților 
omenești. 


e Problema regimurilor politice în societate ne 
arată cine exercită puterea și în folosul cui. 

e Dinamica și relativa autonomie a partidelor 
politice față de politica de guvernare, problemele 
ideologice ale partidelor, funcţiile acestora și rolul 
liderilor politici constituie probleme de cercetare și 
analize politice. 

e Prin cunoașterea structurii unei organizaţii și a 
funcţionalităţi ei se pot elabora strategii de optimizare 
a activităţii instituţiilor și organizațiilor. 

e Organizarea este un sistem de acțiune colectivă în 
care individul acţionează în funcţie de valorile și normele 
sociale, dar și de dimensiunea personalităţii sale. 


e Probleme etice în colectivitatea școlară. 


e Drepturile elevilor sunt responsabilităţile profesorilor. 


e Statul are obligaţia să se îngrijească de săraci. 


Gary Johns - Comportamentul organizaţional, Editura Economică, București, 1996 
Gavriluţă Nicu — Mentalități și ritualuri magico-religioase, Editura Polirom, lași, 1998 


i 

2, 

3. The Worldwatch Institute — Semne vitale 2002, Editura Tehnică, București, 2002 

4. Voinea Maria, Bulzan Carmen - Sociologia drepturilor omului, Editura Universităţii din 
București, 2003 


CERCETARE SOCIOLOGICĂ 


Cunoaşterea drepturilor omului 


Institutul Român pentru Drepturile Omului (IRDO) 
împreună cu DATA MEDIA și în colaborare cu 
Ministerul Educaţiei Naţionale a realizat, în 
perioada martie-iunie 2000, un studiu la nivel 
naţional privind stadiul de însușire a cunoștințelor 
cu privire la drepturile omului de către elevii de 
liceu. Studiul a urmărit evaluarea activităţii 
instructiv-educative în domeniul drepturilor omului 
atât prin intermediul disciplinelor de specialitate, 


cât și prin intermediul celorlalte discipline predate 
în ciclurile gimnazial și liceal. Evaluarea s-a făcut 
pe trei niveluri: cunoștințe, opinii, atitudini. 
Cunoștinţele s-au referit la: istoria drepturilor 
omului, aria geopolitică de recunoaștere a 
drepturilor omului, drepturile copilului, drepturile 
și obligaţiile elevilor, precum și sursele de informare 
a elevilor cu privire la drepturile omului. Pentru mai 
multe informaţii, consultați pagina institutului: 


www.irdo.ro 


FENOMENE 
ANOMICE 


1. STAREA DE ANOMIE ȘI TIPURI DE ADAPTARE 


COMPORTAMENTALĂ 

2. INFRACȚIONALITATEA 

3. SARACIA 

4. CORUPŢIA 

„STAREA DE ANOMIE ȘI TIPURI DE ADAPTARE 


SF COMPORTAMENTALĂ 


Sensul originar al termenului provine din limba 
greacă (a „fără“, nemos „norme“), având o semni- 
ficație negativă. Termenul anomie desemnează „o 
stare de dezordine, criză, absenţă a regulii”, fiind 
utilizat pentru prima dată de sociologul francez 
E. Durkheim în lucrările: „La division du travail so- 
cial” (1893) și „Le suicide” (1897). Lipsa reglemen- 
tărilor sociale, scăderea puterii de acţiune a societăţii 
asupra indivizilor se manifestă printr-o perturbare a 
ordinii colective datorită diminuării puterii morale 
sau crizei unei autorităţi capabile să impună reguli 
pe care indivizii să le accepte și să le respecte. 

Analizând sinuciderea, ca fenomen social, 
E. Durkheim observă o corelaţie între variația sinuci- 
derilor și schimbările (într-un sens sau altul) din viaţa 
economică. Sinuciderile se produc și în starea de 
sărăcie și în cea de prosperitate și bunăstare, adică 
în situaţii în care are loc o „zdruncinare a 


echilibrului”. El consideră că numai acele schimbări 
bruște afectează „sănătatea medie” a unei societăți, 
fiind surse de anomie. 

Concepţia despre anomie a lui É. Durkheim a 
fost îmbogăţită de o serie de autori din literatura 
sociologică americană care au valorificat ideea con- 
form căreia stările anomice apar mai ales în perioa- 
dele de criză socială pe fondul unor evenimente 
bruște (revoluții ș.a.). Această stare este explicată 
prin adâncirea conflictelor între sistemele valorice 
și normative, între normele vechi și cele noi și care 
apar sau întârzie să apară generând dezechilibre și 
ruperi ale solidarităţii sociale, când ordinea socială 
este perturbată, când normele sociale nu mai oferă 
indivizilor repere clare de acţiune. 

Cel care a dezvoltat această idee în sociologia 
americană a fost R.K. Merton care a definit starea 
de anomie ca un conflict între scopurile valorizate 


social și mijloacele de realizare a acestora de către 
indivizi. 

Starea de anomie rezultă atunci când scopurile 
propuse nu sunt concordante cu idealurile sociale. 

Folosind exemplul S.U.A., Merton schiţează 
teoria sa în următorii termeni: membrii societăţii 
americane împărtășesc, în majoritate, cultura ame- 
ricană cu valorile propuse de aceasta. Societatea 
americană pune un accent deosebit pe ideologia 
succesului. „Visul american” este ca fiecare membru 
al societăţii să aibă șanse egale în a atinge succesul, 
definit în termenii de: bunăstare, bogăţie, status so- 
cial ridicat. Mijloacele de atingere a scopului (suc- 
cesul) sunt instituționalizate (dobândirea unei cali- 
ficări, munca eficientă ș.a.). Supraevaluând scopul, 
indivizii sunt tentaţi să încalce mijloacele legale și 
să adopte căi ilegale de atingere a scopului. În aceste 
condiţii se instalează starea de devianţă, adică de 
abatere de la normele sociale. 

Nu toate grupurile sociale sunt expuse acestui 
pericol. Membrii acelor categorii sociale cu situaţie 
economică și socială scăzută vor fi mai frecvent 
expuși riscului ilegal, adoptând un comportament 
antisocial, fiind conștienți că le este blocat accesul 
la bogăţie și prestigiul social. 


E 2.) INFRACȚIONALITATEA 


a. Faptul infracţional și caracteristicile lui 

În societate se produc o serie de fenomene 
având drept consecinţă încălcarea ordinii sociale. 
„Totalitatea comportamentelor și con- 
- duitelor cu un grad ridicat de periculozitate 
definește starea de infracționalitate. 


Ca fenomen juridic, faptele de infracțiune cad sub 
incidenţa Codului Penal, adică sunt sancţionate penal. 
Caracteristicile unui fapt infracţional sunt: 

a. prezintă un pericol social prin încălcare 
normelor de convieţuire socială care apără drepturile 
omului, ordinea publică; 

b. este săvârșită cu vinovăţie, adică deliberat, 
fiind făptuitorul conștient și responsabil (se exclud 
persoanele fără discernământ, iresponsabile); 

c. este prevăzut de legea penală. 

Starea de infracţionalitate este mai greu de 
estimat pentru că nu toate infracțiunile sunt cunos- 
cute, de exemplu cazurile de conducere în stare de 
ebreitate care rămân nedescoperite de organele de 
control, adulterul, violul, șantajul. Ele rămân 
necunoscute și pentru că cel care le comite sau cel 


În concepţia lui R.K. Merton există mai multe 
tipuri de adaptare a comportamentului, în funcţie 
de scopurile valorizate social și mijloacele institu- 
ționalizate, astfel: 

1. conformitatea reprezintă modul ideal de 
adaptare a conduitei, caracterizat prin acceptarea 
scopurilor propuse de societate și a mijloacelor 
instituționalizate care asigură ordinea socială; 

2. inovaţia este caracterizată prin atitudinea de 
acceptare a scopurilor, dar incapacitatea de a utiliza 
mijloacele legale; 

3. ritualismul constituie un tip de conduită care, 
conștientizând imposibilitatea atingerii scopurilor 
acceptate de societate, le respinge, concentrându-le 
asupra realizării mijloacelor instituționalizate. 
Categoria de persoane care adoptă acest comporta- 
ment, respectă normele sociale ca un ritual fără a-și 
propune efectiv să atingă anumite scopuri culturale; 

4. evaziunea este acel tip de comportament 
care respinge atât scopurile culturale cât și mijloa- 
cele pentru atingerea lor; 

5. răzvrătirea este un mod de comportare care 
neagă prin respingere, atât scopurile oferite de so- 
cietate cât și mijloacele instituționalizate. 


care le suportă nu le declară. Cauzele pot fi mul- 
tiple: teama de represalii din partea agresorilor, 
neîncredere în aplicarea sancţiunii de către organele 
în drept etc. 


b. Clasificarea infracţiunilor 

Infracţiunile pot fi grupate în funcţie de mai 
multe criterii: 

1. obiectul infracțiunii: 

a. infracțiuni contrat statului, contra autorității 
statului, contra păcii și omenirii; 

b. infracțiuni contra persoanei, contra convie- 
țuirii sociale; 

c. infracțiuni contra organelor statului sau a unor 
organizaţii sociale și publice, contra capacităţii de 
apărare a statului; 

d. infracţiuni contra avutului personal sau pu- 
blic, infracțiuni de fals, impact economic. 

2. vârsta făptuitorului: 

a. infracţiuni comise de minori (copii până la 
18 ani); 

b. infracțiuni comise de tineri (18-25 de ani); 

c. infracțiuni comise de persoane majore (18- 
60 de ani). 


3. sexul făptuitorului: 

a. infracționalitatea bărbaților; 

b. infracţionalitatea femeilor. 

4. gravitatea faptei: 

a. infracţiuni grave (trădare, spionaj, atentat, 
omor, capitulare etc.); 

b. infracțiuni de gravitate mijlocie (ucidere din 
culpă, viol, tâlhărie, înșelătorie, dare și luare de mită); 

c. infracţiuni ușoare (încălcări ale unor reguli 
de circulaţie ș.a.). 


5. mediul în care se produce: 

a. infracţionalitate urbană; 

b. infracţionalitate rurală. 

Cauzele infracţionalităţii trebuie căutate atât 
în mediul social (condiţii de trai precare, sărăcie, 
mizerie, lipsuri etc.), cât și în psihologia persoanei 
(neîmpliniri, frustrări, angoase, tendinţe sadice, 
psihoze, agresivitate etc.). Ele pot fi și de natură 
biologică: cauze organice, îmbolnăviri grave care 
afectează sistemul nervos central. 


Delict — fapt comis în dauna unor bunuri sau valori din neglijenţă sau din culpă. 
Crimă - acţiune ilicită, îndreptată împotriva siguranţei statului, vieții persoanelor sau împotriva unor bunuri și valori 
deosebite care este comisă prin violenţă, fraudă sau corupție. 


4f SĂRĂCIA 


Sărăcia este mai greu de definit, deși în 
cunoașterea comună ea este ușor de recunoscut. 
Conceptul a fost preluat în sociologie și constituie 
temă de cercetare nu doar problemă socială care 
necesită rezolvare pentru o mulţime de guverne din 
statele lumii. Conform statisticilor ONU din 1992, din 
cele 5,3 miliarde populaţia globului, 1,4 miliarde sunt 
considerați a fi săraci. Sărăcia este definită ca o lipsă 
de resurse necesare asigurării unui trai decent. 


aF CORUPŢIA 


Un fenomen anomic, o problemă socială com- 
plexă ce caracterizează societatea în general și so- 
cietatea românească în special în această perioadă 
de tranziţie, este fenomenul corupţiei. 

Termenul corupție provine din latinescul 
„coruptia-onis” și semnifică o stare de abatere de la 
moralitate, datorie, lege. 

Fenomenului de corupţie nu i se poate da totuși 
o definiţie universal valabilă. Cu toate acestea, el 
se definește ca: 

- acte sau fapte ilicite de utilizare frauduloasă 
a puterii (politice, administrative, judecătorești); 

- obținerea unor avantaje personale de către 
funcționarii publici (manageri, administratori, 
judecători, directori, alte persoane cu funcţii 
publice); 

— modalităţi de obținere a unor foloase personale 
(imorale, ilegale, ilicite) ca: furturi din avutul public, 
evaziune fiscală, abuz în serviciu, falsificarea de 
monede sau alte valori, traficul de stupefiante, spionaj; 


În știință se încearcă a se stabili praguri ale 
sărăciei. Se vorbește de o sărăcie absolută, sub care 
dacă se coboară este afectată subzistenţa, și de o 
sărăcie relativă caracterizată în contextul socio-cul- 
tural al condiţiilor minim acceptabile. Pragul relativ 
de sărăcie are la bază ideea unor nevoi relative în 
raport cu condiţiile naturale și socio-culturale. 


În orice fapt de corupție există două tipuri de 
relații de complicitate: 

1. persoana sau grupul care corupe- care are rol 
de a influenţa alt individ sau grup în scopul obţinerii 
unor avantaje materiale sau morale. În acest scop 
sunt utilizate diverse mijloace imorale, ilegale, ilicite 
ca: darea de mită, abuzul, șantajul, forţa etc.; 

2. persoana sau grupul care se lasă coruptă (corupt) 
care încalcă normele morale, ale deontologiei profesio- 
nale, juridice în scopul obţinerii de foloase necuvenite. 

Ca fenomen social, corupția a existat în toate 
timpurile și în toate societăţile. Ea poate fi explicată 
atât prin lipsa sau mărimea stimulentelor materiale 
ale celor care se abat de la deontologia profesională, 
cât și prin nevoia de fonduri pentru susținerea unor 
activităţi (ca în cazul partidelor politice pentru 
campaniile electorale). 

Operaţionalizarea conceptului de corupţie pune 
în lumină următoarele dimensiuni: 

— corupţia economică; 


E 

— corupția politică; 

— corupția administrativă; 

— corupția profesională. 

Fenomenul corupţiei are o istorie lungă în 
societatea românească. Darul, tributul, peșcheșul, 
ciubucul, bacșișul reprezintă forme care s-au plătit 
de-a lungul timpului pentru obținerea diverselor 
foloase economice, politice, sociale. Fie că ele au 
însemnat obținerea liniștii ţării, fie cea personală, 
ele reprezintă fapte de corupție. Termenii utilizați, 
în mare măsură străini, arată proveniența acestora 
din alte comunități umane (turci, greci) în care acest 
fenomen s-a manifestat în diferite epoci istorice, 
avându-și originea și explicaţiile în cauze complexe: 
individuale și sociale, psihologice și sociologice, 
materiale și spirituale deopotrivă. 

În societatea românească actuală, caracteriza- 
tă prin ineficiența controlului social, specifică 


perioadelor de tranziţie, se manifestă forme noi de 
corupţie concretizate în: scoaterea din ţară a unor 
importante valori aparținând patrimoniului național, 
contrafacerea de mărfuri și produse alimentare, 
favorizarea unor firme sau instituţii la repartizarea 
ilegală de spaţii comerciale, locuinţe etc. 

Printre cazurile cele mai mediatizate în viaţa 
socială românească postdecembristă pot fi amintite 
adopția ilegală de copii, importul de deșeuri toxice 
din Germania, afacerea zahărului infestat, afacerea 
„Țigareta” ș.a. 

Percepută ca fenomen deosebit de grav și pe- 
riculos, corupţia vizează atât structurile de putere, 
cât și nivelul de trai al populaţiei. Combaterea corup- 
tiei este o preocupare a tuturor statelor, fenomenul 
cunoscând o amploare deosebită, motiv pentru care 
el se menține în atenţia specialiștilor, a factorilor 
politici și a opiniei publice. 


£F DELINCVENȚA JUVENILĂ. COPIII STRĂZII 


În general, termenul de delincvenţă 
juvenilă desemnează conduitele morale 
inadecvate ale tinerilor care nu au împlinit 
încă vârsta majoratului. 

În sens restrâns, în categoria minorilor sau ado- 
lescenţilor care sunt delincvenţi, sunt vinovați, dar 
și victime. Adesea cauzele comportamentale anti- 
sociale pot fi independente de individul în cauză. 
Ele apar în absenţa sprijinului moral oferit de adulți, 
precum și datorită lipsei de protecţie în familie, a 
eșecului în educaţia din școală. 

În această categorie intră persoanele care 
manifestă tulburări de comportament ca urmare a: 

- abandonării de către părinţi sau educatori cu 
riscul intrării în diverse anturaje nefaste; 

- abandonului școlar sau fuga de acasă în urma 
aplicării unor sancţiuni. 

Se consideră a fi fapte iraționale cele care 
întrunesc cumulativ trei elemente: 

1. pericol social; 

2. vinovăția; 

3. incriminarea. 

Între faptele antisociale cele mai frecvente 
comise de minori sunt infracțiunile de: furt (din bu- 
zunare, autoturisme, prin spargere de locuinţe), tul- 
burarea liniștii publice (agresare, insulte, comportare 
obscenă, bătăi, scandal) ș.a. 


Se consideră a fi fapte predelincvente anumite 
acte de devianţă ale adolescenților, precum: indis- 
ciplina, atitudinea negativă faţă de școală, manifes- 
tată prin absenteism, randament școlar scăzut, ne- 
respectare a regulamentului școlar. 

Dintre cauzele care conduc la înlăturarea ca- 
racterului penal, două sunt cele care se aplică de- 
lincvenţei juvenile: 

a. iresponsabilitatea — dovedită pe baza unor 
expertize medico-psihiatrice; 

b. vârsta — minorii, până la o vârstă nu au 
răspundere penală, considerându-se că prezintă o 
insuficiență maturizare psihică. 

Pentru minorii care au săvârșit fapte antisociale, 
societatea adoptă diferite măsuri în scopul educării 
lor și evitării repetării faptelor. Dintre aceste măsuri 
pot fi următoarele: 

— internarea într-o școală de reeducare; 

— internarea într-o școală generală de muncă și 
reeducare; 

— încredințarea minorului spre educare unui 
colectiv școlar sau de muncă. 


Copiii străzii 

Fenomenul „copiii străzii” cuprinde persoane 
și comportamente deviante cu un grad de pericol 
social scăzut. În categoria „copiii străzii” intră 
minorii care au abandonat familia sau instituţiile de 
ocrotire și își duc existenţa pe străzi, în gări, la 


subsolul blocurilor, sub poduri, în canale și alte spaţii 
improprii locuirii. De obicei, aceștia provin din 
familii dezorganizate, cu un nivel subminim de 
existenţă sau abandonaţi în casele de copii. 

Copiii străzii își câștigă existența fie prin efec- 
tuarea unor munci sporadice „plătite” din mila cetă- 
țenilor (ștergerea parbrizelor, vânzarea ziarelor la 
semafoare), fie din cerșit. 

Ei trăiesc în grupuri și duc o viaţă lipsită de 
condiţii igienice de trai, fiind cei mai expuși bolilor 
și faptelor antisociale. 

Acest fenomen, apărut la noi îndeosebi după 
1989, are explicaţii economice, morale, sociale. 

Încercările de stopare a fenomenului, mai ales 
în marile orașe (îndeosebi capitala), de asigurare a 
unor condiții decente de trai, organizat, sub suprave- 
ghere în internate speciale, au fost sortite eșecului. 
Acest lucru conduce la ideea că sunt necesare analize 


Lectură 


Sociologii folosesc termenul (devianţă n.a.) pentru 
a desemna un ansamblu disparat de transgresări, de 
conduite dezaprobate și de indivizi marginali. Pentru 
a da cititorului o idee concretă asupra semnificației 
devianjei în sociologie, vom începe cu o primă cla- 
sificare ce cuprinde șapte categorii: 

1. Infracţiunile și delictele. Încă din secolul al 
XIX-lea sociologii au analizat statisticile crimina- 
lităţii. Mai târziu, ei au realizat lucrări referitoare 
la omucidere, furt, infracțiuni ale gulerelor albe, hoți 
profesioniști, bande de tineri delincvenţi... 

2. Sinuciderea este, după apariția celebrului 
studiu al lui Durkheim, o temă importantă a socio- 
logiei devianţei. 

3. Consumul de droguri și lumea toxicomanilor 
îi interesează pe sociologi care au studiat aspectele 
sociale ale consumului de marijuana, hașiș, opiacee, 
cocaină, alcool etc. 

4. Transgresiunile sexuale. Prostituţia, homo- 
sexualitatea și pornografia au făcut obiectul a nu- 
meroase lucrări. Există și sociologi americani care 
includ adulterul și celelalte forme de sexualitate 
extraconjugale în capitolul devianţelor sexuale. 


sociologice, studii de caz care să evidenţieze cauzele 
și formele de manifestare ale fenomenului, amploarea 
lui, cât și identificarea motivelor care-i determină pe 
minori să recurgă la viaţa de stradă. Numai în acest 
fel pot fi stabilite strategii de eradicare a fenomenului 
și de limitare a cauzelor generatoare. 


Delincvenţă - devianţă socială penală, compor- 


tament prin care se încalcă normele penale. 

Devianţa — ansamblul conduitelor și stărilor pe care 
membrii unui grup le judecă drept neconforme cu 
așteptările, normele sau valorile lor și care, în 
consecinţă, riscă să trezească din partea lor 
reprobare și sancțiuni. 


5. Devianţe religioase. Sociologii, ca și istoricii, 
își manifestă interesul pentru vrăjitorie, erezii și 
sectarism religios. 

6. Bolile mentale au fost și ele analizate din 
punct de vedere social. Au fost abordate originea 
socială a anumitor simptome psihice, răspândirea 
tulburărilor mentale și lumea socială a azilurilor. 

7. Handicapurile fizice. Unii sociologi au 
studiat relaţiile tensionate care pot fi observate în 
momentul interacțiunii persoanelor „normale“ cu 
cele surde, nevăzătoare, obeze, handicapate. 

Maurice Cusson, Devianţa în Tratat de sociologie, 
Ed. Humanitas, București, 1997, pg. 43 


Nu e o metatoră când spunem că societatea 
umană are o anumită aptitudine pentru sinucidere: 
expresia este bazată pe fapte. Fiecare grup social 
are într-adevăr o înclinaţie colectivă proprie din care 
derivă înclinațiile individuale, și care este constituită 
din curente de egoism, altruism sau anomie. Din 
acestea provin tendinţele spre melancolie decep- 
ționată, spre renunțarea activă sau oboseala dis- 
perată. În ceea ce privește evenimentele particulare, 


considerate a fi cauzele imediate ale sinuciderii, 
ele nu sunt decât acțiunea indusă de dispoziţia 
morală a victimei, ecou al stării morale a societăţii. 
Pentru a-și explica detașarea de existență, subiectul 
se leagă de circumstanţele înconjurătoare; consideră 
că viaţa este tristă, pentru că el este trist. Tristeţea 
vine într-adevăr din exteriorul său, dar nu dintr-un 


incident nefericit, ci de la grupul social căruia îi 
aparţine. lată de ce orice lucru poate servi drept 
cauză ocazională a sinuciderii. Totul depinde de 
integritatea cu care au acţionat asupra individului 
cauzele suicidogene. 

E. Durkheim, Despre sinucidere, Institutul European, 
lași, 1993, pg. 243 


"MA 


1. Puteţi defini „visul românului” în termenii uti- 
lizaţi de R.K. Merton (scop cultural — mijloc insti- 
tuționalizat)? Identificaţi câte un scop și un mijloc 
instituționalizat specific societăţii de dinainte și după 
1989. Cum apreciaţi și explicaţi decalajul dintre scop 
și mijloc dintre cele două tipuri de societate? 

2. Determinaţi posibilele explicaţii ale stării de 
anomie specifică perioadei de tranziție în România. 

3. Daţi exemple de fapte antisociale comise 
de minori. 

4. Care ar fi etapele într-un program social de 
ajutorare a copiilor străzii? 


5. Studiu de caz 

Sunteţi martor la un eveniment rutier în care o 
mașină a unei bănci ce transportă bani, are un acci- 
dent. În urma acestuia, banii din mașină se împrăștie 
pe drum, iar trecătorii încep să-i adune și să și-i 
însușească. Aţi dori să faceţi la fel, pentru că vă 
aflaţi într-o situaţie financiară dificilă. 

Continuaţi descrierea situaţiei cu două tipuri de 
atitudini posibile pe care le-aţi putea avea și care 
prin argumentare v-ar justifica comportamentul. 

6. Căror categorii sociale aparţin tipurile de 
adaptare prevăzute în coloana A? Asociaţi catego- 
riile sociale din coloana B acestor tipuri și redaţi-le 
sub formă de perechi litere-cifre. 


Coloana A Coloana B 


b. „bișniţarii” 


„ speculanții, traficanţii 


3. ritualism c. revoluționarii 
4. evaziune d. oamenii de afaceri din „categoriile de jos” ale societăţii 


5. răzvrătire e. straturile sociale mijlocii 


e Starea de anomie apare în situaţii de transformări sociale profunde și în absenţa unui control social. 


e Sinuciderea, corupția, delincvenţa juvenilă sunt fenomene anomice care au cauze multiple: 
economice, psihologice, culturale, sociale. 

e Pentru diminuarea efectelor sociale negative ale unor fenomene deviante sunt necesare politici 
sociale adecvate care să fie fundamentate științific prin cercetări sociologice de teren. 


FORUM 


e Societatea în tranziție și comportamentul deviant. Cauze și implicații sociale. 


e Lume fără războaie? 
e Puterea corupe. 

. Dorinica loan, Dan Banciu, Rădulescu Sorin — Coruptia în România: realitate și percepție 
socială, Editura Lumina Lex, București, 2005 
. Pitulescu lon - Criminalitatea juvenilă. Fenomenul «Copiii străzii», Editura Naţional, 
București, 2000 


CERCETARE SOCIOLOGICĂ 


Corupţia în societatea modernă 


Indexul anual de percepție a corupției (IPC) al 
organizaţiei Transparency International (TI), apărut 
pentru prima dată în 1995,, este cel mai cunoscut 
din instrumentele organizației. A fost recunoscut la 
nivel mondial pentru plasarea organizaţiei TI și a 


problemei corupţiei în agenda politicii 
internaționale. IPC cataloghează peste 150 de ţări 
în termenii corupţiei percepute pe nivele, 
determinată de părerile unor experţi și sondaje de 
opinie. Pentru mai multe detalii: 


http.//www.transparency.org/policy_research/surveys_indices/cpi 


INTERACŢIUNE 
ŞI COMUNICARE 


1. RELAŢIILE INTERPERSONALE ȘI SOCIALE 
2. INTERACȚIUNEA CA PROCES DE COMUNICARE 


Pe... ———-.—-- "= - a N 
| CE? DE CE? CUM? | 
| este comunicarea, este importantă să identificati şi să | 
| care sunt dezvoltarea relațiilor internalizaţi valorile prin | 
| obstacolele în interumane în procesul de interacţiune | 
| calea comunicării societatea socială şi cum să | 
| şi ce rol ocupă contemporană. manifestati încredere în | 
| mijloacele de fortele proprii şi în ceilalți | 
comunicare în masă ca rezultat al procesului 
| în viaţa individuală de comunicare. | 
| şi socială. | 

4 RELAȚIILE INTERPERSONALE ȘI SOCIALE 


Am nevoie de ceilalți? Au ceilalți nevoie de 
mine? Ascult cu atenţie ce se spune într-un grup? Sunt 
întrebări care ţin de interacţiune și de comunicare. 

Una dintre caracteristicile umane o constituie 
capacitatea de interacţiune interpersonală. Ea se naște 
din nevoia de a comunica. Nu toţi comunicăm la fel. 
Ține de personalitatea fiecăruia de a fi comunicativ, 
a stabili un număr mare de relaţii interpersonale sau 
dimpotrivă a fi izolat, a comunica greu, a fi mai puțin 
dispus spre dialog. Sunt elevi care doresc să vină la 
școală pentru a se întâlni cu colegii, așteaptă vacanţa 
pentru a merge în tabără, iar sfârșitul de săptămână 
pentru a merge la discotecă. Aceste întâlniri cu membri 
ai grupului favorizează comunicarea. Alţii, 
dimpotrivă, preferă să citească, să privească la 
televizor, să vizioneze un spectacol. Și aceștia 
realizează comunicare, dar de un alt tip. 
Diversificarea mijloacelor de comunicare, deși a creat 
un real avantaj de creștere a numărului de relaţii in- 


terpersonale, acestea izolează individul în sensul că 
prezenţa celuilalt nu este directă. Comunicarea „face 
to face” oferă avantajul transmiterii mesajului nu 
numai prin viu grai, ci și prin mimică, gestică ș.a. 

„Organul de simţ special, ochiul, are o funcţie 
socială unică. Unitatea și interacţiunea indivizilor 
se bazează pe priviri reciproce. Aceasta este poate 
cea mai directă și cea mai pură reciprocitate care 
există...” spunea G. Simmel. 

Ce îi face pe oameni să aibă astfel de comporta- 
mente? Capacitatea de interacţiune ține de personali- 
tatea fiecăruia, de abilitatea socială care depinde 
atât de cunoașterea intereselor grupului, a mediului 
de provenienţă, a status-ului social-economic cu care 
se intră în relaţie, cât și de capacitatea de anticipare 
a reacţiilor celuilalt. Ea se formează prin educaţie și 
autoeducaţie și devine strategie comportamentală în 
funcţie de orientarea morală a personalităţii. 


În relaţia de comunicare, individul îndeplinește 
un dublu rol: 

— subiect cunoscător; 

- obiect al cunoașterii (pentru ceilalți). 

Cunoașterea de sine și cunoașterea celuilalt 
devine o componentă indispensabilă vieţii moderne. 
Relaţiile sociale și interpersonale s-au diversificat, 
ca și mijloacele de comunicare. Astfel, telefonul, 
poșta, telegraful, internetul sunt mijloace de comu- 
nicare la distanţă care ușurează stabilirea unor con- 
tacte chiar și între persoane care nu se cunosc, dar 
care au interese comune. 

Comportamentul interpersonal, interacțiunea 
omului cu omul, cel mai complex factor al mediului 
de viaţă, este un indicator al maturizării sociale. Ea 
include pe lângă dimensiunea interpersonală și 
capacitatea individului de a cunoaște, acţiona și 
influența prin decizii personale, tendinţele ce se 
manifestă la nivel microsocial. 


Tipuri de comunicare 

Diferenţierea formelor de comunicare se reali- 
zează în funcție de mai multe criterii: 

1. Sursa de presiune în a comunica — în funcţie 
de motivele pentru care individul este determinat 
să comunice. Leon Festinger distinge trei surse de 
presiune de a comunica: 

-presiuni spre uniformitate în grup, care pot exista 
din diferite motive: individuale (dorinţa de identificare 
cu grupul) sau sociale (presiunea grupului); 

-presiuni pentru schimbarea poziţiei individului 
în grup sau spre a trece de la un grup la altul. Această 
schimbare poate fi generată de diverse motive, printre 
care: atracţia pentru un status social mai înalt; 

— presiuni datorate unor stări emoționale. 
Bucuria, furia, ostilitatea par să producă presiuni de 
a comunica. 

Studiile lui Festinger (1948) asupra zvonurilor 
într-o comunitate au pus în corelație semnificativă 
ușurința comunicării cu intimitatea și prietenia. 

2. Din punct de vedere al caracterului comuni- 
cării se disting: 

— comunicarea formală realizată în mod oficial 
între indivizi plasați la nivele ierarhice diferite sau 
între individ și instituție; 

- comunicarea informală între indivizi situați 
la același nivel ierarhic. 

Psihologia ne învaţă că fiecare avem „firi” 
diferite, rezultate din combinarea unor trăsături na- 
tive (înnăscute) cu cele dobândite prin procesul 
educaţiei. Unii suntem deschiși, dornici să intrăm 
în relaţii cu ceilalți, să comunicăm, să ascultăm și 


să ne destăinuim, alţii, dimpotrivă, relaționăm greu, 
suntem tăcuţi, ne place singurătatea. 

Sociologia ne face să credem că ceea ce era 
valabil în vremea lui Aristotel, care spunea că omul 
este o ființă socială și că nu poate trăi decât în asociere 
cu ceilalți, este valabil și astăzi. Uneori, realitatea 
încearcă să ne demonstreze altceva. Aparenţa de 
comunitate, de „laolaltă” tinde să devină un ideal, o 
utopie. Sunt atâtea motive care ne determină să 
credem că omul modern este un însingurat: 

— tinde să se izoleze și să rămână multe ore din 
zi în compania ziarelor, revistelor, televizorului; 

- convieţuirea în bloc (ca tip de locuire mo- 
dernă) îl amplasează într-un spaţiu laolaltă cu alţii, 
din afara sferei sale de interese, preocupări profe- 
sionale, de timp liber, dar cu care nu comunică di- 
rect decât foarte rar, sau aproape deloc; 

- condiţia materială, preocuparea zilnică de 
asigurare a celor necesare traiului presupune cău- 
tări, timp pierdut, stare de nervozitate și deci relativ 
puțin timp și dispoziție spre comunicare; 

— existenţa unui cadru organizatoric la majoritatea 
locurilor de muncă ce se bazează pe rezolvări de 
sarcini individuale și mai puţin pe lucrul în echipă; 

- din raporturile de stratificare socială rezultă 
un sentiment — cel al mândriei — care înseamnă o 
distanţă voit pusă între unul și altul, sentiment care 
de asemenea izolează. 

Obstacolele în calea comunicării țin de preju- 
decăţi, anumite trăsături de personalitate ce se for- 
mează în raporturile interumane, ca de exemplu: 

— credem că cine are păreri contrare cu cele 
ale noastre sunt împotriva noastră, ne sunt dușmani; 

- dacă nu e posibil dialogul, alt argument nu 
există decât forța (exemplu: actele de violenţă, răz- 
boaiele ș.a.); 

— nu avem un exerciţiu al comunicării și dialo- 
gului. Școala — ca unică instituţie socială care face 
în mod organizat educaţie — nu a așteptat de la elevi 
alte răspunsuri, decât o repetare a celor scrise în 
cărți sau spuse de profesori. 

Dialogul ca metodă de rezolvare a problemelor 
este invocat ca necesar în activităţi care necesită 
soluţii (exemplu: patronat-sindicat, patron-angajat, 
profesor-elev, state mari-state mici), adică între cel 
ce deţine puterea (autoritatea) și cel lipsit de aceasta 
și care are nevoie de ceva (sindicatul solicită salarii 
mai mari pentru angajaţi, elevul — diploma, statele 
mici — asigurarea securităţii și independenței). În 
aceste tipuri de relaţii preţul negocierii este de cele 
mai multe ori compromisul. Fiecare parte „cedează” 
câte ceva pentru a ajunge la o înţelegere care să fie 
benefică ambelor părţi. Obiectul negocierii poate 


fi: salariul, un teren, o chirie, o subvenție, o alocaţie, 
adică un bun material care poate fi disputat, 
revendicat, împărțit. 

Sunt însă și lucruri care nu se negociază: 
libertatea unui popor, principiile unui stat, drepturile 
omului. 


Dacă acceptăm că nu există nicio problemă 
umană care să nu poată fi rezolvată și că stă în 
puterea omului să găsească soluţii, atunci trebuie 
să fim toleranţi, să acceptăm argumente, dar nu 
pentru orice, să avem măsură în toate, să vedem 
dincolo de propriile interese, pe ale celorlalți, să 
avem principii după care să ne călăuzim în viaţă. 


£3 INTERACȚIUNEA CA PROCES DE COMUNICARE 


Ca proces care implică o relație socială, prin 
comunicare se exercită o anumită influență, pe de 
o parte, a celui care transmite un mesaj și, pe de 
altă parte, a celui care receptează mesajul. Influenţa 
depinde de următoarele elemente: 

1. cine transmite mesajul; 

2. situaţia sau contextul; 

3. caracteristicile mesajului; 

4. procesele solicitate receptorului (atenţia, 
înţelegerea, acceptarea) care implică anumite 
efecte în plan comportamental. 

În funcţie de aceste particularităţi ale procesului 
de comunicare, poate fi stabilită o tipologie a proce- 
selor de influenţă care generează anumite tipuri de 
putere: recompensatoare, coercitivă, legitimă, pute- 
rea specialistului, a expertului. 

În relaţia de comunicare pot fi sesizate două 
tipuri de așteptări: 

- ale celui care transmite (comunicatorul) care 
încearcă să exercite o putere de influenţă asupra 
celuilalt (celorlalți); 

— ale receptorului care poate să-și manifeste sau 
nu disponibilitatea spre influenţă. 

Acest comportament poate fi: 

e de identificare, care rezultă din concordanța 
dintre opinia comunicatorului cu cea a receptorului; 

e de acceptare a influenţei (conformarea) pentru 
a obţine o recompensă sau a evita pedeapsa; 

e de internalizare, prin asimilare, pentru că recep- 
torul resimte corespondenţa cu propriile sale valori. 

Conformarea, ca proces de influenţă, are pro- 
babilitatea cea mai scăzută de a produce o comu- 
nicare reală pentru că depinde în mare măsură de 
situația socială. 

De exemplu, într-o școală, relaţia profesor/elev 
generează toate formele de influenţă descrise. Noua 
paradigmă a învăţării, în care elevul devine partici- 
pant activ în relația de comunicare profesor/elev, 


tinde să deplaseze accentul de la conformare, ca 
tip de acceptare pentru a evita pedeapsa, la 
identificare și internalizare a sistemului de valori, 
la care elevul aderă. Totodată, democratizarea 
relaţiei în care profesorul nu numai că învaţă pe 
elev, ci și de la elev, modifică procesul de influenţă. 
Acesta este rezultatul tipului de relaţie ce se instituie 
și este afectat de situaţia contextuală în care se află 
cei doi membri ai relației. 


IPOTEZĂ: Indivizii sunt mai dispuși să ţină 
seama de informaţiile și sfaturile venite din partea 
celor pe care îi cunosc personal, pentru că încre- 
derea în ei este rezultatul unui îndelung proces de 
comunicare. În urma lui s-au argumentat fapte, s-au 
împărtășit impresii ș.a. 

Situaţiile sociale sunt diverse și complexe și este 
dificil de identificat un anumit tip de putere și un 
anumit caz de influenţă în diversele forme de 
comunicare. 

În concluzie, putem spune că prin cunoaștere 
putem pune o oarecare ordine în această diversitate 
a formelor de comunicare pentru a putea înţelege 
diferitele tipuri de influenţă ce se pot exercita în 
relaţiile interumane. 


Comunicarea de masă și spațiul public 

Mijloacele de comunicare în masă, presa, 
radioul și televiziunea au devenit, indispensabile 
vieţii noastre cotidiene. Ele constituie un element 
de modernitate și de civilizaţie deoarece: 

— permit aflarea în timp a informaţiilor referitoare 
la problemele de interes public; 

— ușurează schimbul de idei, la timp și în 
condiţii optime; 

- pun la dispoziţia cetăţenilor mijloacele de 
exprimare a unui drept: acela al libertății de expri- 
mare și opinie. 


În spaţiul public românesc în perioada de 
tranziţie, presa, radioul și televiziunea au cunoscut 
două tendinţe semnificative: 

1) creșterea spectaculoasă a numărului de 
publicaţii (ziare, reviste ș.a.), a posturilor de radio 
(naţionale și locale) și de televiziune (de stat și pri- 
vate). Este suficient să amintim ca exemplu, că dacă 
înainte de 1989 unicul post naţional de televiziune 
emitea două ore/zi, doar zonele de graniţă având posi- 
bilitatea să vizioneze posturi de televiziune străină 
(iugoslav, bulgar, ungar, rus ș.a.), în prezent există 
posibilitatea de a urmări zeci de posturi, 24 de ore 
din 24. Evidenţierea aspectelor cantitative nu 
înseamnă neapărat și întotdeauna urmări exclusiv 
favorabile în viaţa individuală și socială; 

2) diversificarea mesajelor informaţionale. De 
la informaţii adesea vădit distorsionate, pentru a in- 
duce o anumită atitudine și stare psihică s-a ajuns în 
prezent la o paletă largă de programe și informaţii 
extrem de diverse. 

De adevărul informaţiilor cuprinse în progra- 
mele informative depinde „încrederea” pe care o 
are publicul în mass-media. Erodarea încrederii 
publicului în anumite ziare sau posturi de televiziune 
se datorează unor factori conjuncturali, unor depla- 
sări în ceea ce privește opţiunea politică, ținuta mo- 
rală și competenţa profesională a ziariștilor, repor- 
terilor, specialiștilor care lucrează în aceste domenii. 


Lectură 


Comunicarea în viaţa socială are loc ca urmare 
a anumitor nevoi și împrejurări și între niște limite 
anume... Comunicarea ia o formă caracteristic 
diferită în contextul grupului primar, al organizaţiei 
formale de muncă, al asociaţiei bazate pe loialitate, 
clasă, interese, sau al unei activități 
instituționalizate, ca politica sau religia. În general, 
contextele menţionate implică o ordine ascendentă 
a scării sau dispersiei... 

Printre factorii care facilitează sau genereză 
comunicarea vom include: apropierea spaţială, 
apropierea socială sau similaritatea, asocierea 
însemnând forma de contact care apare prin 
implicarea împreună cu alții în aceleași activităţi 


Studiile realizate pe problema încrederii acordate 
diferitelor forme de comunicare în masă vizează cel 
puțin două repere: 

1) calităţile surselor — independenţa față de 
autorităţi, competenţa profesională, gradul de 
obiectivitate, respectul faţă de valori. 

2) principala sursă de informare (radioul, presa, 
televiziunea). O diferenţiere se urmărește și în mani- 
festarea încrederii în sursele: naţionale, locale sau 
străine. 


Vocabular 

Comunicare — proces social prin care se transmite un 
mesaj într-o manieră codificată unui destinatar în 
vederea receptării. 

Influență socială — acțiune exercitată de o entitate 
socială (persoană, grup ș.a.) orientată spre 
modificarea opțiunilor și manifestărilor alteia. 

Interacțiune socială — acțiune reciprocă prin care se 
influențează condiţiile de manifestare și 
performanţele obținute de persoane, grupuri sau 
colectivităţi. 

Relaţie socială — legătură, conexiune, raport între unități 
sociale, indiferent de structura acestora. 


Su y 


cotidiene, așa cum sunt călătoria, cumpărăturile, 
munca; cooperarea și colaborarea; conflictul, în 
sensul că relaţiile dintre părţile aflate în conflict fac 
necesară o formă de comunicare, după cum se poate 
vedea în conflictele industriale, războaie, acţiuni 
polițienești, ca și în disputele între indivizi. Toţi acești 
factori vor avea consecințe asupra structurii 
comunicării, dar pentru că aceste consecinţe depind 
de nivelul și tipul de organizare socială a contextului 
specific în care acționează, contextul va deveni 
cadrul prim pentru discutarea și exemplificarea 
formelor structurii comunicaţionale. 

Denis Mc. Quail, Comunicarea, Institutul European, 
lași, 1999, pg. 104 


1. Daţi exemple de lipsă de comunicare și 
înţelegere: 

a) între oamenii dintr-un colectiv (școlar, de 
muncă) sau grup (de prieteni, colegi); 

b) între comunități; 

c) între tări. 

2. Credeţi că probleme precum: războiul, șoma- 
jul, poluarea, calitatea vieții ar putea fi soluționate 
prin dialog? Argumentaţi răspunsul vostru. 

3. Numeroase ziare și reviste ce apar la noi în 
țară se declară independente de autorităţi și de 
diferite forțe sociale și politice. 

Enumeraţi trei exemple de ziare centrale și lo- 
cale care se autodefinesc ca independente. Argu- 
mentaţi dacă autointitularea lor (ca independente) 
corespunde realităţii. 

4. Alcătuiţi un chestionar după modelul de la 
aplicaţie, pe tema „Comunicarea în colectivul clasei 
de elevi“. 

5. Studiu de caz 

La un meci de fotbal la care își dispută lupta 
două echipe din campionat, un jucător al unei echipe 
este sancţionat de arbitru care îi arată cartonașul 
roșu. Ceilalţi coechipieri comentează între ei decizia 
arbitrului. Jucătorul sancţionat ridică mâinile la cap 
în semn de neputinţă la nedreptatea care i se face. 
Se întoarce și iese din teren. 

Identificaţi și descrieţi trei forme de comunicare 
în cazul prezentat. 

6. Citiţi cu atenţie textul dat spre lecturare. 
Identificaţi factorii care facilitează sau generează 
comunicarea. Formulaţi ipoteze sociologice pornind 
de la acești factori. 

7. a) Selectaţi câteva informaţii din presa scrisă 
și interpretaţi-le urmărind schema alăturată. 

b) Comentaţi un afiș publicitar pe baza acele- 
iași scheme. 

8. Identificați și alte surse de obstacole în calea 
comunicării pe baza experienţei voastre proprii, în 
afara celor prezentate în manual. 


canal de comunicare 


feedback 


4. Răspundeţi la întrebările din următorul 
chestionar: 
1) De unde luaţi cea mai mare parte din infor- 
maţiile referitoare la ceea ce se întâmplă azi în lume? 
1. Televiziune 
2. Ziare 
3. Radio 
4. Reviste 
5. Oameni 


2) Dacă dobândiţi o relatare contradictorie a 
aceleiași informaţii, căror surse sunteţi înclinat să 
le acordaţi încredere? 

1. Televiziune 
2. Ziare 

3. Radio 

4. Reviste 

5. Oameni 


3) Care consideraţi că sunt ziarele (revistele) 
care au pierdut din interes în opinia publică 
românească în acest an? 


5) Care consideraţi că sunt ziarele (revistele) 
care au câștigat încrederea publicului românesc în 
acest an? 


7) Consideraţi că în presa românească pre- 


8) Consideraţi că presa din ţara noastră contri- 
buie la lansarea și răspândirea de zvonuri? 
1. În mare măsură 
2. În oarecare măsură 
3. În mică măsură 
4. Deloc 
5. Nu știu / Nonrăspuns 
9) În perioada de după decembrie 1989 socie- 
tatea românească s-a confruntat cu mai multe feno- 
mene de criză social-politică. În ce măsură mijloa- 
cele de informare au ajutat publicul românesc să 
înțeleagă evenimentele respective? Puneţi un „x” 
în căsuţa corespunzătoare. 


domină: 
1. Prezentarea obiectivă de fapte și informaţii 
2. Opiniile personale ale ziariștilor 
3. Nu știu / Nonrăspuns 


în mică 
măsură 


într-o oarecare 
măsură 


în mare 
măsură 


nu știu / 
nonrăspuns 


Posturi TV românești 

e Nevoia de a comunica este una dintre caracteristicile ființei umane. Aceasta este satisfăcută 
prin comunicare. 

e În relaţia de comunicare individul îndeplinește un dublu rol: de subiect cunoscător și obiect al 
cunoaşterii. 

e Diversitatea formelor de comunicare a îmbogățit relația interumană și a sporit numărul de 
contacte interpersonale. 

e Mijloacele de comunicare în masă constituie un element de modernitate și de civilizaţie. 


e 3 mai — Ziua presei. Libertatea de exprimare într-o societate democratică. 
e Comunicarea în școală — exercițiu democratic. 
e Dialogul intercultural — o cale de autocunoaștere prin cunoașterea celuilalt. 


1. Datculescu Petru — Cercetarea de marketing, BRANDBUILDERS, București, 2006 
2. Giddens Anthony - Sociologie, Editura ALL, București, 2010 
3. Goffman Erving — Viaţa cotidiană ca spectacol, Editura comunicare.ro, București, 2003 


CERCETARE SOCIOLOGICĂ 


Interculturalitate 


Centrul de Cercetare a Relaţiilor Interetnice; Intercultural, Timișoara au realizat cercetări în 
Institutul de Etnologie, Fribourg; Institutul domeniul interculturalității. Pentru mai multe detalii: 


http.//www.intercultural.ro/carti/interculturalitate.html 

4F LEGILE SOCIALE ȘI LEGILE JURIDICE* 


Întreaga istorie a sociologiei este o permanentă 
căutare a unor legi care să facă posibilă desfășu- 
rarea vieţii sociale, în mod echilibrat, într-o dorită 
ordine socială. Ea a fost considerată posibilă numai 
cu condiția respectării unui minim de norme sociale, 
de reguli de comportare a indivizilor în societatea 
în care trăiesc. 

Ordinea socială desemnează ansamblul 
instituţiilor și al relaţiilor stabile dintre 
acestea existente într-o societate dată. 


Cele mai cunoscute teorii despre ordinea socială 
se înscriu în două mari orientări diferite din punctul 
de vedere al sursei și modului de instituire a ei: 

- ordinea socială concepută ca emanaţie a 
autorităţii ce exercită controlul social din afară; 

- ordinea socială ca produs al acţiunii sociale 
în care prioritar este autocontrolul. 


Reprezentanţii primei orientări consideră că în 
absența legii și puterii suveranului, oamenii ar trăi 
într-un război continuu („belum omnium contra omnes” 
sau omul se comportă cu celălalt ca o fiară, „homo 
homini lupus est” — Thomas Hobbes 1588-1679). 

Posibilitatea depășirii acestei stări sociale este 
imaginată de Th. Hobbes sub forma unui „contract 
social” în care fiecare individ, renunțând la o parte 
din libertatea sa, primește în schimb protecţia. 

Paradigma marxistă găsește soluția în depășirea 
antinomiei individ-societate prin revoluție, care 
înlătură ordinea socială bazată pe constrângere și 
instaurează o alta nouă, care asigură egalitatea 
indivizilor. 

Reprezentanții celei de-a doua orientări asupra 
ordinii sociale susțin că ordinea socială este un efect 
al procesului de internalizare a normelor și valorilor 
grupului social care nu se mai impun din afară prin 
constrângere. 


E 

Instanța morală, denumită de É. Durkheim, 
„conștiința colectivă” sau „comună” este cea care 
reglementează viaţa socială a oamenilor. 

Un alt reprezentant, sociologul american Talcott 
Parsons definește și explică „acţiunea socială” prin 
părţile ei componente: scopurile, situaţia de acţiune 
și integrarea individului în societate prin trecerea de 
la intenționalitatea intrinsecă a acţiunii umane la cea 
simbolică a actelor care devin dependente de valori, 
norme, simboluri. Prin caracterul normativ și axiologic, 
individul acceptă legile, normele și valorile sociale. 
Legea exprimă o relaţie necesară, stabilă, 
-repetabilă, esenţială și generală care se 
stabilește între laturile aceluiași fenomen so- 
cial, între fenomene diferite sau între stări 
succesive ale unui social. 


Legile sociale se manifestă întotdeauna prin 
intermediul acțiunii subiective a oamenilor. 

Legile sociale au o existenţă obiectivă, ele nu 
se confundă cu legile aparținând științei, legile so- 
ciologice, care sunt niște enunțuri despre regulari- 
tățile din viaţa socială cunoscute și aprobate de 
comunitatea științifică. 

Legile sociale nu se confundă nici cu legile ju- 
ridice, legi scrise, care reglementează niște rapor- 
turi sociale. 

Un demers original a realizat Șt. Odobleja în 
lucrarea „Psihologia consonantistă”, care, pornind de 
la identificarea legilor universale, fundamentale, le 
aplică la diferite domenii ale cunoașterii (biologie, 
sociologie, economie politică, filosofie, religie). 

„Legea este elementul constant, invariabil, 
inaccesibil, neschimbător, fix. Ea este rigiditatea, 
tradiția, regula. Constanţa în schimbare, uniformi- 
tatea în diversitate. Absolutul, ceea ce e fără ex- 
cepție.” („Psihologia consonantistă”, pg. 331) 


Interesantă pare a fi ideea importanţei cunoaș- 
terii legilor din perspectiva utilității acestora. În 
viziunea ciberneticianului Șt. Odobleja legea este 
un instrument de previziune, ea fiind „așteptarea 
unei repetiții rezultată ea însăși din același fenomen 
de repetiţie”. 

Spre deosebire de legile sociale care generează 
un anumit tip de ordine socială (cea naturală, 
firească, normală), legile juridice impun un anumit 
comportament, indivizilor tocmai pentru a o păstra 
sau restabili. 

Legile juridice orientează comportamentul 
uman și se referă la probleme de interes public (cir- 
culaţia pe drumurile publice, educaţia în școli) sau 
personale (familie, proprietate etc.). 

Acceptarea și supunerea sunt atitudini care 
exprimă adeziunea la acțiunea comună de elabo- 
rare a lor. La fel, sancţiunea aplicată (de organele 
de stat) celor care nu respectă legea exprimă con- 
strângerea ce se exercită pentru a se păstra (restabili) 
ordinea socială. 

Orice sancţiune implică fie o pedeapsă, fie o 
răsplată. Scopul lor este acela de a crea comporta- 
mente concordante cu normele considerate legitime 
(dezirabile). 

După intensitatea reacției sociale față de anu- 
mite tipuri de comportamente, sancțiunile pot fi: 

e pozitive — moduri de aprobare a comporta- 
mentelor care respectă normele sociale (lauda, 
premii, diploma ș.a.); 

e negative — concretizate în relații de dezapro- 
bare a celor care încalcă normele, legile. 

După autoritatea care dă sancţiunea, acestea 
pot fi: 

e formale (organizate) — autoritatea legală și 
legitimă; 

e neformale (neorganizate) — rude, prieteni, 
vecini. 


e2 VALORILE Și NORMELE SOCIALE * 


Termenul valoare (lat. valens = valoare) 
desemnează un ansamblu de bunuri materiale și 
spirituale. Adesea prin valoare se înţelege doar 
valoarea spirituală. Termenul de valoare are mai 
multe semnificaţii. 

O primă semnificaţie are în vedere calităţile 
pe care le au persoanele, bunurile, activităţile. 
Valoarea se exprimă diferit în funcţie de purtătorul 
acestor calităţi. Persoanele se exprimă prin calităţi 
umane: gândirea, inteligenţa, integritatea fizică, 


curajul, demnitatea, modestia, onestitatea ș.a. 
Bunurile economice se exprimă prin: utilitate, preț, 
calitate, originalitate, mesaje etc. 

În concluzie, orice ființă sau lucru, obiect din 
natură, societate și gândire au valoare pentru că 
sunt fie rezultatul muncii (valorile materiale), fie 
pentru că satisfac o nevoie (valorile utile) sau o 
așteptare, aspirație, ideal (valorile ideale). 

O altă semnificaţie provine din ceea ce omul 
consideră a fi valoare, adică din procesul de 


valorizare. Atribuirea de sensuri și semnificaţii 
oamenilor și actelor, bunurilor create, presupune o 
apreciere în funcţie de anumite criterii, prin care se 
evaluează anumite calități. 

Aceste două semnificaţii se regăsesc în două ti- 
puri de abordări ale valorilor. Abordarea obiectivă, pre- 
supune considerarea acesteia în sine, independentă de 
subiectul valorizator. Valoarea este ideală și absolută, 
are o esenţă proprie și o existență ideală (Sheler, 
Hartmann), sau după alții (Maritain, Ortega y Gasset) 
valorile nu pot fi independente de persoane sau obiecte. 

Abordarea subiectivă pune problema valorizării 
considerând că valorile sunt inventate de oameni. 
Ele depind de preferințele individuale și de 
contextele sociale în care individul este plasat. Ceea 
ce este valoros pentru cineva (de exemplu o carte 
pentru o persoană instruită), poate fi fără valoare 
pentru altcineva (o persoană analfabetă). 

Dacă psihologia definește valoarea ca o 

modalitate de orientare selectivă legată de 
preferințele, motivele și atitudinile individuale, 
sociologia leagă valoarea de norme, obiceiuri, 
tradiţii, ideologii. Deși nu există o definiţie unanim 
acceptată, în sociologie definiția dată de Kluckhohn 
pare să întrunească o parte dintre elementele 
comune altor definiţii. 
Valoarea reprezintă o concepţie, expli- 
£ cită sau implicită, distinctivă pentru un individ 
sau caracteristică pentru un grup, cu privire 
la ceea ce este dezirabil, care influențează 
selecția modurilor, a mijloacelor și a scopu- 
rilor disponibile acţiunii. 


T. Zvaniecki conceptualizează noţiunea de 
valoare prin trei postulate: 

1. Valorile nu pot fi direct observate — un enunţ 
care are semnificaţie în studierea valorilor, indicând 
imposibilitatea observării lor directe, și cunoașterea 
lor doar prin forme de manifestare ale indivizilor în 
comportament, atitudini, decizii etc. 

2. Valorile implică consideraţii morale — adică 
se constituie în principii care stau la baza acţiunii 
și orientează valoric modurile de acțiune. 

3. Valorile sunt concepţii despre ceea ce este 
dezirabil — adică se regăsesc în idealul fiecăruia, 
orientând comportamentul individului în societate. 

Valorile nu există separat, ci se regăsesc într-un 
sistem de valori, care reprezintă o organizare de 
durată a credințelor cu privire la scopurile existenței 
și la modurile considerate dezirabile. Atât 
stabilitatea, cât și instabilitatea valorilor vorbesc 
de o anumită stare a individului și a societăţii. De 
obicei în situaţiile de criză, instabilitatea valorilor 
trădează căutări, rearanjări ale priorităţilor valorice, 


u 
ca urmare a schimbărilor survenite în cultură, 
societate, experiențe individuale. 

Valorile se regăsesc în viața privată, 
profesională și publică sub forma unor deziderate 
care orientează conduita individului în multiple 
ipostaze: membru al unei familii, specialist într-un 
domeniu de activitate, cetăţean. 

Cunoașterea valorilor care întemeiază normele 
sociale, reflecția critică asupra valorilor, acceptarea 
și înţelegerea pluralismului valoric sunt obiective 
în educaţia pentru valori. Libertatea cuvântului, a 
deciziilor, manifestare a inițiativei, moralitatea, 
eficiența publică și personală, prosperitatea 
economică, dreptatea socială, toleranța și respectul, 
decenţa, competenţa, drepturile omului ș.a. sunt 
forme de manifestare a valorilor. A fi tolerant, 
deschis, comunicativ, capabil de a lua decizii, 
harnic, cinstit, drept, omenos, respectuos, compe- 
tent, demn ș.a. înseamnă a avea competenţe 
valorice dobândite prin educaţie. 


Clasificarea valorilor 

Având în vedere cele două tipuri de abordări 
ale valorilor, putem vorbi de manifestări diverse: 

a. la nivelul persoanei (valori morale) 

e calități specifice ființei umane (raționalitate, 
responsabilitate, demnitate ș.a.); 

e calităţi ale persoanei (aspirații, idealuri ș.a.) 

calitate a relaţiei interumane (solidaritate, 
coeziune etc.); 

b. la nivelul rezultatelor activităţii 
creaţia artistică (valori estetice); 
e activităţi științifice (valori științifice); 
e bunuri și servicii (valori utile); 

c. la nivelul naturii, mediului (valori vitale) 

e resurse naturale (apa, aerul, pământul). 

Fiecărei epoci istorice îi corespunde un sistem 
de valori care conferă identitate societăţii. Dacă în 
Antichitate virtuțile romane erau: măiestria, curajul, 
demnitatea, în Evul Mediu locul central îl ocupă 
ideile teologice și religioase prin care virtuțile mo- 
rale se dezvoltă. Astfel, credinţa, iubirea, speranța, 
caritatea sunt valori pe care se sprijină edificiul 
moralei creștine. În Epoca modernă și contemporană, 
știința și drumul cunoașterii, construcţia rațională 
reprezintă logica existenţei. Omul ca scop și 
niciodată ca mijloc (Kant) vrea să însemne o 
reconsiderare a relațiilor morale și a moralei care se 
manifestă ca proces cu legi proprii de manifestare. 

Problemele epocii actuale precum: inegalitățile 
în dezvoltare, sărăcia, războiul, terorismul, problema 
mediului nu au graniţe. Sunt ale tuturor prin efecte 
și măsuri de soluţionare. De aceea e necesară o 
nouă morală, bazată pe valorile de: pace, toleranţă, 
democraţie, libertate, egalitate, demnitate ș.a. 


Normele sociale derivă din valorile societăţii. 
Ele reprezintă reguli de comportare, prescripții adre- 
sate indivizilor care acţionează în diferite contexte 
situaționale. 

De exemplu, a învăţa, a nu întârzia la ore, a saluta 
profesorii și colegii lor, constituie reguli de comportare 
în școală. Ele sunt elemente concrete, de viaţă școlară 
care derivă din valori sociale de disciplină ca: 
funcţionalitatea, corectitudinea, respectul. Aceste 
valori sunt elemente abstracte identificate de societate, 
spre care tind indivizii unei colectivități. 

În funcţie de influenţa pe care o exercită asupra 
comportamentului, normele sociale pot fi: 

1. cutumele sau obiceiurile tradiționale care 
sunt acte preluate de la o generație anterioară și 
transmise prin repetare. 

De exemplu, salutul între indivizii aparţinând 
unor culturi diferite se realizează diferit: o simplă 
înclinare a capului, oamenii își dau mâna, se sărută 
pe ambii obraji o singură dată, sau de mai multe ori 
ș.a.; îmbrăcămintea este diferită în zilele de săr- 
bătoare, la biserică, pe stradă, la serviciu, într-o sală 
de spectacol. 

încălcarea unor astfel de cutume nu provoacă 
reacţii prielnice din partea societății, chiar dacă 
opinia publică își manifestă ostilitatea față de 
anumite comportamente neconformiste. Este vorba, 
de exemplu, de atitudinile părinţilor față de 
vestimentația adolescenților, tipurile de tunsoare la 
băieţi, lungimea fustei la fete. 

2. moravurile se asociază componentei etice a 
comportamentului. Sentimentele mai puternice ale 


Lectură 


Legile sociologice 

Legile echivalenţei cauzei și efectului. I/nten- 
sitatea sociabilităţii sau coeziunii unei societăți este 
direct proporțională cu forța și numărul mobilurilor 
socio-genetice care au determinat-o. Statul unitar 
și omogen, în care cetăţenii sunt atrași unii spre 
alții, în același timp prin înrudirea rasială, credință 
comună, limbă comună, aceleași tradiţii istorice, 
aceleași obiceiuri, aspirații, același teritoriu care 
ușurează intercomunicaţiile, — acest stat este 
incomparabil mai rezistent decât un altul bazat pe 
forța cuceritorului sau pe una singură din cauzele 
enumerate mai sus (...). 


binelui și răului, ale dreptăţii și nedreptăţii definesc 
reguli de comportare care nu trebuie încălcate. 

Aceste tipuri de obiceiuri vizează respectul de 
sine al simbolurilor naţionale (drapelul, stema, imnul), 
la aproapelui (a proprietăţii, profesiei și ocupaţiei 
fiecăruia ș.a.). De aceea, pângărirea drapelului naţio- 
nal, violul și violența de orice fel, consumul de 
droguri, prostituția, hoția ș.a. sunt acte antisociale 
pe care societatea le sancţionează puternic. 

3. normele juridice includ un ansamblu de 
reguli, prescripţii, constrângeri, obligații și îndatoriri. 
Ele reprezintă suportul dreptului și sistemului juridic 
al oricăror societăţi. 

Normele juridice protejează valorile sociale 
prin instituirea unui sistem de drepturi și obligaţii 
între indivizi, grupuri, instituții și organizaţii. 


ema 


Control social — proces prin care o persoană, grup 
sau instituţie influențează comportamentele sau 
acţiunile altei instanțe în vederea asigurării 
echilibrului sistemului. 

Sancţiune — modalitate de stimulare, impunere, 
descurajare sau prevenire a unor comportamente 
individuale sau de grup în raport cu norme morale 
sau juridice. Reacţie din partea societăţii la anumite 
tipuri de comportament; sancțiune pozitivă 
(recompensa) la un comportament pozitiv; 
sancţiunea punitivă (pedeapsa) la comportamen- 
tele deviante și delincvente. 


Ștefan Odobleja (1902-1978) 


Legea nivelării (de adaptare, de echilibru). 
Fiecare echilibru social tinde spre acord. Din 
dezacordul între realitate și ideal se naște reforma 
socială. Inegalitatea și disproporţia economică, 
politică, morală etc. între indivizi provoacă revo- 
luţiile. Astfel, revoluţia este o reacţie de nivelare 
interioară, pe când războiul este o reacţie de nive- 
lare exterioară și internaţională. 

Legea compensaţiei. Intensitatea sociabilității 
și coeziunea societăţii e în raport invers cu 
extensiunea, cu complexitatea, cu eterogenitatea 
și cu durata ei. (...) Avantajele oferite de societate 
sunt decompensate prin dezavantajele care decurg 
din ele, cel puţin parţial. Cu cât se câștigă în 
securitate, cu atât se pierde în libertate. Cu cât sunt 
mai mari drepturile, cu atât cresc și îndatoririle (...). 
Cu cât ne perfecționăm, cu atât ne deformăm. Grijile 
și răspunderea sunt în raport direct cu rangul social. 
Astfel, satisfacția prestigiului este destul de scump 
plătită. Cu cât mai sus e situată o carieră, cu atât 
mai multe sacrificii cere (așteptare, învăţătură) și 
cu atât e mai nesigură (...) 

Legea inerţiei. Există o inerție socială care 
respinge automat orice inovaţie și se opune cu 
înverșunare celor mai bune reforme. Opinia publică, 
obiceiul, tradiţia sunt forme ale acestei inerţii sociale. 

Legea reversibilităţii. (...) Există reversibilitate 
și reciprocitate de interese între individ și societate. 


Puterea, sănătatea, munca, produsul, capitalul 
individului se repercutează avantajos asupra 
societăţii; și invers, organizarea, moralitatea, 
civilizația unei societăţi oferă individului condiții 
de viaţă mai sigure, mai ușoare, mai plăcute (...) 

Legea antrenamentului. Societatea trăiește din 
tradiție: cultura este prima lege a oricărei societăţi. 
Oamenii se antrenează la război, se antrenează în 
arte, se antrenează în comerț, se antrenează în 
industrie, se antrenează în confort, se antrenează 
în vicii, se antrenează să comande. 

Legea consonanţei. Cine se aseamănă se adună. 
Asemănarea produce simpatia, atracţia, apropierea. 
Filiaţia, paternitatea, fraternitatea, consanguinitatea, 
rudenia, conaţionalitatea, zoofilia reprezintă 
treptele succesive ale mobilurilor de atracţie și de 
socializare (...) 

Legea sumaţiei. Societatea acționează în- 
mulțind forţele individului, și anume — în raport di- 
rect cu numărul membrilor ce o compun. Ea sporește 
forțele sale fizice ca și cele psihice; ea sporește 
capitalul lui și amplifică energiile sale; ea mărește 
memoria sa (transmiterea orală, educaţia, cărţile 
etc.) și amplifică gândirea sa (colaborarea). 

Ștefan Odobleja, Psihologia consonantistă, Editura 
Științifică și Pedagogică, București, 1982, 
pp. 487-489 


Talcott Parsons (1902-1979) 


Adept al perspectivei funcționaliste, Talcott Par- 
sons privea societatea ca un sistem; un sistem 
compus din mai multe părți aflate în interac- 
țiune, fiecare parte îndeplinind o anumită 
funcţie. Societăţile tind spre echilibru, spre 
menţinerea ordinii. Funcţionalitatea sistemului 
este asigurată prin intermediul controlului so- 
cial. Talcott Parsons nu a reușit, totuși, să explice 
schimbările de structură, revoluțiile, transfor- 
mările datorate modernizării, motiv pentru care 
această perspectivă a făcut obiectul nume- 
roaselor critici în anii '70-'80. 


Pentru că noi considerăm că sistemul social 
servește la integrarea sistemelor de acţiune în gene- 
ral, noi trebuie să acordăm o atenţie deosebită 
felului în care reușește sau nu să realizeze diferite 
tipuri și niveluri de integrare internă. Noi vom numi 
comunitate societală sistemul de integrare a unei 
societăţi. Funcţia cea mai generală a unei 
comunități societale este probabil să articuleze un 
sistem de norme cu o organizare colectivă care 
posedă unitate și coeziune. Ordinea societală cere 
o integrare clară și precisă în sensul coeziunii nor- 
mative pe de o parte și a „armoniei” și „coordonării” 
societale de cealaltă parte. (...) În optica noastră, 
funcţia principală a acestui subsistem de integrare 
este să definească obligaţiile de loialitate faţă de 
colectivitatea societală, în același timp, pe cele 
care decurg din apartenenţa globală la societate și 
cele care privesc diferitele categorii de status-uri și 


roluri diferențiate în interiorul societăţii. Astfel, în 
cea mai mare parte a societăților moderne, 
consimţirea de a executa serviciul militar este un 


constă în a defini cazurile în care un astfel de răspuns 
constituie o abnegaţie. În principiu, orice comunitate 
cere loialitate, așadar aceasta îmbracă o importanță 


aparte pentru comunitatea societală. 
Talcott Parsons, Le système des sociétés modernes, 
Dunod, 1973, pp.14, 15. 


test de loialitate pentru bărbați dar nu și pentru fe- 
mei. Loialitatea este amabilitatea de a răspunde la 


A 


chemări corect „justificate” în numele unui interes 
sau nevoi colective (publice). Problema normativă 


1. Continuaţi pe caiet alfabetul valorilor și completaţi coloana a 3-a cu competenţe corespunzătoare 
valorii identificate în coloana a 2-a. 


CE 


1. Daţi exemple de sancţiuni în viaţa școlii. 

2. Studiu de caz 

Imaginaţi-vă că vă aflaţi într-o sală de cinema- 
tograf și vizionaţi împreună cu prietenul vostru un 
film foarte captivant. La un moment dat telefonul 
mobil al prietenului vostru sună și îl anunţă că în 
propria locuinţă de la bloc s-a produs o inundație ce 
ameninţă apartamentele aflate sub locuinţa sa. 

Ce atitudine luaţi în această situaţie? 

a) îl atenţionaţi să închidă telefonul pentru a 
nu deranja spectatorii cu alte posibile apeluri; 

b) întrerupeţi vizionarea filmului și vă oferiţi 
sprijinul; 

c) alte sugestii. 

Argumentaţi răspunsul vostru. 

Identificaţi în acest caz valorile și normele morale. 

3. „Realitatea socială constituită și organizată 
este localizată în spaţiu, nu e suspendată în timp, 


. a învăţa și a fi disciplinat 
. a încălca regulile de circulaţie 
. a minţi cu intenţie pentru a obține favoruri 


. a înregistra performanţe la olimpiadele școlare 


. a fi o fire amabilă, politicoasă 


deci are continuitate cu trecutul sau, cu alte cuvinte, 
această realitate are ființă într-un cadru general. 
Astfel, realitatea socială în alcătuirea și funcţionarea 
sa este dependentă de mediul fizico-cosmic, de 
trecutul istoric, de viaţa biologică chiar. Acest cadru, 
în care se dezvoltă realitatea socială, va determina 
și el anumite valori: istorice, biologice, religioase.” 

P. Andrei, Opere sociologice, 

vol. |, Ed. Academiei R.S.R., pg. 247 


Pe baza textului de mai sus și a cunoștințelor 
voastre, răspundeţi la următoarele întrebări: 

a. Care sunt, în viziunea autorului și a Școlii 
gustiene, elementele (cadrele) constitutive ale vieţii 
sociale în care se formează valorile? 

b. Care sunt deosebirile dintre ideal și scop din 
perspectiva sociologiei valorilor? 

4. Asociaţi diferitelor activităţi din coloana A, 
tipuri de sancțiuni posibile. 


Sancţiuni pozitive formale 
Sanţiuni pozitive neformale 
Sancţiuni negative formale 
Sancţiuni negative neformale 


e Ordinea socială este un produs al acţiunii sociale. Aceasta se instituie prin controlul social 


care influențează comportamentele individuale. 


e Cunoașterea și respectarea valorilor, normelor și legilor constituie condiţii fundamentale 
ale unui comportament civilizat, socialmente acceptat. 


e Valori și norme în viaţa personală și viaţa de familie. 


e Atitudini și comportamente față de mediu. 
e Valori și atitudini în mediul școlar. 


1. Cobianu Maria — Cultură și valori în perioada de tranziţie, Editura economică, București, 1994 

2. Iluț Petru — Valori, atitudini și comportamente sociale, Editura Polirom, lași, 2004 

3. Zamfir Cătălin, Doru Marcel — Atitudini, valori și condiţii de viaţă în mediul studenţesc, Centrul 
de informare și documentare economică, 1992 


CERCETARE SOCIOLOGICĂ 


Studiul valorilor europene 


(European Values Study - EVS) 


Cercetarea asemănărilor și a diferenţelor orientărilor 
valorice ale populaţiei a început în 1980 și a cuprins 
trei etape din două perspective. Perspectiva 
transversală vizând comparaţia între ţările Europei 
și perspectiva longitudinală, vizând comparaţia în 
timp. Cercetarea s-a bazat pe metoda anchetei pe 
bază de chestionar care a cuprins itemii referitori 
la atitudini și comportamente. 


Valorile vizau orientarea populaţiei investigate 
(peste 18 ani) în domenii precum: munca, politica, 
viaţa de familie, religia, relaţiile sociale, relațiile 
sexuale. Investigația în România a fost realizată de 
Institutul de Cercetare a Calităţii Vieţii. 

Pentru mai multe informaţii, accesaţi pagina de 
Internet a cercetării: 


http.//www.nvt.nl/evs 


„3 STRUCTURA 
ȘI DINAMICA 
SOCIALĂ 


1. STRATIFICAREA SOCIALĂ+* 
2. SCHIMBAREA SOCIALA* 


pp === 
| CE? DE CE? 

| este stratificarea este important să vă 
| socială şi cea însuşiți cunoştinţe 

| profesională. despre schimbarea 

| socială şi despre 

| mobilitatea socială 

| (profesională/ 

| ocupaţională). 

| 

| 

Sa a E e i E 


CUM? 


să vă dezvoltați spiritul de 
observaţie şi interesul 
pentru cunoaşterea şi 
înţelegerea schimbării 
sociale, precum şi 
construirea unei imagini 
de sine obiective, 
necesară în valorizarea 
pozitivă a diferenţelor 
individuale. 


4f STRATIFICAREA SOCIALĂ* 


a) Diferenţierea grupurilor sociale 

Toate societăţile umane sunt ierarhizate. Chiar 
și societăţile primitive cunosc o diviziune a sarcinilor 
în funcţie de vârstă și sex. Această diferenţiere soci- 
ală este deci un fenomen universal, dar formele parti- 
culare pe care le îmbracă sunt, într-o mare măsură, 
produsul istoriei societăţilor. Diferenţierea se dato- 
rează unor factori: 

— naturali (înnăscuţi) — care conduc la o deose- 
bire a indivizilor din punct de vedere al stării de 
sănătate, inteligenţei, al forței etc. 

- sociali — care generează un anumit mod de a 
se comporta, a consuma, a munci, a se instrui etc. 

Cei doi factori se întrepătrund, și nu se poate 
spune cu exactitate cât reprezintă factor înnăscut 
și cât dobândit prin instrucţie, de exemplu, în reali- 
zarea profesională a unui individ. 

Diferenţierile produc la nivelul societăţii ierarhii, 
care introduc o relaţie de ordine între diferitele poziţii 


sociale. De exemplu, există o ierarhie verticală după 
nivelul școlarităţii și o diferenţiere orizontală, cum 
ar fi: gruparea unei populaţii în bărbaţi și femei, care 
nu generează o ierarhie. Nu putem vorbi de o ierar- 
hie socială dacă nu însoțim criteriul folosit de o 
evaluare socială, adică o raportare la valori. Socie- 
tatea își întemeiază judecăţile de valoare pe trei 
categorii de elemente (Talcott Parsons): 

1. calităţile pe care individul le are de la naștere; 

2. realizările sau performanţele sale; 

3. ceea ce el dobândește în viaţă (competenţă, 
prestigiu, avere). 


Stratificarea socială este orice formă de 
diferenţiere socială care generează în 
societate grupări aflate într-o relaţie de ` 
ordine. 


Stratificarea se manifestă la toate nivelele de 
organizare socială: microsocial (al familiei, 


grupurilor de elevi, studenţi, de prieteni, de muncă), 
la nivelul organizaţiilor și la nivel macrosocial (stat, 
scară planetară). 


b) Criterii de stratificare 

Societăţile tradiţionale sunt în general caracte- 
rizate prin forme de diferenţiere rigide, în caste și 
ordine. Acestea sunt grupuri închise și separate, 
caracterizate prin aceea că toate evenimentele im- 
portante ale vieţii (nașterea, căsătoria, moartea) se 
petrec în interiorul castei. Un astfel de exemplu este 
societatea indiană tradițională care se compunea 
din patru mari caste: preoții, războinicii, producătorii 
și negustorii. 

Diviziunea în ordine a caracterizat societăţile 
Europei medievale prin existenţa celor trei stări: 
nobilimea, clerul și a treia stare. În societatea bazată 
pe ordine, transmiterea status-urilor sociale era 
ereditară, mobilitatea fiind redusă. Spre deosebire 
de castele și ordinele constituite ca ierarhii 
religioase consacrate de drept, clasele sociale din 
societăţile moderne sunt ierarhii de fapt. Ele se 
statuează în principal pe următoarele criterii 
economice: 

1) sursa de venituri (proprietatea) care a 
generat în teoria marxistă înţelegerea structurii 
sociale ca o structură de clasă, în care clasele 
sociale opuse (burghezia și proletariatul în capita- 
lism) au interese opuse care se concretizează în 
conflicte și luptă de clasă. La Marx, noţiunea de 
clasă derivă din cea de mod de producţie, ca unitate 
a forţelor de producţie cu relațiile de producţie. 

Pentru Adam Smith, ca și pentru David Ricardo, 
societatea cuprinde trei clase sociale ce corespund 
principalelor surse de venituri: 

- proprietarii funciari — renta; 

— capitaliștii — profitul; 

- muncitorii — salariul. 

2) dimensiunea economică a stratificării (dar 
nu redusă la proprietate), cea politică și status-ul 
social au stat la baza constituirii unei viziuni mai 
complexe și moderne asupra stratificării sociale al 
cărei reprezentant a fost Max Weber. 

Acesta distinge trei tipuri de grupuri sociale: 

— clasele sociale — ierarhie economică; 

-— grupurile de status — ierarhie socială; 

- partidele politice — ierarhia puterii. 

3) diferenţierea între clasele/categoriile so- 
ciale aflate în raporturi de dominație unele faţă de 
altele se face pe baza capitalului cultural sau sim- 
bolic. Pierre Bourdieu construiește o teorie a repro- 
ducţiei culturale prin care societatea impune pro- 
pria ideologie despre stratificarea socială astfel încât 


ea este acceptată ca firească. Școala, al cărei rol 
este să impună un model cultural, este chemată să 
justifice și să reproducă inegalităţile sociale 
arbitrare, pretinse necesare și neutre. 


c) Stratificarea ocupaţională 

Cum și pe ce criterii se poate aprecia că o ocu- 
paţie este mai importantă decât alta? La această 
întrebare s-au încercat răspunsuri de genul: calita- 
tea unei poziţii de a fi unică sau dependenţa unei 
poziții (ocupaţii) de existenţa altora. 

Renumitul sociolog american Talcott Parsons 
susținea că importanţa poziţiei sociale ocupate de 
un individ derivă din sistemul valorilor supreme ale 
fiecărei societăţi. De exemplu, într-o societate poate 
fi apreciat foarte bine un preot, deoarece prin con- 
tribuţia sa conservă modelele culturale tradiționale, 
în alta se bucură de prestigiu sociologul, fără de 
care orice decizie riscă să nu fie adecvată realității 
sociale respective. 

Stratificarea ocupaţională, adică ceea ce rezul- 
tă în urma clasării poziţiilor sociale prin intermediul 
profesiilor sau ocupațţiilor, este rezultatul diviziunii 
sociale a muncii. Pentru a stabili însă o ierarhie 
sunt necesare și alte criterii valorizatoare (prestigiul, 
venitul etc.) atașate celor profesionale. 

Categoriile ocupaţionale redate mai jos, 
reprezintă un instrument de lucru în cercetarea socio- 
logică de teren și regrupează profesiile și ocupațiile 
într-un număr restrâns astfel încât, să permită 
analize cantitative și calitative în timp și spațiu. 

Clasificarea ocupaţiilor: 

- muncitori necalificaţi; 
muncitori calificaţi; 

— maiștri, tehnicieni; 
subingineri, institutori, funcţionari; 
personal cu studii superioare (lungă durată); 

— cercetători; 

— patroni, manageri; 

- alte categorii. 

Această clasificare are în vedere atât nivelul 
instrucției, cât și mărimea venitului. 

Există însă și alte tehnici de stratificare ce iau 
în considerare și alte criterii cum sunt: tipul de 
locuinţă, zona rezidenţială, modul de viaţă. 

Combinarea criteriilor și mobilitatea socială 
respinge osificarea societăţii, segregarea totală a 
grupurilor sociale. Este greu de imaginat și de dorit 
o societate în care ar exista o perfectă corelaţie 
între avere, putere, educaţie și prestigiu, ca și o 
independenţă totală a variabilelor de stratificare ce 
ar genera ierarhii fără nicio legătură una cu alta, 
într-o dezordine derutantă. 


Castele — grupuri sociale ierarhizate de regulă pe baza 
principiilor religioase. 

Ordinele — grupuri sociale ierarhice în funcție de 
prestigiul acordat diferitelor funcţii sociale. 

Ocupaţie — tip de activitate socială recunoscută și 
răsplătită cu un venit ce îi asigură individului resursele 
pentru existenţă. 

Profesie — ansamblu de cunoștințe teoretice, deprinderi 
practice și atitudini morale dobândite în cadrul 
pregătirii profesionale. 


Lectură 


Nu există rase de săraci și rase de bogați. Între 
cele două extremităţi ale societății democratice se 
găsește o multitudine de oameni, aproape asemă- 
nători, care, fără a fi în mod sigur bogați, nici săraci, 
posedă bunuri pentru a-și dori ordinea. 

Alex de Tocqueville, Democraţia în America, pg. 259 


Status social — poziţie ocupată de o persoană sau de un 
grup în societate; 


— ansamblu de relaţii egalitare și ierarhice pe care 
individul le are cu alți membri din grupul din care 
face parte; 

— drepturile și datoriile unei persoane, puterea de care 
acesta dispune; 

— prestigiul social (M. Weber). 


Sociologii găsesc în natura omului două ten- 
dințe fundamentale, pe care ei își bazează o 
explicare plauzibilă despre formarea diferitelor clase 
ale societăţii. O tendinţă este aceea a imitaţiei. A 
doua tendinţă este însă opusă imitaţiei: este o 
tendință spre individualizare. Fiecare om vrea să 
se facă mai distins decât pare, să nu fie în rândul 
tuturor. Imitaţie de o parte, distincţie de altă parte; 
din aceste două tendinţe se alcătuiește dinamica 
elementară a vieții sociale. 

Din lupta acestor două tendinţe rezultă, la 
fiecare popor, forma pe care o capătă ierarhia cla- 
selor sociale. Imitaţia constrânge la fuziunea indivi- 
dualităților, și dacă ar fi fost numai ea, societatea 
ar fi ajuns demult la o uniformitate autonomă, dar 
tendința opusă sparge uniformitatea, îi separă pe 
oameni în caste, în clase, în grupe, în persoane. 
Binecuvântată fie această de-a doua tendinţă, căci 
fără ea n-am fi cunoscut diferenţierea socială și nu 
ne-am fi regăsit fiecare pe sine însuși ca persoană, 
înlăuntrul societăţii. 

Constantin Rădulescu-Motru, Psihologia poporului 
român, Ed. Paideia, București, pg. 95-96 


1. Cum se explică caracterul universal al 
stratificării? 

2, Ce face ca o poziţie socială să fie supe- 
rioară alteia? 

3. Cum este posibilă funcţionarea unui sistem 
inegalitar? 


4. Cărei clase/categorii sociale aveţi senti- 
mentul că aparţineţi? Ce criterii aveţi în vedere 
atunci când faceţi această apreciere? 

5. Alegeţi un grup social: de prieteni, de inte- 
lectuali (profesori, medici de diferite specialităţi), 
de muncă. Grupaţi în două părți argumentele: 


cele care sunt în sensul omogenității grupului și 
cele care introduc diferențierile în grup. 

6. Ordonaţi, în funcţie de prestigiul ocupa- 
tiei, categoriile de personal redate mai jos, acor- 
dând numere de la 1 la 20, în ordinea descrescă- 
toare a aprecierii voastre: 
ziarist 
informatician 
primar 
miner 
politician 
lider de sindicat 


medic 
ţăran 
jurist 
fotbalist 
arhitect 
economist 
poliţist 


șofer 
ospătar 
profesor 
muncitor 


tractorist 
vânzător de ziare 
portar 


7. După lectura textului din „Psihologia popo- 
rului român“ răspundeţi la următoarele întrebări: 

a. Care sunt, în viziunea autorului, cele două 
tendinţe care alcătuiesc dinamica vieții sociale? 

b. Cum se manifestă cele două tendinţe în 

-— viaţa de familie; 

— activitatea dintr-o școală/clasă de elevi; 

- situaţie de grevă, miting. 


TE SCHIMBAREA SOCIALĂ* 


a) Mobilitatea socială — schimbare în interiorul 
sistemului 
Mobilitatea socială reprezintă feno- 
menul de deplasare a indivizilor în spaţiul 
social. 


Definiţia mobilităţii pune accentul pe individ, 
pe poziţia sa într-o structură ierarhică, iar „depla- 
sarea“ are în vedere schimbarea poziţiei sociale. 

Se face distincţie între: 

- mobilitatea ascendentă — schimbarea poziţiei 
inferioare cu o alta superioară (de exemplu, trece- 
rea de la status-ul de elev la cel de student, de la 
cel de student la cel de profesor ș.a.m.d.). 

— mobilitate descendentă — în sens invers, de 
„coborâre” în ierarhia socială (de exemplu, abando- 
narea profesiei de inginer și ocuparea unui post in- 
ferior calificării, de muncitor). 

În principiu, un individ poate să-și schimbe 
poziția pe scara socială în orice moment al vieţii 


Tabelul nr 4: 


sale. Se admite că, până în momentul intrării în 
viaţa activă, poziţia socială a unui individ este cea 
a familiei din care provine, iar după ieșirea din viaţa 
activă au loc mutații nesemnificative. Traiectoria 
individuală este marcată de originea socială (statu- 
sul familial) și status-ul atins la finele carierei profe- 
sionale. Între aceste momente există alte eveni- 
mente biografice care marchează schimbări: pără- 
sirea gospodăriei familiale și întemeierea propriei 
gospodării, căsătoria, apariţia descendenților. 

Mobilitatea poate fi din acest punct de vedere: 

— intergeneraţională — între generaţii — când se 
aleg ca repere poziţia familiei de provenienţă și 
cea de destinaţie; 

- intrageneraţională — schimbare de poziție în 
cursul vieţii active, când punctul de pornire în cercetare 
îl reprezintă poziţia proprie a individului studiat. 

Instrumentul folosit în analiza mobilităţii sociale 
este tabelul de mobilitate care cuprinde frecvențele 
indivizilor plasați simultan într-o categorie de pornire 
(origine) și în una de destinaţie. 


Forma generală a tabelului de mobilitate 


Categorii (straturi) 
de origine 


Categorii (straturi) 
de destinaţie 
C, Cpessereee Cpeseeee 


Legendă: 

s — număr de linii și coloane 

C — categorii (straturi) 

n — număr indivizi 

k — frecvenţa 

kiriman k, — reflectă structura 
societății. 


*Sursa: Traian Rotariu, Petru Iluț — Sociologie, Ed. Mesagerul Cluj-Napoca, 1996, pg. 182 


Se anchetează un eșantion reprezentativ din 
populaţie, la un moment dat, indivizii fiind clasificați 
în n categorii sociale, în funcţie de situația lor în mo- 
mentul anchetei sau în alt moment al vieţii lor (cate- 
goriile de destinaţie); în același timp ei se grupează și 
în raport cu originea, deci cu punctul de pornire 
(poziţia tatălui în cazul mobilităţii intergeneraţionale, 
sau poziția proprie, anterioară celei de destinaţie, în 
cazul mobilităţii intrageneraţionale). 

Analizele pun în evidenţă că indivizii de pe 
diagonală (kı, k,,...kns) formează categoria celor 
imobili, adică cei care nu-și modifică status-ul faţă 
de cel de origine. Cei situaţi deasupra diagonalei 
reprezintă indivizii mobili în ascensiune, deoarece ei 
și-au schimbat poziția „urcând în ierahie”, iar cei de 
sub diagonală sunt cei care au „coborât” printr-un 
proces de mobilitate descendentă. Un tabel tip ma- 
trice, cu multe coloane și tot atâtea rânduri permite o 
analiză detaliată, de mare fineţe în această direcţie. 


b) Inegalitatea șanselor 

Există vreo deosebire între șansele pe care le 
aveau copiii în vechile societăți față de cele 
moderne? Ce diferențieri există astăzi în societatea 
românească în ceea ce privește șansele sociale ale 
copiilor proveniţi din mediul rural față de cele ale 
celor din mediul urban? Există o tendinţă reală în 
reducerea inegalităţii sanselor sociale? 

Comparând societăţile moderne cu cele care le-au 
precedat, se constată că marea majoritate avea 
destinul prefigurat, în momentul nașterii, prin inter- 
mediul condiţiei sociale a familiei de origine. Un fiu 
de țăran iobag avea șansa să rămână țăran iobag, un 
fiu de nobil nu putea ajunge decât nobil. Cu toate că 
poate se înregistrau unele excepții, mobilitatea 
intergeneraţională și interclase/categorii sociale era 
extrem de mică. 

În societăţile moderne, cu deosebire în ultimele 
decenii, fenomenul mobilităţii sociale (profesionale/ 
ocupaţionale) cunoaște o tendinţă de modificare în 
sensul atenuării inegalităţii sanselor. Un aspect par- 
ticular al discriminărilor sociale este legat de educaţie. 

O analiză profundă a relaţiei dintre sistemul 
de învățământ și mobilitatea socială o realizează 
R. Boudon în lucrarea „L'in&galite des chances”. 

Inegalitățile de șanse se manifestă în: 

- influenţa nivelului de instrucție asupra sta- 
tus-ului social; 

- obținerea unui status social diferit faţă de acela 
al părinților în funcţie de nivelele școlare parcurse. 

R. Boudon pornește de la următoarele axiome 
fundamentale: 

1) există o puternică inegalitate de șanse în 
faţa învățământului, în funcţie de originea socială; 


2) șansele de a obține un status social ridicat 
sunt mult mai mari pentru cei care au un nivel de 
instrucție ridicat; 

3) există o discordanţă între cele două structuri 
puse în relaţie: cea educaţională și cea socială. 

Unele teorii (Edmund Phelps, Keneth Arow) 
pornesc de la presupunerea că indivizii aparţinând 
unor grupuri sociale defavorizate prezintă unele 
caracteristici (aptitudini specifice față de locul de 
muncă, instabilitate, limitarea accesului la credite) 
care-i fac să fie supuși într-o măsură mai mare 
riscurilor și incertitudinilor. 

În alte teorii (R. Perlman) se încearcă o reinter- 
pretare a cercului vicios al mobilităţii sociale punând 
în evidenţă un mecanism de tipul: veniturile joase 
ale unei familii se constituie într-un cadru mai puţin 
favorabil pentru educaţia copiilor, de aici rezultând 
că persoanele provenind dintr-un astfel de mediu sunt, 
de regulă, susceptibile de a avea un nivel inferior de 
calificare și, prin aceasta, mai expuse șomajului sau 
câștigurilor mici, cercul vicios amplificându-se. 


c) Schimbarea socială — proces natural sau 
construct social? 


unui sistem social sau a unei componente a 
acestuia de la o stare la o altă stare, diferită 
calitativ și/sau cantitativ. 


Schimbarea socială se realizează la două nivele: 

1) microsocial — schimbarea unor subsisteme 
sau componente ale societății, mișcări și schimbări 
de poziţie socială într-o ierarhie; 

2) macrosocial — atunci când au loc mișcări 
ample ce duc la schimbarea puterii politice dintr-o 
societate — exemplu: revoluțiile. 

A. Comte considera trecerea progresivă a 
cunoașterii prin stadiile: teologic, metafizic și po- 
zitiv ca fiind o legitate aplicabilă și popoarelor, care 
trec prin aceleași stadii progresive. El aprecia, ca 
de altfel și E. Durkheim, H. Spencer, că schimbarea 
socială este un proces natural, implacabil, urmând 
o lege evolutivă, lentă, graduală și continuă. Ei sunt 
adepţii caracterului determinant legic al succesiunii 
inexorabile a fazelor dezvoltării unei societăți. 

Spre deosebire de aceștia, K. Marx, un alt teo- 
retician al schimbării sociale, preocupându-se de 
stadiile dezvoltării sociale a teoretizat revoluția, 
ca tip de mișcare socială generatoare de schimbare. 
Pornind de la modul de producţie capitalist din vre- 
mea sa, el a analizat structura acestuia și a distins 
tipuri de formaţiuni sociale cărora le corespund for- 
me distincte de proprietate, producție, și structură 
de clasă. 


La baza tuturor transformărilor sociale, Marx 
considera că stă lupta de clasă stă la baza tuturor 
transformărilor sociale, fiind primul care a teoretizat 
revoluţia în termeni sociologici. În locul uniformităţii 
schimbării se prezintă variațiile și diferenţele 
sincronice și diacronice, punându-se accentul pe 
participarea agenților istorici umani în modelarea 
procesualității schimbării. 

La nivel microsocial au fost emise teorii și curente 
în gândirea sociologică care consideră schimbarea ca 
fiind un construct social (ca de exemplu: analiza 
strategică — M. Crozier). Schimbarea socială în acest 
caz este generată de efectele de interacțiune și 
reacţiile imprevizibile ale actorilor sociali. 

Schimbarea devine posibilă în societatea con- 
temporană deoarece condiţiile favorizează aceasta: 
relații multiple, instituţii diverse, interes pentru des- 
centralizare, autogestiunea, condiţii ce pregătesc 
și accelerează schimbarea. 

Mișcările revoluţionare din 1989, din Europa 
Răsăriteană au determinat prăbușirea regimurilor 
comuniste, apariţia societăţii civile, a pluralismului 
politic. În unele țări precum Cehoslovacia, Polonia, 
Ungaria schimbarea a fost lină, nonviolentă, în 
România explozia mâniei sociale a fost violentă, 
ducând la răsturnarea regimului comunist. 

Ca să înțelegem schimbările sociale ce au avut 
loc în această perioadă, trebuie să ținem seama de 
particularitățile istorice ale fiecărei țări și de con- 
textul european în care acestea s-au petrecut. Apa- 
riția lor nu poate fi separată de influenţele inter- 
naţionale. Accesul la informaţie, revoluţia în comu- 
nicaţii, neconcordanta între fapte și respectarea lor 
(de exemplu, semnarea Declaraţiei Universale a 
Drepturilor Omului și încălcarea prevederilor ei), 
ineficiența economiilor de comandă și nemulțumi- 


Lectură 


rea popoarelor de decalajul în ceea ce privește nive- 
lul standardului de viaţă din cele două părţi ale 
Europei au accentuat presiunea Vestului pentru o 
democratizare a Europei de Est. 

Schimbările care au loc în aceste țări antrenează 
nu numai costurile materiale, ci și sociale. Dificultăţile 
materiale resimţite de populaţie prin creșterea 
preţurilor și scăderea puterii de cumpărare, se adaugă 
celor legate de nesiguranța locului de muncă, lipsa 
de perspectivă, descurajarea, neîncrederea, 
deteriorarea calităţii vieții. Diferențe și disfuncţii se 
impun atunci când vorbim de Estul Europei. Cunoaș- 
terea tradiţiilor politice și religioase din țările Europei 
Central-Răsăritene (Cehoslovacia, Ungaria, Polonia) 
și din restul Europei de Răsărit (Albania, Bulgaria, 
România și lugoslavia) ne pot ajuta să înțelegem 
dinamica și evoluția diferită a acestor țări atât în peri- 


= Vocabular 

ua iti 

Mișcări sociale — procese sociale ample care conduc 
la crearea unor noi valori și tipuri de relaţii sociale, 
noi instituiţii și societăţi. 

Mișcări revoluţionare — acţiuni sociale care au ca scop 
schimbarea radicală a sistemului. Mijloacele pot fi 
pașnice și/sau violente, folosesc tactică și strategie 
specifice, programate de un grup de avangardă 
(partid politic sau un grup social). 

Mișcări protestatare — acțiuni sociale provocate de 
grupuri mari de oameni care se manifestă prin 
nemulțumire și protest, dar nu sunt bazate pe o 
concepție clară despre tipul de schimbare ce ar urma 
să se producă. 

Revoluţie — schimbare profundă (mai mult sau mai puțin 
violentă) în modul de organizare a unei societăţi, de 
către mase largi ale populaţiei având drept consecință 
schimbarea sistemului puterii politice. 


iz 


Karl Marx (1818-1883) 


oada comunistă cât și în cea actuală. 

Oamenii îşi tăuresc ei înșiși istoria, dar și-o 
făuresc nu după bunul lor plac și în împrejurări alese 
de ei, ci în împrejurări care există independent de 
ei, împrejurări date și moștenite din trecut. 

Tradițiile tuturor generațiilor moarte apasă ca 
un coșmar asupra minţii celor vii. 

Și tocmai atunci când oamenii par preocupați să 
se transforme pe ei și lucrurile din jurul lor, să creeze 
ceva ce n-a mai fost, tocmai în asemenea epoci de 


criză revoluționară ei invocă cu teamă ispitele 
trecutului, chemându-le în ajutor, împrumută de la 
ele numele, lozincile de luptă, costumele, pentru a 
juca, în această travestire venerabilă și cu acest limbaj 
împrumutat, o nouă scenă a istoriei universale (...) 

Revoluţiile burgheze, ca de pildă, cele din 
secolul al XVIII-lea, înaintează vijelios din succes în 
succes, se întrec în efecte dramatice, oamenii și 
lucrurile parcă ar fi inundate în lumina unor focuri 
bengale, fiecare zi aduce un nou val de extaz. Dar 
ele sunt efemere, îşi ating în scurt timp apogeul, după 
care societatea, înainte de a învăţa să-și însușească 
cu luciditate rezultatele perioadei sale de avânt 
tumultuos, cade într-o mahmureală îndelungată. 

Dimpotrivă, revoluțiile proletare, revoluțiile 
secolului al XIX-lea, se critică singure mereu, îşi 
întrerup într-una propriul lor curs, revin asupra celor 
ce par gata înfăptuite pentru a o lua de la început, 
ridiculizează necruţător și în amănunt jumătăţile 
de măsură, slăbiciunile și aspectele lamentabile ale 
primelor lor încercări (...) 

Revoluţia socială din secolul al XIX-lea îşi poate 
sorbi poezia numai din viitor și nu din trecut. Ea nu 
poate începe îndeplinirea propriei ei misiuni înainte 
de a se fi lepădat de orice venerare superstițioasă a 
trecutului. Revoluţiile anterioare au avut nevoie de 
amintirea evenimentelor de importanţă istorică 
mondială ale trecutului pentru a se amăgi asupra 
propriului ei conţinut. Odinioară fraza depășea 
conținutul, acum conținutul depășește fraza. 

K. Marx, Optsprezece brumar al lui Ludovic 
Bonaparte, în Opere alese, vol. 1, Editura Politică, 


București, 1966, pg. 207, 209-210 

Mișcarea revoluţionară din 1989, care a dus la 
colapsul unor regimuri comuniste aparent bine 
fortificate, a fost unul din acele evenimente epocale 
ce modelează lumea. Percepţiile și convingerile 
îndelung încetățenite privind statele comuniste au 
fost brusc contrazise de exploziile sociale și politici 
din regiune. Spectaculoasa dărâmare a zidului 
Berlinului, unicul simbol mai bătător la ochi al 
separaţiei dintre Est și Vest, a contribuit la această 
dramatică modificare în geografia politică a Europei. 
Semnificaţia revoltei nu trebuie exagerată: în urma 
acestor evenimente, Europa arată altfel. Des- 
cătușarea energiilor sociale și politice din Europa 
de Răsărit și resurgenţa presiunilor etnice multă 
vreme reprimate sunt lucruri ce nu pot fi trecute cu 
vederea de toţi cei interesați în constituirea unei 
ordini internaţionale pașnice și prospere. 

Dacă aceste națiuni vor reuși să rezolve 
tranziția spre o economie de piaţă și o orânduire 
politică pluralistă, lumea nu va avea decât de 
câștigat dintr-o astfel de evoluţie. Dacă nu, vor 
izbucni noi conflicte în zona istoric spasmodică pe 
care o numim Europa de Răsărit, iar viitorul conti- 
nent va fi marcat de rivalități, tensiuni și dispute. 
Nu trebuie să uităm că în inima Europei au început 
două războaie mondiale. 

Vladimir Tismăneanu, Reinventarea politicului, Ed. 
Polirom, lași, 1997, pg. 29 


1. Pornind de la expresia: „Istoria tuturor socie- 
tăților de până acum este istoria luptelor de clasă”, 
explicaţi care au fost cauzele și care sunt actorii 
schimbării sociale. 

2. Recitiţi „Vasile Porojan” de Vasile Alecsandri. 
Ce idee sociologică descoperiţi în relaţia dintre cei doi 
prieteni? 

3. Realizaţi un tabel în care să puneţi în eviden- 
tă tipurile de mobilitate învăţate, după un criteriu 
dorit (studii, domiciliu, mărimea veniturilor, numărul 
de copii, starea civilă etc.). 


4. Scrieţi un eseu cu tema: „Inegalitatea sau 
egalitatea șanselor profesionale a elevilor din clasa 
noastră”, după următorul plan de idei: 

- originea socială și importanţa ei în șansa 
școlară/profesională; 

— performanţele școlare și șansa dobândirii unui 
status social; 

— măsuri (politici) de diminuare a inegalității 
șanselor sociale. 


e İn orice societate există diferențieri ale indi- e Schimbarea socială se poate produce în 
vizilor, instituţiilor și organizaţiilor. Acestea nu interiorul sistemului social și poate afecta poziţia 
trebuie să se constituie într-o sursă de conflict, ci fiecărui individ în parte (de exemplu: procesul de 


ele trebuie cunoscute și valorificate. mobilitate) sau sistemul în ansamblul său (miș- 
e Diferenţierile produc la nivelul societăţii  cările revoluţionare). 

ierarhii, iar stratificarea socială generează un 

anumit tip de ordine socială. 


e Inegalitatea șanselor în educaţie — o realitate românească contemporană? 
e Schimbarea socială — un proces natural implacabil sau un construct social? 
e Intercondiţionarea național-internaţional în mișcările sociale de la sfârșitul secolului trecut. 

1. Bădescu Ilie — Istoria sociologiei, Editura Porto-franco, Galaţi, 1994 
2. Giddens Anthony - Sociologie, Editura ALL, București, 2010 
3. Ralf Dhrendorf — După 1989. Morală, revoluţie și societate civilă, Editura Humanitas, București 


CERCETARE SOCIOLOGICĂ 


Dinamica socială şi culturală 


Componenta panel „Dinamica socială și culturală”, Institutul de Cercetare a Calităţii Vieţii — 


http.//www.strategie-cdi.ro/spice/admin/UserFiles/File/Calendar/Componenta_Panel_4.pdf 


METODOLOGIA 
CERCETĂRII 
SOCIOLOGICE 


1. ETAPELE INVESTIGAŢIEI SOCIOLOGICE* 5 
2. METODE ŞI TEHNICI DE CERCETARE SOCIOLOGICA N 
3. ANALIZA, PRELUCRAREA ȘI INTERPRETAREA TEORETICA 


A DATELOR 


CE? 


DE CE? 


etape trebuie avute 
în vederea unui 
demers ştiinţific 
corect, ce metode 
sunt folosite şi în ce 
constă analiza, 
prelucrarea şi 
interpretarea 
teoretică a datelor. 


sociologică. 


este important să se 
parcurgă anumite etape 
şi să se folosească o 
metodologie adecvată 
pentru cercetarea 


CUM? 


să vă însușiţi terminologia 
şi aparatul metodologic al 
sociologiei şi cum să 
formulati concluzii cu 
finalitate aplicativă sau 
teoretică. 


4E ETAPELE INVESTIGAŢIEI SOCIOLOGIE * 


a) Cunoașterea comună și cunoașterea 
științifică 

Trăind în societate, fiecare individ își însușește o 
sumă de cunoștințe dobândite prin intermediul 
limbajului, transmise de la o generaţie la alta sau printr- 
o experienţă directă. Această formă de cunoaștere este 
numită „cunoaștere comună” (spontană), „la nivelul 
simțului comun”, „la nivelul bunului simţ”. 

Cunoașterea comună — așa-numita cunoaștere 
empirică — „nu este altceva decât însușirea de către 
agentul cunoscător a unei informaţii legate nemijlocit 
de condiţiile praxiologice în care acționează” . 

După modul de dobândire a cunoștințelor, simţul 
comun poate fi: de „prima mână” și simţ comun de 
mâna a doua (S. Moscovici și M. Hewston, 1983). 


” Popa, Cornel — Teoria cunoașterii, Editura Științifică, București, 
1972, p. 29. 


În prima etapă ne facem o idee despre eveni- 
mentele trecute. Se vorbește de o intuiţie a unor 
persoane care „simt” dacă o persoană spune sau nu 
adevărul. Dacă persoana este un specialist în 
domeniul juridic, cunoștințele de psihologie și so- 
ciologie îi permit să le folosească în practică (simţul 
comun de mâna a doua). 

A rămâne în cunoașterea societăţii la nivelul 
simțului comun „Înseamnă a-i acorda acestuia o 
autoritate pe care el n-o mai are de multă vreme în 
celelalte științe” (E. Durkheim). 

Sociologia — spunea E. Durkheim — în lucrarea 
„Regulile metodei sociologice” — „nu trebuie să 
consiste într-o simplă parafrază a prejudecăţilor 
tradiționale, ci să ne facă să vedem lucrurile altfel 
de cum apar omului de rând, căci fiecărei științe îi 
este specifică descoperirea și orice descoperire 
deconcertează mai mult sau mai puţin opiniile 
acceptate”. 


Analizând trecerea graduală de la cunoașterea 
spontană a fenomenelor și proceselor sociale la cea 
științifică, H.H. Stahl” sublinia caracterul iluzoriu al 
cunoașterii spontane arătând că enculturaţia (trans- 
miterea culturii de la o generaţie la alta) și sociali- 
zarea (formarea personalităţii în acord cu normele și 
valorile societăţii în care individul se naște și trăiește) 
limitează posibilitatea cunoașterii obiective a 
societăţii în mod spontan, la nivelul simțului comun. 

Cunoașterea științifică presupune gândire știin- 
țifică ce se caracterizează prin coerenţă logică, 
pertinenţă, valoare predictivă. Rezultatele gândirii 
(noțiuni, propoziţii, raționamente) se emit și îmbo- 
găţesc teoria prin cunoștințe dobândite științific. 


b) Metodologia cercetării sociologice concrete 

Prin „metodă” (gr. methodos = cale, mijloc) se 
înțelege modul de cercetare, sistemul de reguli sau 
principii de cunoaștere și de transformare a realității 
obiective. 

Chiar dacă termenul de metodă se utilizează 
în acceptiuni foarte variate vom utiliza acest termen 
cu înţelesul de drum al gândirii în procesul de obți- 
nere a adevărului. 


“ Stahl, H.H. — Teoria și practica investigaţiilor sociale, vol. |, 
Editura Științifică, București, 1974, pp. 75-88. 


Schema 6 : 


Metodele pot fi grupate în funcție de mai multe 
criterii astfel: 

A. după criteriul temporal 

— transversale (observaţia, ancheta, sociometria); 

- longitudinale (biografia socială, studiul de caz, 
panelul); 

B. după gradul de intervenţie a cercetătorului 

— experimentale (experimentul sociologic); 

— cvasiexperimentale (ancheta, biografia soci- 
ală provocată); 

— de observaţie (studiul documentelor, obser- 
vaţia cercetătorului); 

C. după numărul unităţilor sociale luate în studiu 

-statistice (analiza statistică, ancheta prin sondaj); 

- cazuistice (studiul de caz, biografia, studiul 
grupului mic); 

D. după locul ocupat în procesul investigaţiei 

- de culegere a informaţiilor (ancheta, studiul 
documentelor, analiza documentară); 

- de prelucrare a informaţiilor (cantitativă și 
calitativă); 

— de interpretare a datelor cercetării (compa- 
rativă, monografică). 

În Dicţionarul de filosofie (1978), termenul de 
„tehnică” (gr. tekhne = procedeu, vicleșug) semni- 
fică „ansamblul de prescripţii metodologice (reguli, 
procedee) pentru o acțiune eficientă, atât în sfera 
producţiei materiale, cât și în sfera producţiei spiri- 
tuale precum și în cadrul altor acțiuni umane”. 


Teorie sociologică 


M, 
Metode h] 
Tehnici N Ai 
Procedee P, P, 
Instrumente MTE le aază 


de investigare 


Sistemul metodologic 


B 

Procedeul este maniera de acțiune, de operare 
cu instrumentul de investigație (fişă de observaţie, 
ghid de interviu, chestionar, test). 

Exemplu: ancheta este o metodă, chestionarul 
poate fi o tehnică, iar ca listă de întrebări, el reprezintă 
un instrument de lucru, procedeul — felul în care se aplică 
instrumentul de investigare (de exemplu, chestionarul). 

Se poate vorbi astfel de o structurare supraeta- 
jată a demersului cercetării sociologice. 


3. Etapele investigației sociologice 

În literatura de specialitate există modalități 
diferite de a ordona etapele unei cercetări sociologice. 
Respectând logica desfăşurării demersului cunoaşterii 
științifice pot fi evidențiate următoarele etape: 

1) Stabilirea temei, precizarea scopului și a 
obiectivelor urmărite. 

2) Documentarea -— studierea literaturii de 
specialitate pentru a afla ce s-a întreprins și concluziile 
la care s-a ajuns în respectiva problemă de investigat. 

3) Construirea ipotezelor — a legăturilor între 
variabile de tipul „dacă ... atunci” sau „cu cât ... 
cu atât”. 

4) Eșantionarea — determinarea populaţiei 
supuse investigaţiei sociologice. 

5) Stabilirea metodologiei cercetării: 

— alegerea metodelor și tehnicilor de cercetare; 

— operaţionalizarea conceptelor; 

- elaborarea instrumentelor necesare recoltării 
informaţiilor; 

-stabilirea procedeelor de aplicare a instrumen- 
telor de lucru; 

— testarea instrumentelor (preancheta). 

6) Recoltarea informaţiilor (cercetarea de teren 
propriu-zisă). 

7) Prelucrarea informaţiilor. 

8) Analiza cantitativă și calitativă a informaţiilor. 

9) Verificarea ipotezelor — confirmarea sau 
infirmarea lor în cercetare. 

10) Întocmirea raportului de cercetare și prezen- 
tarea acestuia beneficiarului. 


4. Problema ipotezelor în 

cercetarea sociologică 

Etimologic, termenul de „ipoteză” derivă din 
gr. „huppothesis” desemnând acţiunea de putere (the- 
sis) și dedesubt (huppo). 

Ipoteza în sociologie este un enunț științific cu 
valoare probabilă care urmează să devină adevărată 
sau falsă în urma cercetărilor de teren. Aceasta repre- 
zintă o legătură de intercondiţionare, determinare 


sau cauzalitate între fapte, fenomene, procese și 
relații sociale. Se deosebește de principiu care se 
fondează pe trecut dar și de bănuială care este un 
enunţ hazardat ce nu se bazează pe un număr 
suficient de mare de fapte observate. 

Ipoteza, ca judecată de posibilitate, cuprinde 
în sine o întrebare și un răspuns. O întrebare, pentru 
că se imaginează o corelaţie între două variabile și 
un răspuns pentru că se intuiește legătura ce urmea- 
ză să fie confirmată sau nu în urma cercetării. 

Ipotezele sunt de tipul: 

a. Dacă X ... atunci Y 

Din punct de vedere logic, ipotezele sunt 
implicaţii materiale. Ipoteza este falsă dacă 
antecedentul (X) este adevărat, iar consecventul (Y) 
este fals. 

b. Cu cât X ... cu atât Y 


Exemplu de ipoteze: 

1. Dacă două colectivităţi sunt în conflict, 
atunci coeziunea membrilor în interiorul 
colectivității crește. 

2. Cu cât poziția în ierarhia organizaţională este 
mai mare, cu atât satisfacția profesională este mai 
mare. 

Valoarea de adevăr a ipotezei — implicaţia poate 
fi redată prin matricea de mai jos: 


Matricea implicaţiei 


În sociologie, deducerea unor ipoteze din teorie 
poate fi o cale mai puţin folosită. Din ea pot fi deduse 
ipoteze confirmate cu nivel maxim de generalitate, 
din acestea pot fi deduse ipoteze de nivel interme- 
diar, iar din acestea ipoteze de nivel minim (ipoteze 
de lucru). Numai prin intermediul ipotezelor de lucru, 
de nivel minim, pot fi testate ipotezele de nivel inter- 
mediar și cele de nivel maxim, deoarece prin inter- 
mediul celor dintâi poate fi verificată (pe cale em- 
pirică) valoarea lor de adevăr. 


5. Operaţionalizarea conceptelor. 

Dimensiuni, variabile, indicatori, indici 

Definiţia operaţională, formulată pentru prima 
dată în cadrul operaţionalismului de fizicianul 
P.W. Bridgman a fost introdusă în sociologie de 


G.A. Lundberg. Potrivit concepţiei sale, definirea unui 
concept se realizează numai în termenii operaţiilor 
de măsurare. Se poate aprecia faptul că definiţia 
operaţională este un mijloc derivat, dar eficient, de 
pregătire a instrumentelor cercetării științifice. Ea este 
specifică numai conceptelor apropiate de concretul 
nemijlocit, acelea cu un grad redus de generalitate. 

Definiţia operaţională constă în prescrierea 
operaţiilor empirice necesare trecerii de la teorie la 
cercetarea concretă. Se asigură astfel trecerea de la 
nivelul teoretic la cel empiric printr-o procedură siste- 
mică de indicare a operaţiilor de măsurare ce urmează 
să fie efectuate asupra domeniului cercetat. 

A operaţionaliza conceptul înseamnă a stabili di- 
mensiunile, variabilele și indicatorii. P.F. Lazarsfeld este 
cel care a elaborat paradigma operaţionalizării 
conceptelor în sociologie. 

Prima etapă a operaţionalizării conceptelor este 
definirea riguroasă a conceptului (domeniul supus 
cercetării) și stabilirea dimensiunilor conceptului, prin 
aceasta înțelegându-se un aspect principal al dome- 
niului cercetat. De fapt, dimensiunile nu sunt altceva 
decât concepte cu un grad mai redus de generalitate 
decât conceptul analizat. 

A doua etapă este cea a determinării varia- 
bilelor. Termenul „variabilă” exprimă fenomene, pro- 
cese sau relaţii proprii realităţii desemnate de dimen- 
siunile conceptului operaționalizat și care au pro- 
prietatea de a-și modifica conţinutul lor sau de a 
produce modificări de conţinut asupra altor fenomene 
și procese din câmpul realităţii. 

A treia etapă — construcţia indicatorilor generali 
și a indicilor empirici. Prin indicator se desemnează 
un semn observabil, cu referire la anumite aspecte 
ale realităţii sociale. Prin acesta, analiza conceptuală 
se apropie cel mai mult de datul concret. 

Reunirea tuturor indicatorilor care desemnează 
un anumit fenomen sau o dimensiune a acestuia 
conduce la elaborarea indicatorilor generali sau 
indicatorilor empirici. 

Spre deosebire de indicii statistici care sunt 
mărimi relative, exprimate printr-un raport între două 
mărimi ale aceluiași indicator la momentul t, și ty 
indicii empirici reprezintă o unitate a determinărilor 
calitative și a celor cantitative prin care se studiază 
un anumit domeniu al vieții sociale. 

Indicatorul general (indicele empiric) reprezintă 
primul nivel al activității de integrare conceptuală 
a rezultatelor cercetării concrete, primul nivel al 
construcţiei teoretice de generalizare și abstrac- 
tizare. În selectarea indicatorilor trebuie respectate 
anumite reguli. 


O deosebită importanţă are principiul interșanja- 
bilităţii potrivit căruia orice indicator trebuie să aibă 
o putere egală de a reprezenta un anumit concept. 
Referitor la aceasta, O. Hoffman consideră că inter- 
șanjabilitatea indicatorilor este posibilă „dacă și 
numai dacă” aceștia determină independent și 
exclusiv aceeași realitate. 


6. Măsurarea în sociologie. Tipuri de scale 

Măsurarea este o componentă de bază a 
procesului de cunoaștere și constă dintr-o operaţie 
conceptuală și empirică prin care se atribuie anumite 
valori unor parametri ai obiectelor și proceselor.” 

Ea este o determinare cantitativă prin care se 
urmărește să se surprindă modalităţile concrete de 
manifestare ale fenomenelor utilizându-se anumite 
etaloane. Elementele componente ale operației de 
măsurare sunt: 

a) obiectul de măsurat; 

b) unitatea de măsurare sau etalonul; 

c) reguli de atribuire a valorilor. 


Obiectul de măsurat 

Din perspectiva măsurării, fenomenele sociale 
pot fi grupate în două mari categorii: 

O prima categorie o formează acele fenomene 
cărora le este proprie în mod explicit, o expresie 
cantitativă: variabilele sociale; 

O cea de-a doua categorie o formează fenome- 
nele care nu au o astfel de expresie cantitativă 
explicită: atributele sociale. 

Prin măsurare trebuie să se ia în considerare na- 
tura domeniului cercetat și să se evidențieze carac- 
teristicile lor cantitative specifice. 

Nu există fenomene sociale care să nu fie 
măsurate. 

„Există mai multe feluri de a măsura: prin com- 
paraţie, clasificare și atribuirea de valori canti- 
tative”. 

Unitatea de măsurare sau etalonul 

Etalonul constituie elementul de comparație prin 
intermediul căruia se realizează determinarea 
cantitativă, este unitatea de bază a sistemului de 
măsurare. El trebuie să îndeplinească două condiţii: 

e să corespundă naturii domeniului cercetat; 

e să fie în acord cu obiectivul urmărit la un 
moment dat în cadrul cercetării. 


* Dicţionarul de filosofie, Editura Științifică și Enciclopedică, 
București, 1978. pg. 449. 

“ Malița, Mircea - Sisteme în Științele sociale, Editura 
Academiei, București, 1977, pg. 21. 


Măsurarea unităţii sociale (individ, grup, compor- 
tament, fapte) prin surprinderea frecvenței nu epuizează 
problematica cunoașterii sociale. Elaborarea unor 
etaloane conceptuale care constau dintr-un set de criterii 
pe baza cărora se efectuează analiza domeniului 
cercetat se completează și cu calcule cum sunt: me- 
dia, mediana, abaterea standard etc. 

Reguli de atribuire a valorilor 

Atribuirea valorilor se realizează printr-un proces 
de analiză constând din compararea etalonului cu 
obiectul de măsurat. Rezultă mai multe scale cum 
sunt: 

a) scala nominală; 

b) scala ordinală; 

c) scala de interval; 

d) scala de proporţie. 

O analiză a fenomenelor sociale și psihosociale 
conduce la concluzia că acestea se pot ordona în 
funcţie de intensitatea lor. Exemplu: opinii, judecăţi, 
motivații, atitudini, valori, comportamente. Aceste 
fenomene pot fi măsurate cu ajutorul scalelor. 

Scala este un instrument de măsurare utilizat în 
operaţiile de scalare format dintr-un set de propoziţii, 
expresii simple sau simboluri ce alcătuiesc un con- 
tinuum în funcţie de intensitatea pe care o exprimă. 

Scalele pot fi: 

1. scale simple — constau dintr-un singur item (in- 
dicator) ale cărui caracteristici sunt ordonate pe un 
continuum și cărora le sunt acordate valori specifice 
în funcţie de gradul de intensitate pe care-l reprezintă; 

2. scale compuse — un set de indicatori care se 
referă la aceeași dimensiune. 

Scalele simple pot fi: a) de ierarhizare și b) de 
notare, la rândul lor acestea pot fi itemizate, de 
ordonare, grafice. 

Scalele de ierarhizare sunt alcătuite din varian- 
tele de răspuns la diferite întrebări de opinie. Ele 
descriu comportamentul verbal al subiecţilor 
investigaţi, modelând felul de a aprecia. Se surprinde 
intensitatea cu care oamenii sunt de acord sau în 
dezacord, acceptă sau resping o idee. Aceste scale 


Schema. 7: 


pot fi: de ierarhizare itemizată (se utilizează un 
număr impar de puncte, cărora le pot fi asociate și 
expresii verbale); de ordonare (așezarea în ordinea 
importanţei pentru subiectul investigat); de ierarhizare 
grafică (notarea pe o scală de la —100 la +100, de 
exemplu, a unei aprecieri etc.). 

Scalele de notare (sau de evaluare) sunt 
alcătuite din judecăţi, aprecieri, evaluări emise pe 
baza unor criterii explicite, privitoare la acţiunile 
și performanţele indivizilor și grupurilor la calităţile 
persoanelor, acțiunilor, ideilor etc. Există câteva 
tipuri de scale de notare: itemizată (de exemplu, 
evaluarea elevilor în funcție de anumite criterii 
pentru acordarea calificativului corespunzător unei 
activități desfășurate); ordonată; grafică. Exemplu 
de scală grafică de notare: 

Se evaluează interesul elevilor pentru o disci- 
plină studiată. 

. lipsă totală de interes 

2. interes foarte scăzut 
3. interes scăzut 

4. interes mediu 

5. interes mare 
6 
7 
1 


= 


„interes foarte mare 
. interes total 


- —— O + 


7. Eșantionarea. Procedee de eșantionare 


Pentru a studia o colectivitate, de exemplu 
a afla opinia acesteia este bine să fie cercetată 
întreaga colectivitate. Aceasta este practic imposibil 
și necesită cheltuieli foarte mari de muncă, timp și 
resurse financiare. De aceea trebuie să alegem un 
eșantion care să reprezinte colectivitatea de la care 
am obţine răspunsuri similare. 

Eșantionarea este tehnica metodologică prin 
care devine posibilă elaborarea de inferenţe despre 
un univers (populaţie) prin investigarea acelei părţi 
din cadrul său care este definită prin procedee 
statistice adecvate. 


Scală ordinală 


Scală nominală 


Scală de interval Scală de proporţie 


Întrebările la care trebuie să răspundem sunt: 

1. Cum stabilim pe cine să alegem? 

2. Cum știm că ceea ce am ales este reprezen- 
tativ pentru întreaga colectivitate? 

Între metodele și procedeele de cercetare par- 
țială, procedeul selectiv prezintă multiple avantaje 
dintre care: 

— considerabilă economie de muncă; 

— rapiditate în obținerea informaţiilor; 

— studiere mai aprofundată a fenomenelor. 

În funcţie de tehnica de selecţie în eșantion a 
elementelor unei populaţii putem distinge între: 

1. selecţie probabilistică; 

2. selecţie raţionată; 

3. selecţie stratificată. 


1. În cazul eșantionării probabiliste se diferen- 
țiază trei procedee: 

a. selecţia repetată — este un procedeu de tragere 
la sorţi prin care unitatea extrasă se reintroduce în 
urnă, păstrându-și astfel șansa de a fi extrasă din nou 
în operaţiile care se efectuează în continuare. 

Exemplu: dintr-o populaţie de 1 000 persoane 
fiecare persoană dispune de o șansă de 1/1 000 de a 
fi selectată. După ce persoana a fost selectată, ea nu 
este eliminată din populaţie astfel că probabilitatea 
de selecţie rămâne constantă (1/1 000). Volumul 
colectivităţii generale (N) rămâne neschimbat. Şansa 
fiecărei unităţi a colectivității generale de a fi 
selectată rămâne tot timpul egală cu 1/N. 

b. selecţia nerepetată, adică fără reintroducerea 
în urnă a unităţii extrase, astfel că probabilitatea de 
selecţie se schimbă (1/999, 1/998, ...) pe măsură ce se 
înaintează în selecție. Acest procedeu prezintă 
avantajul că eșantionul nu e deformat. 

c. selecția mecanică constă în alcătuirea unei 
liste a tuturor unităţilor colectivităţii generale într-o 
ordine oarecare (de exemplu, alfabetică) urmată de 
selectarea, cu caracter întâmplător, pe baza unui 
pas de măsurare (K) calculat astfel: 


K=N/n 


N = colectivitatea generală; 

n = eșantionul. 

Exemplu: dacă N = 1000, iar n = 100, atunci 
pasul de măsurare este 10. Se extrage la sorți un 
număr iniţial (de la care se pornește) care este mai 
mic sau egal cu pasul. Dacă numărul extras este 4, 
eșantionul va cuprinde numerele: 4, 14, 24, 34, ... 

2. Metoda alegerii raţionate sau în baza unor 
criterii („alegere apreciativă” — Moser sau „făcută 


cu premeditare” — Mills) constă în alegerea gândită, 
analitică a fiecărei unităţi ce urmează să intre în 
eșantion. Se stabilesc cote de selecţie pentru fiecare 
strat. Cotele apar înăuntrul fiecărui strat, ele repre- 
zentând părți numerice în care este împărțit stratul. 
În cadrul cotelor, elementele pot fi alese probabilis- 
tic sau neprobabilistic. 

Exemplu: în sondarea opiniei publice a populației 
în vârstă de peste 18 ani se repartizează unui judeţ o 
cotă de 51 de subiecţi ce urmează să fie investigati, 
structuraţi în funcţie de mai multe criterii. Operatorii 
de interviu sunt cei care decid asupra persoanelor care 
pot fi cuprinse în cotele atribuite în funcţie de 
caracteristicile cotei: ocupație socioprofesională, sex, 
vârstă, domiciliu. Se poate construi un tabel care să 
cuprindă coloanele: total subiecţi, mediul urban/ru- 
ral, sex M/F, grupe de vârstă 18-44/45-64/65 și peste; 
și rândurile: ocupațiile persoanelor investigate. 

3. Metoda stratificării 

Stratificarea este „fotografierea” pe tipuri sau 
grupe de caracteristici a unei colectivităţi date. 
Fiecare grupă se numește strat al colectivității totale, 
de unde și denumirea de stratificare. 

Fotografierea colectivităţii reale se face sub 
forma unor liste ale tuturor unităţilor care compun 
colectivitatea respectivă. Aceste liste se întocmesc 
după anumite criterii cum ar fi: 

e situaţia unităților în teritoriu (zone geografice, 
judeţe, comune etc.); 

e liste pe tipuri sau grupe, stabilite după carac- 
teristici, definite alfabetic, pe cartiere, străzi, numere 
de casă etc. 

Exemplu: stabilirea eșantionului în sondajele 
preelectorale poate fi făcută pornind de la listele 
electorale. Important este ca în liste să fie cuprinse 
toate unităţile care intră în componenţa colectivităţii. 

O altă problemă ce se cere rezolvată în cercetarea 
sociologică este stabilirea celui mai potrivit volum al 
eșantionului. Este o problemă care influențează în mod 
direct reprezentativitatea eșantionului. Un eșantion 
prea mic este întotdeauna influențat și deformat de 
particularităţile unităţilor cuprinse în selecție. A 
determina volumul necesar al colectivităţii de selecție 
înseamnă a stabili numărul de unități din care urmează 
să fie compusă această colectivitate. Acest volum 
poate fi determinat, în principiu, ca valoare a lui „n” 
din formula de calcul a erorii limită. 

Volumul eșantionului depinde de dispersia 
colectivităţii generale din care este selectat gradul 
de probabilitate cu care vrem să ne asigurăm repre- 
zentativitatea și de mărimea erorii limită. 


1. Ancheta sociologică. 
Interviul și chestionarul 

În cercetarea de teren, sociologia utilizează me- 
tode proprii, dar și împrumutate din alte științe. Meto- 
da anchetei sociale, analiza documentară, observaţia, 
experimentul, studiul de caz, monografia sunt doar 
câteva dintre metodele care furnizează informaţii atât 
de utile cunoașterii vieţii sociale. Dintre acestea, cea 
mai cunoscută și cea mai răspândită metodă în 
cercetarea sociologică concretă este ancheta. 
Aceasta este una dintre cele mai complexe metode 
dat fiind ansamblul de instrumente (chestionare, 
interviuri etc.) și a tehnicilor folosite (de codificare, 
scalare, analiză, prelucrare etc.) pe care le utilizează. 

Complexitatea anchetei apare și din analiza 
obiectului său de studiu: 

a) opiniile, atitudinile, comportamentele oamenilor; 

b) aspiraţiile, trebuinţele și motivațiile; 

c) cunoștințe sau mărturii despre fapte, feno- 
mene, procese; 

d) caracteristici demografice: structuri de vârstă, 
socioprofesionale etc.; 

e) caracteristici ale mediului social și ale mo- 
dului de viaţă. 

Astfel, prin anchete se obțin informaţii cu privire 
la fenomenele studiate, ea ajută la descrierea, clasi- 
ficarea faptelor sociale. Studiile bazate pe anchete 
pot oferi concluzii care să permită elaborarea unor 
programe de măsuri de perfecționare a activităţii 
sociale într-un domeniu sau altul. 

Cele mai semnificative atribute ale anchetei sunt: 

- posibilitatea de a culege informaţii bogate; 

- rapiditatea cu care se aplică instrumentele 
de anchetă; 

- aria largă de aplicabilitate; 

— ușurința aplicării instrumentelor de anchetă; 

- economicitatea; investigația se poate realiza 
cu economii de timp, muncă și mijloace bănești. 

Există și limite de care trebuie să se țină seama 
în pregătirea și realizarea ei: 

- posibilitatea unor erori (distorsiuni) datorate 
subiectului anchetat, eșantionării, instrumentelor de 
anchetă, operatorilor de anchetă, prelucrării datelor; 

- introducerea unor rigidităţi în relaţia dintre 
anchetator și subiectul anchetei care să genereze 
distorsiuni în răspunsuri. 

C.A. Moser consideră că o definiţie dată „anchetei 
sociale” ar fi atât de generală încât i-ar anula scopul”. 

P. Golu definește ancheta ca „orice culegere 
de informaţie” în baza unor scheme operaționale de 
tipul „întrebare-răspuns”. 


Realizând o sinteză a definiţiilor date anchetei 
sociale putem spune că este o metodă de interogare, 
informare asupra faptelor sociale la nivelul grupurilor 
umane, mai mici sau mai mari, de analiză cuanti- 
ficabilă a datelor în vederea descrierii și explicării lor. 

În funcţie de ţelurile urmărite și modul de 
desfășurare ale anchetei distingem: 

1. anchete extensive — intensive; 

2. anchete cantitative — calitative; 

3. anchete individuale — colective; 

4. anchete directe — indirecte. 

După conţinutul problemelor investigate 
anchetele pot fi: 

— anchete socio-economice; 

- anchete asupra dezvoltării zonelor rurale și 
urbane; 

- anchete de opinie publică; 

— anchete comerciale; 

- anchete asupra mijloacelor de comunicare în 
masă. 

Instrumentele folosite în ancheta socială sunt: 

1. planul de anchetă este un proiect de cercetare 
alcătuind o elaborare teoretică de investigaţie care 
să răspundă unor întrebări de tipul: ce vom cerceta, 
cum vom cerceta, cu cine?; 

2. ghidul de interviu (îndrumător de convorbire) 
în care se concretizează o parte dintre obiectivele 
anchetei. El poate cuprinde doar o listă de idei 
tematice sau poate să îmbrace o formă mai concretă 
apropiindu-se de chestionar; 

3. chestionarul sociologic permite un grad ridicat 
de formalizare și aplicare pe populaţii de dimensiuni 
mari. El este cel mai important instrument în 
investigația sociologică care cuprinde un anumit 
număr de întrebări formulate și redactate după cerinţe 
și reguli științifice, cu ajutorul căruia obţinem 
informaţii verbale sau scrise referitoare la 
fenomenele sociale investigate. 

Chestionarul reprezintă o succesiune logică și 
psihologică de întrebări „scrise” sau alte imagini grafice 
cu funcţie de stimuli, în raport cu ipotezele cercetării, 
care, prin administrarea de către operatorii de anchetă 
sau prin autoadministrare, determină din partea celui 
anchetat un comportament verbal sau non-verbal, ce 
urmează a fi înregistrat în scris (S. Chelcea). 

Chestionarele pot fi clasificate după mai multe 
criterii: 

A. Conţinutul informaţiilor 

a. Calitatea informaţiilor: 


e Chestionare de date factuale, exemplu: 
„formularul-tip” din administraţie; 

e Chestionarul de opinie. 

b. Cantitatea informaţiei: 

e Chestionare speciale, cu o singură temă; 

e Chestionare „omnibus”, cu mai multe teme. 

B. Forma întrebărilor 

e Chestionare cu întrebări închise (precodificate); 

e Chestionare cu întrebări deschise (libere); 

e Chestionare cu întrebări mixte (cu variante 
precodificate și libere). 

C. Modul de aplicare 

e Chestionare autoadministrate (chestionare 
poștale, publicate în ziare, reviste ș.a.); 

e Chestionare administrate de către operatorii 
de anchetă. 

De obicei, se apreciază că importantă este și 
ordinea întrebărilor în chestionare; astfel, întotdea- 
una vor exista întrebări introductive („de spart gheaţa”) 
care sunt generale și încearcă să stabilească contactul 
între operator și subiect, întrebări de trecere referitoare 
la tema/temele studiate și datele factuale (la final), 
întrebări-filtru (care au rolul de a separa, după un 
anumit criteriu, un segment al populaţiei cercetate 
de restul subiecților. O categorie aparte a răspunsurilor 
o constituie variantele „nu știu” și „nonrăspuns”. 

Întrebările trebuie să fie clare, precise, fără figuri 
de stil, să nu fie negative și nici tendențioase (să nu 
sugereze răspunsul), să ţină cont de nivelul de 
școlarizare al subiecţilor anchetați. 

Interviul (engl. inteview = întrevedere, întâlnire) 
este o tehnică de obţinere, prin întrebări și răspunsuri, 
a informaţiilor verbale de la indivizi și grupuri umane. 

Spre deosebire de chestionar, unde întrebările 
și răspunsurile sunt scrise, interviul implică obținerea 
unor informaţii verbale. 

Interviul sociologic se utilizează atunci când se 
studiază comportamentele greu observabile, în studiul 
mentalităților, credințelor, opiniilor și atitudinilor. 

Ca tehnică și procedeu de recoltare a datelor, 
interviul prezintă avantaje și dezavantaje. Printre 
cele mai evidente avantaje enumerăm: 

- observarea comportamentelor nonverbale; 

— înregistrarea spontaneităţii răspunsurilor; 

- studierea unor probleme mai complexe. 

Dintre dezavantaje enumerăm: 

— costul ridicat; 

— timpul îndelungat; 

— neasigurarea anonimatului. 

Există mai multe tipuri de interviu grupate după 
următoarele criterii: 

a) conținutul comunicării (domeniul abordat): 
politic; economic; social; cultural. 


b) calitatea informaţiilor depinde atât de durată 
(de la 5-10 minute până la câteva ore), individual 
sau de grup, pregătirea operatorului de interviu. 

1. — interviuri intensive — extensive 

2. — interviuri personale — de grup 

c) modalitatea de comunicare 

— interviuri face-to-face 

— interviuri prin telefon 

În realizarea interviurilor sociologice trebuie 
respectate anumite reguli specifice fiecărui etape: de 
la prezentarea operatorului de interviu până la 
formularea întrebărilor și consemnarea răspunsurilor. 


2. Observaţia sociologică 

În sensul cel mai general, observaţia constă în 
investigarea sistematică, pe baza unui plan dinainte 
elaborat și cu ajutorul unor instrumente adecvate, a 
acţiunilor și interacțiunilor evenimentelor, relaţiilor 
și proceselor dintr-un câmp social dat. 

Aceasta este o metodă, între altele, de investi- 
gare calitativă a fenomenelor sociale. 

Tehnicile de observare se diferenţiază în funcţie de: 

a. modul în care se realizează înregistrarea 
faptelor: 

e în procesul observării; 

e prin folosirea unor aparate de tip audio, video; 

e post-festum (după ce s-a realizat observaţia). 

b. modul de implicare a observatorului: 

e participant total (emoțional și comportamen- 
tal) și înregistrare post-festum; 

e cercetător exterior situațiilor sociale care 
culege date cu ajutorul unor instrumente speciale 
destinate înregistrării; 

e cercetător-participant care este numai parțial 
implicat, în așa fel încât să poată înregistra date sau 
informaţii. 

Combinarea celor două criterii a generat trei 
tipuri de observaţii: 

1) observaţia structurată constă în utilizarea 
unor tehnici de măsurare, în care se specifică modul 
de înregistrare a datelor repartizate pe categorii de 
codificare, a manifestărilor sociale, cercetătorul nefi- 
ind implicat în domeniul investigat; 

2) observaţia participativă constă în implicarea 
totală sau parţială a cercetătorului în situaţiile 
sociale, investigate și în invocarea introspecţiei sau/și 
a memoriei sale sociale pentru înregistrarea post-festum 
a datelor și informaţiilor; 

3) observaţia nedistorsionată presupune utili- 
zarea unor instrumente de înregistrare a situaţiilor 
sociale în vederea aplicării ulterioare a sistemelor 
de categorizare a informaţiilor pentru prelucrări 
empirice și interpretări teoretice. 

Modul de folosire a unei metode de culegere a 
datelor depinde de nivelul cunoașterii prealabile, în 
aceeași măsură în care cunoașterea obținută este 
dependentă de caracteristicile metodei aplicate. Fiind 
o metodă preponderent calitativă, observaţia repre- 
zintă unul din criteriile principale de testare a capa- 
cităţilor de investigare empirică ale unui sociolog. 


3. Analiza documentelor sociale 

În limbaj comun, termenul de „document” are, în 
principal, înţelesul de act oficial cu ajutorul căruia poate 
fi probat un fapt, poate fi recunoscut un drept sau stabilită 
o obligație. În sociologie, termenul de „document” este 
utilizat cu precădere în accepțiunea originală: semnifică 
un obiect sau un text care oferă o informaţie. 

Diversitatea surselor de informare a documen- 
telor utilizate de sociolog impune elaborarea unui 
sistem de clasificare a lor care să ușureze comuni- 
carea între specialiști și să orienteze cercetătorul în 
activitatea de căutare a documentelor și de inter- 
pretare a lor. 

Documentele pot fi: 

- cifrice, publice, oficiale și neoficiale; 
cifrice, personale, oficiale și neoficiale; 
necifrice, publice, oficiale și neoficiale; 

- necifrice, personale, oficiale și neoficiale. 

Dintre documentele personale neoficiale — 
biografiile sociale — au fost utilizate în cercetări 
devenite clasice, fiind considerate „documente socio- 
logice prin excelenţă” (FI. Znaniecki); metoda 
biografică constituie o alternativă la analiza statistică 
a fenomenelor psiho-sociale în cercetarea sociologică. 
Se încearcă astfel să se compenseze tendinţa spre gene- 
ral a epistemologiei aristotelice după care numai ceea 
ce e comun în viaţă este interesant pentru știință. 

Lucrarea lui W.J. Thomas și Fl. Znaniecki — „Țăra- 
nul polonez în Europa și America” (vol. | și II — 1918, 
vol. IIl- 1919 și vol. IV — 1920) — a demonstrat valoarea 
documentelor personale în studierea unor procese 
sociale de adaptare și integrare socio-culturală. 

Indiferent de forma în care se prezintă biografiile: 
spontane sau provocate de cercetători, curriculum vi- 
tae, biografii tematice, comprehensive sau redactate 
(în care cercetătorul intervine) ele au un incontestabil 
rol, dar prezintă și anumite limite. Acestea izvorăsc 
din subiectivitatea celor care consemnează eveni- 
mentele, faptele, fenomenele și procesele sociale. 

Gordon W. Allport în „Structura și dezvoltarea 
personalității” menționează 13 motive distincte de 
elaborare a autobiografiilor: autojustificare, exhibi- 
ționism, dorinţă de ordine, interesul literar, consoli- 
darea perspectivei personale, catharsis, îndeplinirea 
unei sarcini formulate de altcineva, câștig bănesc, 


ajutor în terapie, dorinţa de reîncadrare socială, ser- 
viciul public, dorinţa de nemurire, interesul științific. 

Comparativ cu autobiografia, jurnalul oferă o 
varietate mult mai mare de informaţii care sunt și 
mai exacte întrucât înlătură eventuale distorsiuni ale 
memoriei cuprinzând notații succesive ale eveni- 
mentelor și experiențelor trăite. 

Biografia socială este istoria unei vieţi scrise 
de altcineva pe baza datelor și informaţiilor dispo- 
nibile. Se identifică adesea cu studiul de caz. Bio- 
grafia cuprinde: 

— date demografice și sociale despre sine și fa- 
milia de provenienţă; 

— istoria dezvoltării individuale; 

— caracteristici și semnificaţii asociate vieţii 
subiective, referitoare la concepţia despre sine, rela- 
tiile cu alţii, trăiri și atitudini, opţiuni valorice etc. 


4. Metoda monografică. 

Dimitrie Gusti și Școala Monografică 
de la București 

Etimologic, termenul de monografie provine din 
cuvintele grecești „monos” (unul) și „grafien” (des- 
criere). Deci, prin monografie înțelegem descrierea 
unei unități, obiect, colectivităţi. 

Unitatea supusă cercetării, deși apare ca un 
caz individual, poate să fie tipică, reprezentativă 
pentru alte unităţi. Aria de aplicabilitate a metodei 
monografice este întinsă, de la unităţi microsociale 
(familie, echipe de muncă, ateliere, cătune), la 
altele de dimensiuni mijlocii (sate, comune, orașe 
mici, școli) și unităţi macrosociale (judeţe, orașe, 
națiuni). 

În a doua jumătate a secolului al XIX-lea în 
Franţa, Frederic Le Play (1806-1882), socotit părin- 
tele metodei monografice în sociologie, a creat și a 
condus timp de peste 30 ani prima școală de cerce- 
tare monografică a familiilor muncitorești. El a 
elaborat și un model de cercetare monografică care 
cuprinde două părţi: prima se referă la condiţiile 
materiale și sociale în care se află unitatea inves- 
tigată, a doua face referiri la calitatea vieţii familiei 
(bugetul familiei, alimentaţia, locuinţa etc.). 

Tot în a doua jumătate a secolului al XIX-lea, 
concomitent cu cercetările lui Le Play în Franţa, la 
noi în ţară lon Ionescu de la Brad (1818-1891) a realizat 
cercetări monografice în judeţele: Dorohoi (1866), 
Mehedinţi (1868) și Putna (1869). El poate fi considerat 
creatorul monografiei sociologice în mediul rural, 
cercetări continuate de S.P. Radianu, B.P. Hasdeu și 
D. Gusti (1880-1955). 

Școala Sociologică de la București marchează 
un salt calitativ în dezvoltarea metodei monografice. 
Ea și-a desfășurat activitatea între anii 1920-1948. 


Principalele caracteristici ale noii etape de 
dezvoltare a metodei monografice au fost: 

— efortul de fundamentare teoretică a cercetărilor; 

- perfecționarea metodelor de cercetare; 

- elaborarea de modele (scheme) de monogra- 
fiere a unităţilor sociale; 

— încercarea de teoretizare a rezultatelor cerce- 
tării și de ridicare de la nivelul descrierii la cel al 
explicaţiei teoretice. 

D. Gusti a elaborat o doctrină și un model de 
cercetare monografică a localităților rurale. Doctrina 
sa cuprinde un sistem teoretic de sociologie-etică- 
politică și metoda de cercetare monografică. 

Unitatea socială prin care este studiată realitatea 
socială este analizată de diferite științe. Spre deosebire 
de acestea, sociologia le studiază integral. Realitatea 
socială apare cercetătorului ca un complex de mani- 
festări paralele ale unităților sociale din care este 

alcătuită. Aceste manifestări sunt condiţionate de 
cadre naturale sau sociale și sunt motivate de „voinţa 
socială”. Socialul apare ca un produs al unui concurs 
de împrejurări spaţiale, temporale, vitale și sufletești 
care alcătuiesc cadrele vieţii sociale sau mediului de 
existenţă al oamenilor. Prin acţiunea lor asupra cadrelor, 
sub impulsul voinței sociale (principiul dinamic al vieţii 
sociale) se constituie manifestările sociale, se dezvoltă 
colectivitățile umane. 


Filmul sociologic 

Considerând monografiile sociologice ca mijloa- 
ce perfecţionate de observație, D. Gusti a legat me- 
toda vie a observaţiei directe de utilizarea unor tehnici 
moderne - filmul sociologic. Gusti realizează în 
perioada 1929-1938 filme sociologice care redau cât 
se poate de firesc viața satului românesc, cu 
preocupările țăranilor, tradiţiile și obiceiurile. 


Modelul de cercetare monografică al lui Dimitrie Gusti 


GENEZA = 
Condiţie de existență 
CADRELE 


Naturale: 
COSMIC = natura 
BIOLOGIC = viața 

PSIHIC = conștiință 
ISTORIC = timpul 


SOCIOLOGIA 
(studiază) 


REALITATEA SOCIALĂ PREZENTĂ 


VOINȚA SOCIALĂ 


EXISTENȚA 
— unități 
— relații 

— procese 


ACTUALITATEA 
valori obiective 


MANIFESTĂRILE 


Constitutive: 
ECONOMICE 
SPIRITUALE 
Regulative: POLITICE 
ADMINISTRATIV JURIDICE 


LEGEA PARALELISMULUI SOCIOLOGIC 
— voință și cadre 
— cadre între ele 


— manifest 


TENDINȚE ȘI PERSPECTIVE DE EVOLUȚIE SOCIALĂ 


REALITATEA SOCIALĂ VIITOARE 


oa 


ări între ele 


Sunt realizate astfel și prezentate în țară și străi- 
nătate filmele: „Drăguș, o zi din viaţa unui sat 
românesc” — 1929; „Satul Cornova” (Orhei) — 1931; 
„Comuna Șanț” (Năsăud) — 1935; „Muzeul Satului 
Românesc” — 1936 — reportaj cinematografic despre 
această originală realizare a sociologilor români — 
„primul muzeu sociologic în aer liber”. „Locuinţa 
țărănească din România” — 1937. 

Filmul sociologic constituie un „document viu” 
ce exprimă forme de viaţă, o specie a filmului 
documentar-știinţific. Este o experiență demnă de 
urmat și prezintă interes și pentru investigația de 
specialitate. 


Conform programului de organizare și desfă- 
șurare a cercetărilor monografice de către Școala 
gustiană, pentru studiul fiecărui cadru și al fiecărei 
manifestări era constituită o echipă interdisciplinară 
coordonată de un sociolog. Ea era formată din geo- 
grafi, agronomi, economiști, folcloriști, filologi, 
psihologi, sociologi etc. 

Lăudată de unii, contestată de alții, doctrina gus- 
tiană își are incontestabilele ei merite și a însemnat, 
pentru vremea în care a apărut o deschidere de drum 
în cercetarea sociologică. Modelul gustian relevă uni- 
tatea dintre teorie și cercetare, iar echipele inter- 
disciplinare sunt o expresie a viziunii unificatoare a 
științelor, prin sociologie. 


ANALIZA, PRELUCRAREA ȘI INTERPRETAREA 


=F TEORETICĂ A DATELOR 


1. Analiza și prelucrarea datelor empirice 


După ce întregul material documentar a fost strâns, 
el urmează să fie analizat, prelucrat, iar datele 
interpretate, sunt cuprinse într-un raport de cercetare. 
Totul trebuie să fie prezentat astfel încât demersul 
metodologic al lucrării să poată fi urmărit critic, iar 
argumentele aduse în susținerea unor concluzii să poată 
fi considerate convingătoare. O bună prelucrare va 
ușura munca de generalizare și teoretizare. 

Informaţiile se prelucrează în mod diferit în 
funcţie de sursa de la care au fost obţinute și de 
instrumentele cu care au fost recoltate. Informaţiile 
obținute sunt analizate apelându-se la metoda 
observaţiei structural-calitativă comparată și tehnica 
analizei de conţinut. Cele ce se regăsesc sub formă 
de cifre se grupează în tabele cu două sau mai multe 
intrări și/sau se reprezintă grafic. 


Prelucrarea informaţiilor solicită următoarele 
momente: 

a) verificarea și validarea informaţiilor — nu vor 
fi reţinute decât răspunsurile complete din chestio- 
nare sau alte instrumente utilizate, doar cele care 
aduc un plus de cunoștințe; 

b) codificarea informaţiilor se realizează înainte 
de începerea cercetării (în instrumentele standar- 
dizate) sau după (mai ales la întrebările deschise 
sau mixte unde variantele se grupează dându-li-se 
un cod). Codificarea este definită ca fiind operaţia 
de reprezentare convenţională a unei informații. 
Codul stabilește o corespondenţă între natura calita- 


tivă sau cantitativă a informaţiei și cifrele (codificare 
numerică) sau literele (codificare alfabetică) cores- 
punzătoare. 

Prezentarea datelor obţinute din cercetarea 
sociologică se realizează prin: 


a) construirea tabelelor de centralizare a datelor, 
de corelaţie, cu dublă sau triplă intrare, de preferințe, 
de proximitate, de dominantă, de incidenţă; 


b) reprezentare grafică prin histograme, dia- 
grame etc. 


2. Raportul între variabile. Noţiunea de corelaţie 


Într-o cercetare se pot stabili numeroase corelaţii 
între variabile (dependente sau independente). Ele 
exprimă legături care pot fi: 

a) de condiţionare reciprocă (intercondiţionare); 

b) de cauzalitate; 

c) de subordonare a fenomenelor unor cauze 
comune de influenţă reciprocă, de covariaţie, con- 
tradicţie. 

Metoda corelaţiei a fost aplicată prima dată de 
Francis Galton (1822-1911) în domeniul cercetării 
antropologice. Ea a fost apoi perfecționată de alți 
cercetători ca Edgeworth și Pearson. 

Ceea ce caracterizează fenomenele sociale 
este complexitatea. Dependențele în acest dome- 
niu nu ies în evidenţă cu aceeași claritate ca în 
fenomenele din natură sau tehnică. Acest gen de 
legături se numesc statistice (stohastice). 


Fenomenele de masă, cuprinzând mulţimi de 
valori individuale, nu pot fi urmărite decât în genera- 
litatea lor. Variabilele pe care le întâlnim și le studiem 
(x, y, Z) intră în studiu sub formă de indicatori sintetici 
cu caracter de mărimi medii. În studiul legăturilor dintre 
două variabile (x și y) este necesar ca acestea să fie 
purificate de efectele (abaterile) provocate de factorii 
întâmplători ai dezvoltării. De aceea, cercetătorul are 
nevoie, pentru a dezvălui legitatea fenomenului 
cercetat, să-l reprezinte într-o formă „pură”, eliberată 
de intervenţia factorilor nespecifici, întâmplători. 
Operația prin care el realizează acest lucru se numește 
normalizarea distribuției statistice. Această operație 
de raportare a unei distribuții reale la o distribuţie 
teoretică sau normală este reprezentată sub forma unei 
curbe normale reduse. 

O altă particularitate a legăturilor stohastice 
constă în faptul că variațiile cantitative ale funcţiei 
(y) nu sunt întotdeauna corespunzătoare cu variațiile 
caracteristicii factoriale (x). 

În mod practic, studiul corelaţiei în domeniul 
fenomenelor sociale pornește de la o serie statistică 
sau de la un grup de variabile, a căror legătură se 
cere să fie determinată. 

Problemele succesive de rezolvat, pornind de 
la variabilele date sunt: 

- stabilirea posibilităţii teoretice a existenţei 
legăturii; 

- alegerea procedeului de cercetare a legăturii; 

- determinarea sensului legăturii; 

- determinarea intensității sau a gradului de 
legătură. 

După aspectele sub care se studiază legăturile 
dintre fenomenele sociale, procedeele folosite pot fi: 

a) referitoare la cunoașterea formei și a direcției 
legăturii; 

b) cele care măsoară și caracterizează inten- 
sitatea acesteia și gradul de legătură. 

Poate fi stabilit coeficientul de corelaţie al lui 
Pearson (r). Acesta este egal cu O când variabilele 
date nu sunt corelate și este egal cu + 1 numai atunci 
când mărimile y variază proporţional cu x. 


lao) 


= ee) 


în care: 
x — valorile caracteristicii factoriale; 
y — valorile caracteristicii rezultate; 
ox — abaterea medie pătratică (standard) 
a caracteristicii x; 
oy — abaterea medie pătratică a caracteristicii y; 
n — numărul perechilor de valori ale celor două 
variabile. 

În cazul unei legături de alt tip decât liniar, coefi- 
cientul de corelaţie pearsonian este considerat ca un 
indicator de intensitate care nu răspunde întotdeauna 
cerinţelor. 


3. Redactarea raportului de cercetare 


Ultima etapă a unei cercetări sociologice este 
redactarea raportului de cercetare care se poate 
finaliza și prin elaborarea unor studii, sinteze etc. 
Raportul răspunde însă comenzii sociale fiind adresat 
celor care au comandat cercetarea. 

Cerinţele redactării raportului sunt: 

1. elaborarea unei schițe a raportului pentru a 
pune în ordine logică informaţiile; 

2. redactarea propriu-zisă care trebuie să urmă- 
rească etapele cercetării, de la precizarea temei, a 
scopului și a obiectivelor, până la concluziile de 
măsuri și propunerile ce se impun. 

Se recomandă ca datele să fie însoţite de expli- 
caţii, de descrierea evoluţiei în timp a fenomenelor și 
de reprezentări grafice, planșe, tabele care sunt 
deosebit de sugestive și ușurează înţelegerea 
materialului. 

3. analiza critică a raportului de către autori și 
a altor specialiști care să răspundă unor probleme 
cum ar fi: claritatea formulării ideilor, folosirea unui 
aparat conceptual specific, propriu științelor sociale, 
argumentarea suficientă și plauzibilă a concluziilor, 
dacă propunerile făcute se încadrează în sfera de 
competenţă a beneficiarului. 

Desigur, actul cunoașterii nu rezultă automat în 
finalul cercetării, ci se realizează ca rezultantă a 
muncii desfășurate de cercetător pe întreg parcursul 
activității sale. 


INDEX ALFABETIC 
DE AUTORI 


ANDREI, PETRE (1891-1940) — personalitate 
marcantă a culturii românești. Asistent al lui Dimitrie 
Gusti, a elaborat o concepție integralistă despre 
societate desprinzându-se de gândirea magistrului 
său și delimitându-se de doctrinele din epocă. 


ARON, RAYMOND (1905-1983). Jurnalist și 
sociolog francez, profesor de sociologie la Sorbona 
(1957), la Harvard și în alte universități americane. A 
realizat o operă considerabilă care cuprinde mai mult 
de 15 volume printre care: „Sociologia germană 
contemporană” (1935), „Dimensiuni ale conștiinței 


istorice” (1961). 


BOUDON, RAYMOND -profesor de sociologie 
la Sorbona (1968), specialist în metodologia știin- 
telor sociale. A scris în colaborare cu P. Lazarsfeld 
lucrările „Vocabular de științe sociale” (1965) și 
„Analiza empirică a cauzalităţii” (1966). 


BOURDIEU, PIERRE (n 1930) -Sociolog francez. 
În lucrările sale folosește conceptele de „agent, „joc 
social”, „câmp“, „habitus“. Lucrările principale: 
„Reproducţia” (1971) „Elemente pentru o teorie a 
sistemului de învățământ” scrisă împreună cu Jean 
Claude Passeron, „Ontologia politică” de Martin 
Heidegger (1988); „Regulile artei” (1992) „Homo 
academicus” (1984); „Întrebările sociologiei” (1990). 


COMTE, AUGUSTE (1798-1857) filosof și savant 
francez, fondatorul sociologiei. În 1826 începe să ţină 
cursuri de filosofie pozitivă; primul volum apare în 
1830. În 1848 fondează „Societatea pozitivistă” care 
grupează discipolii săi și elaborează un curs despre 
istoria umanităţii. 


DRĂGHICESCU, DUMITRU (1875-1945) — a 
introdus principiul determinismului social în analiza 
sociologică și a susţinut rolul creator al individului în 


acţiunea transformatoare. Doctorand al lui E. Durkheim, 
Dumitru Drăghicescu a elaborat o doctrină sociologică 
cu un profund caracter umanist. 


DUMITRESCU-IAȘI, CONSTANTIN (1849-1923) 
- colaborator al lui Spiru Haret. Inaugurează în 1896 
la Universitatea din București primul curs de sociologie 
din România. 


DUPREEL, EUGENE -filosof belgian, unul dintre 
fondatorii sociologiei relaţiilor. Lucrări principale: 
„Raportul social” (1912), „Sociologie generală” 
(1948). 


DURKHEIM, EMILE (1858-1917) — ilustru 
sociolog francez. Fondează în 1896 revista „L'Année 
sociologique” în jurul căruia s-a constituit școala 
franceză de sociologie. Scrie: „Despre diviziunea 
muncii sociale” (1893), „Regulile metodei 
sociologice” (1895), „Sinuciderea” (1897). 


FREUD, SIGMUND (1856-1939) — doctor în 
medicină, psihanalist vienez care a cercetat 
comportamentul uman introducând în practica 
psihoterapiei, tehnica psihanalizei. Aceasta constă 
în a-i face pe pacienţii nevrotici să se destăinuie, 
eliberând tensiunea acumulată în experienţele trăite. 
Una dintre ideile din teoria sa se referă la faptul că 
ceea ce se întâmplă în pruncie și copilărie călăuzește 
experiența noastră ulterioară. Teoria sa, care s-a 
resimţit în științele socio-umane dar și în literatură 
și artă, i-a adus celebritatea. Freud fiind una dintre 
personalităţile cele mai controversate ale secolului 
al XX-lea. 

Lucrări: „Introducerea în psihanaliză. Prelegeri 
de psihanaliză. Psihologia vieții cotidiene“ (trad. 
1992), „Viaţa mea și psihanaliza“ (trad. 1993), 
„Dincolo de principiul plăcerii“ (trad. 1992) ș.a. 


FRIEDMAN, GEORGES (1902-1977) — sociolog 
francez specialist în sociologia muncii. A publicat 
lucrări despre efectele introducerii mașinismului. La 
începutul anilor '60 se interesează în mod egal de 
problemele puse de mijloacele de comunicare în 
masă. Principalele lucrări: „Probleme umane ale 
mașinismului industrial” (1946); „Munca umană, 
încotro?“ (1950); „Aceste instrumente minunate. 
Eseuri despre comunicațiile de masă” (1977). 


GURVITCH, GEORGES (1894-1965) — filosof și 
sociolog de origine rusă, emigrat în Franța în 1920, 
ocupă o poziţie instituțională puternică în sociologia 
franceză după război. Fondează Centrul de studii 
sociologice și inițiază revista „Caiete internaţionale 
de sociologie”. Principalele lucrări: „Vocaţia actuală 
a sociologiei” (1950), „Dialectica și sociologia” 
(1962), „Studii asupra claselor sociale” (1966). 


GUSTI, DIMITRIE (1880-1955) — nume de 
prestigiu în sociologia românească. Creator de 
doctrină și iniţiator al unui program naţional de 
cercetări concrete cunoscut sub numele de Școala 
monografică de la București. Iniţiatorul organizării 
Muzeului Satului de la București. 


IONESCU DE LA BRAD, ION (1818-1891)aîn- 
treprins în premieră mondială cercetări monografice 
în profil teritorial. Printre acestea, monografiile 
judeţelor Mehedinţi, Putna și Dorohoi. 


LAZARSFELD, PAUL născut în 1925. Psiholog so- 
cial nord-american, a predat ca profesor la Sorbona. 
Lucrări principale: „The Analysis of Communications 
Content” (1948), vocabularul „științelor sociale” (1965), 
„Analiza empirică a cauzalităţii” (1966). 


LE PLAY, FREDERIC (1806-1882) — inginer și 
sociolog francez, este considerat părintele analizei 
monografice, a observării directe și detaliate în 
mediul social, în familiile muncitorești. Opera sa 
din 1855, consacrată muncitorilor europeni conţine 
36 de monografii în care analizează bugetele de 
familie și modul de viaţă al familiilor muncitorești. 
Lucrarea principală: „Muncitorii europeni” (1855). 


LEVI-BRUHL, LUCIEN (1857-1939) — sociolog 
francez. Se afirmă ca reprezentantul cel mai impor- 
tant al Școlii sociologice franceze. Lucrări 
principale: „Morala și știința moravurilor” (1903), 
„Sufletul primitiv” (1927), „Caiete” (postume 1950). 


MARX, KARL (1818-1883) — filosof și economist 
german, unul dintre fondatorii sociologiei. Lucrări 
celebre: „Capitalu/” (1894), în colaborare cu Engels 


„Ideologia germană” și altele. 

MEAD, GEORGE HERBERT(1 863-1931) -— socio- 
log, filosof, profesor la Universitatea din Chicago. 
Dezvoltă în sociologia nord-americană orientarea 
interacționism, denumită „școala de la Chicago“, 
prin studiile de psihologie socială privind principalele 
faze ale dezvoltării copilului. El oferă o interpretare 
deosebită apariției și dezvoltării sentimentului sinelui 
individual în societate. Prin intermediul simbolului 
se mediază înțelegerea și comunicarea dintre indi- 
vizi în procesul de interacţiune socială. Mead a subli- 
niat semnificaţia jocului în dezvoltarea copilului. 
Prin joc acesta preia rolul celuilalt (adultul) printr-un 
proces imaginativ, apoi își însușește normele și 
valorile sociale prin preluarea rolului celuilalt 
generalizat. 


MONTESQUIEU, CHARLES-LOUIS DE SECONDÂT 
-baron de La Brede (1689-1755) Magistrat la Bordeaux 
și eseist, este considerat de E. Durkheim precursorul 
sociologiei. El a introdus analiza comparatistă în știința 
politică și a propus o tipologie a formelor de guvernământ 
(republican, despotism), dând o definiţie modernă 
noțiunii de lege: „legile sunt raporturi — necesare care 
derivă din natura lucrurilor”. Lucrarea principală: „Despre 
spiritul legilor” (1748). 


MORENO, JACOB - psiholog american de ori- 
gine română. Medic psihiatru la Viena (1918-1925) 
el se consacră primelor sale experienţe de „psiho- 
dramă” și „sociodramă” pe care le va continua și 
lărgi în S.U.A. Lucrări principale: „Cine va supra- 
viețui? O nouă apropiere a interrelaţiilor umane” 
(1934), „Psihodrama” (1946), „Sociometria — metodă 
experimentală în știința societăţii” (1951), „Socio- 
metria și știința omului” (1956). 


MILLS, WRIGHT (1916-1962) -— sociologul ame- 
rican cel mai controversat în perioada de după cel 
de-al doilea război mondial. Promotorul „noii so- 
ciologii”, „liderul mișcării de contestaţie în America” 
(1950-1960). Mills rămâne o personalitate proemi- 
nentă, originală. Conceperea ideilor sociale ca mijloc 
de reformare a societăţii, abordarea concretă a 
socialului se regăsesc în lucrările „Gulerele albe: 
categoriile sociale mijlocii americane” (1951), „Elita 
puterii” (1956), „Imaginaţia sociologică” (1959). 


PARETO, VILFREDO (1848-1923) — economist și 
sociolog italian, a definit economia ca știința acţiunilor 
non-logice. Este cunoscut prin teoria elitelor. Teoria sa 
despre „derivaţii”, termen prin care desemnează 
ideologiile, a cunoscut o largă audienţă. Lucrarea 
principală „Tratat de sociologie generală” (1916). 


w 

PARSONS, TALCOTT (1902-1979) — sociolog 
amercian, a cunoscut o mare notorietate în anii '60. 
A construit un sistem teoretic susceptibil de a sintetiza 
contribuţiile lui Durkheim, Pareto și Weber. Creatorul 
teoriei acţiunii sociale este considerat principalul 
reprezentant al structuralismului-funcţionalist. 
Principalele lucrări: „Structura acțiunii sociale” (1951), 
„Sistemul social” (1951), „Economie și societate” 
(1956), scrisă în colaborare cu Neil Smelser. 


PIAGET, JEAN (1896-1980), psiholog, a condus 
la Geneva un institut de cercetare-dezvoltare a 
copilului, studiind comportamentul bebelușilor, 
copiilor mici și adolescenților. Fazele dezvoltării 
cognitive reprezintă drumul de la egocentrismul 
infantil, la maturitatea deplină. 

Lucrări: „Le jugement et le raisonement chez 
l'enfant“, „La contruction du réel chez l'enfant“, „La 
naissance de l'intelligence chez l'enfant“, „Le 
jugement morale chez l'enfant“, „La psichologie de 
l'intelligence” ș.a. 


RĂDULESCU MOTRU, CONSTANTIN (1868- 
1957) — filosof, logician, psiholog și sociolog. Lucrări 
principale: „Cultura română și politicianismul“ (1904), 
„Sufletul neamului nostru“ (1910), „Problemele 
psihosociologice“ (1898). 


SIMMEL, GEORG (1858-1918) — istoric, filosof 
și sociolog german. A definit societatea ca „o situaţie 
în care mai mulți indivizi intră reciproc în acţiune”. 
Este considerat părintele sociologiei formale pentru 
că a sintetizat formele de socializare (concurenţă, 
conflict). Principalele lucrări: „Probleme de filosofie 
și istorie” (1892); „Filosofia banului” (1900); 
„Sociologie. Studii asupra formelor de socializare” 
(1908). 


SOROKIN, PITIRIM - sociolog american de 
origine rusă. Devenit cetăţean american în 1930 a 
condus secția de sociologie a Universităţii Harvard. 
Lucrări principale: „Sociologia revoluţiei” (1925), 
„Mobilitate socială” (1927), „Societate, cultură și 
personalitate: structura și dinamica lor” (1947). 


SPENCER, HERBERT (1820-1903) — inginer de 
formaţie a dezvoltat o altă variantă a pozitivismului 
decât Auguste Comte și a încercat să ilustreze legile 
de evoluţie socială prin date din cosmologie și antro- 
pologie, din istorie, biologie, morală și psihologie. 
Personalitate marcantă a sociologiei universale și 
un gânditor care s-a impus în aproape toate științele 
despre om. 


STAHL, HENRI H. (1901-1991) -— profesor de so- 
ciologie la Universitatea București. Discipol al 
profesorului D. Gusti și al lui N. lorga s-a străduit să 
îmbine cercetările de „monografie sociologică” cu 
cele de istorie socială, elaborând o tehnică de „arheo- 
logie socială”. Printre lucrările sale „Nerej, un vil- 
lage d'une region archaique” (1939), „Contribuţii la 
studiul satelor devălmașe românești” (1958-1965). 


STOETZEL, JEAN - sociolog și profesor univer- 
sitar francez. Profesor de psihologie socială la Sorbona. 
Directorul Centrului de studii sociologice și al IFOP. 
Lucrări alese: „Schița unei teorii a opiniilor” (1943), 
„Metodologia psihotehnică”, „Francezi și emigranţi” 
(1953), „Psihologia socială” (1963). 


TARDE, GABRIEL (1843-1904) — Magistrat și 
sociolog francez, a definit societatea ca „o colecție 
de fiinţe care se imită între ei”. Este considerat părin- 
tele psihologiei. Consideră viaţa socială ca o suită de 
intervenții și imitații, critică noțiunea de conștiință 
colectivă formulată de É. Durkheim. Principalele 
lucrări: „Legile imitaţiei” (1850), „Opinia și mulțimea” 
(1901). 


TONIES, FERDINAND (1855-1936) — filosof și 
sociolog german, a dezvoltat o tipologie a formelor de 
asociere umană rămasă celebră. El distinge două forme 
de voinţă, voinţa organică înrădăcinată profund în 
natura biologică a omului și voinţa reflectată, voinţa 
fabricată. Voinţei organice îi corespund forme de aso- 
ciere numite comunităţi, în care se disting trei moda- 
lități: comunitatea de sânge (familia); comunitatea de 
loc (grupul de vecinătate) și comunitatea de spirit (gru- 
pul de prieteni). Voința reflexivă corespunde societății 
care situează la baza raporturilor sociale, interesul. 
Lucrarea principală „Comunitate și societate” (1877). 


TOURAINE, ALAIN (n.1925) — sociolog francez 
care este cunoscut prin lucrările (studiile) de socio- 
logie a muncii. El dezvoltă o sociologie acţionalistă 
pentru trecerea de la societăţile industriale la cele 
post-industriale (numite încă societăți programate). 
Lucrări principale: „Sociologie și acțiune” (1965), 
„Societatea post-industrială” (1969), „Critica 
modernităţii” (1992) „Ce este democraţia?” (1994). 


WEBER, MAX (1864-1920) — sociolog german. 
Profesor de economie politică la Freibourg, la Min- 
chen. Lucrări: „Însemnări de sociologie religioasă” 
(1921), „Însemnări științifice” (1921), „Însemnări de 
sociologie și de politică socială” (1922), „ Însemnări 
de istorie socială și economică”. 


n 
TESTE DE EVALUARE SEMESTRIALĂ ŞI FINALĂ 


A 


1. Alegeţi dintre variantele de mai jos, numele celui care a fost creatorul de doctrină și iniţiatorul unui 
program naţional de cercetări concrete prin cunoscuta Școală monografică de la București: 

a. lon lonescu de la Brad 

b. Dimitrie Gusti 

c. Petre Andrei 
2. Conceptelor din coloana din stânga li se asociază enunţurile din dreapta. Scrieţi perechile de literă- 
cifră care consideraţi că răspund acestei cerinţe. 


CONCEPTE MODALITĂȚI DE MANIFESTARE A DINAMICII SOCIALE 
a. progres social 1. dispariţia unor elemente dintr-un sistem social și apariţia altora noi 
b. schimbare socială 2. schimbările sociale devin mai profunde vizând aspecte calitative 
c. transformare socială 3. transformările sociale au un sens pozitiv și cuprind diferite 
subsisteme ale sistemului social 
d. dezvoltare socială 4. transformările sociale care se produc într-o societate tind spre 


împlinirea unui ideal. 
3. Formulaţi câte două ipoteze de cercetare sociologică pentru fiecare din următoarele tipuri: 

a. dacă....... atunci........ 

b. cu cât........ cu atât.......... 

4. Se dă următorul text: 

„Omul este cetăţeanul a două lumi sociale: al unei lumi reale, existenţiale, în care el se încadrează 
cauzal și funcţional, prin unităţi sociale și al unei lumi suprareale, valorificate, de scopuri și valori, adică 
al unei lumi, nu cum este ea, ci cum ar trebui să fie. Omul participă astfel la realul prezent, dar și la 
realizarea unui nou real” (Dimitrie Gusti) 

Desprindeţi din text două funcţii ale sociologiei și explicaţi-le din perspectiva ideilor prezentate. 


B 


1. Selectaţi dintre variantele următoarele numele celui care a numit SOCIOLOGIE știința despre societate 

a. Emile Durkheim 

b. Auguste Comte 

c. Gabriel Tarde 
2. Pentru fiecare dintre elementele din coloana A găsiţi și înscrieţi în coloana B un cuvânt care să exprime 
cerinţe ce trebuie respectate în cercetarea sociologică 

COLOANA A COLOANA B 

1. pentru a deveni teze, ipotezele trebuie One 

2. înainte de a fi utilizate în cercetare, 

instrumentele de lucru trebuie să fie OO 

3. eșantioanele trebuie să fie eee 

4. concluziile obținute în cercetare pot fi One 
3. Enunţaţi etapele unui proiect de cercetare sociologică. 

4. Se dă următorul text: 

„ În cursul cercetărilor făcute pe teren și ca rezultat al acestei experienţe științifice, am întâlnit 
totdeauna diferite și variate forme ale realității sociale, care, toate erau părţi ori întregi, care reprezentau o 
multiplicitate unificată și pe care noi le-am numit unităţi sociale, un termen care și-a dobândit o deosebită 
consacrare.” (Dimitrie Gusti). 

Comentati textul pe baza următorului plan de idei: 

a. situarea textului în contextul gândirii autorului; 

b. desprinderea ideii principale; 

c. exemplificarea, în viziunea autorului, conceptului utilizat în text. 


SĂ =] 


1. Cel care a elaborat o concepție integralistă asupra societăţii, rezervând în scrierile sale o parte semni- 
ficativă domeniului axiologic, adică teoriei valorilor, a fost: 

a. Dimitrie Gusti 

b. Dumitru Drăghicescu 

c. Petre Andrei 

Încercuiţi litera corespunzătoare variantei alese. 
2. Scrieţi zece concepte de bază utilizate în sociologie. Adăugaţi alte zece specifice altor științe socio-umane. 
3. Formulaţi cinci probleme de cercetare sociologică în comunităţile urbane și cinci probleme de cercetare 
sociologică în comunităţile rurale. Aţi identificat o problemă comună? Care anume? De ce este comună? 
4. Formulaţi două ipoteze într-o cercetare sociologică cu tema: „Timpul liber al adolescenților”. 
5. „Într-adevăr, oricât de exterioare ne-ar părea nouă faptele sociale nu se poate tăgădui totuși că ele sunt 
în sufletul nostru, că participăm la ele, dar ele sunt în același timp în conștiința tuturor. Constrângerea pe 
care o exercită asupra indivizilor, foarte adeseori este de natură morală și se datorește prestigiului totului 
social faţă de indivizi. Dar, dacă indivizii suferă influenţa societăţii, nu e mai puţin adevărat că ei pot 
influența societatea, în special transformarea ei“. (Petre Andrei) 
Pornind de la textul de mai sus, răspundeţi la următoarele întrebări: 

a. Care este sociologul la care se face referire? 

b. Ce raport sociologic se sugerează în text? 


D 

1. Asociaţi, în coloana a doua, fiecărui 
sociolog din coloana întâi a tabelului - 
alăturat o contribuţie (teorie, concept, | ausust COME CC | | 
metodă, lucrare de referință) corespun: EMILE BURKE 


zătoare. 


PSR DIMITRIE GUSTI o SE 
2. Enumeraţi cinci ramuri ale socio- 
logiei și trei ramuri apărute la granița a FREDERIC LE PLAY e 
două sau mai multe științe. WRIGHT MILLS e] 


3. Alegeţi un cuplu de status-uri VILEREDO PARETO 
(exemplu: medic-pacient, profesor-elev, 


mamă-tată) și explicaţi caracterul com- TALCOTT PARSONS RE 


plementar al statusurilor prin caracte- MAX WEBER 

risticile fiecăruia. HERBERT MEAD o  ] 
4. Menționați trei tehnici de selecție ERVING GOFFMAN 

pentru alcătuirea unui eșantion. 

5. „Le Play ṣi Jean Reynauld fac un voiaj 


de studiu în țările germane și slave, amândoi având aceeași instrucţiune, aceeași carieră, vizitând aceleași 
locuri în împrejurări identice și în același timp. Când se reîntorc în Franța, fiecare aduce cu sine alte 
impresii despre cele văzute și ajunge la alte concluzii“ (Petre Andrei) 
După ce citiți cu atenţie textul, răspundeţi la următoarele întrebări: 

a. Despre ce metodă este vorba? 

b. Care sunt factorii care o influenţează? 

c. Ce trebuie făcut pentru ca rezultatele să reflecte realitatea? 


E 
1. Scrieţi în coloana din dreapta tabelului alăturat, LUCRARE 


numele autorului lucrării prezentate în coloana 

din stânga. Psihologia poporului român 

2. Realizaţi operaționalizarea conceptului de Regulile metodei sociologice 
cetatean european. . Psihologia consonantistă 

3. Pornind de la conceptele de status și rol, elabo- 7 — msi 
rați un text de aproximativ o jumătate de pagină, în Politica, o vocație și o profesie 
care să îi utilizaţi în sensul lor specific sociologiei. Imaginaţia sociologică 


4. Formulaţi câte o ipoteză pentru fiecare din următoarele tipuri: „dacă..., atunci...“, „cu cât..., cu atât...“ 
într-o cercetare sociologică cu tema: „Migrația românilor în Spania“. 

5. „Iniţiatorii care se gândesc serios la despărţire discută pe larg relaţia lor cu ceilalți «făcând comparații». 
Prin aceasta ei cântăresc costurile și beneticiile separării. Pot să supraviețuiască pe cont propriu? Cum 
vor acţiona prietenii și familia? Vor suferi copiii? Va fi independent(ă) financiar? După ce s-au gândit la 
toate acestea și la multe altele, unii hotărăsc să mai acorde o șansă relaţiei lor. Pentru cei care recurg la 
separare, aceste discuții și căutări îi ajută să fie mai puţin intimidaţi de ideea despărțirii, să se convingă 
că fac ceea ce trebuie. Majoritatea inițiatorilor se conving că responsabilitatea faţă de sine însuși este 
mai importantă decât faţă de celălalt“. (Anthony Giddens) 

Încercaţi să răspundeţi la întrebările formulate în text, aducând argumente în favoarea separării sau a 
menținerii relaţiei într-un cuplu care are copii. 


BAREME DE CORECTARE 


A 

1. 0,50 puncte pentru alegerea variantei corecte .........meee anna en neenaeneenaene nea ennene aeneeneene 0,50 p. 

2. 1,00 punct pentru fiecare pereche corectă .........ce eee eneeneene nenea aaa (1,00x4) .... ....4,00 p 

3. 1,00 punct pentru fiecare ipoteză corect formulată .........e nenea nea (1,00x2) .... 2,00 p 

4. 0,50 puncte pentru fiecare caracteristică a faptului infracțional ..........me nenea (0,50x2) .... 1,00 p. 

5. — 0,25 puncte pentru enunţarea fiecărei funcții... ena nano (0,50x2) .... 1,00 p. 
— 0,50 puncte pentru explicarea fiecărei funcții .......c cena enaenaeene (0,50x2) .... .... 1,00 p. 

OE E E A fa ia E a E 1,00 p. 

B 

1. 0,50 puncte pentru indicarea numelui corect... nenea nana eneene nenea eanenaenae en eaneane 

2. 0,50 puncte pentru precizarea cuvântului care exprimă cerința ........e cecene (0,50x4) 

3. 0,25 puncte pentru fiecare etapă enunțată corect (0,25x10) ... 

4. 0,50 puncte pentru fiecare ipoteză corect formulată (0,50x2) 

5. 1 punct pentru fiecare idee din plan formulată corect .......eeee eee eee (1,00x3) 

OfICIU: sote casa cent alia cae Cai dia e Dal lia a d dl i Di 0 a mda dai 


1- '0,50.puncte pentru indicarea numelui corect. cnc caae nos ao catea anda eee antena cada dinastii ne 0,50 p. 

2. 0,15 puncte pentru fiecare concept ......cee nenea eneeneeneneneneeneeneneeneeneaneaeaaee (0,1.5X20) sms sesa aaa citata aa 3,00 p. 

